Split (3)

train · 79.3k rows

text stringlengths 31 26.1k	summary stringlengths 11 1.19k
បើតាមទីភ្នាក់ងារព័ត៌មានAFP ប៉ូលីសវៀតណាមខេត្ត Thanh Hoa បានស្ទាក់ចាប់រថយន្ដដឹកផ្លែឈើមួយគ្រឿងតែមានលាក់ភ្លុកដំរីដែលធ្វើដំណើរទៅកាន់ក្រុងហាណូយ។ ក្នុងរថយន្តនោះមានលាក់ភ្លុកដំរីខុសច្បាប់យ៉ាងច្រើនដែលមានទម្ងន់សរុប២.៧តោន។ មន្ត្រីប៉ូលិសបានវាយតម្លៃថា ភ្លុកដំរីដែលខ្លួនរឹបអូសយកបាននេះមានប្រភពមកពីអាហ្វ្រិកខាងត្បូង ហើយវាអាចមានតម្លៃរហូតដល់១១០០ដុល្លារក្នុងមួយគីឡូក្រាមថែមទៀត។ យោងតាមប្រភពព័ត៌មានដដែល ការបង្ក្រាបភ្លុកសត្វព្រៃខុសច្បាប់លក្ខណៈទ្រង់ទ្រាយធំនេះកើតឡើងជាលើកដំបូងហើយក្នុងខេត្ត Thanh Hoa។ ហើយម្យ៉ាងដោយសារតែករណីនេះ វៀតណាមត្រូវបានគេចាត់ទុកជាប្រទេសមានតួនាទីសំខាន់ក្នុងអាជីវកម្មជួញដូរសត្វព្រៃខុសច្បាប់ដែរ។ វៀតណាមបានចាត់ទុកការជួញដូរភ្លុកដំរីជាសកម្មភាពខុសច្បាប់តាំងពីឆ្នាំ ១៩៩២ មកម្ល៉េះ ប៉ុន្តែវៀតណាមនៅតែជាទីផ្សារធំមួយសម្រាប់ការជួញដូរស្នែង ឬភ្លុកសត្វព្រៃដើម្បីយកទៅធ្វើគ្រឿងលម្អដែរ។ ការអនុវត្តច្បាប់ធូររលុងជាដើមហេតុដែលធ្វើឲ្យទីផ្សារងងឹតវៀតណាមរីករាលដាលខ្លាំងបែបនេះ។ ហើយវៀតណាម ក៏បានក្លាយជាកន្លែងមរមាញឹកសម្រាប់ដឹកចេញស្នែង ឬភ្លុកសត្វព្រៃខុសច្បាប់ឆ្លងកាត់ចេញពីអាហ្វ្រិក ទៅកាន់ប្រទេសអាស៊ីផ្សេងទៀតជាពិសេសគឺប្រទេសចិន។ ដូចឃើញស្រាប់ កាលពីខែតុលាឆ្នាំ២០១៦ ភ្លុកដំរីដែលមានទម្ងន់សរុប៣.៧តោន ត្រូវបានអាជ្ញាធរវៀតណាមរឹបអូសបាននៅកំពង់ផែ CAT LAI ក្នុងទីក្រុងហូជីមិញ ហើយភ្លុកដំរីទាំងនោះត្រូវបានគេបង្កប់ក្នុងប្រអប់ឈើ។ កាលពីឆ្នាំ ២០១៥ អាជ្ញាធរក៏បានរឹបអូសភ្លុកសត្វនៅកំពង់ផែ Hai Phong ដែលមានទម្ងន់២,២ តោនដែលមកពីប្រទេសម៉ូសំប៊ីកផងដែរ។ ចាប់ពីឆ្នាំ ១៩៨៩ មកពិភពលោកកំណត់ថា ការជួញដូរភ្លុកសត្វដំរីជារឿងខុសច្បាប់ដោយសារតែចំនួនសត្វដំរីថយចុះយ៉ាងគំហុកធ្លាក់ពីរាប់លានក្បាលមកត្រឹមជាង ៦សែនក្បាលប៉ុណ្ណោះនៅត្រឹមចុងឆ្នាំ ១៩៨០នោះ។ បច្ចុប្បន្នចំនួនដំរីសិ្ថតក្នុងតំបន់អាហ្វ្រិកខាងត្បូងនៅសល់ត្រឹមតែជាង៤សែនក្បាលតែប៉ុណ្ណោះ ហើយជារៀងរាល់ឆ្នាំដំរី៣ម៉ឺនក្បាលត្រូវបានគេសម្លាប់៕	ភ្លុកដំរីទម្ងន់២.៧តោនមកពីអាហ្វ្រិកខាងត្បូងត្រូវអាជ្ញាធររឹបអូសបាន នៅក្នុងខេត្ត Thanh Hoa ចុងសប្តាហ៍មុន។ ហើយរឹបអូសបានភ្លុកដំរីខុសច្បាប់នេះបង្ហាញឲ្យឃើញថា វៀតណាមមានចំណែកសំខាន់ក្នុងការជួញដូរសត្វព្រៃខុសច្បាប់ជុំវិញពិភពលោកផង។
នៅថ្ងៃទី២៣ និង២៤ ខែឧសភា ចិនបានធ្វើសមយុទ្ធយោធាធំមួយដោយហៅឈ្មោះជាការដាក់ទណ្ឌកម្ម តបនឹងការស្បថចូលកាន់តំណែងមេដឹកនាំតៃវ៉ាន់ William Lai ។ ទីក្រុងប៉េកាំងបានចាត់ទុកលោក Lai ជាមនុស្សចង់បានឯករាជ្យឱ្យតៃវ៉ាន់។ រដ្ឋាភិបាលតៃវ៉ាន់ក៏បានថ្កោលទោសសមយុទ្ធសង្គ្រាមរបស់ចិនដែរ តែនៅបើកទ្វារសម្រាប់ការចរចា។ លោក Lai បានបញ្ជាក់ថា លោកនៅតែទន្ទឹងរង់ចាំ ក្នុងការបង្កើនការយល់ដឹងគ្នាទៅវិញទៅមក និងការផ្សះផ្សាជាមួយចិនតាមរយៈការផ្លាស់ប្តូរ និងកិច្ចសហប្រតិបត្តិការបង្កើតផលប្រយោជន៍ទៅវិញទៅមក និងឆ្ពោះទៅកាន់ជំហរសន្តិភាព និងវិបុលភាពរួម។ លោកបានថ្លែងអំណរគុណដល់អាម៉េរិក និងប្រទេសដទៃទៀតចំពោះការបង្ហាញការព្រួយ បារម្ភចំពោះសមយុទ្ធរបស់ចិន។ «សហគមន៍អន្តរជាតិនឹងមិនទទួលយកប្រទេសណាមួយដែលបង្កើតបញ្ហានៅច្រកសមុទ្រតៃវ៉ាន់ និងប៉ះពាល់ដល់ស្ថិរភាពក្នុងតំបន់ឡើយ»។ លោក Lai បានសង្កត់ធ្ងន់បែបនេះក្នុងសុន្ទរកថាមួយ។ គួរបញ្ជាក់ថា ក្នុងរយៈពេល ៤ ឆ្នាំកន្លងមកនេះ ចិនបានធ្វើសកម្មភាពយោធាជាប្រចាំនៅ ជុំវិញកោះតៃវ៉ាន់ ខណៈដែលព្យាយាមដាក់សម្ពាធលើរដ្ឋាភិបាលរបស់កោះឱ្យចុះចូលក្រោម ការគ្រប់គ្រងរបស់ខ្លួន៕	ប្រធានាធិបតីតៃវ៉ាន់លោក Willam Lai ចេញមុខបញ្ជាក់ជំហរចរចាម្តងទៀតជាមួយចិននាថ្ងៃទី២៦ ខែឧសភា។ ពោលគឺ បន្ទាប់ពីសមយុទ្ធ២ថ្ងៃរបស់ចិននៅជិតកោះ។ លោក Lai ទន្ទឹងរង់ចាំការពង្រឹងការយល់ដឹងគ្នាទៅវិញទៅមក និងការផ្សះផ្សាគ្នារវាងកោះតៃវ៉ាន់ និងចិនដីគោក។
ជំងឺឬសដូងបាតមានន័យថាជាការរីកប៉ោងនៃសរសៃឈាមវ៉ែននៅផ្នែកខាងក្រោមនៃរន្ធគូថ ហើយការរីកប៉ោងដែរកើតឡើងដោយសារតែមានសម្ពាធក្នុងសរសៃឈាមនោះកើនឡើង ដែលភាគច្រើនបណ្តាលមកពីការប្រឹងបត់ជើងធំ និងអំឡុងពេលមានផ្ទៃពោះ ព្រោះមានការសង្កត់ពីស្បូន។ ជំងឺឬសដូងបាតខាងក្នុងមានទីតាំងនៅក្នុងរន្ធគូថដែលយើងមិនអាចមើលឃើញទេ ដែលជាធម្មតាមិនមានការឈឺ និងបង្កជាការហូរឈាមក្នុងពេលបត់ជើងធំ។ ឬសដូងខាងក្នុងបែបនេះអាចលៀន ឬព្រលាត់ចេញទៅក្រៅរន្ធគូថបាន។ ជំងឺឬសដូងបាតខាងក្រៅមានទីតាំងនៅខាងក្រោមស្បែកជុំវិញរន្ធគូថ ដែលយើងអាចប៉ះវាដឹងនៅពេលវារីកធំ ព្រមទាំងអាចបណ្តាលអោយរមាស់ ឈឺនៅពេលបត់ជើង ព្រមទាំងហូរឈាម។ ជំងឺឬសដូងបាតខាងក្រៅប្រភេទ Thrombosed កើតឡើងបាននៅពេលដែលកំនកឈាមក្នុងសរសៃឈាមវ៉ែននោះទៅជាកក និងបណ្តាលអោយឈឺចាប់ខ្លាំង។ មូលហេតុ ជំងឺឬសដូងត្រូវបានជាប់ទាក់ទងនឹងជំងឺការទល់លាមក និងការប្រឹងបត់ជើង។ អ្នកមានផ្ទៃពោះក៏អាចមានជំងឺឬសដូងបាតបានដែរ។ ការដែលប្រឹងបត់ជើង និងការមានផ្ទៃពោះវានឹងធ្វើអោយសម្ពាធនៅក្នុងសរសៃឈាមវ៉ែន Hemorroid កើនឡើង និងជាហេតុនាំអោយមានជំងឺឬសដូងបាត់។ ឧទាហរណ៍ ជំងឺថ្លើមរ៉ាំរ៉ៃ ក៏ប្រហែលជាធ្វើអោយសម្ពាធក្នុងសរសៃឈាមវ៉ែនឡើងខ្ពស់ និងអាចអោយមានជំងឺឬសដូងបាតកើតមានដែរ។ ជំងឺឬសដូងបាតច្រើនតែឃើញមាននៅលើមនុស្សវ័យ ៥០ឆ្នាំ៕ ជំងឺឬសដូងបាតខាងក្នុងមានទីតាំងនៅក្នុងរន្ធគូថដែលយើងមិនអាចមើលឃើញទេ ដែលជាធម្មតាមិនមានការឈឺ និងបង្កជាការហូរឈាមក្នុងពេលបត់ជើងធំ។ ឬសដូងខាងក្នុងបែបនេះអាចលៀន ឬព្រលាត់ចេញទៅក្រៅរន្ធគូថបាន។ ជំងឺឬសដូងបាតខាងក្រៅមានទីតាំងនៅខាងក្រោមស្បែកជុំវិញរន្ធគូថ ដែលយើងអាចប៉ះវាដឹងនៅពេលវារីកធំ ព្រមទាំងអាចបណ្តាលអោយរមាស់ ឈឺនៅពេលបត់ជើង ព្រមទាំងហូរឈាម។ ជំងឺឬសដូងបាតខាងក្រៅប្រភេទ Thrombosed កើតឡើងបាននៅពេលដែលកំនកឈាមក្នុងសរសៃឈាមវ៉ែននោះទៅជាកក និងបណ្តាលអោយឈឺចាប់ខ្លាំង។ មូលហេតុ ជំងឺឬសដូងត្រូវបានជាប់ទាក់ទងនឹងជំងឺការទល់លាមក និងការប្រឹងបត់ជើង។ អ្នកមានផ្ទៃពោះក៏អាចមានជំងឺឬសដូងបាតបានដែរ។ ការដែលប្រឹងបត់ជើង និងការមានផ្ទៃពោះវានឹងធ្វើអោយសម្ពាធនៅក្នុងសរសៃឈាមវ៉ែន Hemorroid កើនឡើង និងជាហេតុនាំអោយមានជំងឺឬសដូងបាត់។ ឧទាហរណ៍ ជំងឺថ្លើមរ៉ាំរ៉ៃ ក៏ប្រហែលជាធ្វើអោយសម្ពាធក្នុងសរសៃឈាមវ៉ែនឡើងខ្ពស់ និងអាចអោយមានជំងឺឬសដូងបាតកើតមានដែរ។ ជំងឺឬសដូងបាតច្រើនតែឃើញមាននៅលើមនុស្សវ័យ ៥០ឆ្នាំ៕ ត្រួតពិនិត្យដោយ៖ www.health.com.kh	ជំងឺឬសដូងបាតមានន័យថាជាការរីកប៉ោងនៃសរសៃឈាមវ៉ែននៅផ្នែកខាងក្រោមនៃរន្ធគូថ ហើយការរីកប៉ោងដែរកើតឡើងដោយសារតែមានសម្ពាធក្នុងសរសៃឈាមនោះកើនឡើង ដែលភាគច្រើនបណ្តាលមកពីការប្រឹងបត់ជើងធំ និងអំឡុងពេលមានផ្ទៃពោះ ព្រោះមានការសង្កត់ពីស្បូន។
សូមស្ដាប់បទសម្ភាសរវាង លោក ញ៉ុង ហេង នៃសារព័ត៌មានថ្មីៗ និង លោក ជា ឈុនហុង ដែលជាម្ចាស់ហាងយីហោសាគូរ៉ា ខាងក្រោមនេះ៖	ភ្នំពេញ៖ ម្ចាស់ហាងយីហោសាគូរ៉ា បានលើកឡើងថា ការប្រើទំនិញជជុះបានជួយឲ្យពលរដ្ឋ ពិសេសអ្នកមានចំណូលទាបអាចសន្សំសំចៃថវិការបស់ខ្លួន។ ប៉ុន្តែរបស់ជជុះសម្រាប់ប្រើប្រាស់ជាប់ខ្លួន និងក្នុងផ្ទះខ្លះមានតម្លៃខ្ពស់ជាង ឬប្រហាក់ប្រហែលនឹងផលិតផលថ្មីដែរ ដែលចំណុចនេះ លោក ឈុនហុង ប្រាប់ថាអ្នកប្រើប្រាស់ត្រូវគិតលើគុណភាព។ លោកអះអាងថា អីវ៉ាន់ជជុះភាគច្រើនមានគុណភាពល្អជាងអីវ៉ាន់ថ្មី បើកាលណាតម្លៃវាប្រហាក់ប្រហែលគ្នានោះ។
Lloris បានបង្ហាញខ្លួនចំនួន ១៤៥ប្រកួតសម្រាប់ក្រុមជម្រើសជាតិបារាំងពីឆ្នាំ ២០០៨ ដល់ឆ្នាំ ២០២២ ហើយអ្នកចាទីក្រុម Tottenham Hotspur រូបនេះបានក្លាយជាប្រធានក្រុមបារាំងចំនួន ១២១ប្រកួតដែលជាកំណត់ត្រាដ៏វែងមួយ។ អ្នកចាំទីវ័យ៣៦ឆ្នាំ ចាប់ផ្តើមការប្រកួតអន្តរជាតិជាមួយបារាំងដំបូងឆ្នាំ ២០០៨ ហើយរូបគេបានលេងនៅក្នុងពានរង្វាន់ UEFA Euro ឆ្នាំ ២០១២,២០១៦ និង ២០២០ និងបានបង្ហាញខ្លួនលេងព្រឹត្តិការណ៍ World Cup ៤លើកឆ្នាំ ២០១០,២០១៤,២០១៨ និងឆ្នាំ ២០២២។ ឆ្នាំ ២០១៨ Lloris ជួយនាំក្រុមលើកពាន World Cup ដែលជាពានរង្វាន់លើកទីពីរក្នុងប្រវត្តិសាស្ត្របារាំង។ «នៅពេលមួយដែលអ្នកត្រូវដឹងអំពីការផ្ទេរតំណែងមួយនេះហើយ ខ្ញុំត្រូវតែនិយាយម្តងហើយម្តងទៀតថាក្រុមជម្រើសជាតិបារាំងមិនមែនជារបស់នរណាតែម្នាក់នោះទេ យើងត្រូវតែទទួលស្គាល់ពីរឿងនេះ។ ខ្ញុំជឿថា ក្រុមនឹងបន្តទៅមុខបានល្អ ជាមួយអ្នកចាំទីល្អៗច្រើនរូប ដែលត្រៀមខ្លួនបានរួចរាល់ដូចជា Mike Maignan ជាដើម។ នេះជាវេលាសម្រាប់ខ្ញុំ ជាពិសេសប្រពន្ធកូនខ្ញុំ។»។ Lloris បាននិយាយប្រាប់កាសែត LEquipe ក្នុងកិច្ចសម្ភាសបែបនេះ។ ក្រៅពីពានរង្វាន់ World Cup ឆ្នាំ ២០១៨ Lloris ក៏បានជួយបារាំងឈ្នះពានរង្វាន់ UEFA Nations League ក្នុងឆ្នាំ ២០២១ ហើយក៏បាននាំបារាំងឡើងដល់វគ្គផ្តាច់ព្រ័ត្រ UEFA UERO ឆ្នាំ ២០១៦។ ការប្រកាសចូលនិវត្តន៍របស់ Lloris នេះធ្វើឡើងស្របពេលដែលអតីតមិត្តរួមក្រុមរបស់គេគឺ Gareth Bale បានប្រកាសចូលនិវត្តន៍ពីវិស័យបាល់ទាត់នៅថ្ងៃទី៩ ខែមករាដូចគ្នា៕	អ្នកចាំទី Hugo Lloris ដែលជួយបារាំងឈ្នះជើងឯក FIFA World Cup ឆ្នាំ ២០១៨ បានប្រកាសចូលនិវត្តន៍ពីក្រុមបាល់ទាត់ជម្រើសជាតិត្រឹមវ័យ ៣៦ឆ្នាំ ថ្ងៃទី៩ ខែមករា។ បញ្ចប់ភារកិច្ចជាមួយជម្រើសជាតិ ប្រធានក្រុម Lloris ថារូបគេចង់ចំណាយពេលឱ្យបានច្រើនជាមួយក្រុមគ្រួសារ។
នាពិធីបិទការប្រកួតកីឡាគុនល្បុក្កតោជ្រើសរើសជើងឯកថ្នាក់ជាតិប្រចាំឆ្នាំ២០១៩ ព្រឹទ្ធាចារ្យក្រមាមាស សាន គីមស៊ាន ប្រធានរាជបណ្ឌិតសភាល្បុក្កតោកម្ពុជាសង្កេតឃើញថា កីឡាករកីឡាការិនីឆ្នាំនេះមានសមត្ថភាព និងបច្ចេកកើនឡើងគួរឲ្យកត់សម្គាល់បើធៀបនឹងឆ្នាំមុន។ អនុប្រធានសហព័ន្ធកីឡាគុនល្បុក្កតោកម្ពុជារូបនេះ បានប្រៀបធៀបថា កីឡាករបច្ចុប្បន្នមានបច្ចេកទេសល្អជាងរៀបច្បង និងសិស្សជំនាន់មុនៗ ពិសេសលើការសម្តែងទ្វារមេគុនព្រលឹងល្បុក្កតោ។ នៅចំពោះមុខថ្នាក់ដឹកនាំ គ្រូព្រឹទ្ធាចារ្យ គ្រូបង្វឹក និងកីឡាករកីឡាការិនីព្រឹទ្ធាចារ្យក្រមាមាសរូបនេះលើកឡើងដូច្នេះថា៖«ខ្ញុំខានមើលខានឃើញចៅៗ ចៅទួតល្បុក្កតោតែមួយរយៈពេលខ្លី ស្រាប់តែមកមើលលើកនេះ ភ្ញាក់ផ្អើលមែនទែន! ល្អណាស់ជោគជ័យល្បុក្កតោ! ក្មួយៗចៅៗ បង្ហាញស្នៀតទ្វារមេគុនព្រលឹងល្បុក្កតោល្អជាងគ្រូៗផង។ សំខាន់ក្មួយៗធ្វើចេញពីព្រលឹងជាតិដែលមានក្នុងបេះដូងយើងទាំងអស់គ្នា។ ខ្ញុំឃើញក្មួយៗចៅទាំងអស់ធ្វើចេញពីកម្លាំងចិត្ត កម្លាំងកាយចេញពីបេះដូង ខ្ញុំរន្ធត់មែនទែន! ខ្ញុំស្ទើរតែមិនជឿថា ព្រលឹងជាតិនេះ ខ្លាំងខ្លាមិននឹកស្មានដល់»។ ទីប្រឹក្សាក្រសួងវប្បធម៌ និងវិចិត្រសិល្បរូបនេះបន្ថែមថា៖«ពេលខ្ញុំបង្ហាត់រៀមច្បង និងគ្រូពួកយើងពីមុនៗមក ខ្ញុំគិតថា ដូចជាមិនសូវល្អប៉ុន្មាននោះទេ មិនមែនបង្អាប់ទេ។ ប៉ុន្តែពេលមកឃើញការប្រកួត និងសម្តែងរបស់ចៅៗ ចៅទួតបច្ចុប្បន្ន គឺអស្ចារ្យមែនទែន! ខ្ញុំយល់ឃើញថា អ្វីដែលខ្ញុំបានខិតខំបង្ហាត់បង្រៀនដំណៗតាំងពីឆ្នាំ២០០៤ដល់ឆ្នាំ២០១៩ មិននឹកស្មានថា អ្វីដែលខ្ញុំបានបង្កើត និងខំប្រឹងកន្លងមក លទ្ធផលនៅឆ្នាំនេះ ជាលទ្ធផលជោគជ័យដ៏អស្ចារ្យចំពោះខ្ញុំ»។ លោក ច័ន្ទ សារុន ប្រធានសហព័ន្ធកីឡាគុនល្បុក្កតោកម្ពុជាបានថ្លែងកោតសរសើរចំពោះការខិតខំប្រឹងប្រែងរបស់គណៈកម្មការ ដែលបានធ្វើឲ្យការប្រកួតជើងឯកថ្នាក់ជាតិឆ្នាំនេះប្រព្រឹត្តទៅដោយរលូន និងបញ្ចប់យ៉ាងជោគជ័យ។ ទេសរដ្ឋមន្ត្រីរូបនេះ សង្កេតឃើញសមត្ថភាព និងបច្ចេកទេសរបស់កីឡាករកីឡាការិនីមានភាពរីកចម្រើនខ្លាំង បើធៀបនឹងការប្រកួតកន្លងមក។ សម្រាប់លោក ច័ន្ទ សារុន ការឈ្នះចាញ់ជារឿងធម្មតាក្នុងវិស័យកីឡា តែអ្វីដែលសំខាន់កីឡាករកុំបាក់ទឹកចិត្ត និងបន្តខិតខំប្រឹងប្រែងហ្វឹកហាត់បន្ថែមទៀត ដើម្បីសម្រេចគោលដៅនៅថ្ងៃអនាគត។ ជាពិសេស ដើម្បីត្រៀមការប្រកួតកីឡាស៊ីហ្គេមលើកទី៣២នៅឆ្នាំ២០២៣ ដែលកម្ពុជាធ្វើជាម្ចាស់ផ្ទះ។ «ខ្ញុំស្នើឲ្យកីឡាករកីឡាការិនីទាំងអស់ខិតខំប្រឹងប្រែងហ្វឹកហាត់តទៅទៀត ដោយប្រកាន់ភ្ជាប់នូវបណ្តាំគ្រូ ភក្តីភាព និងសច្ចធម៌ក្នុងខ្លួនកុំបីអាក់ខានឲ្យសោះ ព្រោះវាជាវិជ្ជាដ៏ឧដុង្គឧត្តមរបស់យើងម្នាក់ៗ។ យើងជាកូនចៅជំនាន់ក្រោយប្តេជ្ញាថា រក្សាឲ្យរស់ជារៀងរហូតនូវក្បាច់គុនល្បុក្កតោរបស់កម្ពុជា ហើយស្នើឲ្យលោកគ្រូ សាន គីមស៊ាន និងគ្រូបង្វឹកទាំងអស់ទុកចិត្តថា យើងនឹងរក្សាស្នាដៃនេះឲ្យបានស្ថិតស្ថេរ»។ លោក ច័ន្ទ សារុន ជំរុញ និងប្តេជ្ញាដូច្នេះពេលលោកធ្វើជាអធិបតីក្នុងពិធីបិទការប្រកួតជើងឯកថ្នាក់ជាតិកាលពីថ្ងៃទី២៩ ខែធ្នូ ឆ្នាំ២០១៩។ បើតាមលោក អ៊ួ តារា អគ្គលេខាធិការសហព័ន្ធកីឡាគុនល្បុក្កតោកម្ពុជា ការប្រកួតជើងឯកថ្នាក់ជាតិឆ្នាំនេះមានកីឡាករកីឡាការិនីជិត២០០នាក់មកពី២៧សាលាគុនចូលរួម ដោយប្រកួតប្រជែងលើ១៩វិញ្ញាសា។ សម្រាប់ការប្រកួតជើងឯកថ្នាក់ជាតិឆ្នាំនេះ សហព័ន្ធបានចំណាយថវិកាអស់ជាង៧៣លានរៀល ដោយថវិកាពីក្រសួងអប់រំមានចំនួនជាង៣៦លានរៀល ហើយក្រៅពីនេះជាថវិការបស់លោក ច័ន្ទ សារុន។ ក្រោយឆ្លងកាត់ការប្រកួតរយៈពេល៣ថ្ងៃចន្លោះពីថ្ងៃទី២៧-២៩ ធ្នូ ឆ្នាំ២០១៩ នៅអគារដំបូងក្នុងបរិវេណសាកលវិទ្យាល័យភូមិន្ទភ្នំពេញ អត្តពលិកមកពីសាលាគុនល្បុក្កតោសុវណ្ណអង្គរនាគរាជឈរចំណាត់ថ្នាក់លេខ, សាលាគុនល្បុក្កតោក្រសួងមហាផ្ទៃឈរលំដាប់ទី២, សាលាគុនព្រះខ័នជ័យឈរលេខ៣, សាលាគុនល្បុក្កតោសឈរលេខ៤ និងសាលាគុនរាជប្រឹក្សឈរលេខ៥៕ លោក សាន គីមស៊ាន (ខាងឆ្វេង)បំពាក់មេដាយជូនម្ចាស់ជ័យលាភីក្នុងការប្រកួតជើងឯកថ្នាក់ជាតិ, រូបភាពពីសហព័ន្ធល្បុក្កតោ លោក ច័ន្ទ សារុន ប្រធានសហព័ន្ធកីឡាគុនល្បុក្កតោកម្ពុជា, រូបភាពពីសហព័ន្ធល្បុក្កតោ	លោកព្រឹទ្ធាចារ្យក្រមាមាស សាន គីមស៊ាន ប្រធានរាជបណ្ឌិតសភាល្បុក្កតោកម្ពុជា សរសើរក្មេងៗហាត់គុនល្បុក្កតោបច្ចុប្បន្នថា មានបច្ចេកទេសល្អជាងរៀមច្បង និងសិស្សដែលលោកធ្លាប់បង្ហាត់កន្លងមក។ លោកមានការភ្ញាក់ផ្អើល និងរំភើបយ៉ាងខ្លាំងនៅពេលឃើញក្មេងៗបច្ចុប្បន្នបង្ហាញឆន្ទៈ និងធ្វើអ្វីៗចេញពីបេះដូងក្នុងការរួមចំណែកអភិរក្ស និងអភិវឌ្ឍន៍គុនល្បុក្កតោ ដែលជាកេរដំណែលរបស់បុព្វបុរសខ្មែរ។
បើតាមរបាយការណ៍របស់ក្រសួងកសិកម្ម កសិផលដែលកម្ពុជានាំចេញទៅក្រៅប្រទេសរួមមាន អង្ករ, ដំឡូងមី, ម្សៅដំឡូងមី, គ្រាប់ស្វាយចន្ទី, គ្រាប់ពោត, ផ្លែស្វាយ, សណ្តែកសៀង, ចេក, ម្រេច, បន្លែ និងដំណាំផ្សេងៗទៀតផងដែរ។ ក្នុងចំណោមកសិផលជាង៥លានតោន ដែលកម្ពុជា បាននាំចេញទៅក្រៅប្រទេសនោះ រួមមាន អង្ករជាង៤៥ម៉ឺនតោន នាំចេញទៅប្រទេសចិន អឺរ៉ុប និងប្រទេសក្នុងអាស៊ាន រួមទាំងប្រទេសទិសដៅដទៃទៀត, ចំណិតដំឡូងមីក្រៀម និងដំឡូងមី ចំនួនជិត៣លានតោន ទៅប្រទេសថៃ និងវៀតណាម, ម្សៅដំឡូងមីជិត៥សែនតោន ទៅប្រទេស វៀតណាម ចិន ហូឡង់ ឆេក កាណាដា អ៊ីតាលី និង ឥណ្ឌា។ ចំពោះគ្រាប់ស្វាយចន្ទីមានជាង១សែនតោន ទៅវៀតណាម រុស្សី កូរ៉េ ចិន ភូមា ប៉េរ៉ូ អារ៉ាប៊ីសាអូឌីត មីយ៉ាន់ម៉ា អូស្រា្តលី តៃវ៉ាន់ ឥណ្ឌា សឹង្ហបុរី និងម៉ាឡេស៊ី, គ្រាប់ពោតជាង១សែនតោន បាននាំចេញទៅវៀតណាម ថៃ និងតៃវ៉ាន់, សណ្តែកសៀងជាង៣ម៉ឺនតោន នាំចេញទៅថៃ និងវៀតណាម, ចេកជាង១សែនតោន នាំចេញទៅប្រទេសចិន វៀតណាម និងជប៉ុន។ ផ្លែស្វាយជាង៤ម៉ឺនតោន នាំចេញទៅវៀតណាម ថៃ សិង្ហបុរី បារាំង និងរុស្សី, ម្រេចជាង៣ពាន់តោន នាំចេញទៅប្រទេសវៀតណាម បារាំង អាល្លឺម៉ង់ ឆេក អង់គ្លេស ជប៉ុន សឹង្ហបុរី កូរ៉េ អារ៉ាប៊ីសាអូឌីត ឥណ្ឌា តៃវ៉ាន់ ប៊ែលហ្សិក ថៃ អូស្ត្រាលី ស្វីស កាណាដា កាហ្សាក់ស្ថាន រុស្សី និងហុងកុង។ បន្លែជាង១រយតោននាំចេញទៅប្រទេសបារាំង ឆេក អង់គ្លេស និង នូវែលសេឡង់។ រួមទាំងដំណាំផ្សេងទៀតមានជាង២សែនតោនទៀតផងដែរ៕	ភ្នំពេញ៖ ក្នុងរយៈពេល១០ខែ ឆ្នាំ២០១៩នេះ កម្ពុជាបាននាំចេញកសិផលជាង៥លានតោនទៅតាមបណ្តាប្រទេសនានា។ ប្រទេស ដែលទទួលទិញកសិផលខ្មែរច្រើនជាងគេ មាន ចិន វៀតណាម ថៃ រុស្សី បារាំង និងបណ្តាប្រទេសដទៃទៀត។ នេះបើយោងតាមរបាយការណ៍របស់ក្រសួងកសិកម្ម រុក្ខប្រមាញ់ និងនេសាទ។
ជារឿងគួរឱ្យតក់ស្លុតមួយ លោក Alexei Navalny អ្នកនយោបាយប្រឆាំងវិមានក្រេមឡាំងដ៏ខ្លាំងម្នាក់ បានទទួលមរណភាពនៅក្នុងគុក Arctic Circle ក្រោយទើបង្ហាញមុខនៅសវនាការកាលពីពេលថ្មីៗ។ ការស្លាប់នេះ កើតមានក្រោយលោក Navalny បានបាត់បង់ស្មារតី ហើយក្រុមគ្រូពេទ្យមិនអាចជួយសង្រ្គោះបាន។ បន្ទាប់ពីបាត់បង់អ្នកប្រឆាំងវ័យ ៤៧ឆ្នាំ មេដឹកនាំអឺរ៉ុបជាបន្តបន្ទាប់ បានរិះគន់វិមានក្រេមឡាំង ហើយចាត់ទុកលោកពូទីនជាអ្នកទទួលខុសត្រូវ។ «សហភាពអឺរ៉ុប ចាត់ទុករបបក្រុងមូស្គូ ជាអ្នកទទួលខុសត្រូវតែមួយគត់សម្រាប់ករណីស្លាប់នេះ»។ លោក Charles Michel ប្រធានក្រុមប្រឹក្សាអឺរ៉ុប បានសរសេរលើបណ្តាញសង្គម X ច្បាស់ៗបែបនេះ ដោយបន្តចោទថា លោកវ្ល៉ាឌីមៀ ពូទីន ប្រធានាធិបតីរុស្ស៊ី ជាអ្នកទទួលខុសត្រូវតែមួយគត់។ ប្រមុខការទូតអឺរ៉ុប លោក Josep Borrell ក៏យល់ឃើញបែបនេះដែរ។ ចំណែកប្រធានសភាអឺរ៉ុប លោកស្រី Roberta Metsola បានលើកឡើងថា រុស្ស៊ី អាចដកសិទ្ធិសេរីភាព និងជីវិតរបស់លោក Navalny បានតាមរយៈការដាក់ក្នុងពន្ធនាគារ ប៉ុន្តែក្រុងមូស្គូ មិនអាចដកហូតសេចក្តីថ្លៃថ្នូរបស់អ្នកប្រឆាំងរូបនេះបានឡើយ។ ដោយឡែកប្រធានាធិបតីលីទុយអានី បានបង្ហាញក្តីមិនពេញចិត្តរបស់ខ្លួនថា លោក Navalny មិនបានស្លាប់នៅក្នុងពន្ធនាគារឡើយ ប៉ុន្តែគឺដោយសារភាពឃោរឃៅរបស់ក្រុងមូស្គូ ដែលមានបំណងបំបិទសំឡេងប្រឆាំងនៅក្នុងប្រទេស។ លើសពីនេះ លោកស្រី Ursula von der Leyen ប្រធានគណៈកម្មការអឺរ៉ុប បានបង្ហាញក្តីសោកស្តាយ ហើយចាត់ទុកលោកពូទីន មិនខ្លាចអ្វីទាំងអស់ ក្រៅពីមតិរបស់ប្រជាជនខ្លួន។ ក្រៅពីមេដឹកនាំខាងលើ ថ្នាក់ដឹកនាំប្រទេសជាច្រើន បានរិះគន់ក្រុងមូស្គូ ដែលបានធ្វើឱ្យលោក Navalny ទទួលមរណភាព។ មិនត្រឹមតែថ្នាក់ដឹកនាំទេ ប្រជាជនរុស្ស៊ី នៅតាមបណ្តាប្រទេសអឺរ៉ុប ក៏បានចេញបាតុកម្ម ដើម្បីរិះគន់លោកពូទីនផងដែរ នៅតាមបណ្តាស្ថានទូតរុស្ស៊ី។ ប្រជាជនមួយចំនួន បានហៅលោកពូទីនថាជាឃាតករ និងទាមទារឱ្យមានការទទួលខុសត្រូវ។ សូមបញ្ជាក់ថា លោក Navalny ត្រូវបានតុលាការរុស្ស៊ីកាត់ទោសឱ្យជាប់ពន្ធនាគាររយៈពេល ១៩ឆ្នាំ ក្រោមបទចោទជ្រុលនិយម។ អ្នកប្រឆាំងដ៏សំខាន់រូបនេះ កន្លងមក ក៏ធ្លាប់ត្រូវបានគេដាក់ថ្នាំបំពុល ស្ទើរស្លាប់ស្ទើររស់ផងដែរ មុនពេលជាប់ពន្ធនាគារ៕	មេដឹកនាំអឺរ៉ុបជាបន្តបន្ទាប់បានរិះគន់វិមានក្រេមឡាំង ចំពោះករណីស្លាប់របស់លោក Alexei Navalny អ្នកនយោបាយប្រឆាំងវិមានក្រេមឡាំងដ៏សំខាន់ នៅថ្ងៃទី១៦ ខែកុម្ភៈ។ ទន្ទឹមនេះ ប្រជាជនរុស្ស៊ីនៅតំបន់អឺរ៉ុប ក៏បានប្រមូលផ្តុំគ្នា ធ្វើបាតុកម្មរិះគន់លោកវ្ល៉ាឌីមៀ ពូទីន ប្រធានាធិបតីរុស្ស៊ីផងដែរ។
តាមរយៈការប្រតិបត្តិការនេះ សមត្ថកិច្ចដកហូតបានសម្ភារមួយចំនួនរួមមានអាវុធខ្លីមួយដើម ម៉ាកG Lock ពណ៌ខ្មៅ, ហ្គាសបញ្ចូលកាំភ្លើងសម្រាប់បាញ់ចំនួន៥ដប, ស្នាប់កាំភ្លើងខ្លី ពណ៌ខ្មៅ ចំនួនមួយ, សោរសម្រាប់ដោះ(ទួឡឺវីស)ចំនួន៣ដុំ និងលិខិតឯកសាររបស់ជនសង្ស័យមួយចំនួនទៀត។ ជនសង្ស័យទាំង៣នាក់ខាងលើ បានឆ្លើយសារភាពថា ពួកគេពិតជាបាននាំចូល និងកែច្នៃជួញដូរអាវុធខុសច្បាប់មែន។ ហើយអាវុធដែលពួកគេធ្លាប់បានជួញដូរនោះរួមមានអាវុធខ្លី(កាំភ្លើងមែនទែន) ចំនួន១០០ដើម។ អាវុធខ្លីប្រើហ្គាស និងអាវុធប្រើខ្យល់ ចំនួន៣០០ដើម ចែកចាយនៅរាជធានីភ្នំពេញ និងតាមបណ្តាខេត្តនានា ជាពិសេសខេត្តព្រះសីហនុ។ បច្ចុប្បន្នជនសង្ស័យទាំង៣នាក់ខាងលើ ត្រូវបានសមត្ថកិច្ចជំនាញខេត្តបានកសាងសំណុំរឿងបញ្ជូនមកនាយកដ្ឋានប្រឆាំងបច្ចេកវិទ្យា នៃអគ្គស្នងការដ្ឋាននគរបាលជាតិ ដើម្បីចាត់ការតាមនីតិវិធី ៕	ភ្នំពេញ៖ សមត្ថកិច្ចបានឃាត់ខ្លួន ជនសង្ស័យ៣នាក់ ពាក់ព័ន្ធនឹងករណីជួញដូរអាវុធខុសច្បាប់ នៅខេត្តសៀមរាប។ នេះបើតាមអគ្គស្នងការដ្ឋាននគរបាលជាតិ។
លោកស្រី រ៉ូណា ស្មីត អ្នករាយការណ៍ពិសេសនៃអង្គការសហប្រជាជាតិ ដែលទទួលបន្ទុកផ្នែកសិទ្ធិមនុស្ស បានវាយតម្លៃជារួមថា ប្រទេសកកម្ពុជា កំពុងធ្លាក់ចុះជាគំហុកនូវសិទ្ធិមនុស្ស ប្រព័ន្ធយុត្តិធម៌ និងប្រជាធិបតេយ្យ ខណៈការបោះឆ្នោតថ្នាក់ជាតិ កាន់តែខិតជិតមកដល់។ ទំនងដោយសារតែមិនស្ថិតក្នុងគន្លងប្រជាធិបតេយ្យ និងសិទ្ធិមនុស្សបែបនេះហើយ ទើបបានជាលោកស្រី លើកឡើងថា កម្ពុជា ដើរដល់ផ្លូវបំបែក។ អ្នករាយការណ៍ពិសេសនៃអង្គការសហប្រជាជាតិ បានសម្តែងក្តីបារម្ភយ៉ាងខ្លាំងបែបនេះថា៖«ប្រទេសកម្ពុជា មកដល់ផ្លូវបំបែកដ៏សំខាន់មួយ។ ដូច្នេះ ត្រូវតែចាប់យកសិទ្ធិមនុស្ស ដែលចាំបាច់មិនអាចខ្វះបាន ក្នុងការទ្រទ្រង់ដល់ការអភិវឌ្ឍ និងសន្តិភាព»។ ប្រសាសន៍ខាងលើរបស់លោកស្រី រ៉ូណា ស្មីត ត្រូវបានមន្ត្រីនៃការិយាល័យឧត្តមស្នងការអង្គការសហប្រជាជាតិទទួលបន្ទុកផ្នែកសិទ្ធិមនុស្សប្រចាំកម្ពុជា ស្រង់យកទៅសរសេរក្នុងសេចក្តីប្រកាសព័ត៌មាន។ សេចក្តីប្រកាសព័ត៌មាននេះ ត្រូវបានផ្សព្វផ្សាយ ក្រោយពីលោកស្រី បញ្ចប់ទស្សកិច្ចរយៈពេល១0ថ្ងៃនៅកម្ពុជា គឺចាប់ពីថ្ងៃទី៥ ដល់ថ្ងៃទី១៤ ខែមីនា ឆ្នាំ២0១៨។ បើតាមសេចក្តីប្រកាសព័ត៌មាន លោកស្រី រ៉ូណា ស្មីត បានលើកឡើងនូវទឡ្ហីករណ៍ជាច្រើន ដែលជាមូលហេតុ ទាញសិទ្ធិមនុស្ស និងប្រជាធិបតេយ្យ ឲ្យដើរថយក្រោយ។ ទឡ្ហីករណ៍ទាំងនោះ មានដូចជា ការរំលាយបក្សប្រឆាំង ការចាប់លោក កឹម សុខា ការរឹតត្បិតសង្គមស៊ីវិល ការប្រើច្បាប់ ដើម្បីកាត់បន្ថយសិទ្ធិសេរីភាព ការបិទសារព័ត៌មាន ភាពចង្អៀតនៃប្រើសេរីភាពខាងបញ្ចេញមតិ និងសេរីភាពខាងប្រមូលផ្តុំ ជាដើម។ សេចក្តីប្រកាសព័ត៌មាន បានបញ្ជាក់ពីសម្តីរបស់លោកស្រី យ៉ាងដូច្នេះថា៖«ការរឹតត្បិតសំឡេងប្រជាជនកម្ពុជា នៅទីបំផុតអាចគំរាមកំហែងដល់ស្ថិរភាពយ៉ាងពិតប្រាកដ»។ ក្រៅពីសេចក្តីប្រកាសព័ត៌មាន លោកស្រី រ៉ូណា ស្មីត ក៏បានសរសេរសេចក្តីថ្លែងការណ៍មួយដោយផ្ទាល់ដៃផងដែរ ដែលបង្ហាញពីការមើលឃើញជារួមរបស់លោកស្រី មកលើស្ថានភាពសិទ្ធិមនុស្សនិងប្រជាធិបតេយ្យនៅកម្ពុជា។ សេចក្តីថ្លែងការណ៍កម្រាស់៤ទំព័រជាភាសាអង់គ្លេស់ និងត្រូវបានបកប្រែជាភាសាខ្មែរកម្រាស់៥ទំព័រ បានបង្ហាញពីចំណុចអវិជ្ជមានជាច្រើនផ្នែកសិទ្ធិមនុស្ស ប្រព័ន្ធយុត្តិធម៌ និងប្រជាជាធិបតេយ្យ ដូចទៅនឹងសេចក្តីប្រកាសព័ត៌មានដែរ។ តាមរយៈសេចក្តីថ្លែងការណ៍ លោកស្រី រ៉ូណា ស្មីត បានចាត់ទុកការហាមឃាត់ថ្នាក់នាំ១១៨រូបនៃគណបក្សសង្គ្រោះជាតិ មិនឲ្យធ្វើនយោបាយរយៈពេល៥ឆ្នាំ និងការយកអាសនៈនៃគណបក្សនេះ ទៅឲ្យគណបក្សដទៃ ថាការបដិសេធនូវសិទ្ធិរបស់ប្រជាពលរដ្ឋកម្ពុជា ក្នុងការជ្រើសរើសអ្នកតំណាង។ លោកស្រី អំពាវនាវឲ្យមានការពិចារណាឡើងវិញចំពោះការដកសិទ្ធិនយោបាយរបស់ក្រុមអ្នកប្រឆាំង។ លើសពីនេះ លោកស្រី ថែមទាំងអំពាវនាវឲ្យការពារនិងធ្វើឲ្យប្រសើរឡើងវិញ នូវសេរីភាពនៃការបង្កើតសមាគម សេរីភាពនៃការបញ្ចេញមតិ និងសេរីភាពនៃការប្រមូលផ្តុំ។ លោកស្រី រ៉ូណា ស្មីត ក៏មានកង្វល់ផងដែរ ចំពោះការបង្កើតនិងការកែប្រែច្បាប់នៅកម្ពុជា។ លោកស្រី បានទាមទារ ឲ្យមានការពិភាក្សាឲ្យល្អិតល្អន់ និងមានការចូលរួមយ៉ាងទូលំទូលាយ ក្នុងការបង្កើតនិងការកែប្រែច្បាប់ណាមួយ។ ចំណែក ការអនុវត្តច្បាប់វិញ ក៏មានបញ្ហាដូចគ្នា ចំពោះការមើលឃើញរបស់លោកស្រី។ លោកស្រី ហ៊ានអះអាងថា ការទទួលបានយុត្តិធម៌ នៅតែត្រូវបានបដិសេធចំពោះមនុស្សជាច្រើន។ អ្នកជំនាញរបស់អង្គការសហប្រជាជាតិខាងលើ សង្កត់ធ្ងន់យ៉ាងដូច្នេះថា៖«ខ្ញុំ បានសម្តែងកង្វល់ចំពោះការអត្ថាធិប្បាយនានា ដែលផ្តោតតែទៅលើសន្តិភាព ស្ថិរភាព និងការអភិវឌ្ឍ ជាជាងការអត្ថាធិប្បាយពីសិទ្ធិមនុស្ស។ ខ្ញុំ សូមបញ្ជាក់ជាថ្មីថា សិទ្ធិមនុស្ស គឺសំខាន់ខ្លាំងណាស់ សម្រាប់សន្តិភាព ស្ថិរភាព និងការអភិវឌ្ឍ។ សិទ្ធិមនុស្សមិនអាចត្រូវបានគោរពដោយអន្លើរៗ ឬមើលរំលងនោះទេ ហើយក៏មិនអាចបោះបង់ចោលដែរ។ សន្តិភាព ដែលខ្វះយុត្តិធម៌ គឺមិនស្ថិតស្ថេរឡើយ ហើយការអភិវឌ្ឍដែលខ្វះសេរីភាព គឺជាការបោះបង់ប្រជាជនចោល»។ រយៈពេល១០ថ្ងៃនៃទស្សនកិច្ចនៅកម្ពុជា លោកស្រី រ៉ូណា ស្មីត បានជួបថ្នាក់ដឹកនាំជាន់ខ្ពស់ជាច្រើន ដែលរួមមាន សម្តេច ហេង សំរិន ប្រធានរដ្ឋសភា សម្តេច ស ខេង រដ្ឋមន្ត្រីក្រសួងមហាផ្ទៃ លោក ប្រាក់ សុខុន រដ្ឋមន្ត្រីក្រសួងការបរទេស លោក អូន ព័ន្ធមុនី្នរ័ត្ន រដ្ឋមន្ត្រីក្រសួងសេដ្ឋកិច្ច លោក អង្គ វង្សវឌ្ឍានា រដ្ឋមន្ត្រីក្រសួងយុត្តិធម៌ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល លោក យូ ឧត្តរា អនុប្រធានតុលាការកំពូល លោក យូ ប៊ុនឡេង ប្រធានសាលាឧទ្ធរណ៍ លោក កែវ រ៉េមី ប្រធានគណៈកម្មាធិការសិទ្ធិមនុស្សកម្ពុជា លោក សិក ប៊ុនហុក ប្រធានគ.ជ.ប និងលោក សែម សុខា រដ្ឋលេខាធិការក្រសួងសង្គមកិច្ច។ ក្រៅពីនេះ លោកស្រី ក៏ជួបជាមួយភាគីពាក់ព័ន្ធផ្សេងទៀតដែរ មានដូចជាតំណាងសង្គមស៊ីវិល តំណាងគណបក្សនយោបាយ និតំណាងសហគមន៍ ជាដើម។ លោក សុខ ឥសាន អ្នកនាំពាក្យគណបក្សប្រជាជនកម្ពុជា បានចេញមកឆ្លើយតបនឹងលោកស្រី រ៉ូណា ស្មីត ចំពោះការមើលឃើញក្នុងផ្លូវអវិជ្ជមានមកលើកម្ពុជា។ លោក អះអាងថា ការសន្និដ្ឋាន និងការវាយតម្លៃរបស់លោកស្រី រ៉ូណា ស្មីត គឺមិនផ្សារភ្ជាប់ទៅនឹងការពិត នៅកម្ពុជានោះទេ។ លោក សុខ ឥសាន បកស្រាយថា ក្រុមប្រឆាំង បានប្រព្រឹត្តបទល្មើសដោយខ្លួនឯង ទើបរងនូវចំណាត់ការពីតុលាការ។ អ្នកនាំពាក្យបក្សកាន់អំណាច បានបញ្ជាក់យ៉ាងដូច្នេះថា៖«ក្នុងការបោះឆ្នោតខាងមុខ ទោះបីគ្មានបក្សប្រឆាំង ក៏នៅតែមានប្រជាធិបតេយ្យសេរីពហុបក្សដែរ។ បើប្រទេសខ្លះមិនទទួលស្គាល់លទ្ធផលបោះឆ្នោត ក៏នៅមានប្រទេសជាច្រើនទៀតទទួលស្គាល់ដែរ។ ប្រជាធិបតេយ្យនៅកម្ពុជានៅតែរឹងមាំនិងរីកចម្រើន»។ លោក សុខ ឥសាន បន្តថា កម្ពុជា បានបើកសិទ្ធិយ៉ាងទូលំទូលាយ សម្រាប់អង្គការសង្គមស៊ីវិល ដែលមានដល់រាប់ពាន់ នាពេលបច្ចុប្បន្ន។ លោក បន្ថែមថា សេរីភាពនៃការបញ្ចេញមតិ ក៏ត្រូវបានបើកទូលំទូលាយដែរ ដោយស្របតាមស្មារតីនៃរដ្ឋធម្មនុញ្ញ។ មិនមែនតែលោកស្រី រ៉ូណា ស្មីត នោះទេ សហគមន៍អន្តរជាតិនានា ក៏រិះគន់រដ្ឋាភិបាលកម្ពុជាដែរ ថាធ្វើឲ្យមានវិបត្តិផ្នែកប្រជាធិបតេយ្យ និងសិទ្ធិមនុស្ស។ សហគមន៍អន្តរជាតិទាំងនោះ ទាមទារឲ្យរដ្ឋាភិបាល ផ្តាស់ប្តូរឥរិយាបទ ដើម្បីកែលម្អស្ថានភាពឡើងវិញ។ យ៉ាងណាក៏ដោយ រដ្ឋាភិបាលនិងបក្សកាន់អំណាច យល់ថា អ្វីដែលខ្លួនធ្វើកន្លងមក គឺត្រឹមត្រូវ និងស្ថិតក្នុងដែនអធិបតេយ្យរបស់កម្ពុជា ហើយក៏ព្រមានត្រឡប់ទៅវិញ កុំសហគមន៍អន្តរជាតិលូកដៃចូល៕	ភ្នំពេញ៖ អ្នករាយការណ៍ឲ្យអង្គការសហប្រជាជាតិ មើលឃើញថា កម្ពុជា កំពុងប្រាសចាកពីប្រជាធិបតេយ្យ សិទ្ធិមនុស្ស និងនីតិរដ្ឋ។ ប៉ុន្តែអ្នកនាំពាក្យបក្សកាន់អំណាច ថ្លែងការពារថា ការមើលឃើញនេះ មិនបង្ហាញពីសច្ចភាព និងភាពជាក់ស្តែងនៅកម្ពុជាឡើយ។
ស្ថិតក្រោមការគ្រប់គ្រងរបស់ក្រុមហ៊ុន ខេមបូឌា អ៊ែរផត អ៊ីនវេសមិន (Cambodia Airport Investment Co ., Ltd) គម្រោងសាងសង់អាកាសយានដ្ឋានថ្មីនេះ គឺក្នុងគោលបំណងអភិវឌ្ឍន៏សាងសង់អាកាសយានដ្ឋានអន្តរជាតិលំដាប់ថ្នាក់ ៤F ដែលស្ថិតនៅភូមិសាស្ត្រក្រុងតាខ្មៅ និងស្រុកកណ្តាលស្ទឹង។ អាកាសយានដ្ឋានថ្មីនេះ ត្រូវចំណាយទុនវិនិយោគ ១,៥០០លានដុល្លារអាមេរិក ដោយក្នុងនោះទឹកប្រាក់ ១,១០០លានដុល្លារ កម្ចីពីធនាគារបរទេស ,កម្ចីពីភាគទុនក្រុមហ៊ុន OCIC របស់ឧកញ៉ា ពុង ខៀវសែ ក្នុងទឹកប្រាក់២៨០លានដុល្លារ និងទឹកប្រាក់១២០លានដុល្លារអាមេរិក បានមកពីដើមទុនចុះបញ្ជី (ក្នុងនោះក្រុមហ៊ុន OCIC មាន៩០ភាគរយ និងរដ្ឋលេខាធិការដ្ឋានអាកាសចរស៊ីវិល តំណាងរដ្ឋាភិបាលកម្ពុជា មាន១០ភាគរយ)។ នេះបើតាមលិខិតទីស្ដីការគណៈរដ្ឋមន្ដ្រី ផ្ញើទៅរដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ លោក អូន ព័ន្ធមុនីរ័ត្ន និងលោក ម៉ៅ ហាវណ្ណាល រដ្ឋលេខាធិការ នៃរដ្ឋលេខាធិការដ្ឋានអាកាសចរស៊ីវិល។ ក្នុងដំណើរទស្សនកិច្ចលើកដំបូងនៅកម្ពុជា នាយករដ្ឋមន្ត្រីចិន លី ខឹឈាំង បានជួបពិភាក្សាទ្វេភាគីជាមួយសម្ដេចនាយករដ្ឋមន្ត្រី ហ៊ុន សែន លើការពង្រឹងទំនាក់ទំនងទ្វេភាគី។ ក្រោយជំនួបនេះ មេដឹកនាំទាំងបានធ្វើជាសាក្សីក្នុងពិធីចុះហត្ថលេខាលើឯកសារចំនួន១៩ ដែលក្នុងនោះក៏មានកិច្ចព្រមព្រៀងក្របខណ្ឌស្ដីពីសហប្រតិបត្តិការហិរញ្ញប្បទានសម្រាប់គម្រោងអាកាសយានដ្ឋានភ្នំពេញថ្មី។ នេះជាគម្រោងព្រលានយន្តហោះថ្មីមួយទៀត បន្ថែមពីលើគម្រោងអាកាសយានដ្ឋានអន្តរជាតិខេត្តសៀមរាប ដែលចិនក៏ធ្លាប់ប្ដេជ្ញាចិត្តវិនិយោគផងដែរ ដើម្បីចំនួនភ្ញៀវទេសចរដែលរំពឹងកើនឡើងខ្លាំង។ ក្រៅពីគម្រោងព្រលានយន្តហោះភ្នំពេញ កម្ពុជា និងចិនក៏បានចុះហត្ថលេខាលើកិច្ចព្រមព្រៀងសម្បទានសម្រាប់គម្រោងអភិវឌ្ឍន៍ហេដ្ឋរចនាសម្ព័ន្ធផ្លូវល្បឿនលឿនភ្នំពេញ-ខេត្តព្រះសីហនុ ដែលគ្រោងចំណាយថវិកា១ពាន់លានដុល្លារអាមេរិក រួមទាំងកិច្ចព្រមព្រៀងជំនួយអភិវឌ្ឍន៍ និងកិច្ចព្រមព្រៀងទិញស្រូវពីកម្ពុជាផងដែរ៕ អត្ថបទទាក់ទង លោក លី ខឹឈាំង៖ ចិននឹងផ្តល់ជំនួយចាំបាច់ដល់កម្ពុជា ដើម្បីរក្សាស្ថិរភាព កម្ពុជា-ចិន ព្រមព្រៀងគ្នាលើគម្រោងបាញ់បង្ហោះផ្កាយរណប «តេជោ១» សម្ដេច ស្នើចិន ពន្លឿនការសង់ផ្លូវល្បឿនលឿនភ្នំពេញ-ព្រះសីហនុ ដែលចំណាយទឹកប្រាក់១ពាន់លានដុល្លារ	ភ្នំពេញ៖ គម្រោងអាកាសយានដ្ឋានថ្មី ដែលស្ថិតនៅភូមិសាស្ត្រក្រុងតាខ្មៅ និងស្រុកកណ្តាលស្ទឹង ខេត្តកណ្តាល នឹងសាងសង់ឡើងនៅលើផ្ទៃដីទំហំ២៦០០ហិកតា ក្រោមទុនវិនិយោគ១៥០០លានដុល្លារអាមេរិក។ កិច្ចព្រមព្រៀងក្របខណ្ឌស្តីពីកិច្ចសហប្រតិបត្តិការហិរញ្ញប្បទានសម្រាប់គម្រោងនេះ ត្រូវបានចុះហត្ថលេខាកាលពីថ្ងៃទី១១ ខែមករា រវាងលោក ពុង ឃាវសែ ប្រធានក្រុមប្រឹក្សាភិបាលក្រុមហ៊ុនវិនិយោគទុនអាណិកជនកម្ពុជា (OCIC) និងលោកហ៊ូ ហ៊ួយប៉ាង ប្រធានធនាគារអភិវឌ្ឍន៍ចិន (CDB)។
ក្រោយកិច្ចប្រជុំស្តីពីការដេញថ្លៃធ្វើម្ចាស់ផ្ទះ World Cup រដ្ឋមន្ត្រីថៃខាងលើបានលើកឡើងថា ថៃបានត្រៀមខ្លួនរួចជាស្រេចហើយដើម្បីប្រជែងដេញថ្លៃរៀបចំព្រឹត្តិការណ៍កីឡាដែលធ្វើឡើង៤ឆ្នាំម្តងនេះរួមជាមួយបណ្តាប្រទេសអាស៊ាន។ ការអះអាងរបស់លោក Pipat បែបនេះគឺស្របតាមគោលនយោបាយរបស់នាយករដ្ឋមន្ត្រីថៃ ប្រាយុទ្ធ ចន្ទអូចា។ នៅឯកិច្ចប្រជុំកំពូលអាស៊ានលើកទី៣៤ ក្នុងក្រុងបាងកក កាលពីថ្ងៃទី២៣ ខែមិថុនាកន្លងទៅ លោកប្រាយុទ្ធ ធ្លាប់បានប្រកាសហើយថា ប្រទេសតំបន់អាស៊ានរួមទាំងកម្ពុជាផងនោះនឹងចូលរួមដេញថ្លៃធ្វើម្ចាស់ផ្ទះកីឡាបាល់ទាត់ពិភពលោក World Cup ឆ្នាំ២០៣៤។ គណៈកម្មាធិការដែលបង្កើតឡើងដើម្បីធ្វើការលើការដេញថ្លៃនេះ ត្រូវបានដឹកនាំដោយលោក Pipat ដែលមានតំណែងជាលេខាធិការអចិន្ត្រៃយ៍ទេសចរណ៍ និងកីឡាថៃស្រាប់ហើយនោះ។ ស្របពេលមានការប្រកាសនេះ លោក Kongsak Yodmanee ប្រធានសហព័ន្ធកីឡាថៃ (SAT) លើកឡើងថាសព្វថ្ងៃនេះនៅមិនទាន់មានទីលានបាល់ទាត់ណាស្របតាមស្តង់ដាររបស់សហព័ន្ធកីឡាបាល់ទាត់អន្តរជាតិ FIFA នៅឡើយទេនៅក្នុងប្រទេសថៃ។ ប៉ុន្តែយ៉ាងណាក៏ដោយ កីឡដ្ឋានដែលមានស្រាប់នឹងត្រូវជួសជុលឡើងវិញ ហើយកីឡដ្ឋានថ្មីមួយនឹងត្រូវសាងសង់នៅក្នុងខេត្តឈុនបុរីសម្រាប់ត្រៀមដេញថ្លៃធ្វើជាម្ចាស់ផ្ទះអូឡាំពិកយុវជនរដូវក្តៅឆ្នាំ ២០២៦ ផង។ ប្រទេសអាស៊ានទាំង១០រួមមាន ថៃ កម្ពុជា ឥណ្ឌូណេស៊ី ឡាវ ម៉ាឡេស៊ី មីយ៉ាន់ម៉ា ហ្វីលីពីន សិង្ហបុរី វៀតណាម និងព្រុយណេ។ ចំណោមទាំង១០ប្រទេសនេះ មានប្រជាជនសរុបជាង ៦៤០លាននាក់ដែលភាគច្រើនសុទ្ធតែចូលចិត្តលេងកីឡាបាល់ទាត់ ខណៈដែលក្រុមជម្រើសជាតិរបស់ពួកគេមិនធ្លាប់ឈានដល់ការប្រកួតវគ្គផ្តាច់ព្រ័ត្រ World Cup ឡើយ។ ប្រសិនការដេញថ្លៃនេះបានសម្រេចមានន័យថា ព្រឹត្តិការណ៍កីឡាដ៏ធំបំផុតលំដាប់ពិភពលោក FIFA World Cup ត្រូវរៀបចំនៅតំបន់អាស៊ានជាលើកដំបូងបង្អស់ក្នុងប្រវត្តិសាស្ត្របាល់ទាត់ ពោលគឺនៅរយៈពេល១៥ឆ្នាំក្រោយ គិតចាប់ពីឆ្នាំ២០១៩នេះតទៅ។ ក្នុងចំណោមការប្រកួតកីឡានេះចំនួន២១លើកកន្លងមក ទ្វីបអាស៊ីទទួលសិទ្ធិរៀបចំធ្វើម្ចាស់ផ្ទះបានមួយលើកប៉ុណ្ណោះកាលពីឆ្នាំ២០០២ ដែលដឹកនាំដោយជប៉ុននិងកូរ៉េខាងត្បូង។ កាតាក៏នឹងក្លាយជាប្រទេសអាស៊ីទី៣ដែលទទួលសិទ្ធិធ្វើម្ចាស់ផ្ទះក្នុងឆ្នាំ២០២២ផងដែរ៕	ថៃបានត្រៀមខ្លួនរួចជាស្រេចក្នុងការដេញថ្លៃរួមគ្នាជាមួយបណ្តាប្រទេសអាស៊ានដើម្បីធ្វើម្ចាស់ផ្ទះរៀបចំព្រឹត្តិការណ៍កីឡាបាល់ទាត់ពិភពលោក FIFA World Cup ឆ្នាំ ២០៣៤។ លោក Pipat Ratchakitprakan រដ្ឋមន្ត្រីក្រសួងទេសចរណ៍ និងកីឡាថៃ ប្រាប់ទីភ្នាក់ងារព័ត៌មានថៃថាថៃនឹងកែលម្អកីឡដ្ឋានរបស់ខ្លួនឲ្យស្របតាមស្តង់ដារបស់ FIFA សម្រាប់ការដេញថ្លៃនេះ។
អត្ថបទទាក់ទង អ្នកស្ម័គ្រចិត្ត១ម៉ឺននាក់ លាឈប់ពីអូឡាំពិកតូក្យូ ព្រោះខ្លាចឆ្លងកូវីដ-១៩ ក្រុមកីឡា softball អូស្ត្រាលីទៅដល់ជប៉ុនមុនគេ កូវីដ-១៩ កើនឡើង សមាគមគ្រូពេទ្យនៅតូក្យូ ស្នើឱ្យលុបព្រឹត្តិការណ៍អូឡាំពិក ដោយប្រើពេលតែជាងមួយខែ រហូតដល់ពិធីបើកការប្រកួតផ្លូវការនៅថ្ងៃទី២៣ ខែកក្កដា អ្នករៀបចំកម្មវីធីកីឡាលំដាប់ពិភពលោក បានសម្រុកចាក់វ៉ាក់សាំងដល់អ្នកពាក់ព័ន្ធក្នុងព្រឹត្តិការណ៍ឱ្យបានទាន់ពេលវេលា គិតចាប់ពីថ្ងៃទី១៨ ខែមិថុនាតទៅ។ អត្តពលិកអូឡាំពិកជប៉ុនបានទទួលការចាក់វ៉ាក់សាំងរួចហើយ ខណៈសមាជិកបុគ្គលិក អ្នកធ្វើការស្ម័គ្រចិត្ត និងអ្នកពាក់ព័ន្ធដទៃទៀតនឹងត្រូវសម្រុកចាក់ជាបន្តបន្ទាប់។ គណៈកម្មាធិការអូឡាំពិកអន្តរជាតិ (IOC) បានបរិច្ចាគវ៉ាក់សាំងរបស់ក្រុមហ៊ុន Pfizer-BioNTech សម្រាប់មនុស្ស ៤០០០០នាក់ ដែលរួមមានទាំងបុគ្គលិកព្រលានយន្តហោះ ប្រព័ន្ធផ្សព្វផ្សាយក្នុងស្រុក និងអាជ្ញាកណ្តាលនៅអូឡាំពិក។ ស្របពេលគ្នានេះដែរ កីឡាអូឡាំពិកដែលត្រូវពន្យារពេល១ឆ្នាំដោយសារកូវីដ-១៩ ក៏ប្រឈមមុខនឹងការសម្រេចចិត្តដ៏ចម្រូងចម្រាសផងដែរ ជុំវិញការអនុញ្ញាតឱ្យអ្នកគាំទ្រក្នុងស្រុកចូលកីឡដ្ឋាន ឬក៏អត់នោះ។ អ្នកជំនាញខាងផ្នែគសុខាភិបាលមួយចំនូននៅប្រទេសជប៉ុន ព្រមានថាអូឡាំពិកក្រុងតូក្យូឆ្នាំ២០២០ គួរដំណើរដោយគ្មានអ្នកគាំទ្រផ្ទាល់ ដើម្បីសុខុមាលភាពអ្នកចូលរួមទាំងអស់ ជាពិសេសអត្តពលិកដែលត្រូវមានកាតព្វកិច្ចប្រកួតប្រជែង។ រហូតមកទល់ពេលនេះ ជប៉ុនកំពុងបន្តប្រយុទ្ធប្រឆាំងនឹងការឆ្លងកូវីដ-១៩ បំប្លែងថ្មី ដែលធ្វើឱ្យក្រុងតូក្យូ និងក្រុងដទៃទៀតស្ថិតក្នុងភាពអាសន្ន។ ម៉្យាង ជប៉ុនមានចំនួនអ្នកចាក់វ៉ាក់សាំងតិចតួចប៉ុណ្ណោះ បើទោះប្រទេសនេះស្ថិតក្នុងចំណោមប្រទេសអ្នកមានលើលោកក៏ដោយ៕	អ្នកធ្វើការងារស្ម័គ្រចិត្ត និងមន្ត្រីក្នុងព្រឹត្តិការណ៍អូឡាំពិករាប់ពាន់នាក់ ទទួលការចាក់វ៉ាក់សាំងបង្កាជំងឺកូវីដ-១៩ នៅក្រុងតូក្យូ ខណៈព្រឹត្តិការណ៍នៅសល់៥សប្តាហ៍។ យ៉ាងណាក៏ដោយ អ្នកជំនាញព្រមានថាព្រឹត្តិការណ៍ដំណើរទៅបានដោយសុវត្ថិភាព លុះត្រាគ្មានអ្នកគាំទ្រចូលកីឡដ្ឋាន។
នេះគឺជាប៉មចម្រោះទឹកស្អាត Aqua Towers ទី១ ដែលត្រូវបានដំឡើងក្នុងឆ្នាំ២០២២ ដែលជាផ្នែកមួយនៃគម្រោង AquaTower បន្ថែមពីលើប៉មចម្រោះទឹកចំនួន ៣១ ផ្សេងទៀត ដែលត្រូវបានដាក់ឲ្យដំណើរការរួចហើយ នៅទូទាំងប្រទេសកម្ពុជាគិតចាប់ពីឆ្នាំ២០១៦មក។ ក្រុមហ៊ុន កូកា-កូឡា កម្ពុជា ក្រោមការសហការជាមួយនឹងមូលនិធិ Planet Water មានគោលបំណងផ្តល់លទ្ធភាពទទួលបានទឹកស្អាត និងសុវត្ថិភាព ព្រមទាំងកន្លែងលាងសម្អាតដៃដល់ប្រជាជនប្រហែល ១២.៦០០នាក់ ក្នុងមួយថ្ងៃ ដោយផ្តោតលើកុមារអាយុចាប់ពី ១២ ឆ្នាំឡើងទៅ។ លើសពីនេះទៀត គម្រោងនេះមានគោលបំណងជំរុញការផ្លាស់ប្តូរឥរិយាបថ ពាក់ព័ន្ធនឹងការលើកកម្ពស់ការអនុវត្តកម្មវិធីអប់រំសុខភាព ការប្រើប្រាស់ទឹកស្អាតប្រកបដោយប្រសិទ្ធភាព និងការថែរក្សាអនាម័យផ្ទាល់ខ្លួន សម្រាប់សិស្សានុសិស្ស រហូតដល់ ៤.៦៥៥នាក់ ព្រមទាំងបង្កើនការចូលរួមរបស់សហគមន៍ ជុំវិញបញ្ហាដែលពាក់ព័ន្ធនឹងលទ្ធភាពទទួលបានទឹកស្អាត។ បន្ទាប់ពីដំឡើងប៉មជម្រោះទឹកស្អាត AquaTower រួច ឯកឧត្តម ផាន អូន ប្រតិភូរាជរដ្ឋាភិបាលកម្ពុជាទទួលបន្ទុកជាអគ្គនាយកនៃអគ្គនាយកដ្ឋាន ក.ប.ប បានចូលរួមជាអធិបតីក្នុងពិធីប្រគល់ប៉មចម្រោះទឹកស្អាតនេះ ជូនលោក លាង រុន នាយកសាលាវិទ្យាល័យហ៊ុនសែន គរ និងសាលាបឋមសិក្សា ប៊ុន រ៉ានី ឃុំគរ ពីសំណាក់លោក Arup Sinha Roy នាយកផ្នែកហិរញ្ញវត្ថុប្រចាំប្រទេសនៃក្រុមហ៊ុន កូកា-កូឡា កម្ពុជា។ ឯកឧត្តម ផាន អូន ប្រតិភូរាជរដ្ឋាភិបាលកម្ពុជាទទួលបន្ទុកជាអគ្គនាយកនៃអគ្គនាយកដ្ឋាន ក.ប.ប មានប្រសាសន៍ថា៖ «ការបង្កើនផ្គត់ផ្គង់ទឹកស្អាត និងអនាម័យ និងការគ្រប់គ្រងធនធានទឹកប្រកបដោយប្រសិទ្ធភាព ពិតជាអាចជំរុញកំណើនសេដ្ឋកិច្ច និងការរីកចម្រើនរបស់សង្គមជាតិ និងអាចរួមចំណែកយ៉ាងច្រើនដល់ការកាត់បន្ថយភាពក្រីក្រ ហើយក្នុងនាមជាប្រជាពលរដ្ឋឃុំគរ នៃស្រុកព្រៃឈរ ។ ខ្ញុំសូមថ្លែងអំណរគុណយ៉ាងជ្រាលជ្រៅចំពោះក្រុមហ៊ុនកូកា-កូឡាកម្ពុជា និង ក្រុមការងារស្ម័គ្រ សម្រាប់ AQUATOWER តាមរយៈគំនិតផ្តួចផ្តើមទឹកស្អាតរបស់កូកា-កូឡា វានឹងធានាថាកុមារនៅទីនេះ នៅក្នុងស្រុកព្រៃឈរនឹងធំឡើង នៅក្នុងប្រព័ន្ធអេកូឡូស៊ីដែលមានសុខភាពល្អជាមួយនឹងទឹកស្អាត និងសុវត្ថិភាព»។ លោក Arup Sinha Roy នាយកផ្នែកហិរញ្ញវត្ថុប្រចាំប្រទេសនៃក្រុមហ៊ុន កូកា-កូឡា កម្ពុជា បានថ្លែងថា៖ «ការប្តេជ្ញាចិត្តរបស់យើងមិនបញ្ឈប់នៅត្រឹមតែការដំឡើងប៉មចម្រោះទឹកស្អាតថ្មី ក្នុងថ្ងៃនេះប៉ុណ្ណោះទេ។ យើងនឹងបន្តគាំទ្រ និងសហការយ៉ាងពេញទំហឹងជាមួយមូលនិធិ Planet Water ក្នុងការអនុវត្តកម្មវិធីអប់រំសុខភាព ការប្រើប្រាស់ទឹកស្អាតប្រកបដោយប្រសិទ្ធភាព ការថែរក្សាអនាម័យបរិស្ថាន ការអប់រំ បណ្តុះបណ្តាលប្រជាសហគមន៍ អំពីការថែរក្សាការពារប៉មចម្រោះទឹកនេះ រួមទាំងការធ្វើលំហែទាំរយៈពេល ៥ ឆ្នាំ ក្រោយការដំឡើងនេះ»។ លោក Arup Sinha Roy បន្ថែមថា៖ «នៅក្រុមហ៊ុនកូកា-កូឡាកម្ពុជា បរិស្ថាន សង្គម និងអភិបាលកិច្ច (ESG) គឺជាចក្ខុវិស័យរបស់យើង ដែលបានផ្សាភ្ជាប់ទៅនឹងរបៀបដែលយើងប្រតិបត្តិការអាជីវកម្ម។ កត្តាប្រាក់ចំណេញមានសារៈសំខាន់ ប៉ុន្តែមិនមែនមានតែកត្តានេះតែមួយមុខទេ។ កត្តាធនធានមនុស្ស និងការយកចិត្តទុកដាក់ទៅលើភពផែនដីរិតតែសំខាន់។ ហើយនោះហើយជាមូលហេតុដែលគំនិតផ្តួចផ្តើម ESG របស់យើង គឺផ្តោតលើការបង្កើតអាជីវកម្មប្រកបដោយចីរភាពជាងមុន និងផ្តល់នូវអនាគតរួមគ្នាកាន់តែប្រសើរ ដោយបង្កើតភាពខុសគ្នាជាវិជ្ជមានអំពីការរស់នៅរបស់ប្រជាជន សហគមន៍ និងភពផែនដីរបស់យើង។ ចក្ខុវិស័យនេះបង្កើតឲ្យមានសសរស្តម្ភធំៗចំនួន៥ រួមមាន៖ ពិភពលោកគ្មានសំរាម ការផ្តល់ទឹកស្អាតត្រលប់ទៅសហគមន៏វិញ ការផ្តល់ភាពអង់អាចដល់ស្រ្តី អាកាសធាតុ និងសុខុមាលភាពសហគមន៍»។ ក្នុងរយៈពេលមួយទសវត្សរ៍ចុងក្រោយនេះ ក្រុមហ៊ុន កូកា-កូឡា កម្ពុជា បានពង្រីកភាពជាដៃគូរបស់ខ្លួនជាមួយមូលនិធិ Planet Water ដែលរហូតមកដល់ពេលនេះ ក្រុមហ៊ុនបានដំឡើងប៉មចម្រោះទឹកស្អាត Aqua Towers & ម៉ាស៊ីនលាងសម្អាតបន្ទប់ទឹក AquaSan ចំនួន ៣១កន្លែងសម្រាប់ប្រជាជន ៥៥.០០០នាក់ ក្នុងសហគមន៍ជនបទដាច់ស្រយាល និងខ្វះខាតទឹកក្នុងខេត្តចំនួន១៦។ នៅឆ្នាំនេះ ក្រុមហ៊ុនរំពឹងថានឹងដំឡើងប៉មចម្រោះទឹក និងម៉ាស៊ីនលាងសម្អាតបន្ទប់ទឹកចំនួន ៩ទៀត នៅតំបន់ដែលខ្វះខាតទឹកស្អាតប្រើប្រាស់។ ជាមួយនឹងការដំឡើងបន្ថែមទាំងនេះ នឹងបម្រើជាប្រយោជន៏ដល់សហគមន៍នានានៅទូទាំង ២៥ខេត្ត-ក្រុងនៃព្រះរាជាណាចក្រកម្ពុជា៕	ភ្នំពេញ៖ក្រុមហ៊ុន កូកា-កូឡា កម្ពុជា បានសម្ពោធប៉មចម្រោះទឹកស្អាត Aqua Towers & ម៉ាស៊ីនលាងសម្អាតបន្ទប់ទឹកAquaSan គម្រោងទី៣២ ក្រោមវត្តមានរបស់ឯកឧត្តម ផាន អូន ប្រតិភូរាជរដ្ឋាភិបាលទទួលបន្ទុកជាអគ្គនាយកនៃអគ្គនាយកដ្ឋានការពារអ្នកប្រើប្រាស់ កិច្ចការប្រកួតប្រជែង និងបង្ក្រាបការក្លែងបន្លំ (ក.ប.ប) ដែលនាំមកនូវទឹកស្អាតដល់សិស្សជាង ១៣០០នាក់ នៅវិទ្យាល័យហ៊ុនសែន គរ និងសាលាបឋមសិក្សា ប៊ុន រ៉ានី ឃុំគរ ខេត្តកំពង់ចាម។
ដើម្បីជ្រាបច្បាស់សូមអញ្ជើញលោក-អ្នកនាងទស្សនាបទសម្ភាសរវាងកញ្ញា អ៊ុត រស្មី អ្នកសារព័ត៌មានថ្មីៗ ជាមួយសាស្ត្រាចារ្យវេជ្ជបណ្ឌិត ប៉ិច សុធី ប្រធានមន្ទីរពហុសម្ភពសោភាមានជ័យដូចតទៅ៖ លោកវេជ្ជបណ្ឌិត ប៉ិច សុធី បានបញ្ជាក់ថា ចំពោះស្ត្រីដែលមករដូវមិនទៀង ឬរាំងរដូវយូរ ត្រូវរកមូលហេតុពីក្រោយបញ្ហានេះឱ្យបានច្បាស់លាស់ ព្រោះអាចមានជំងឺដូចជា វិបត្តិអម៉ូន ក្រពេញទីរ៉ូអ៊ីន និងវិបត្តិដៃស្បូនជាដើម។ ក្នុងករណីស្ត្រីគ្មានជំងឺពីក្រោយទេ បញ្ហាមករដូវមិនទៀងឬរាំងរដូវនេះ មិនប៉ះពាល់ដល់សុខភាពធ្ងន់ធ្ងរនោះទេ គ្រាន់តែធ្វើឱ្យស្បែកមិនស្រស់ថ្លា និងឡើងមុនប៉ុណ្ណោះ។ ក្នុងករណីស្ត្រីគ្មានជំងឺនៅពីក្រោយ ស្ត្រីត្រូវតែផ្លាស់ប្ដូរការរស់នៅ បរិភោគអាហារគ្រប់គ្រាន់ និងកាត់បន្ថយស្ត្រេស ដើម្បីឱ្យរដូវមកទៀងទាត់វិញ ។ នេះជាការបញ្ជាក់របស់លោកវេជ្ជបណ្ឌិត ប៉ិច សុធី៕	ភ្នំពេញ៖ «រដូវមិនទៀង និងរាំងរដូវ» ជាបញ្ហាដែលស្ត្រីតែងជួបជាញឹកញប់ ហើយគិតថាវាជារឿងធម្មតា។ បើតាមវេជ្ជបណ្ឌិត ប៉ិច សុធី បញ្ហារដូវមិនទៀង និងរាំងរដូវយូរ វាអាចមានបញ្ហានៅពីក្រោយដូចជា ស្ត្រេស ឡើងគីឡូពេក ឬមានវិបត្តិអម៉ូនផ្សេងៗ ដូចជា វិបត្តិក្រពេញទីរ៉ូអ៊ីន និងវិបត្តិក្នុងដៃស្បូនជាដើម ។
កីឡាករកម្ពុជា ហេង ថង , តិប នរ៉ា , កុយ សុភ័ក្រ្តា និង បន ស៊ីដែត បានយកឈ្នះវៀតណាម ដោយលទ្ធផលប្រកៀកប្រកិតគ្នា ១៣-១០ ។ មុនសម្រេចបានលទ្ធផលនេះ ក្រុមវៀតណាម បាននាំមុខកម្ពុជាជាបន្តបន្ទាប់ ដោយលទ្ធផល១០-៨ ។ ប៉ុន្តែក្រោយមក កីឡាករកម្ពុជា វាយបកវិញ យកឈ្នះផ្ទួនៗ ដោយលទ្ធផល១៣-១០ វិញ។ ក្រុមកីឡាករកម្ពុជា ត្រូវឡើងទៅវគ្គផ្ដាច់ព្រ័ត្រជួបជាមួយក្រុមថៃ។ ដោយឡែកកីឡាការីនី អ៊ុក ស្រីមុំ ,ស្រ៊ាន សុរ៉ាឃីម , ដួង ឌីណា និង ឃួន យ៉ារី បានត្រឹមមេដាយសំរឹទ្ធ ក្រោយចាញ់ក្រុមឡាវ ដោយលទ្ធផល១៣-៦ នៅវគ្គពាក់កណ្ដាលផ្តាច់ព្រ័ត្រ វិញ្ញាសា នារី ៣នាក់ ទល់ ៣នាក់ នាព្រឹកថ្ងៃទី១៣ ឧសភា។	ក្រុមកីឡាករប៉េតង់បុរសកម្ពុជា ឡើងទៅដណ្ដើមេដាយមាស ក្រោយយកឈ្នះលើក្រុមបុរសវៀតណាម លើវិញ្ញាសា បុរស ៣នាក់ ទល់ ៣នាក់ វគ្គពាក់កណ្ដាលផ្ដាច់ព្រ័ត្រ នៅព្រឹកថ្ងៃទី១៣ ឧសភា នាពហុកីឡដ្ឋានជាតិអូឡាំពិក។
លោក សាន សុខសីហា អ្នកនាំពាក្យស្នងការដ្ឋាននគរបាលរាជធានីភ្នំពេញ បានចាត់ទុកអ្នកទាំង៣នាក់នេះថាជាមេខ្លោង ដែលបំផុសបំផុលឲ្យមានការតវ៉ា។ លោក បន្តថា អ្នកទាំង៣រូបនោះ ត្រូវបានចាប់ខ្លួននៅថ្ងៃនេះ ហើយត្រូវបញ្ជូនទៅតុលាការភ្លាមៗតែម្ដង។ ក្នុងកិច្ចសម្ភាសជាមួយសារព័ត៌មានថ្មីៗ លោកថ្លែងយ៉ាងដូច្នេះថា៖ «យើងមិនថាបុគ្គលិកណាហ្កាទេ។ ការចាប់នេះ គឺយើងចាប់មេចលនាបំផុសបំផុលញុះញង់បង្កឲ្យមានអសន្តិសុខដល់សង្គមជាតិ។ អ៊ីចឹង សមត្ថកិច្ចឃាត់ខ្លួនតាមដីកាតុលាការយើងនឹងបញ្ជូនទៅតុលាការក្នុងថ្ងៃហ្នឹងតែម្ដង ដើម្បីអនុវត្តតាមនីតិវិធីច្បាប់»។ ការតវ៉ារបស់មេសហជីព និងបុគ្គលិកណាហ្កាវើលដ៍ បានចាប់ផ្តើមតាំងពីថ្ងៃទី១៨ ខែធ្នូ ឆ្នាំ២០២១មក ហើយក្រោយថ្ងៃទី៣១ ខែធ្នូ អាជ្ញាធរបាន ចាប់ខ្លួនអ្នកតវ៉ាជាបន្តបន្ទាប់ មានរហូតដល់ជាង២០នាក់។ ក្នុងសន្និសីទសារព័ត៌មានស្ដីពី «ការឃាត់ខ្លួនអ្នកនាំធ្វើចលនាបាតុកម្មដោយខុសច្បាប់ នៅមុខណាហ្គាវើលដ៍ចំនួន៩នាក់» នៅព្រឹកថ្ងៃទី៤ ខែមករា ឆ្នាំ២០២២នេះ លោក ហ៊ុន សុធី ស្នងការរងរាជធានីភ្នំពេញ បានបង្ហាញភស្តុតាងពីសំឡេង និងគម្រោងរៀបចំការតវ៉ា។ ស្នងការរងរាជធានីភ្នំពេញ បានបញ្ជាក់ក្នុងសន្និសីទសារព័ត៌មានថា ការតវ៉ារបស់បុគ្គលិកណាហ្កាវើលដ៍ គឺមានការផ្ដល់ថវិកាគាំទ្រពីខាងក្រោយ ដោយអង្គការចំនួន៣ ក្នុងនោះមានអង្គការចំនួន២នៅក្នុងស្រុក និង១ទៀតនៅក្រៅស្រុក៕ អត្ថបទទាក់ទង ប្រធានសហជីពនៅក្រុមហ៊ុនណាហ្គាវើលដ៍ ម្នាក់ទៀត ត្រូវបានចាប់ខ្លួន ទូតអាម៉េរិក អះអាងថា កំពុងតាមដានករណីចាប់ខ្លួនអ្នកតវ៉ានៅណាហ្គាវើលដ៍ ស្នងការរងរាជធានីភ្នំពេញ ថាមានអង្គការ៣បានផ្តល់ថវិកាឱ្យបុគ្គលិកណាហ្គាវើលដ៍រៀបចំការតវ៉ា សមត្ថកិច្ច ចាប់បុគ្គលិកណាហ្កាវើលដ៍១៥នាក់ទៀត ក្នុងនោះស្ត្រីមានផ្ទៃពោះម្នាក់ សមត្ថកិច្ច បញ្ជូនបុគ្គលិកណាហ្គាវើលដ៍៦រូប ទៅតុលាការ ខណៈ៣រូបទៀត ត្រូវបានដោះលែង សង្គមស៊ីវិលថ្កោលទោស និងស្នើដោះលែង សកម្មជន Naga World ៩រូប ប៉ុន្តែសមត្ថកិច្ចថា ចាប់ខ្លួនពួកគេតាមច្បាប់ ប្លែកៗ	ភ្នំពេញ៖ សមត្ថកិច្ចបានបន្តចាប់មេសហជីព៣រូបបន្ថែមទៀត នៅថ្ងៃទី៤ ខែមករា ឆ្នាំ២០២២នេះ ដើម្បីបញ្ជូនទៅតុលាការ។ ពួកគេទាំង៣រូបនោះ រួមមាន កញ្ញា ឈឹម ស៊ីថរ លោក សុខ ណារិទ្ធ និង លោក សុខ គង្គា។
វេជ្ជបណ្ឌិត ឥន្ទដ្រា វីណា ជាស្ថាបនិកមួយរូបរបស់ VAAC បានឱ្យដឹងថា៖ បេសកកម្មរបស់ VAAC ១ឆ្នាំកន្លងមកនេះ ទទួលបានលទ្ធផលផ្លែផ្កាលើសពីការរំពឹងទុក ដោយបានជួយប្រតិបត្តិការហោះហើរ បញ្ជូនអ្នកជំងឺធ្ងន់ជាច្រើននាក់ ទៅសង្រ្គោះបន្ទាន់។ ស្ថាបនិករូបនេះបានបញ្ជាក់បន្ថែមទៀតថា VAAC មិនត្រឹមតែជួយសង្គ្រោះអ្នកជំងឺប៉ុណ្ណោះទេ សេវានេះ បានជួយឱ្យគុណភាពជីវិតរបស់អ្នកជំងឺ មានភាពប្រសើរឡើង ហើយពេលខ្លះក្រុមការងារបាន បញ្ជូន អ្នកជំងឺត្រលប់មកជួបក្រុមគ្រួសារវិញដោយស្នាមញញឹម ហើយពេលខ្លះទៀត ក្រុមការងារបានបញ្ជូន សមាជិកក្រុមគ្រួសារមកជួបគ្នា ក្នុងគ្រាដ៏លំបាកបំផុត ពោលគឺក្នុងពេលនៃការរីករាលដាល នៃជំងឺកូវីដ- ១៩ ឱ្យស្របតាមគោលការណ៍ប្រទេសនីមួយៗ ទាំងស្រុង។ ការទទួលបាននូវការទទួលបាននូវទំនុកខ្ពស់ពីអតិថិជនបែបនេះ ដោយសារតែVAAC មានការសហការល្អ ជាមួយភាគីពាក់ព័ន្ធទាំងនៅក្នុង និងក្រៅប្រទេសក្នុងការរៀបចំឯកសារបញ្ជូនអ្នកជំងឺបានលឿន រហ័សទាន់ចិត្ត ប្រកបដោយវិជ្ជាជីវៈ រក្សាបាននូវក្រមសីលធម៌ ផ្តល់នូវទំនុកចិត្តជូនអ្នកជំងឺ ព្រមទាំងតម្លៃសមរម្យជូនអតិថិជន។ VAAC មានសេវាកម្មបញ្ជូនអ្នកជំងឺទៅសង្គ្រោះបន្ទាន់នៅក្រៅប្រទេស តាមយន្តហោះ និងរថយន្តទៅកាន់មន្ទីរពេទ្យល្បីៗ នៅបណ្តាប្រទេសជុំវិញពិភពលោក មានដូចជា ឥណ្ឌា សិង្ហបុរី ថៃ ទៅទីក្រុងហុងកុង និងតៃវ៉ាន់ រួមទាំងទៅកាន់ប្រទេសជាច្រើនទៀតប្រកបដោយសុវត្ថិភាព។ VAAC មានវេជ្ជបណ្ឌិតជំនាញ ផ្តល់ប្រឹក្សាផ្នែកសុខភាព តែងតែលើកទឹកចិត្តដល់អ្នកជំងឺឱ្យស្វែងរកការព្យាបាលនៅក្នុងស្រុក ឱ្យអស់លទ្ធភាពផងដែរ។ ក្នុងករណីដែលអ្នកជំងឺ ស្ថិតនៅក្នុងស្ថានភាពធ្ងន់ធ្ងរ ចាំបាច់ត្រូវសង្គ្រោះបន្ទាន់ ហើយដែលសេវានោះ មិនទាន់មានក្នុងស្រុក ទើបបញ្ជូនទៅសង្គ្រោះបន្ទាន់នៅក្រៅប្រទេស។ ក្រៅពីសេវាកម្មសង្គ្រោះបន្ទាន់តាមយន្តហោះ និងរថយន្ត VAAC ក៏មានបម្រើនូវសេវាយន្តហោះឯកជន លំដាប់វីអាយភី (VIP) ក្នុងការផ្ដល់ជូនអតិថិជន ដែលចង់ធ្វើដំណើរទៅក្រៅប្រទេស មិនថាជាលក្ខណៈក្រុមគ្រួសារ ឬ សម្រាប់មុខជំនួញនោះឡើយ VAAC នឹងរៀបចំការហោះហើរជូនអតិថិជន ទៅបណ្តាប្រទេសនៅជុំវិញពិភពលោក ដែលអតិថិជនចង់ទៅផងដែរ៕ (អត្ថបទពាណិជ្ជកម្ម)	អស់រយៈពេល១ឆ្នាំហើយ ដែលសហស្ថាបនិកស្រី្តវ័យក្មេងចំនួន៣រូប បានចាប់ដៃគ្នាបើកដំណើរការសេវាកម្មយន្តហោះសង្គ្រោះបន្ទាន់ និងយន្តហោះបែបឯកជន ហៅកាត់ថា VAAC (VIP Air Ambulance &Charter flight)។ ក្នុងរយៈពេល១ឆ្នាំ កន្លងមកនេះ VAAC បាននូវការគាំទ្រយ៉ាងច្រើន និងមានទំនុកចិត្តខ្ពស់ពីអតិថិជន។
លោក ស៊ុន ចាន់ថុល ឲ្យដឹងថា ខណៈពេលនេះក្រុមហ៊ុនកំពុងស្ថាបនាផ្លូវរថភ្លើង ដែលតភ្ជាប់ពីផ្លូវដែកមានស្រាប់ ចូលមកព្រលានយន្តហោះភ្នំពេញ ដែលមានចម្ងាយ ១,៥គីឡូម៉ែត្រ។ លោកបន្ថែមថា ក្រុមហ៊ុន Royal Railways បានបញ្ជាទិញរួចហើយនូវរថភ្លើងចំនួន ៤គ្រឿងពីប្រទេសម៉ិចស៊ីកូ ក្នុងតម្លៃចន្លោះពី ១លាន ទៅ២លានដុល្លារ ដែលគ្រោងនឹងដាក់ឲ្យដំណើរនៅក្នុងអំឡុងខែមេសាឆ្នាំ២០១៨ ខាងមុខនេះ។ លោក ស៊ុន ចាន់ថុល អះអាងថា គម្រោងដាក់ឲ្យដំណើរការរថភ្លើងធនស្រាលនេះ គឺជាការឆ្លើយតបនឹងតម្រូវការធ្វើដំណើររបស់ប្រជាពលរដ្ឋ ភ្ញៀវទេសចរ និងកាត់បន្ថយការកកស្ទះចរាចរណ៍។ លោកប្រាប់ថា រថភ្លើងនេះបើកបរដោយចំណាយរយៈពេល ២០ ទៅ២៥នាទី ពី ព្រលានយន្តហោះភ្នំពេញ ទៅស្ថាននីយរថភ្លើង និងអាចផ្ទុកអ្នកដំណើរប្រហែល ១០០នាក់៕	ភ្នំពេញ៖ ក្រុមហ៊ុន Royal Railways គ្រោងដាក់ឲ្យដំណើរការរថភ្លើងធនស្រាលចំនួន៤គ្រឿង ដែលធ្វើចរាចរទៅមករវាងស្ថានីយរថភ្លើង(នៅកណ្ដាលទីក្រុង) និងព្រលានយន្តហោះអន្តរជាតិភ្នំពេញ នៅក្នុងអំឡុងខែមេសាឆ្នាំ២០១៨ ។ នេះបើតាមការឲ្យដឹងដោយ លោក ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន នៅក្រោយពិធីប្រគល់និងទទួលសម្ភារគ្រឿងចក្រពីក្រុមហ៊ុនមួយពីប្រទេសចិន នៅថ្ងៃទី២១ខែកក្កដានេះ។
ជំងឺមហារីកមាត់ស្បូនភាគច្រើន បង្កឡើងដោយវីរុសបង្កជំងឺមហារីកមួយឈ្មោះថា Human Papillomavirus (HPV) ដែលវាជាជំងឺឆ្លងដ៏ខ្លាំងមួយ។ វាគឺជាជំងឺដែលឆ្លងតាមការរួមភេទ ហើយក៏មានច្រើនប្រភេទដែរ ប៉ុន្តែមានតែមួយចំនួនប៉ុណ្ណោះ ដែលបង្កមហារីកមាត់ស្បូន។ ការបង្ករោគដោយវីរុសមួយនេះ អាចនឹងបាត់ទៅវិញដោយខ្លួនឯង ឬបង្កជាការលូតលាស់កោសិកាមិនធម្មតា ដែលនាំឲ្យទៅជាមហារីកមាត់ស្បូនតែម្តង។ សញ្ញាជំងឺមហារីកមាត់ស្បូន ប្រហែលជាមិនបង្ហាញស្តែងៗឲ្យដឹង ដូចមហារីកសុដន់ទេ ប៉ុន្តែវាមានវិធីច្រើនក្នុងការតាមដានអាការទាំងអស់នោះដូចជា៖ ការហូរទឹករំអិលខុសធម្មតា នៅពេលមហារីកចាប់ផ្តើមលូតលាស់ក្នុងមាត់ស្បូន កោសិការបស់ជញ្ជាំងស្បូនចាប់ផ្តើមយកឈ្នះវា ដោយផលិតនូវទឹករំអិលជាច្រើនចេញមកខាងក្រៅ។ ឬស អ្នកជំនាញនិយាយថា វត្តមានរបស់ឬសនៅប្រដាប់ភេទ គឺជាភ្លើងក្រហមមួយដែលបញ្ជាក់អំពីជំងឺ ជាពិសេសជំងឺបង្កឡើងដោយ HPV តែម្តង ដែលវាអាចមានឱកាសកាន់តែខ្ពស់ក្នុងការកើតជំងឺមហារីកមាត់ស្បូនលើមនុស្សស្រី។ ឈឺចាប់ ឬធ្លាក់ឈាម មហារីកមាត់ស្បូនដែលលូតលាស់នៅលើជញ្ជាំងមាត់ស្បូនអាចបណ្តាលឲ្យកន្លែងនេះស្ងួត និងបែងក្រហែង ដូច្នេះវាអាចនឹងធ្វើឲ្យមិនស្រួលក្នុងខ្លួន ហើយធ្លាក់ឈាមបាន។ រឿងនេះក៏អាចបណ្តាលឲ្យហូរឈាមពីរន្ធគូថ ឬប្លោកនោមបានដែរ។ រាល់ការធ្លាក់ឈាមក្រៅពីការមករដូវគួរតែមានការស្រាវជ្រាវជាមួយនឹងគ្រូពេទ្យ។ កង្វះគ្រាប់ឈាម បើសិនជាទម្លាប់ញ៉ាំអាហារអ្នកមិនបានផ្លាស់ប្តូរទេ ហើយនៅតែអស់កម្លាំងទៀត ឬបេះដូងដើរញ៉ាប់ខុសធម្មតា វាអាចជាសញ្ញានៃការកង្វះគ្រាប់ឈាមហើយ។ កង្វះគ្រាប់ឈាមអាចបណ្តាលមកពីការហូរឈាម ដែលភាគច្រើនតែងទាក់ទងនឹងមហារីកមាត់ស្បូននេះឯង។ បញ្ហាផ្លូវទឹកមូត្រ នៅពេលមាត់ស្បូនហើម ប្លោកនោម និងតម្រងនោមអាចនឹងរងការសង្កត់ ជាហេតុនាំឲ្យស្ទះដល់ផ្លូវលំហូរទឹកនោម ព្រមទាំងធ្វើឲ្យនោមមិនឲ្យអស់ ឈឺចាប់ និងមានការបង្ករោគនៅផ្លូវទឹកមូត្របានយ៉ាងងាយ។ បន្តឈឺចាប់នៅជើង ត្រគាក ឬខ្នង ជាមួយគ្នានេះដែរ ការហើមរបស់មាត់ស្បូនក៏សង្កត់ទៅលើសរីរាង្គក្នុងពោះដែរ។ សរសៃឈាមដែលត្រូវបានសង្កត់ អាចធ្វើឲ្យលំហូរឈាមរបស់វាកាន់តែពិបាកទៅដល់សរីរាង្គក្នុងត្រគាក និងជើងណាស់។ ដូច្នេះអាចនឹងមានការឈឺចាប់ និងហើមនៅកែងជើង និងជើងបាន។ ស្រកទម្ងន់ ទម្រងជំងឺមហារីកភាគច្រើន តែងតែបណ្តាលឲ្យចំណង់អាហារថយចុះ។ ការហើមនៅមាត់ស្បូន អាចសង្កត់ទៅលើក្រពះ ជាហេតុនាំឲ្យចំណង់អាហារថយចុះ និងស្រកទម្ងន់។ ចូរចាំថា រាល់អាការទាំងអស់ខាងលើ មិនមែនមានន័យថា សុទ្ធតែបញ្ជាក់ថាពិតជាមានជំងឺមហារីកមាត់ស្បូនទាំងអស់ទេ។ ដូច្នេះបើសិនជាអ្នកមានវាមែន គួរតែយកវាទៅពិគ្រោះជាមួយគ្រូពេទ្យទើបអាចដឹងថាមាន ឬអត់៕ ត្រួតពិនិត្យដោយ៖ www.health.com.kh	សម្រាប់មនុស្សស្រី ជំងឺមហារីកមាត់ស្បូនអាចធ្វើឲ្យពួកគេស្លាប់បាន។ ខណៈពេលដែលស្ថិតិជំងឺនេះកំពុងតែមានការគំរាមកំហែង តែវាជាជំងឺដែលអាចបង្ការ និងព្យាបាលបាន បើសិនជារកឃើញលឿន។
នាជំនួបក្នុងវៀងចន្ទន៍ថ្ងៃ១០ ឧសភា មន្ត្រីជាន់ខ្ពស់របស់រដ្ឋាភិបាលវៀតណាម និងឡាវ បានចែករំលែកបទពិសោធន៍គ្នាលើបញ្ហាព័ត៌មានមិនពិត ក៏ដូចជាដំណោះស្រាយដែលគួរយកទៅអនុវត្តដើម្បីទប់ស្កាត់ការសាយភាយនៃព័ត៌មានទាំងនោះ ដែលជាហេតុបង្កឲ្យ សាធារណៈមានការយល់ច្រឡំលើការអនុវត្តគោលនយោបាយរបស់រដ្ឋាភិបាលទាំងពីរ។ នេះបើយោងតាមការចុះផ្សាយរបស់សារព័ត៌មាន Vientiane Times។ តាមប្រភពព័ត៌មានដដែលនោះ អនុរដ្ឋមន្ត្រីព័ត៌មាន វប្បធម៌ និងទេសចរណ៍ឡាវ Buangeun Xaphouvong បានលើកឡើងថា ឡាវ និងវៀតណាម កំពុងតែប្រឈមនឹងបញ្ហាដូចគ្នាពាក់ព័ន្ធនឹងការងើបឡើងនៃការប្រើប្រាស់ប្រព័ន្ធផ្សព្វផ្សាយបណ្តាញសង្គមក្នុងផ្លូវអវិជ្ជមាន។ លោក អះអាងថា មានក្រុមមួយចំនួន កំពុងតែចែករំលែកព័ត៌មានមិនពិត ដែលបង្កឲ្យមានភាពប្រទាំងប្រទើសគ្នានៃទំនាក់ទំនងរវាងឡាវ និងវៀតណាម ជាពិសេសនោះ ក្រុមនេះមានចេតនាបំផ្លាញទំនាក់ទំនងល្អរវាងប្រទេសទាំងពីរ និងវាយប្រហារលើគោលនយោបាយរដ្ឋាភិបាលតែម្តង។ ដើម្បីឆ្លើយតបនឹងបញ្ហាលោកអនុរដ្ឋមន្ត្រី បានឲ្យដឹងថា រដ្ឋាភិបាលភិបាលឡាវ នឹងអប់រំមន្ត្រី ជាពិសេសអ្នកបម្រើការនៅក្នុងវិស័យព័ត៌មាន និងប្រព័ន្ធផ្សព្វផ្សាយដើម្បីពង្រឹងកិច្ចប្រឹងប្រែងក្នុងគោលដៅកសាងទំនុកចិត្ត និងការយល់ដឹងពីគោលនយោបាយរដ្ឋាភិបាលដល់សាធារណៈ។ ការពង្រឹងក្រុមអ្នកតាមដាន និងឆ្លើយតបទៅនឹងបណ្តឹងសាធារណៈដែលផ្សាយចេញតាមបណ្តាញសង្គម ក៏ជាផ្នែកមួយនៃដំណោះស្រាយ ដែលរដ្ឋាភិបាលឡាវយកមកអនុវត្តផងដែរដើម្បីទប់ទល់នឹងការចែករំលែកព័ត៌មានមិនពិតផងដែរ។ នេះបើយោងតាមការអះអាងរបស់មន្ត្រីជាន់ខ្ពស់ឡាវដដែលនោះ៕	រដ្ឋាភិបាលក្រុងហាណូយ និងរដ្ឋាភិបាលក្រុងវៀងចន្ទន៍ បានជួបពិភាក្សាគ្នាស្វែងរកដំណោះស្រាយលើក្តីបារម្ភ នៃការសាយភាយព័ត៌មានមិនពិត ដែលក្រុងហាណូយ និងក្រុងវៀងចន្ទន៍យល់ឃើញថាអាចប៉ះពាល់ដល់ទំនាក់ទំនងប្រទេសទាំងពីរ និងជាពិសេសការអនុវត្តគោលនយោបាយរដ្ឋាភិបាលទាំងពីរតែម្តង ។
ហេតុអ្វីនាវា Westerdam ត្រលប់មកនៅកម្ពុជាម្តងទៀត ? បើតាមលោក ឡុង ឌីម៉ង់ អភិបាលរងខេត្តព្រះសីហនុ ការចូលចតរបស់នាវា Westerdam នាពេលនេះ ជាការអរគុណដល់កម្ពុជានាឱកាសគម្រប់ខួប៣ឆ្នាំ នៃការអនុញ្ញាតឲ្យចូលចតនៅកំពង់ផែព្រះសីហនុ កាលដើមឆ្នាំ ២០២០។ នៅពេលនោះ ប្រទេសជាច្រើនបដិសេធមិនអោយចូល ដោយសារការព្រួយបារម្ភអំពីការរីករាលដាលជំងឺកូវីដ-១៩។ ហើយទីបំផុតកប៉ាល់នេះ ត្រូវបានអនុញ្ញាតឱ្យចូលចតនៅខេត្តព្រះសីហនុ ហើយអ្នកដំណើរ និងនាវិកទាំងអស់ត្រូវបានពិនិត្យសុខភាព។ មូលហេតុដែលរដ្ឋាភិបាលកម្ពុជា សម្រេចឱ្យនាវាអាម៉េរិកចូលចតនេះ ក្រោមហេតុផលថាជួយសង្គ្រោះមនុស្សជាតិ និងបង្ហាញពីសកម្មភាពមនុស្សធម៌ ជាពិសេសលុបបំបាត់ភាពភ័យខ្លាចរបស់ពលរដ្ឋ លើបញ្ហាជំងឺរលាកសួតដែលបង្កឡើងដោយកូវីដ-១៩ ។ នាពេលនោះ មានមនុស្សជាង ២ ២០០នាក់នៅលើនាវាក្នុងនោះ អ្នកដំណើរ ១ ៤៥៥ នាក់ មានជាង ៤០ សញ្ជាតិ និងបុគ្គលិកបម្រើការងារតាមផ្នែកលើនាវា ៨០២នាក់។ ចំនួនអ្នកដំណើរច្រើនជាងគេ គឺមកពីអាម៉េរិក កាណាដា អង់គ្លេស ហូឡង់ អូស្ត្រាលី និងអាល្លឺម៉ង់។ ផលចំណេញរបស់កម្ពុជាពេលនាវា Westerdam ចូលចតនៅព្រះសីហនុ ជារួមនៅពេលដែលនាវា Westerdam ចូលចតនៅប្រទេសណាមួយ វានឹងនាំមកនូវផលប្រយោជន៍ជាច្រើនដល់ប្រទេសនោះ តួយ៉ាងដូចជាការបង្កើនប្រាក់ចំណូលពីទេសចរណ៍។ ជាធម្មតាកប៉ាល់ Westerdam ដឹកអ្នកដំណើរជាង ២ ០០០នាក់ ដែលភ្ញៀវទេសចរមួយចំនួន នឹងចំណាយលើសេវាកម្មទេសចរណ៍ ដូចជាសណ្ឋាគារ ភោជនីយដ្ឋាន និងសកម្មភាពកម្សាន្តនៅប្រទេសណាមួយ។ ការណ៍នេះ អាចនាំចំណូលពីទេសចរណ៍រាប់លានដុល្លារដល់ប្រទេសនោះ។ ទន្ទឹមនេះ វាបានការបង្កើតការងារនៅតំបន់ចុះចតមួយចំនួនផងដែរ។ នាវា Westerdam ត្រូវការកម្លាំងពលកម្មច្រើនដើម្បីប្រតិបត្តិការ រួមទាំងនាវិក បុគ្គលិកសេវាកម្ម និងមគ្គុទ្ទេសក៍ទេសចរណ៍។ នេះអាចបង្កើតការងាររាប់រយ ឬរាប់ពាន់កន្លែងសម្រាប់ប្រជាជនក្នុងតំបន់។ ក្រៅពីនេះ នាវានេះនឹងជួយផ្សព្វផ្សាយទេសចរណ៍នៅក្នុងតំបន់។ ព្រឹត្តិការណ៍នៃការចតកប៉ាល់ Westerdam ជារឿយៗ ត្រូវបានចែករំលែកនៅក្នុងប្រព័ន្ធផ្សព្វផ្សាយអន្តរជាតិ ដោយជួយផ្សព្វផ្សាយទេសចរណ៍របស់ប្រទេសនោះ ទៅកាន់មនុស្សកាន់តែច្រើន។ ការណ៍នេះ អាចនាំឱ្យមានការទាក់ទាញភ្ញៀវទេសចរកាន់តែច្រើន នាពេលអនាគត។ ជាក់ស្តែង តាមការប៉ាន់ប្រមាណពីក្រសួងទេសចរណ៍ នៅពេលដែលនាវា Westerdam ចូលចតនៅខេត្តព្រះសីហនុឆ្នាំ ២០២០ បាននាំមកនូវចំណូលដល់កម្ពុជាប្រមាណ ១លានដុល្លារ ពីវិស័យទេសចរណ៍។ ព្រឹត្តិការណ៍នេះក៏បានជួយកម្ពុជា ទាក់ទាញភ្ញៀវទេសចរបន្ថែម១០ម៉ឺននាក់ ក្នុងឆ្នាំ២០២០ដែរ។ លើសពីនេះ មន្ត្រីរដ្ឋាភិបាលកម្ពុជាចាត់ទុកការវិលត្រឡប់របស់នាវាទេសចរណ៍ Westerdam ម្ដងទៀតនេះ ជាឱកាសសម្រាប់បង្ហាញពិភពលោក ពីសក្ដានុពលរបស់កម្ពុជា ជាពិសេសខេត្តព្រះសីហនុ និងទាក់ទាញអ្នកវិនិយោគមកខេត្តទៀតផង។ តើនាវានេះ មានលក្ខណៈពិសេសៗ អ្វីខ្លះ? នាវា MS Westerdam ជាប្រភេទនាវាទេសចរណ៍លំដាប់វីស្តាដែលគ្រប់គ្រងដោយ Holland America Line។ វាជានាវាជំនាន់ទី៣ ដែលភ្ជាប់ជាមួយឈ្មោះ Westerdam។ កប៉ាល់នេះ ក៏មានដៃគូផ្សេងទៀតដែរ ដូចជា Oosterdam, Zuiderdam និង Noordam ។ នាវា Westerdam ត្រូវបានដាក់ឱ្យដំណើរការក្នុងឆ្នាំ២០០៤ នៅឯកន្លែងផលិតកប៉ាល់ Fincantieri Marghera ក្នុងទីក្រុង Venice ប្រទេសអ៊ីតាលី ដែលចំណាយទឹកប្រាក់អស់ ៤៥០ លានដុល្លារ។ វាមានប្រវែង ២៨៥ ម៉ែត្រ (៩៣៥ហ្វីត) ទទឹង ៣២ម៉ែត្រ (១០៥ហ្វីត) និងទម្ងន់ ៨២,៥ពាន់តោន។ កប៉ាល់នេះ អាចផ្ទុកអ្នកដំណើរអតិបរមា ២ ០១៤នាក់ និងសមាជិកនាវិក ៨៥៨នាក់។ នាវានេះ មានបន្ទប់សរុបចំនួន ១ ២៥០ ក្នុងនោះបន្ទប់ចំនួន ១ ០៩៨ សម្រាប់អ្នកដំណើរ និង១៥២បន្ទប់ សម្រាប់នាវិក។ Westerdam ត្រូវបានបំពាក់ដោយឧបករណ៍កម្សាន្ត និងកន្លែងលំហែកាយរួមមាន ភោជនីយដ្ឋាន និងបារចំនួន១៣កន្លែង អាងហែលទឹកចំនួន៥ តំបន់ទឹកពុះចំនួន១២ កន្លែងស្ប៉ា និងហាត់ប្រាណចំនួន១ រោងកុន១ កាស៊ីណូ១ បណ្ណាល័យ១ និងវិចិត្រសាលសិល្បៈចំនួន១ ។ តើនាវា Westerdam ផ្តល់ជូនកញ្ចប់សេវាកម្មអ្វីខ្លះ ? នាវា Westerdam តែងតែធ្វើដំណើរកម្សាន្តទៅកាន់គោលដៅនានាជុំវិញពិភពលោក រួមមានអឺរ៉ុប អាស៊ី អាហ្រ្វិក និងអាម៉េរិកខាងត្បូង។ តម្លៃនៃការធ្វើដំណើរនៅលើ Westerdam អាស្រ័យលើប្រភេទបន្ទប់ដែលអ្នកជ្រើសរើស និងពេលវេលានៃការធ្វើដំណើរ។ ឧទាហរណ៍ការធ្វើដំណើររយៈពេល ៧ថ្ងៃ ពីទីក្រុង Amsterdam ហូឡង់ ទៅកាន់ទីក្រុង Venice អ៊ីតាលី តម្លៃសំបុត្រសម្រាប់បន្ទប់ខាងក្នុងចាប់១ ៥០០ដុល្លារ ខណៈបន្ទប់មើលឃើញទេសភាពខាងក្រៅចាប់ ២ ០០០ដុល្លារ។ ទន្ទឹមនេះ បន្ទប់ដែលមានយ៉រ អាចឈរកម្សាន្តលេងតម្លៃចាប់ពី ៣ ០០០ដុល្លារ ស្របពេលបន្ទប់ដែលមានលក្ខណៈប្រណិតចាប់ពី ៥ ០០០ដុល្លារ។ ចំណែកបន្ទប់ពិសេសតែម្តងតម្លៃចាប់ពី ៧ ០០០ដុល្លារឡើងទៅ។ តម្លៃសំបុត្រទាំងអស់នេះ រួមបញ្ចូលទាំងកន្លែងស្នាក់នៅ អាហារ និងសកម្មភាពកម្សាន្តនៅលើនាវា។ យ៉ាងណាមិញ ការចំណាយបន្ថែមដូចជាភេសជ្ជៈ សេវាស្ប៉ា និងដំណើរកម្សាន្តតាមផ្លូវគោក អតិថិជនត្រូវគិតគូរដោយខ្លួនឯង។ នេះជាសកម្មភាពពេញនិយមមួយចំនួននៅលើនាវា ដូចជាសម្រាប់អាហារថ្ងៃត្រង់ Westerdam មានភោជនីយដ្ឋានជាច្រើនដែលបម្រើម្ហូបមកពីជុំវិញពិភពលោក។ អ្នកអាចរីករាយជាមួយម្ហូបហូឡង់ ម្ហូបថៃ ឬម្ហូបអ៊ីតាលីជាដើម។ ចំពោះកន្លែងកម្សាន្ត នាវានេះមានរោងមហោស្រព កាស៊ីណូ និងបារជាច្រើន។ អ្នកអាចមើលកម្មវិធីនៅរោងមហោស្រព លេងហ្គេមនៅកាស៊ីណូ ឬអាចផឹកស្រាក្រឡុកនៅក្នុងបារ។ បន្ថែមពីនេះ អ្នកអាចសម្រាកជាមួយការម៉ាស្សា ហាត់ប្រាណនៅមណ្ឌលហាត់ប្រាណ ឬលេងបាល់ទាត់ជាមួយមិត្តភក្តិ។ ចំណែកការសិក្សាវិញ Westerdam មានផ្តល់ជូនថ្នាក់ធ្វើម្ហូប ថ្នាក់សិល្បៈ និងថ្នាក់ភាសា។ អ្នកអាចរៀនជំនាញថ្មី ឬគ្រាន់តែរៀនបន្ថែមអំពីវប្បធម៌នៃជាតិសាសន៍ដទៃ។ នៅពេលយប់នាវា Westerdam តែងតែចូលចតនៅទីតាំងថ្មី។ អ្នកអាចទៅកម្សាន្តនៅលើដីគោក ឬស្នាក់នៅលើកប៉ាល់ ហើយរីករាយនឹងសកម្មភាពកម្សាន្តនៅលើនាវាផ្ទាល់ក៏បាន៕	នាវាទេសចរណ៍ Westerdam ចុះចតនៅកំពង់ផែស្វយ័តក្រុងព្រះសីហនុនៅថ្ងៃទី២៨ ខែធ្នូ ដោយផ្ទុកភ្ញៀវទេសចរជាង១៥០០នាក់។ ភ្ញៀវទេសចរជាង៩០០នាក់ នឹងត្រឡប់ទៅតាមនាវាវិញ ឯជាង ៦០០នាក់ទៀតនឹងបន្តកម្សាន្តនៅកម្ពុជា។
ក្រសួងការបរទេស បញ្ជាក់ក្នុងសេចក្តីប្រកាសព័ត៌មាន នៅថ្ងៃទី៥ ខែវិច្ឆិកា ឆ្នាំ២០២០ថា ទោះជាលទ្ធផលធ្វើតេស្តអវិជ្ជមានពីជំងឺកូវីដ-១៩ក្តី តែថ្នាក់ដឹកនាំនិងមន្រ្តីរាជការទាំងអស់នៃក្រសួងការបរទេស នៅតែបន្តធ្វើចត្តាឡីស័ករយៈពេល១៤ថ្ងៃ និងរង់ចាំការធ្វើតេស្តបន្តបន្ទាប់ទៀត តាមការកំណត់របស់ក្រសួងសុខាភិបាល។ នាព្រឹកថ្ងៃទី៥ ខែវិច្ឆិកានេះ ក្រសួងសុខាភិបាល ប្រកាសថា មនុស្ស៦២៨នាក់ ដែលប្រាស្រ័យទាក់ទងដោយផ្ទាល់និងប្រយោល ជាមួយរដ្ឋមន្ត្រីការបរទេសហុងគ្រី បានឆ្លងកាត់ការធ្វើតេស្ត ហើយលទ្ធផល គឺអវិជ្ជមាន (មិនឆ្លងកូវីដ-១៩)។ ក្នុងដំណើរទស្សនកិច្ចនៅកម្ពុជានាពេលថ្មីៗនេះ រដ្ឋមន្រ្តីការបរទេសហុងគ្រីនិងគណៈប្រតិភូរបស់លោក បានជួបថ្នាក់ដឹកនាំកម្ពុជាមួយចំនួន ដោយរួមមានទាំងសម្តេចនាយករដ្ឋមន្រ្តី ហ៊ុន សែន ផងដែរ។ សម្តេចនាយករដ្ឋមន្រ្តី ប្រកាសរួចហើយថា សម្តេច បានធ្វើតេស្តអវិជ្ជមានពីជំងឺកូវីដ-១៩ តែសម្តេចត្រូវបន្តធ្វើចត្តាឡីស័ក។ រដ្ឋមន្រ្តីកម្ពុជា ដែលបានជួបរដ្ឋមន្រ្តីការបរទេសហុងគ្រី រួមមាន លោក ប្រាក់ សុខុន រដ្ឋមន្រ្តីការបរទេស លោក លឹម គានហោ រដ្ឋមន្រ្តីធនធានទឹក លោក វេង សាខុន រដ្ឋមន្រ្តីកសិកម្ម និង លោក ប៉ាន សូរស័ក្តិ រដ្ឋមន្រ្តីក្រសួងពាណិជ្ជកម្ម។ លោកតំណាងរាស្រ្ត សួស យ៉ារ៉ា ក៏បានជួបរដ្ឋមន្រ្តីការបរទេសហុងគ្រីដែរ។ រដ្ឋាភិបាល តម្រូវឲ្យថ្នាក់ដឹកនាំនិងមន្រ្តីកម្ពុជាទាំងអស់ ដែលបានប្រាស្រ័យទាក់ទងជាមួយគណៈប្រតិភូហុងគ្រី ដឹកនាំដោយលោក Péter Szijjártó ត្រូវធ្វើតេស្តរកជំងឺកូវីដ-១៩ ហើយត្រូវធ្វើចត្តាឡីស័ក។ លោក Péter Szijjártó ត្រូវរកឃើញថា មានជំងឺកូវីដ-១៩ បន្ទាប់ពីលោក ចេញពីកម្ពុជា ហើយទៅដល់ថៃ ដើម្បីបន្តបេសកកម្មការទូតរបស់លោក។ ក្រោយលទ្ធផលបង្ហាញថាលោក មានជំងឺកូវីដ-១៩ ជំនួបរបស់លោក ជាមួយថ្នាក់ដឹកនាំថៃ ត្រូវលុបចោលទាំងអស់៕ អត្ថបទទាក់ទង មនុស្ស៦២៨នាក់ដែលប្រាស្រ័យទាក់ទង ប្រមុខការទូតហុងគ្រី ដោយផ្ទាល់ និងប្រយោល តេស្តអវិជ្ជមានកូវីដ-១៩ គ្រឹះស្ថានអប់រំ ដែលមានបុគ្គលិក សិស្សនិស្សិត ជួបផ្ទាល់ប្រមុខការទូតហុងគ្រី ត្រូវផ្អាកការសិក្សា ក្រសួងការបរទេស ប្រាប់ឱ្យអ្នកកាសែត ដែលយកព័ត៌មាននាជំនួបប្រមុខការទូតកម្ពុជា-ហុងគ្រី ធ្វើតេស្តរកកូវីដ-១៩	ក្រសួងសុខាភិបាល ប្រាប់លទ្ធផលទៅក្រសួងការបរទេសថា ថ្នាក់ដឹកនាំនិងមន្រ្តីរាជការទាំងអស់នៃក្រសួងការបរទេសកម្ពុជា ដែលបានប្រាស្រ័យទាក់ទងជាមួយ Péter Szijjártó រដ្ឋមន្រ្តីការបរទេសហុងគ្រីនិងគណៈប្រតិភូរបស់លោក ថា មិនមានជំងឺកូវីដ-១៩នោះទេ។ ក្រសួងការបរទេស បានបង្ហាញលទ្ធផលអវិជ្ជមាននៃជំងឺកូវីដ-១៩នេះ តាមរយៈសេចក្តីប្រកាសព័ត៌មានរបស់ខ្លួន បន្ទាប់ពីទទួលបានចម្លើយពីក្រសួងសុខាភិបាល។
កូឡេស្តេរ៉ុលមានពីរប្រភេទគឺ កូឡេស្តេរ៉ុលល្អ HDL និងកូឡេស្តេរ៉ុលអាក្រក់ LDL។ កូឡេស្តេរ៉ុលអាក្រក់នេះហើយ ជាអ្នកធ្វើឲ្យប្រឈមខ្ពស់ នឹងជំងឺលើសសម្ពាធឈាម គាំងបេះដូង និងដាច់សរសៃឈាមខួរក្បាល។ តើយើងអាចកាត់បន្ថយ ចំនួនកូឡេស្តេរ៉ុលអាក្រក់ក្នុងរាងកាយ បានយ៉ាងដូចម្តេចទៅ? បន្ថយការញ៉ាំអាហារសម្បូរខ្លាញ់ Saturated, Trans Fat មនុសម្នាក់អាចបញ្ចុះ កូឡេស្តេរ៉ុលអាក្រក់ក្នុងខ្លួនបាន តាមរយៈការកាត់បន្ថយ ការញ៉ាំអាហារទាំងឡាយណា ដែលសម្បូរខ្លាញ់ Saturated និង Trans Fat។ មានន័យថាអាហារទាំងនោះមានដូចជា សាច់ក្រហមមានខ្លាញ់ ប័រ ទឹកដោះគោមានជាតិខ្លាញ់ គួរតែញ៉ាំក្នុងកម្រិតមធ្យមបានហើយ។ ផ្ទុយទៅវិញ អ្នកគួរតែញ៉ាំអាហារណា ដែលសំបូរខ្លាញ់អូមេហ្គាបីវិញដូចជា ត្រីសាលម៉ុន ត្រីធូណា ឬត្រីសាឌីនជាដើម។ ការញ៉ាំសូកូឡា និងតែ សូកូឡា ត្រូវបានគេរកឃើញថា មានអង់ទីអុកស៊ីដង់ច្រើន ដែលអាចជំរុញដល់ការផលិតកូឡេស្តេរ៉ុលល្អក្នុងខ្លួនបាន។ តាមការសិក្សារកឃើញថា អ្នកដែលញ៉ាំម្សៅកូកូអា (Cocoa) បានបង្កើនកូឡេស្តេរ៉ុលល្អ រហូតដល់ ២៤ ភាគរយក្នុងរយៈពេល ១២ សប្តាហ៍ ខណៈពេលដែលអ្នកមិនញ៉ាំវា កើនឡើងតែប្រាំភាគរយប៉ុណ្ណោះ។ សូកូឡា ដែលធ្វើឡើងដោយមិនមានទឹកដោះគោ អាចជួយបង្ការការកកកុញប្លាកែត និងកំណកឈាមក្នុងសរសៃឈាមបាន។ ជាមួយគ្នានេះដែរ តែក៏ត្រូវបានគេស្គាល់ថា មានសមត្ថភាពជំរុញដល់ការរំលាយអាហារ និងប្រឆាំងជំងឺមហារីកដែរ។ ការសិក្សាបានបង្ហាញថា តែខ្មៅ ជួយកាត់បន្ថយកម្រិតជាតិខ្លាញ់ក្នុងឈាមរហូតដល់ ១០ ភាគរយក្នុងរយៈពេល ៣ សប្តាហ៍។ អ្នកស្រាវជ្រាវក៏បានសន្និដ្ឋានថា តែប្រហែលជាជួយបន្ថយ ការប្រឈមនឹងជំងឺសរសៃឈាមបេះដូងទៀត។ សម្រកទម្ងន់ ដោយយោងទៅតាមគេហទំព័រ Web MD បានឲ្យដឹងថា ការសម្រកទម្ងន់ ៤,៥ គីឡូគ្រាម មានន័យថា អ្នកនឹងអាចបន្ថយកូឡេស្តេរ៉ុលអាក្រក់បាន ៨ ភាគរយដែរ។ តាមការសិក្សាបញ្ជាក់ថា យកល្អ គួរតែសម្រកទម្ងន់ពី ០,៥ ទៅ ១ គីឡូក្រាម ក្នុងរយៈពេលមួយសប្តាហ៍ ក្នុងមធ្យោបាយ ដែលផ្តល់សុខភាព និងសុវត្ថិភាពគ្រប់រូបភាពទាំងអស់។ ត្រួតពិនិត្យដោយ www.health.com.kh	កូឡេស្តេរ៉ុល គឺជាសារធាតុមួយ ដែលអាចបញ្ជាក់អំពី សុខភាពរបស់មនុស្សយើងបាន។ ដោយយោងទៅតាម សមាគមន៍ជំងឺបេះដូងអាមេរិច (American Heart Association) កូឡេស្តេរ៉ុល គឺជាសារធាតុខ្លាញ់មួយប្រភេទ ដែលរាងកាយយើង អាចផលិតបានដោយខ្លួនឯងផង និងយកចេញពីចំណីអាហារផង។ ថ្លើម មានតួនាទីផលិតកូឡេស្តេរ៉ុលបាន ហើយអាហារដូចជា សាច់សត្វ សាច់មាន់ និងអាហារធ្វើពីទឹកដោះគោ សុទ្ធតែផ្តល់ជាកូឡេស្តេរ៉ុល ដល់រាងកាយបានទាំងអស់។ ទោះបីជាយ៉ាងណាក៏ដោយ ថ្លើមនឹងផលិតកូឡេស្តេរ៉ុល កាន់តែច្រើនបើសិនជារបបអាហាររបស់យើង មានសារធាតុខ្លាញ់ Saturated និង Trans Fats ខ្ពស់។
ក្រោយចូលឆ្នាំប្រពៃណីជាតិ នាយករដ្ឋមន្ត្រីកម្ពុជា សម្ដេច ហ៊ុន ម៉ាណែត បានអរគុណចំពោះ ក្រសួងស្ថាប័ន និងអាជ្ញាធរដែនដី គ្រប់លំដាប់ថ្នាក់ គ្រប់រាជធានី-ខេត្ត ក៏ដូចជាកងយោធពលខេមរភូមិន្ទ កងនគរបាលជាតិ កងរាជអាវុធហត្ថ ប្រជាការពារ អ្នកអនាម័យ និងកម្លាំងស្ម័គ្រចិត្ត គ្រប់យន្តការទាំងអស់ ដែលបានចូលរួមសហការ បំពេញភារកិច្ចរៀបចំ តុបតែង និងប្រចាំការ ការពារសន្តិសុខ សណ្ដាប់ធ្នាប់ ធានាបាននូវសុវត្ថិភាព បង្កលក្ខណៈដល់ការកម្សាន្ត របស់ប្រជាពលរដ្ឋ ដែលនាំឱ្យការប្រារព្ធពិធីបុណ្យចូលឆ្នាំថ្មី ប្រពៃណីជាតិ ប្រព្រឹត្តទៅដោយភាពសប្បាយរីករាយ សោភ័ណភាព សេចក្ដីថ្លៃថ្នូរ សុខសុវត្ថិភាព របៀបរៀបរយល្អ ប្រកបដោយមោទកភាពជាតិ។ «ខ្ញុំសូមថ្លែងអំណរគុណ យ៉ាងជ្រាលជ្រៅ ចំពោក្រសួងស្ថាប័ន អាជ្ញាធរដែនដី គ្រប់លំដាប់ថ្នាក់ គ្រប់រាជធានី-ខេត្ត ក៏ដូចជានៅក្រៅប្រទេសផងដែរ។ ខ្ញុំព្រះករុណា ក៏សូមប្រគេនពរ ដល់ព្រះតេជព្រះគុណ គ្រប់ព្រះអង្គ និងបងប្អូនប្រជាពលរដ្ឋខ្មែរទាំងអស់ សូមជួបតែសុខភាពល្អ សុភមង្គល និងទទួលបានសិរីសួស្ដីគ្រប់ប្រការ»។ នេះជាការអរគុណរបស់សម្ដេច។ បន្ថែមពីនោះ សម្ដេចក៏ថ្លែងអំណរគុណដល់ភ្ញៀវជាតិ និងអន្តរជាតិទាំងអស់ ដែលបានចូលរួមលេងកម្សាន្ត ប្រកបដោយភាពរីករាយ ព្រមទាំងថែរក្សាបាននូវ ប្រពៃណីវប្បធម៌ ដ៏ផូរផង់របស់ខ្មែរផងដែរ៕	ភ្នំពេញ៖ សម្ដេចនាយករដ្ឋមន្ត្រី ហ៊ុន ម៉ាណែត អរគុណក្រសួងស្ថាប័ន និងអាជ្ញាធរដែនដី គ្រប់លំដាប់ថ្នាក់ គ្រប់រាជធានី-ខេត្ត ក៏ដូចជានៅក្រៅប្រទេសផងដែរ ដែលបានជួយសម្រួល ដល់ការលេងកម្សាន្ត របស់ប្រជាពលរដ្ឋ ក្នុងឱកាសនៃពិធីបុណ្យចូលឆ្នាំប្រពៃណីជាតិ រយៈពេល៤ថ្ងៃកន្លងទៅនេះ។
«មិនមែនជារឿងងាយស្រួលនោះទេ ក្នុងការបំពេឲ្យពួកគេគេងរួមគ្នា។ យើងត្រូវបីពួកគេរហូតដល់គេងលក់។ ពួកគេចូលចិត្តឲ្យបំពេបី ទើបអាចគេងលក់»។ អ្នកស្រី Halima Cisse អាយុ២៧ឆ្នាំ ដែលជាម្តាយ បានរៀបរាប់យ៉ាងដូច្នេះក្នុងបទសម្ភាសជាមួយក្រុមការងារសៀវភៅកំណត់ត្រាពិភពលោក។ កូនភ្លោះ៩ក្នុងពេលតែមួយ គឺជាកំណត់ត្រាថ្មីដែលទទួលស្គាល់ដោយ Guinness World Records ខណៈកន្លង ស្ត្រីអាម៉េរិក Nadya Suleman ជាម្ចាស់កំណត់ត្រាដែលបង្កើតបានកូនភ្លោះ៨នាក់ កាលពីឆ្នាំ២០០៩។ ដំបូងឡើយ ក្រុមវេជ្ជបណ្ឌិតនៅម៉ាលី ពិនិត្យឃើញថា អ្នកស្រី Halima មានកូនភ្លោះ៧នាក់ ប៉ុន្តែក្រោយពេលរដ្ឋាភិបាលម៉ាលីរ៉ាប់រងរាល់ការចំណាយ ដោយបញ្ជូនទៅអ្នកស្រីទៅគ្លីនិកជំនាញនៅម៉ារ៉ុក គេពិនិត្យឃើញកូនភ្លោះពីរនាក់ទៀត។ លោក Abdelkader Arby ដែលជាឪពុក បានបញ្ជាក់ថា៖ «យើងចាប់ដោយកូន៧នាក់ ហើយព្រះអល់ឡោះប្រទានឲ្យយើងមានដល់៩នាក់»។ កូនភ្លោះដែលស្រី៥នាក់ និងប្រុស៤នាក់នោះ ត្រូវបានសម្រាលតាមរយៈការវះកាត់ (Caesarean section) ក្រោយស្ថិតក្នុងផ្ទៃរយៈពេល៣០សប្តាហ៍។ ទារកម្នាក់ៗ មានទម្ងន់ចន្លោះពី០,៥គីឡូក្រាម ទៅ១គីឡូក្រាម។ កូនៗទាំង៩នាក់ និងម្តាយស្ថិតក្រោមការយកចិត្តទុកដាក់ជាពិសេស។ វេជ្ជបណ្ឌិត Dochdi Talib បានបញ្ជាក់ថា៖ «យើងត្រូវព្យាបាលម្តាយមុនគេ ដើម្បីជាក់ច្បាស់ថា គ្មានករណីហូរឈាមច្រើនក្រោយពេលសម្រាលនោះឡើយ»។ ឪពុកម្តាយនៃកុមារទាំង៩នាក់ សម្តែងការដឹងគុណជាពិសេសដល់ក្រុមគ្រូពេទ្យម៉ាលី និងម៉ារ៉ុក ដែលបានយកចិត្តទុកយ៉ាងខ្លាំងចំពោះពួកគាត់។ «ពេទ្យតាមមើលថែយើងតាំងពីព្រឹក ថ្ងៃត្រង់ និងល្ងាចជាបន្តបន្ទាប់»។ អ្នកស្រី Halima បានបញ្ជាក់យ៉ាងដូច្នេះ ដោយរំលឹកពីការប្រឹងខ្នះខ្នែងរបស់រដ្ឋាភិបាលខ្លួនផងដែរ។ លោក Abdelkader និងអ្នកស្រី Halima មានកូនស្រីអាយុ៤ឆ្នាំ ឈ្មោះ Souda ម្នាក់ហើយ។ បច្ចុប្បន្ន ពួកគាត់ស្ថិតនៅប្រទេសកំណើតរបស់ខ្លួន ដោយព្យាយាមបោះជំហានទៅមុខជាមួយកូនតូចៗទាំង១០នាក់៕	ជាលើកដំបូងក្នុងប្រវត្តិសាស្ត្រ ក្រុមគ្រួសារម៉ាលីមួយបង្កើតបានកូនភ្លោះដល់ទៅ៩នាក់ក្នុងពេលតែមួយ។ ១៩ខែក្រោយចាប់កំណើត និងធំធាត់នៅម៉ារ៉ុក ទីបំផុតពួកគេបានវិលត្រឡប់ទៅម៉ាលីវិញហើយ កាលពីពេលថ្មីៗកន្លងទៅនេះ។
សត្វរមាំង ជាប្រភេទសត្វកម្រនៅលើពិភពលោក ស្ថិតក្នុងបញ្ជីឧបសម្ព័ន្ធទី១ នៃអនុសញ្ញាសាយតេស និងជាប្រភេទសត្វ រងគ្រោះជិតផុតពូជ ក្នុងបញ្ជីក្រហមរបស់អង្គការសហភាពអន្តរជាតិ ដើម្បីការអភិរក្សធម្មជាតិ(IUCN)។ បើតាមទំព័រហ្វេសប៊ុក លោក នេត្រ ភក្ត្រា សត្វរមាំងត្រូវបានគេជឿថា នៅមានវត្តមានតែនៅប្រទេសកម្ពុជា និងឡាវប៉ុណ្ណោះ។ រីឯប្រទេសថៃ ចិន និងវៀតណាម ត្រូវបានគេជឿថា បានផុតពូជពីធម្មជាតិបាត់ទៅហើយ។ យោងតាមប្រភពខាងលើ នៅប្រទេសកម្ពុជាសត្វរមាំងប្រភេទ Cervus Siamensis មានវត្តមានច្រើនកាលពីអតីតកាល។ ប៉ុន្តែចំនួនសត្វប្រភេទ ត្រូវធ្លាក់ចុះជាបន្តបន្ទាប់ ដោយសារការគំរាមកំហែងនានា រួមមានការបរបាញ់ អន្ទាក់ និងការបាត់បង់ជម្រកជាដើម។ ដ្បិតសត្វរមាំងនេះ មានវត្តមាននៅកម្ពុជា ប៉ុន្តែមិនមានទិន្នន័យច្បាស់លាស់ ពីចំនួនសត្វរមាំងនេះឡើយ។ យោងតាមទិន្នន័យដែលផ្សាយដោយអង្គការ IUCN ដែបានចេញផ្សាយកាលពីឆ្នាំ២០១៥ នៅកម្ពុជាសត្វរមាំងមានចំនួនតិចជាង ៧០០ក្បាល មានវត្តមាននៅតាមតំបន់ការពារធម្មជាតិកម្ពុជា។ ប៉ុន្តែចំនួននេះ អាចនឹងថយចុះថែមទៀតនាពេលបច្ចុប្បន្ន។ យ៉ាងណាមិញ ក្រុមប្រភេទរមាំង Cervus Siamensis នៅកម្ពុជាមានចំនួនច្រើន បើប្រៀបធៀបទៅនឹងបណ្ដាប្រទេសជិតខាង។ នៅកម្ពុជាវត្តមានសត្វរមាំង មាននៅក្នុងខេត្តស្ទឹងត្រែង មណ្ឌលគិរី រតនគិរី ក្រចេះ កំពង់ស្ពឺ បន្ទាយមានជ័យ ពោធិ៍សាត់ ឧត្ដរមានជ័យ និងខេត្តសៀមរាប ជាពិសេសក្នុងស្រុកឆែប ស្រុកជាំក្សាន្ត ស្រុកគូលែន និងស្រុកសង្គមថ្មី នៃខេត្តព្រះវិហារ។ គួររម្លឹកផងដែរថា កាលពីខែមេសា ឆ្នាំ២០២១កន្លងទៅ ក្រុមស្រាវជ្រាវសត្វព្រៃ នៃមន្ទីរបរិស្ថានខេត្តក្រចេះ និងអង្គការមូលនិធិសកលសម្រាប់អភិរក្ស(WWF)ប្រចាំកម្ពុជា បានប្រទះវត្តមានសត្វរមាំង Recervus eldii ប្រមាណ៧ក្បាល ក្នុងដែនជម្រកសត្វព្រៃសំបូរ ខេត្តក្រចេះ តាមរយៈម៉ាស៊ីនថតស្វ័យប្រវត្តិ។ បើតាម លោក នេត្រ ភក្ត្រា វត្តមានរបស់សត្វរមាំង ដែលថតបានដោយម៉ាស៊ីនស្វ័យប្រវត្តិ ជាភស្ដុតាងបង្ហាញពី ការរស់រានមានជីវិត និងលទ្ធភាពបន្តពូជសត្វប្រភេទនេះ ក្នុងតំបន់ការពារ នៃដែនជម្រកសត្វព្រែសំបូរ៕	ភ្នំពេញ៖ សត្វរមាំង ជាប្រភេទសត្វរងគ្រោះថ្នាក់ជិតផុតពូជ ក្នុងបញ្ចីក្រហមរបស់អង្គការ IUCN។ បើតាមអ្នកនាំពាក្យក្រសួងបរិស្ថាន សត្វប្រភេទនេះត្រូវបានគេជឿថាមានវត្តមាននៅក្នុងប្រទេសកម្ពុជា និងឡាវ ខណៈប្រទេសថៃ ចិន និងវៀតណាម ត្រូវបានគេជឿថាបាន ផុតពូជពីធម្មជាតិបាត់ទៅហើយ។
ការប្រកួតប្រជែងនឹងកាន់តែស្វិតស្វាញ និងគួរអោយចាប់អារម្មណ៍ ថែមទាំងទទួលបានចំណេះដឹងបន្ថែមទៀត បូករួមជាមួយភាពក្លាហានរបស់បេក្ខជននីមួយៗ។ បេក្ខជននីមួយៗ មានសមត្ថភាព និងភាពឆ្លាតវៃរៀងៗខ្លួន នៅក្នុងវេទិកាពិសេស ដោយមានការជម្រុះបេក្ខមួយចំនួន អោយនៅសល់បេក្ខជនឆ្នើមចំនួន៨រួប ដើម្បីឡើងទៅវគ្គផ្តាច់ព្រ័ត្រនាពេលខាងមុខ។ ការប្រកួតនេះ គឺដើម្បីលើកទឹកចិត្តដល់យុវជន កម្ពុជា បង្កើនសមត្ថភាពភាសាចិនរបស់ខ្លួន។ យើងគ្រប់គ្នានឹងបានជួបជាមួយបេក្ខជនឆ្នើមចំនួន៨រូប ដែលបានជ្រើសរើសប្រកប ដោយសុក្រឹត ក្រោមការប្រឡងដ៏ស្វិតស្វាញ លើវិញ្ញាសាចំនួនពីរផ្សេងៗគ្នា នាជុំទី១ និងជំទី២ បានត្រៀមលក្ខណៈពោរពេញដោយភាពជឿជាក់រួចជាស្រេច សម្រាប់ការប្រកួតវគ្គផ្តាច់ព្រ័ត្រ។ សម្រាប់ពត៌មានបន្ថែមនិងទិញសំបុត្រសូមទំនាក់ទំនង: 023 976 999/011 77 44 50។ កក់សំបុត្រនៅទីនេះ: https://goo.gl/JLJnBz ។ CAM-ASEAN មានអាសយដ្ឋាននៅអគារលេខ ១៨B ផ្លូវ ២០៥ សង្កាត់ទួលស្វាយព្រៃ២ ខណ្ឌចំការមន ខាងត្បូងភោជនីយដ្ឋាន ខ្មែរ-ថៃ អូទ្បាំពិក ចម្ងាយ ៥០ ម៉ែត្រ បត់ចូលតាមហាងលក់ផ្លែឈើ ស្រីមុំអូទ្បាំពិក។ គេហទំព័រ៖ www.cam-asean.com ។ ហ្វេសប៊ុក៖ www.facebook.com/camaseaninstitute ៕	ភ្នំពេញ៖ ការប្រកួតនិយាយភាសាចិនជាសាធារណៈលើកទី២ ដែលរៀបចំដោយវិទ្យាស្ថានអន្តរជាតិកម្ពុជា-អាស៊ាន (CAM-ASEAN) នឹងឈានដល់ថ្ងៃប្រកួតវគ្គផ្តាច់ព្រ័ត្រ។ ការប្រកួតប្រជែងនេះ នឹងប្រព្រឹត្តទៅនៅថ្ងៃទី២៧ ខែតុលានេះ នាសាលមហោស្រព គីហ្សូណា (KIZUNA) នៃមជ្ឈមណ្ឌលសហប្រតិបត្តិការកម្ពុជា-ជប៉ុន (CJCC)។
ក្រសួងពាណិជ្ជកម្មចិនបានប្រកាសថា ខ្លួននឹងស៊ើបអង្កេតប្រឆាំងការលក់បង្ខូចថ្លៃលើសាច់ជ្រូក និងផលិតផលពាក់ព័ន្ធផ្សេងទៀតដែលនាំចូលពីសហភាពអឺរ៉ុប(EU)។ ការចាប់ផ្តើមស៊ើបអង្កើតនេះ នឹងប៉ះពាល់ដល់អេស្ប៉ាញ ហូឡង់ និងដាណឺម៉ាកដែលជាប្រទេសនាំចូលសាច់ជ្រូកច្រើនជាងគេនៅចិន។ ការស៊ើបអង្កេតនេះចាប់ផ្តើមពីថ្ងៃទី ១៧ ខែមិថុនា ដែលត្រូវបានផ្តួចផ្តើមឡើងបន្ទាប់ពីសមាគមបសុសត្វចិនបានដាក់ពាក្យបណ្តឹងក្នុងនាមវិស័យសាច់ជ្រូកក្នុងស្រុក។ ចំណាត់ការរបស់ទីក្រុងប៉េកាំង ត្រូវមើលឃើញថា ជាការសងសឹកចំពោះការដាក់ពន្ធប្រឆាំងការឧបត្ថម្ភធនរបស់សហភាពអឺរ៉ុបរហូតដល់ ៣៨,១ភាគរយ លើរថយន្តអគ្គិសនីដែលនាំចូលពីចិនកាលពីថ្ងៃទី១២ ខែមិថុនា។ អត្ថបទទាក់ទង អឺរ៉ុបដាក់ពន្ធរថយន្តអគ្គិសនីចិនរហូតដល់ ៣៨,១ភាគរយ លោក Jens Eskelund ប្រធានសភាពាណិជ្ជកម្មអឺរ៉ុបនៅចិនបាននិយាយថា នេះមិនមែនជារឿងភ្ញាក់ផ្អើលទេព្រោះវាមិនមែនជាលើកទីមួយទេដែលការស៊ើបអង្កេតត្រូវបានឆ្លើយតបតាមរបៀបនេះ។ នេះបើតាមសារព័ត៌មាន Reuters ។ បច្ចុប្បន្នអេស្ប៉ាញ ជាអ្នកផ្គត់ផ្គង់សាច់ជ្រូកធំជាងគេទៅកាន់ចិន។ ក្រុមហ៊ុន Interporc បាននិយាយថា ខ្លួននឹងសហការយ៉ាងជិតស្និទ្ធជាមួយអាជ្ញាធរចិនក្នុងការស៊ើបអង្កេតនេះ។ Interporc បានបញ្ជាក់ថា ចិន និង EU នៅតែមានពេលច្រើនដើម្បីឈានដល់កិច្ចព្រមព្រៀងមួយ។ អំឡុងពេលនេះ ក្រុមហ៊ុនសាច់សត្វនៅអឺរ៉ុបនៅតែអាចនាំចេញទៅកាន់ប្រទេសដែលមានសេដ្ឋកិច្ចធំជាងគេទីពីររបស់ពិភពលោកដោយមិនជាប់ពន្ធ។ ក្រសួងពាណិជ្ជកម្មចិនបាននិយាយថា ការស៊ើបអង្កេតនឹងត្រូវបញ្ចប់នៅខែមិថុនា ឆ្នាំ២០២៥ ប៉ុន្តែអាចបន្តរយៈពេលប្រាំមួយខែទៀតប្រសិនបើចាំបាច់។ ជាមួយវិធានការប្រឆាំងសាច់ជ្រូកអឺរ៉ុប ក្រុមហ៊ុនសាច់ជ្រូកមកពីអាម៉េរិកខាងត្បូង អាម៉េរិក និងរុស្ស៊ីអាចទទួលបានចំណែកទីផ្សារកាន់តែច្រើន ប្រសិនបើទីក្រុងប៉េកាំងកំណត់ការនាំចូលសាច់ពីអឺរ៉ុប។ កាលពីខែមុនសារព័ត៌មានចិន Global Times បាននិយាយថា ក្រុមហ៊ុនចិនជាច្រើនកំពុងរៀបចំស្នើសុំអាជ្ញាធរដើម្បីស៊ើបអង្កេតការប្រឆាំងការលក់បង្ខូចថ្លៃលើសាច់ជ្រូកអឺរ៉ុប។ មុននោះ ក្រុមហ៊ុនចិន ក៏ចង់ឱ្យមន្ត្រីពិនិត្យមើលផលិតផលទឹកដោះគោរបស់តំបន់នេះផងដែរ។ រដ្ឋាភិបាលចិនជារឿយៗ បានដាក់ពន្ធប្រឆាំងការលក់បង្ខូចថ្លៃលើទំនិញនាំចូលពីបរទេសនៅពេលដែលសង្ស័យថាផលិតផលត្រូវបានលក់ក្រោមតម្លៃក្នុងស្រុក ដើម្បីការពារអាជីវកម្មក្នុងស្រុក។ តបនឹងរឿងនេះ អ្នកនាំពាក្យរបស់គណៈកម្មការអឺរ៉ុប (EC) បាននិយាយថា ប្លុកនេះមិនព្រួយបារម្ភអំពីការស៊ើបអង្កេតរបស់ចិនទេ។ គណៈកម្មការអឺរ៉ុបបានបញ្ជាក់ទៀតថា នឹងធ្វើអន្តរាគមន៍ក្នុងកម្រិតសមស្របដើម្បីធានាថាការស៊ើបអង្កេតអនុលោមតាមបទប្បញ្ញត្តិរបស់អង្គការពាណិជ្ជកម្មពិភពលោក (WTO)។ សហភាពអឺរ៉ុប បានរួមចំណែកច្រើនជាងពាក់កណ្តាលនៃការនាំចូលសាច់ជ្រូករបស់ចិនចំនួន ៦ពាន់លានដុល្លារក្នុងឆ្នាំ ២០២៣។ នេះបើយោងតាមទិន្នន័យគយចិន។ ក្នុងនោះ សាច់ជ្រូកជាង ៧០០លានដុល្លារបានមកពីអេស្ប៉ាញ តាមពីក្រោយដោយហូឡង់ និងដាណឺម៉ាក ដែលមានចំនួន ៦២០លានដុល្លារ និង ៥៥០លានដុល្លាររៀងគ្នា៕	ប៉ុន្មានថ្ងៃបន្ទាប់ពីសហភាពអឺរ៉ុបបានដំឡើងពន្ធនាំចូលលើរថយន្តអគ្គិសនីរបស់ចិន ទីក្រុងប៉េកាំងបានឆ្លើយតបដោយប្រកាសចាប់ផ្តើមស៊ើបអង្កេតប្រឆាំងការលក់បង្ខូចថ្លៃលើសាច់ជ្រូកនាំចូលពីប្លុកនេះវិញ។
លោក សំ សុខគង់ មេធាវីការពារក្តីមន្ត្រីទាំង៥រូបនេះ បានប្រាប់សារព័ត៌មានថ្មីៗថា ប្រធានសាលាដំបូងរាជធានីភ្នំពេញ លោក តាំង ស៊ុនឡាយ បានចេញសេចក្តីសម្រេចដោះលែងកូនក្តីលោកវិញនៅថ្ងៃនេះ។ ប៉ុន្តែលោក មិនទាន់ដឹងថា ការសម្រេចដោះលែងនេះ គឺជាការដោះលែងឲ្យកូនក្តីលោកនៅក្រៅឃុំបណ្ដោះអាសន្ន ឫជាការសម្រេចទម្លាក់ចោលបទចោទប្រកាន់កូនក្តីខ្លួនទាំងស្រុងនោះទេ។ «ខ្ញុំមិនទាន់បានដឹងថា តុលាការដោះលែងឲ្យនៅក្រៅឃុំ ឬទម្លាក់បទចោទប្រកាន់ទេ។ ទាល់តែថ្ងៃស្អែក(ទី៣០ មិថុនា) ទើបដឹងថា តើការសម្រេចរបស់តុលាការនេះ ជាការសម្រេចបែបណាមួយ»។ នេះបើតាមលោក សំ សុខគង់ ដែលបានបន្ថែមថា នៅពេលនេះរូបលោក រួមទាំងក្រុមគ្រួសារមន្ត្រីអាដហុក និងគ.ជ.ប កំពុងរង់ចាំទទួលមន្ត្រីទាំង៥នាក់នេះ នៅពន្ធនាគារព្រៃសដែរ ដើម្បីអបអរសាទរការដោះលែងចេញពីពន្ធនាគាររបស់ពួកគេ។ ទាក់ទងនឹងករណីមន្ត្រីអាដហុក និងគជប ទាំង៥រូបនេះ ប្រធានសាលាដំបូងរាជធានីភ្នំពេញលោក តាំង ស៊ុនឡាយ បានបញ្ជាក់ប្រាប់សារព័ត៌មានFresh News ថា «ចៅក្រមបានចេញដីកាដោះលែងពួកគេទាំង៥នាក់ ហើយការដោះលែងអាចនឹងធ្វើឡើងនៅថ្ងៃនេះ»។ កាលពីថ្ងៃទី២៥ មិថុនា ចៅក្រមស៊ើសួរ បានបញ្ចប់សំណុំរឿងមន្ត្រីអាដហុក និងមន្ត្រីគ.ជ.ប ដោយទម្លាក់ទៅឲ្យព្រះរាជអាជ្ញា ដើម្បីធ្វើសេចក្តីសន្និដ្ឋានស្ថាពរ។ បើគិតរហូតមកដល់ពេលនេះ មន្ត្រីអាដហុកបួនរូប ដែលរួមមាន លោក នី សុខា លោក ណៃ វង់ដា លោក យី សុខសាន្ត និងលោកស្រី លឹម មុន្នី ព្រមទាំងលោក នី ចរិយា អគ្គលេខាធិការរងគ.ជ.ប បានជាប់ឃុំជាងមួយឆ្នាំហើយ។ មន្ត្រីអាដហុក ត្រូវបានចោទពីបទ «សូកប៉ាន់សាក្សី» ហើយមន្ត្រីគ.ជ.ប ត្រូវបានចោទពីបទ «សមគំនិតក្នុងអំពើសូកប៉ាន់សាក្សី»។ តុលាការ រកឃើញថា អ្នកទាំងប្រាំ បានជាប់ពាក់ព័ន្ធនឹងរឿងអាស្រូវរបស់ស្រីមុំ និងឯកឧត្តម កឹម សុខា ប្រធានគណបក្សប្រឆាំង៕	ភ្នំពេញ៖ មន្ត្រីអាដហុក និងគជប ទាំង៥រូប ដែលកំពុងជាប់ឃុំខ្លួននៅពន្ធនាគារ ដោយសាររឿងស្រីមុំតាំងពីឆ្នាំ២០១៦មកនោះ នឹងត្រូវដោះលែងឲ្យមានសេរីភាពវិញ នៅថ្ងៃទី២៩ មិថុនានេះ។
ថ្លែងចេញពីគេហដ្ឋាននៅទីក្រុងតាខ្មៅ ខេត្តកណ្តាល សម្តេច ហ៊ុន សែន បានបញ្ជាក់ថា អគ្គនាយកដ្ឋានពន្ធដារ ប្រមូលចំណូលក្នុងស្រុកបាន ២,៨៧៨លានដុល្លារ។ ចំនួននេះ គឺបានលើសផែនការ ១ភាគរយដែលក្រសួងសេដ្ឋកិច្ច និងហិរញ្ញវត្ថុបានកំណត់។ ដោយឡែក អគ្គនាយកដ្ឋានគយ និងរដ្ឋាករកម្ពុជា ប្រមូលចំណូលពន្ធគយ បានសរុប ២,៣៩១ លានដុល្លារ ស្មើនឹងជិត៨៤ភាគរយនៃផែនការប្រចាំឆ្នាំ ព្រោះតែវិបត្តិកូវីដ-១៩។ យ៉ាងណាមិញប្រមុខរដ្ឋាភិបាលសម្ដេច ហ៊ុន សែន រំពឹងថា កម្ពុជានឹងទទួលបានចំណូលពីពន្ធដារ និងគយ បានយ៉ាងហោចណាស់៥,៣០០លានដុល្លារ នៅបំណាច់ឆ្នាំ២០២០នេះ៕	ភ្នំពេញ៖ គិតត្រឹមថ្ងៃទី២៨ខែធ្នូ រដ្ឋប្រមូលចំណូលពន្ធដារ និងពន្ធគយ បានសរុប ៥,២៧០លានដុល្លារ ខណៈជំងឺកូវីដ-១៩ កំពុងរាតត្បាត។ នេះបើតាមប្រសាសន៍របស់សម្តេច ហ៊ុន សែន ដែលថ្លែងសារពិសេសនៃការការបិទបញ្ចប់«ព្រឹត្តិការណ៍សហគមន៍២៨វិច្ឆិកា»នៅថ្ងៃទី២៩ ធ្នូ ។
ភ្នំពេញ៖ អ្នកស្រី ខឹម សុគន្ធកញ្ញា បានសម្រេចចិត្តបើកហាងលក់ត្រី សាច់ បន្លែ ផ្លែឈើធម្មជាតិ អាហាក្រៀម និងចំណីផ្អាប់ជាដើម នៅក្នុងអំឡុងពេលនៃកូវីដ-១៩ ក្រោយមើលឃើញថាមានពលរដ្ឋជាច្រើនមិនចង់ចេញក្រៅផ្ទះ ឬប៉ះពាល់មនុស្សច្រើនដែលងាយប្រឈមនឹងការឆ្លងជំងឺរាតត្បាតកូវីដ-១៩។ ក្រៅពីចង់ផ្តល់ភាពងាយស្រួលដល់អតិថិជន អ្នកស្រី សុគន្ធកញ្ញា ដែលជាគ្រូពេទ្យមួយរូបផងនោះ មើលឃើញថា មានពលរដ្ឋកម្ពុជាជាច្រើន មានបញ្ហាសុខភាព ដោយសារតែការបរិភោគចំណីអាហារមិនមានសុវត្ថិភាព។ អ្នកស្រី សុគន្ធកញ្ញា អះអាងថា អ្នកស្រីបើកហាងលក់គ្រឿងឧបភោគ បរិភោគនេះ ដោយផ្តោតសំខាន់លើគុណភាពធម្មជាតិ រសជាតិ អនាម័យ ដើម្បីធានាសុខភាពរបស់អតិថិជន និងគ្រួសារផង។ ដើម្បីជ្រាបច្បាស់ សូមលោកអ្នកនាងទស្សនាកិច្ចសម្ភាស រវាងកញ្ញា សុង សុធាវី អ្នកសម្របសម្រួលកម្មវិធី«គំនិតថ្មី» នៃសារព័ត៌មានថ្មីៗ និងអ្នកស្រី ខឹម សុគន្ធកញ្ញា ដូចតទៅ៖ អ្នកស្រី ខឹម សុគន្ធកញ្ញា ជាម្ចាស់ហាងសុគន្ធកញ្ញា បានបើកដំណើរការអាជីវកម្មលក់ទំនិញនៅផ្ទះជិត២មកហើយ ពោលនៅក្នុងបរិបទកូវីដ-១៩។ អ្នកស្រី សុគន្ធកញ្ញា ដែលជាគ្រូពេទ្យមួយរូប បានបង្កើតហាងលក់ទំនិញនេះ ដើម្បីផ្តល់នូវសុខភាពល្អទៅកាន់អតិថិជន ពិសេសអាហារ ដែលធម្មជាតិគ្មានសារធាតុគីមី។ លើសពីនេះ អ្នកស្រី ចង់ផ្តល់ភាពងាយស្រួលដល់អតិថិជន ដែលមិនចង់ចេញក្រៅផ្ទះ ខាតពេលវេលា និងប្រឈមការឆ្លងជំងឺរាតត្បាតកូវីដ-១៩។ នៅក្នុងហាងនេះ មានទំនិញរាប់សិបមុខ ដែលភាគច្រើនជាផលិតផលកសិកម្ម រួមមាន៖ បន្លែ ផ្លែឈើ ត្រី សាច់ស្រស់ និងផ្អាប់ជាច្រើន។ អ្នកស្រី ខឹម សុគន្ធកញ្ញា បានបង្កើតអាជីវកម្មនេះ ចេញពីក្តីស្រឡាញ់ និងការយកចិត្តទុកដាក់ខ្ពស់ទៅលើសុខភាពខ្លួនឯង និងអតិថិជន។ ទោះជាប់រវល់នឹងការងារជាគ្រូពេទ្យ និងជាម្ដាយមួយរូបដែលមានកូនតូចនៅក្នុងដៃ អ្នកស្រី តែងជម្នះតស៊ូ បែងចែកពេលវេលាច្បាស់លាស់ និងសហការជាមួយសមាជិកគ្រប់ផ្នែកក្នុងគ្រួសារ ដើម្បីឱ្យរបរនេះទៅមុខបានដោយរលូន។ អ្នកស្រី ខឹម សុគន្ធកញ្ញា ម្ចាស់ហាងសុគន្ធកញ្ញា និង ស្វាមី បន្ថែមលើនេះ មានឧបសគ្គមួយចំនួនដែលជំនួញបែបនេះ តែងតែជួបប្រទះ គឺរបស់ធម្មជាតិងាយនឹងខូចខាត និងមិនមានលក់គ្រប់រដូវកាល ហើយតម្លៃអាចឡើងចុះគ្រប់ពេលវេលា។ ក៏ប៉ុន្តែ អ្នកស្រី អាចដោះស្រាយបញ្ហាទាំងនេះបាន ដោយសហការជាមួយដៃគូអ្នកផ្គត់ផ្គង់ទំនិញ និងអតិថិជននៅក្នុងដៃ ដើម្បីងាយស្រួលដឹងពីទំនិញដែលត្រូវចេញ និងចូលបានគ្រប់ពេលវេលា។ អ្វីដែលសំខាន់ ម្ចាស់ហាងរូបនេះ តែងផ្ដោតលើគុណភាពល្អ រសជាតិឆ្ងាញ់ អនាម័យខ្ពស់ និងភាពស្មោះត្រង់ចំពោះអតិថិជនគ្រប់រូប។ តាមរយៈកម្មវិធី«គំនិតថ្មី» នៃសារព័ត៌មានថ្មីៗ អ្នកស្រី សុគន្ធកញ្ញា បង្ហាញពីឆន្ទៈក្នុងការបន្តមុខរបរនេះ និងលើកទឹកចិត្តដល់បងប្អូនស្រ្តីផ្សេងទៀត យ៉ាងដូច្នេះ៖ «ទោះបីជាចប់វិបត្តិកូវីដហ្នឹង ក៏នាងខ្ញុំនៅតែបន្តមុខរបរនេះដែរ ព្រោះរបរនេះបានផ្តល់សុខភាពល្អ ដល់នាងខ្ញុំ ក្រុមគ្រួសារ និងអតិថិជនទាំងអស់។ របរនេះ បានជួយលើកស្ទួយជីវភាពគ្រួសារនាងខ្ញុំមួយកម្រិតទៀត។ ខ្ញុំសូមលើកទឹកចិត្ត ដល់បងប្អូនស្រ្តី ក្នុងសម័យថ្មីនេះ ដែលស្រឡាញ់នូវមុខរបរប្រភេទនេះ អាចចាប់ផ្តើមបានគ្រប់ពេល ទោះយឺតបន្តិចតែមិនហួសពេលទេ ត្រូវក្លាហានប្រើសមត្ថភាពខ្លួន កុំបាក់ទឹកចិត្តឱ្យសោះ និងបង្ហាញថា គេធ្វើបានយើងក៏ធ្វើបានដូចគ្នា ព្រោះស្រ្តីគឺជាកម្លាំងចលករដ៏សំខាន់របស់សង្គមជាតិ»៕ អ្នកស្រី ខឹម សុគន្ធកញ្ញា ម្ចាស់ហាងសុគន្ធកញ្ញា	ដោយ៖ សុង សុធាវី
ក្រោយធ្លាក់ចេញពីព្រឹត្តិការណ៍ Asian Games លើកទី១៨នៅប្រទេសឥណ្ឌូណេស៊ីត្រឹមវគ្គ១/៤ កីឡាការិនី ស៊ន សៀវម៉ី តាមរយៈទំព័រផ្លូវប៊ុកផ្លូវការបានចេញមកសុំទោសប្រជាជនកម្ពុជា ក្រោយនាងធ្វើឲ្យខកបំណង។ មុនចេញមកប្រកួតនៅឥណ្ឌូណេស៊ី ទាំងថ្នាក់ដឹកនាំកីឡា និងប្រជាជនកម្ពុជា សុទ្ធតែបង្ហាញការជឿជាក់លើម្ចាស់មេដាយមេដាយមាស Asian Games 2014 រូបនេះ ក្នុងការដណ្តើមមេដាយជូនជាតិនៅឆ្នាំនេះ។ «នាងខ្ញុំ ស៊ន សៀវម៉ី សុំទោសប្រជាជនកម្ពុជាទាំងអស់ ដែលនាងខ្ញុំមិនអាចយកមេដាយបាន»។ នេះជាការបង្ហាញអារម្មណ៍សោកស្តាយរបស់កីឡាការិនី ស៊ន សៀវម៉ី ដែលបានសរសេរលើទំព័រហ្វេសប៊ុកផ្លូវការ ក្រោយចប់ការប្រកួតនៅថ្ងៃទី២១ ខែសីហា ឆ្នាំ២០១៨។ សម្រាប់ការប្រកួតលើទម្ងន់៦៧គីឡូក្រាមឡើងនៅទីលាន JCC - Plenary Hall កីឡាការិនី ស៊ន សៀវម៉ី ទទួលបានកៅអីឡើងទៅវគ្គ១/៤ ដោយស្វ័យប្រវត្តិ បន្ទាប់ពីគូប្រកួតរបស់នាងកីឡាការិនីស្រីលង្កាសុំដកខ្លួនចេញពីការប្រកួត។ នាការប្រវគ្គ១/៤ ស៊ន សៀវម៉ី ចាញ់កីឡាការិនីអ៊ូសបេគីស្ថាន Osipova Svetlana ២-០ ក្នុងទឹកទី១ ហើយ សៀវម៉ី បានវាយបក ៣-០ ក្នុងទឹកទី២ តែចាញ់ Osipova Svetlana ៣-០ វិញនៅទឹកទី៣៕	កីឡាការិនី ស៊ន សៀវម៉ី ដែលថ្នាក់ដឹកនាំរំពឹងខ្ពស់ក្នុងការដណ្តើមមេដាយមេដាយជូនជាតិមាតុភូមិ បានចេញមកសុំទោសប្រជាជនកម្ពុជា ក្រោយធ្លាក់ចេញពីព្រឹត្តិការណ៍ប្រកួត Asian Games 2018 នៅប្រទេសឥណ្ឌូណេស៊ី ដោយចាញ់កីឡាការិនីអ៊ូសបេគីស្ថាន ៥-៣។
ដើម្បីជ្រាបច្បាស់សូមអញ្ជើញទស្សនាវីដេអូខាងក្រោម៖	ភ្នំពេញ៖ នៅតាមទូកនីមួយៗ តែងតែមានអ្នកបញ្ជាទូក ឬអ្នកក្បាលទូក។ អ្នកបញ្ជាទូក ឬអ្នកក្បាលទូក មានតួនាទីសម្រាប់ដឹកនាំចំណុះទូករបស់ខ្លួន ដែលចូលរួមក្នុងពិធីប្រណាំងទូក។ អ្នកបញ្ជាទូក ក៏ជាផ្នែកមួយធ្វើឲ្យទូកទទួលបានជ័យជំនះផងដែរ។ ថាតើអ្នកបញ្ជាទូក ត្រូវធ្វើអ្វីខ្លះ ទើបទូកទទួលបានជ័យជំនះ?
«ខ្ញុំនៅតាមផ្លូវឥឡូវនេះ។ ខ្ញុំត្រូវបានគេអញ្ជើញឲ្យចូលរួមប្រជុំឯកជនដើម្បីជួបជាមួយ ខូវ ឆាយ។ ខ្ញុំសប្បាយចិត្តដែលយើងអាចជួបគ្នាដូចសុភាពបុរស ហើយបញ្ឈប់ការបង្ហាញតាមប្រព័ន្ធផ្សព្វផ្សាយសង្គមនេះ»។ Dave Leduc ដែលកំពុងមានបញ្ហាប្រទាំងប្រទើសគ្នា ជាមួយលោក ខូវ ឆាយ បានសរសេរបែបនេះ ដោយសារសម្រួលជាសំណេរភាសាខ្មែរ លើហ្វេសប៊ុកផ្លូវការខ្លួន នៅរសៀលថ្ងៃទី១១ មិថុនា។ កីឡាករប្រដាល់ Lathwei របស់មីយ៉ាន់ម៉ារូបនេះ ហាក់បង្ហាញអារម្មណ៍សប្បាយចិត្ត ក្នុងការរកដំណោះស្រាយរួមគ្នា លើបញ្ហាឃ្នើសចិត្តគ្នាកន្លងមក។ កីឡាករសញ្ជាតិកាណាដារូបនេះ បានសរសេរដូច្នេះ៖«ខ្ញុំត្រៀមខ្លួនពិភាក្សាដោយបើកចិត្ត។ រឿងតែមួយគត់ដែលខ្ញុំខ្វល់ប្រសិនបើរស់នៅដោយសុខសាន្តក្នុងប្រទេសកម្ពុជា និងលើកតម្កើង ឡេតវៃ និងគុនខ្មែរ។ ខ្ញុំនឹងផ្ដល់ជូនអ្នកនូវបច្ចុប្បន្នភាពបន្ទាប់ពីកិច្ចប្រជុំ។ សូមអរគុណចំពោះការគាំទ្រដ៏មិនគួរឱ្យជឿសម្រាប់ប្រជាជនកម្ពុជា។ ខ្ញុំស្រលាញ់អ្នកទាំងអស់គ្នា»។ អត្ថបទទាក់ទង លោក ខូវ ឆាយ៖ «ខ្ញុំមិនរើសអើង Dave Leducទេ ប៉ុន្តែខ្ញុំមិនចង់ធ្វើការជាមួយមនុស្សក្រអឺតក្រទមឡើយ» Dave Leduc ទារថ្លៃខ្លួន១លានដុល្លារ ក្នុងការត្រឡប់មកសង្វៀនប្រដាល់ និងផ្ដួលកីឡាករមួយថៃ កាលពីថ្ងៃទី៩ មិថុនា សហព័ន្ធប្រដាល់គុនខ្មែរ ប្រកាសមិនឱ្យកីឡាករ Dave Leduc ឡើងប្រកួតលើសង្វៀនប្រដាល់គុនខ្មែរឡើយ។ ការប្រកាសមិនឱ្យកីឡាករសញ្ជាតិកាណាដារូបនេះ ឡើងលើសង្វៀនគុនខ្មែរ ធ្វើឡើងក្រោយពីបុគ្គលរូបនេះ បានប្រកាសទាមទារតម្លៃខ្លួនប្រកួត១លានដុល្លារ បើសិនជារៀបចំការប្រកួតរវាងរូបគេ ជាមួយកីឡាករថៃ៕	ប្រធានសហព័ន្ធប្រដាល់គុនខ្មែរ លោក ខូវ ឆាយ និងកីឡាករប្រដាល់សញ្ជាតិកាណាដា Dave Leduc នឹងជួបដោះស្រាយបញ្ហាជាមួយគ្នា ក្រោយចេញសារឆ្លើយឆ្លងទៅវិញទៅមក លើបញ្ហាមួយចំនួន ក្នុងបណ្ដាញសង្គមហ្វេសប៊ុក រយៈពេលប៉ុន្មានថ្ងៃចុងក្រោយនេះ។
នាសន្និសីទព័ត៌មានថ្ងៃ ៣០ ខែមករា អ្នកនាំពាក្យក្រសួងការបរទេសចិន លោកស្រី ហួរ ឈួនអ៊ីង បានអះអាងថា រដ្ឋាភិបាលក្រុងប៉េកាំង តែងតែមានឆន្ទៈជានិច្ចក្នុងការពង្រឹងទំនាក់ទំនង និងការសម្របសម្រួលជាមួយភាគីពាក់ព័ន្ធ រួមទាំងប្រធានអាស៊ាន សិង្ហបុរី ក្នុងបញ្ចប់ការចរចាលើកិច្ចព្រមព្រៀងភាពជាដៃគូសេដ្ឋកិច្ចគ្របជ្រុងជ្រោយថ្នាក់តំបន់(RCEP) ដើម្បីជាការបើកផ្លូវដល់សមាហរណកម្មសេដ្ឋកិច្ចក្នុងតំបន់ ។ តាមពិតទៅ អ្នកនាំពាក្យរូបនេះឆ្លើយតបទៅនឹងការអត្ថាធិប្បាយរបស់ការិយាល័យនាយករដ្ឋមន្ត្រីសិង្ហបុរី ដែលបញ្ជាក់ពីជំហររបស់សិង្ហបុរីថា កិច្ចការចម្បងសម្រាប់អាស៊ាន និងចិនឆ្នាំនេះ គឺសម្រេចឲ្យបានកិច្ចព្រមព្រៀងភាពជាដៃគូគ្រប់ជ្រុងជ្រោយថ្នាក់តំបន់ ។ តាមរយៈវេទិកាសារព័ត៌មានដដែលនោះ លោកស្រីអ្នកនាំពាក្យ បានថ្លែងជាមួយនឹងជំនឿចិត្តថា ការអាចសម្រេចកិច្ចព្រមព្រៀង RCEP បានកាន់តែឆាប់ នឹងជួយបង្កើនទំនុកចិត្តទាំងការអភិវឌ្ឍសេដ្ឋកិច្ចក្នុងតំបន់ និងសកល ហើយ វាក៏នឹងជួយលើកកម្ពស់ដំណើរសម្រាប់ការសម្រេចបាននៃតំបន់ពាណិជ្ជសេរីអាស៊ីប៉ាស៊ីហ្វិក (FTA) ផងដែរ ។ សូមជម្រាបផងដែរថា RCEP គឺជាកិច្ចព្រមព្រៀងពាណិជ្ជកម្មមួយដែលផ្តួចផ្តើមដោយរដ្ឋាភិបាលចិន និងផ្តើមស្នើឡើងជាផ្លូវការក្នុងឆ្នាំ២០១២ក្នុងឱកាសដែលកម្ពុជាធ្វើជាប្រធានអាស៊ាន។ កិច្ចព្រមព្រៀងដែលមានទំហំពាណិជ្ជកម្មស្មើនឹង៣០ភាគរយនៃផលិតផលក្នុងស្រុកសរុបរបស់ពិភពលោកបង្កើតឡើងដើម្បីប្រែក្លាយតំបន់រដ្ឋអាស៊ាន និងដៃគូសន្ទនារបស់ខ្លួនក្លាយជាតំបន់ពាណិជ្ជកម្មសេរី ។ ភាគីនៃកិច្ចព្រមព្រៀងនេះ រាប់បញ្ចូលសមាជិកអាស៊ានទាំងដប់ និង ដៃគូសន្ទនាផ្សេងទៀតរួមមានចិន ជប៉ុន កូរ៉េខាងត្បូង ឥណ្ឌា អូស្ត្រាលី និង ណូវែលសេឡង់។ តាមពិតទៅ RCEP គ្រោងនឹងបញ្ចប់ការព្រមព្រៀងគ្នាតាំងពីឆ្នាំ ២០១៥ ប៉ុន្តែត្រូវបន្តពន្យារពេលជាបន្តបន្ទាប់ទៅឆ្នាំ ២០១៦ និងឆ្នាំ២០១៧ ទៀត ដោយសារសមាជិករបស់ RCEP មួយចំនួននៅមិនឯកភាពលើបញ្ហាមួយចំនួនជាពិសេសការកាត់បន្ថយរបាំងពន្ធលើទំនិញ៕	រដ្ឋាភិបាលក្រុងប៉េកាំង បានប្តេជ្ញាជំរុញការចរចាជាមួយមិត្តអាស៊ាន និងភាគីពាក់ព័ន្ធផ្សេងទៀតដើម្បីសម្រេចឲ្យបានកិច្ចព្រមព្រៀងពាណិជ្ជកម្មប្រចាំតំបន់ RCEP ឲ្យបានឆាប់។ ក្រុងប៉េកាំង ក៏សង្ឃឹមបន្ត កម្ពស់ពីទំនាក់ទំនងរវាងចិន ជាមួយអាស៊ានក្នុងការអភិវឌ្ឍកិច្ចសហប្រតិបត្តិការសេដ្ឋកិច្ចនិងពាណិជ្ជកម្មផងដែរ ។
នៅទឹកទីមួយ លទ្ធផលគឺ ១ស្មើ ឈានដល់ទឹកទីពីរ បញ្ញានាំមុខ Ophat ១-០ បញ្ញា ជាកីឡាករទីពីររបស់កម្ពុជា ដែលឡើងទៅចាំនៅវគ្គផ្តាច់ព្រ័ត្រ បន្ទាប់ ទូច រ៉ាឆាន់៕	កីឡាករឃីកបុកស៊ីង លន់ បញ្ញា បានយកឈ្នះកីឡាករថៃ Rodnok Ophat ក្នុងទម្ងន់៦៧គីឡូក្រាម ដើម្បីឡើងទៅវគ្គផ្តាច់ព្រ័ត្រក្នុងព្រឹត្តិការណ៍ស៊ីហ្គេមលើកទី៣១នៅវៀតណាម។
របាយការណ៍ដដែលបានបញ្ជាក់ថា ការចិញ្ចឹមត្រី និងបង្គាអនុវត្តបានចំនួន១១ ៣០០តោន ដែលស្មើនឹង២៣.៤៩ភាគរយ នៃផែនការសរុបចំនួន៤៨១ពាន់តោន កើនឡើងចំនួន៨៧០០តោន បើធៀបនឹងឆ្នាំ២០២០។ ចំពោះការភ្ញាស់កូនត្រីពូជ អនុវត្តបានជាង៧១លានកូន ដែលស្មើនឹង២៦.៥៩ភាគរយ នៃផែនការសរុបចំនួន២៧០លានកូន កើនឡើងចំនួន១លានកូន។ ដោយឡែក ចំពោះការចិញ្ចឹមក្រពើ ក្នុងរយៈពេល៥ខែនេះ បានចំនួន៤៥ ៥០០ក្បាល ដែលស្មើនឹង១៣.៧៩ភាគរយ នៃផែនការសរុបចំនួន៣៣ម៉ឺនក្បាល ដែលចំនួននេះថយចុះ១៦ ២០០ក្បាល បើធៀបនឹងឆ្នាំ២០២០៕	រយៈពេល៥ខែ ឆ្នាំ២០២១វារីវប្បកម្មនៅកម្ពុជា បានកើនឡើងជាង៥០ភាគរយ បើធៀបនឹងរយៈពេលដូចគ្នាឆ្នាំ២០២០។ ក្នុងនោះការចិញ្ចឹមត្រី និងបង្គា បានកើនឡើងជាង៨ពាន់តោន និងការភ្ញាស់កូនត្រី កើនបានជាង១លានកូន។ នេះបើតាមរបាយការណ៍ស្តីពី សភាពការណ៍កសិកម្មប្រចាំខែឧសភា ឆ្នាំ២០២១ របស់ក្រសួងកសិកម្មរុក្ខាប្រមាញ់ និងនេសាទ។
តាមរយៈរបាយការណ៍របស់ខ្លួន ដែលធ្វើឡើងនៅថ្ងៃទី៤ មេសា ឆ្នាំ២០១៩ អង្គការឃ្លាំមើលសិទ្ធិមនុស្ស បានហៅករណីរបស់លោក កឹម សុខា ដែលរងការចោទប្រកាន់ពីរដ្ឋាភិបាលនិងតុលាការ ថាជាករណីក្លែងក្លាយ។ លោក សុខ ឥសាន អ្នកនាំពាក្យគណបក្សប្រជាជនកម្ពុជា សរសេរក្នុងបណ្តាញទំនាក់ទំនងតេឡេក្រាមថា ករណីលោក កឹម សុខា កំពុងស្ថិតក្នុងនីតិវិធីរបស់តុលាការ ដោយគ្មានអ្នកណា អាចជ្រៀតជ្រែកបានឡើយ។ លោក បញ្ជាក់បែបនេះថា «ការលូកដៃចូលកិច្ចការតុលាការដោយបង្គាប់បញ្ជាតុលាការ គឺជាការរំលោភច្បាប់និងប្រមាថដល់ស្ថាប័នតុលាការ»។ ថ្មីៗនេះ សម្តេចនាយករដ្ឋមន្ត្រី ហ៊ុន សែន ប្រធានគណបក្សប្រជាជនកម្ពុជា ហាក់ខឹងលោក កឹម សុខា ពេលទទួលព័ត៌មានថា លោក ព្យាយាមរារាំងអតីតថ្នាក់ដឹកនាំគណបក្សប្រឆាំង មិនឲ្យសុំសិទ្ធិនយោបាយ។ ប្រធានគណបក្សកាន់អំណាច និយាយសំដៅទៅលោក កឹម សុខា ថា «មានអ្នកខ្លះ ជាប់ឃុំក្នុងផ្ទះនៅឡើយទេ តែគំរាមគេមិនឲ្យសុំសិទ្ធិនយោបាយ។ ចាំតែរួចខ្លួនតើ ខ្ញុំមិនឲ្យរួចខ្លួនទេ»។ យ៉ាងណាក៏ដោយ មេធាវីរបស់លោក កឹម សុខា បានចេញមកបកស្រាយថា លោក កឹម សុខា ពុំបានជំរុញអតីតថ្នាក់ដឹកនាំគណបក្សប្រឆាំង ឲ្យទៅសុំសិទ្ធិនយោបាយនោះទេ ហើយក៏មិនបានរារាំងដែរ បើពួកគេ ចង់សុំសិទ្ធិនយោបាយ។ មកដល់ពេលនេះ លោក កឹម សុខា ជាប់ឃុំលើសពីមួយឆ្នាំកន្លះហើយ។ អតីតគណបក្សប្រឆាំង បានហៅការឃុំលោក កឹម សុខា រយៈពេលយូរ រហូតលើសពីមួយឆ្នាំកន្លះនេះ ថាជាការរំលោភច្បាប់និងរដ្ឋធម្មនុញ្ញ។ តាមនីតិវិធី ជនត្រូវចោទ មិនអាចត្រូវបានឃុំឲ្យលើសពីមួយឆ្នាំកន្លះឡើយ។ ប៉ុន្តែ តុលាការនិងក្រសួងយុត្តិធម៌ បកស្រាយថា បច្ចុប្បន្ន លោក កឹម សុខា មិនមែនជាប់ឃុំក្នុងផ្ទះនោះទេ ពោលគឺ លោក ត្រូវបានដោះលែងឲ្យនៅក្រៅឃុំជាបណ្តោះអាសន្នហើយ ដោយគ្រាន់តែដាក់ឲ្យស្ថិតនៅក្រោមការត្រួតពិនិត្យរបស់តុលាការ និងជាប់បម្រាបខ្លះៗប៉ុណ្ណោះ។ បម្រាមទាំងនោះ រួមមាន មិនឲ្យចេញទៅណាហួសពីព្រំដែនកំណត់ មិនឲ្យជួបអតីតថ្នាក់ដឹកនាំគណបក្សប្រឆាំង និង មិនឲ្យជួបជនបរទេសដែលពាក់ព័ន្ធនឹងសំណុំរឿង៕	ខណៈបុណ្យចូលឆ្នាំខ្មែរជិតមកដល់ អង្គការឃ្លាំមើលសិទ្ធិមនុស្ស (Human Rights Watch) បានស្នើជាថ្មី ឲ្យអាជ្ញាធរកម្ពុជា ដោះលែងលោក កឹម សុខា អតីតប្រធានគណបក្សសង្គ្រោះជាតិ ដែលកំពុងជាប់ឃុំក្នុងផ្ទះ ហើយទម្លាក់បទចោទចេញពីលោកជាបន្ទាន់និងគ្មានលក្ខខណ្ឌ។
ក្រោយពីលទ្ធផលពេញម៉ោង ១-១ ដោយគ្រាប់ទី១ រកបានដោយកីឡាករ ប្រាក់ មុនីឧត្ដម របស់ព្រះខ័នរាជ នៅនាទី៥៣ មុនពេល វុធ តុលា រកបានមួយគ្រាប់ នាំឲ្យវិសាខា តាមស្មើនោះ ការប្រកួត ក៏បន្តឈានដល់ការថែមម៉ោង ៣០នាទី ។ ការប្រកួតថែមម៉ោងនៅត្រឹមនាទី៩០+១០ ខ្សែបម្រើ ជូ ស៊ីនទិ បានរកគ្រាប់បាល់ទី២ ឱ្យក្រុមព្រះខ័នរាជស្វាយរៀង និងជាក្តីសង្ឃឹមខ្ពស់សម្រាប់ក្រុមមួយនេះទៅហើយ។ ប៉ុន្តែគ្រាប់នេះ ក៏ធ្វើឱ្យវិសាខា កាន់តែបើកការសម្រុកតាមស្មើ ២-២វិញ នៅនាទី៩០+១៦ ដោយខ្សែការពារ អ៊ុក សុវណ្ណ តាមរយៈការទាត់ពិន័យពីចម្ងាយ ។ ឈានដល់វគ្គកាត់សេចក្ដី ដោយការស៊ុតបាល់១១ម៉ែត្រនោះ ក្រុមវិសាខា នៅតែរក្សាជំហរស៊ុតបាល់បានល្អ ដោយទាត់ចូលទាំង៥គ្រាប់ ខណៈព្រះខ័នរាជស្វាយរៀង ស៊ុតចូលតែ៤គ្រាប់ប៉ុណ្ណោះ ដោយសារកីឡាករ សួន សុវណ្ណ ស៊ុតខុសគោលដៅ ។ វិសាខា ដែលនៅតែរក្សាតំណែងជើងឯកពានរង្វាន់សម្ដេច ហ៊ុន សែន ឆ្នាំ២០២១នេះ ទទួលបានទឹកប្រាក់១០០លានរៀល និងមេដាយមាស រួមទាំងក្តោបយកពានរង្វាន់សំខាន់ៗផ្សេងៗទៀត ដូចជា កែវ សុខសិលា ជាប់ជា អ្នកចាំទីល្អជាងគេ ដោយទទួលបាន«ស្រោមដៃមាស» ។ ខ្សែប្រយុទ្ធ កែវ សុខផេង ដែលរកបាន៧គ្រាប់ ក្នុងការប្រកួតពាននេះ ទទួលបាន«ស្បែកជើងមាស»។ ខ្សែការពារ អ៊ុក សុវណ្ណ ជាប់ជាកីឡាករល្អជាងគេ ដោយទទួលបាន «បាល់មាស» ខណៈលោក Akeeb Tunji Ayoyinka ជាប់ជាគ្រូបង្វឹកល្អជាងគេ ដោយទទួលបាន«រង្វាន់សរសើរ»។ ពួកគេទាំងសុទ្ធតែទទួលបានទឹកប្រាក់រង្វាន់៣លានរៀល ក្នុងម្នាក់ៗថែមទៀតផង។ ចំណែកព្រះខ័នរាជស្វាយរៀង ជើងឯករង ទទួលបានមេដាយប្រាក់ និងទឹកប្រាក់៦០លានរៀល ខណៈបឹកកេត បានលេខ៣ ទទួលបានទឹកប្រាក់៣០លានរៀល និងមេដាយសំរឹទ្ធ។ រីឯភ្នំពេញ ដែលស្ថិតនៅលេខ៤នោះ បានត្រឹមជាប់ជាក្រុមបានល្អត្រឹមត្រូវជាងគេ (Fairs Play) ទទួលបានទឹកប្រាក់៨លានរៀលដែរ។ ដោយឡែកអាជ្ញាកណ្ដាលល្អជាងគេ៤រូប បានទៅ ហោ ប៊ុនថង, ហេង សុខលី, លោក ហែម ចិត្រា និង អ៊ីវ ទីណា ដែលទទួលបានទឹកប្រាក់សរុប៥លានរៀល សម្រាប់ពួកគេទាំង៤នាក់។ គួរបញ្ជាក់ថា ក្លិបវិសាខា បានគ្រងតំណែងជើងឯកពានរង្វាន់សម្ដេច ហ៊ុន សែន នេះពីរឆ្នាំជាប់គ្នាហើយ៕	ក្រុមបាល់ទាត់វិសាខា នៅតែរក្សាតំណែងជើងឯកពានរង្វាន់សម្ដេច ហ៊ុន សែន ឆ្នាំ២០២១ ក្រោយយកឈ្នះព្រះខ័នរាជស្វាយរៀង ដោយវគ្គកាត់សេចក្តីដោយបាល់ប៉េណាល់ទី ១១ម៉ែត្រ ដោយលទ្ធផល៥-៤ នាកីឡដ្ឋាន RSN កាលពីថ្ងៃទី២៥ វិច្ឆិកា។
សហព័ន្ធកីឡាឃីកបុកស៊ីងកម្ពុជា បានត្រៀមខ្លួនរួចរាល់ សម្រាប់ការប្រកួតស៊ីហ្គេម នៅវៀតណាម ជាពិសេសទៀតនោះ ការត្រៀមសម្រាប់ឆ្នាំ២០២៣ ដែលកម្ពុជាធ្វើជាម្ចាស់ផ្ទះ។ ក្រោយការឧបត្ថម្ភពីថ្នាក់ដឹកនាំជាតិ សហព័ន្ធ បានពង្រឹងសមត្ថភាពកីឡាករ យ៉ាងសកម្មក្នុងការត្រៀមព្រឹត្តិការណ៍អន្ដរជាតិចំនួន២ នាពេលខាងមុខនេះ។ លោក ហេង សុខឃន ប្រធានសហព័ន្ធកីឡាប្រដាល់ឃីកបុកស៊ីងកម្ពុជា បានប្រាប់សារព័ត៌មានថ្មីៗថា៖«ការប្រកួត តែងតែមានចាញ់មានឈ្នះ។ ដូចនេះយើងមិនអាចរំពឹងទុក១០០ភាគរយបានទេ។ យើងគ្រាន់តែដឹងថា ការអនុវត្តជាក់ស្ដែង អត្តពលិកកម្ពុជាបានប្រឹងប្រែងយ៉ាងសកម្ម ដោយពួកគេហ្វឹកហាត់១ថ្ងៃ ៣ពេល ជាង១០ម៉ោង។ ការហ្វឹកហាត់មានការមមាញឹកខ្លាំងមែនទែន»។ តាមរយៈការវាស់ស្ទង់ការប្រកួតកន្លងមក ជាពិសេសការប្រកួតស្ដេចប្រដាល់អង្គរ កាលពីថ្ងៃទី១០ ខែមេសាកន្លងទៅ នៅមុខអង្គរវត្ត អត្តពលិកកម្ពុជា៥នាក់ មាន៤នាក់ បានយកឈ្នះអត្តពលិកប្រដាល់ឃីកបុកស៊ីង របស់ប្រទេសចិន។ ប្រដាល់ឃីកបុកស៊ីងកម្ពុជា មានកម្រិតខ្ពស់ ដោយអាចប្រកួតឈ្នះ ប្រទេសដែលខ្លាំងខាងវិស័យកីឡានេះ បានដូចជាប្រទេសចិនជាដើម។ លោក ហេង សុខឃន បានប្រាប់ដូច្នេះ។ ម្យ៉ាងវិញទៀត ការប្រកួតឃីកបុកស៊ី ក្នុងស៊ីហ្គេមលើកទី៣០ នៅហ្វីលីពីន កម្ពុជា បានបញ្ជូនអត្តពលិក៤រូប ហើយបានឈ្នះមេដាយសំរឹទ្ធចំនួន៣។ កាលប្រកួតនាឆ្នាំ២០១៩នោះ កម្ពុជា មានពេលតិចបំផុត ពោលគឺត្រឹមតែមួយខែប៉ុណ្ណោះ សម្រាប់ការត្រៀមខ្លួនចូលរួមប្រកួត។ នេះបើតាមការបញ្ជាក់ របស់ប្រធានសហព័ន្ធរូបនេះ។ គួរបញ្ជាក់ថា សមាសភាពប្រតិភូកីឡាកម្ពុជា ដែលត្រូវចូលរួមស៊ីហ្គេមនៅវៀតណាម មានលោក សាន សៅយ៉ាន់ គ្រូបង្វឹក, លោក សៅ ប៊ុននឿន គ្រូជំនួយ, កីឡាការិនី នៅ ស្រីពៅ, កីឡាការិនី ទូច ចាន់វត្តី, កីឡាករ ទូច រ៉ាឆាន់, កីឡាករ ខាំ ខ្លានាង, កីឡាករ កាន់ ម៉េងហុង, កីឡាករ លន់ បញ្ញា, កីឡាករ ឈឿន ល្វៃ, កីឡាករ ឈុត វ៉ាន់ថង និង សាន រ៉ាគីម៕	ប្រដាល់ឃីកបុកស៊ីង (Kickboxing) ជាប្រភេទកីឡាមួយ ក្នុងចំណោម៣៣ប្រភេទ ដែលកម្ពុជា បានដាក់ចូលប្រកួតស៊ីហ្គេមលើកទី៣១ នៅប្រទេសវៀតណាម។ សហព័ន្ធ មិនបានដាក់ការរំពឹងទុក ឈ្នះមេដាយ១០០ភាគរយនោះទេ នៅក្នុងការប្រកួតស៊ីហ្គេមលើកទី៣១ នៅវៀតណាម។ សម្រាប់ប្រធានសហព័ន្ធប្រដាល់ឃីកបុកស៊ីង ការប្រកួតតែងតែមានឈ្នះចាញ់។
តើមានអ្វីខ្លះទៅ? 1 អ្នកអាចពិសារពពួកផ្លែឈើដែលមានពណ៌ទឹកក្រូច ឬលឿង ដោយមានដូចជា ក្រូចឆ្មារ ស្វាយ ក្រូច ល្ហុង ផ្លែត្រឡាប់ និងម្នាស់ជាដើម។ ផ្លែឈើពណ៌នេះ មិនត្រឹមតែអាចធ្វើឲ្យអ្នកមានរាងស្អាតទេ ថែមទាំងអាចជួយការពារបេះដូង និងបណ្តេញជំងឺមហារីកចេញទៀតផង។ 2 អ្នកក៏អាចបរិភោគផ្លែឈើពណ៌ក្រហមផងដែរ ដោយមានដូចជា ប៉េងប៉ោះ និងត្របែកជាដើម។ ផ្លែឈើទាំងនេះ នឹងធ្វើឲ្យអ្នកមានរាងស្អាត និងសម្ជស្សស្អាត ថែមទាំងអាចជួយការពារមិនឲ្យកោសិកាមហារីកអាចដុះឡើងមកឡើយ។ ជាពិសេស វាក៏អាចជួយបង្កើនប្រព័ន្ធការពាររាងកាយអ្នកផងដែរ។ 3 ផ្លែឈើពណ៌ស្វាយ និងពណ៌ខ្មៅ មានដូចជា ទំពាំងបាយជូរ ប្លូប៊ឺរី និងផ្លែឈើមួយចំនួនទៀត អ្នកគួរតែបរិភោគនៅពេលយប់ ព្រោះអាចជួយកាត់បន្ថយមិនឲ្យភ្នែកអ្នកឆាប់នឿយហត់។ ម្យ៉ាងទៀត វាក៏អាចជួយបង្កើនប្រព័ន្ធការពាររាងកាយអ្នកផងដែរ។ 4 ផ្លែឈើពណ៌បៃតង ដូចជាផ្លែប៉ោមពណ៌បៃតង អ្នកគួរតែពិសារ ព្រោះវាអាចធ្វើឲ្យអ្នកមានរាងស្គម ថែមទាំងអាចជួយការពារភ្នែករបស់អ្នកមិនឲ្យឆាប់ខូចទៀតផង។ ដូចនេះ អ្នកអាចជ្រើសរើសផ្លែឈើទាំង៤មុខនេះ ដើម្បីបរិភោគបាន នោះអ្នកនឹងអាចមានរាងស្អាតជាមិនខានឡើយ៕ ត្រួតពិនិត្យដោយ www.health.com.kh	ប្រសិនជាអ្នកចង់ស្គម អ្នកគួរតែពិសារផ្លែឈើទាំង៤មុខនេះនៅពេលយប់។
អត្ថបទទាក់ទង ម្ចាស់ក្លិប PSG ជាប់បទចោទពីបទសូកប៉ាន់ដើម្បីឲ្យកាតាបានធ្វើម្ចាស់ផ្ទះកីឡារត់ប្រណាំងពិភពលោក ក្រុមយក្សបារាំង PSG បានយល់ព្រមបន្តកិច្ចសន្យាជាមួយលោក Tuchel រហូតដល់ឆ្នាំ២០២១ ស្របពេលដែល Neymar កំពុងមានទំនាក់ទំនងទៅនឹងការត្រឡប់ទៅកាន់ La Liga វិញ។ Mbappe ក៏បានប្រលយពាក្យថារូបគេចង់សាកល្បងគម្រោងថ្មីមួយជាមួយនឹងការប្រកួតប្រជែងថ្មីផងដែរ។ អតីតខ្សែប្រយុទ្ធឆ្មើម Barcelona កំពុងត្រូវបានសារព័ត៌មានកីឡាល្បីៗជុំវិញពិភពលោកចុះផ្សាយពីការផ្លាស់ទៅចូលរួមជាមួយ Real Madrid ខណៈដែលក្រុមស្តេចសមួយនេះកំពុងបញ្ហាទម្រង់លេង និងត្រូវការ Super Star ដើម្បីទៅជំនួស Gareth Bale និង Cristiano Ronaldo។ លោក Tuchel ត្រូវបានអ្នកព័ត៌មានចោទសួរអំពី Neymar និង Mbappe នៅពេលលោកបង្ហាញខ្លួនក្នុងកម្មវិធីប្រណាំងរថយន្ត Formula One នៅឯទីលាន Monaco Grand Prix ថ្ងៃទី២៦ ខែឧសភា។ អ្នកចាត់ការសញ្ជាតិអាល្លឺម៉ង់ វ័យ៤៥ឆ្នាំរូបនេះបានឆ្លើយប្រាប់ទូរទស្សន៍ Sky Sports ថាលោកមិនហ៊ានធានាពីវត្តមានអ្នកទាំងពីរឡើយ។ «នេះក្នុងខែឧសភា ប៉ុន្តែនៅខែក្រោយអ្វីៗអាចកើតឡើងបានគ្រប់ពេល។ យើងបានដឹងហើយថាពួកគេជាកីឡាករដែលមានគុណភាព និងទេពកោសល្យខ្ពស់។ បំណងរបស់ខ្ញុំក្នុងនាមជាអ្នកចាត់ការ និងជាគ្រូបង្វឹកគឺប្រាកដណាស់ខ្ញុំចង់ឲ្យកីឡាកររបស់ខ្ញុំទាំងអស់ស្នាក់នៅ PSG ដើម្បីបន្តគម្រោងរបស់យើង ហើយការងារនេះទើបតែចាប់ផ្តើមប៉ុណ្ណោះ។ បំណងរបស់ខ្ញុំច្បាស់លាស់ណាស់ ប៉ុន្តែខ្ញុំមិនអាចសន្យាថាពួកគេនៅបន្តជាមួយយើងទេ ព្រោះនេះជាជំនួញ»។ Mbappe ខ្សែប្រយុទ្ធវ័យក្មេងដែលជួយបារាំងឈ្នះ World Cup ឆ្នាំ២០១៨ នៅរុស្ស៊ី ក្លាយជាម្ចាស់ស្បែកជើងមាសនៅក្របខណ្ឌ Ligue 1 ដោយស៊ុតបញ្ចូលទី៣៣គ្រាប់ឲ្យ PSG និង ៣៩គ្រាប់ក្នុងការបង្ហាញខ្លួនគ្រប់ការប្រកួតនៅរដូវកាល ២០១៨-១៩។ ចំណែក Neymar រកបានតែ ១៥ គ្រាប់ប៉ុណ្ណោះក្នុង ២៣ ប្រកួត ដ្បិតមិនសូវបានបង្ហាញខ្លួនឲ្យក្រុមព្រោះញាំញីដោយសាររបួស៕	Neymar និង Kylian Mbappe អាចចាកចេញពី Paris Saint-Germain ឬយ៉ាងណានៅមិនទាន់ប្រាដកឡើយនៅពេលនេះ បន្ទាប់ពីអ្នកចាត់ការទូទៅលោក Thomas Tuchel ចេញមកអះអាងថាលោកមិនអាចធានាបានទេពីអនាគតរបស់ខ្សែប្រយុទ្ធឆ្នើមទាំងពីរជាមួយម្ចាស់ជើងឯក Ligue 1 បារាំង។
ការទាំងនោះមានដូចជា៖ * ទិញ Samsung Galaxy Z Flip ថែមជូនកាតចាក់សាំងតម្លៃ $150 ដែលអាចចាក់សាំងនៅ Total ភ្លាមៗ និងអាចទិញទំនិញក្នុងម៉ាត bonjour បានផងដែរ។ * ទិញ Samsung Galaxy S20 FE ៖ ថែមជូនដូចជា៖ - បាស JBL Flip 5 មួយគ្រឿងដ៏ស្រស់ស្អាតភ្លាមៗ - បញ្ចុះតម្លៃ 50% ពេលប្តូរអេក្រង់ថ្មី (រយៈពេល 1 ឆ្នាំចាប់គិតពីថ្ងៃជាវ) - ស៊ីមស្មាតលេខពិសេសតម្លៃ $54 ជាមួយគម្រោងស្មាតចំនួន 52 សប្តាហ៍។ នៅចាំអីទៀត...! សម្រាប់លោកអ្នក ដែលកំពុងមានបំណងទិញស្មាតហ្វូន អេក្រង់បត់ថ្មីដែលមានមុខងារ និងរូបរាងស្អាត ប្លែកទាក់ទាញ ថ្មីសន្លាង ឡូយឆាយ និងទំនើបអស្ចារ្យបំផុតសូមជ្រើសរើសយក Samsung Galaxy Z Flip ចុះពិតជាត្រូវចិត្តជាក់ជាពុំខានឡើយ។ រីឯលោកអ្នកដែលចង់បាន ឬស្រឡាញ់កំពូលស្មាតហ្វូនដែលបំពាក់មុខងារ និងបច្ចេកវិទ្យាជាមួយនឹង អេក្រង់ធំភ្លឺច្បាស់ អូសរលូន លឿនឥតទាក់ដោយ 120 Hz Refresh Rate, កម្លាំងម៉ាស៊ីនធំ ទំហំផ្ទកធំ ថាមពលថ្មធំ អាវក្រោះការពារទឹកធូលី IP68 កាមេរ៉ាក្រោយ 3 គ្រាប់ថតរូបច្បាស់ឥតខ្ចោះគ្រប់ប្លង់ និងតម្លៃសមរម្យទៀតនោះ យើងសូមណែនាំ Samsung Galaxy S20 FE។ ប្រញាប់ឡើង បានទាំងស្មាតហ្វូនដែលល្អបំផុត បានទាំងប្រូម៉ូសិនដ៏រំភើបអស្ចារ្យជាងគេមិនធ្លាប់មាន ប្រាប់មកចង់បានអីទៀត!! *បញ្ជាក់៖ កម្មវិធីប្រូម៉ូសិនដ៏ពិសេសនេះគឺសម្រាប់តែការទិញ Samsung Galaxy Z Flip និង Samsung Galaxy S20 FE ដែលមានការធានាត្រឹមត្រូវពីក្រុមហ៊ុន សាមសុង ប្រចាំប្រទេសកម្ពុជា និងមានសុពលភាព តាមកាលបរិច្ឆេទខាងលើនេះតែប៉ុណ្ណោះ។ សម្រាប់ព័ត៌មានលម្អិតបន្ថែម លោកអ្នកអាចអញ្ជើញមកសាកសួរ និងធ្វើតេស្តនូវកំពូលស្មាតហ្វូនទាំង ២ នេះដោយផ្ទាល់បាន នៅតាមបណ្តាហាង ដេប៉ូចែកចាយផលិតផលរបស់ សាមសុង ទាំងអស់ ដែលនៅជិតលោកអ្នកបំផុតទូទាំងប្រទេស ឬ ក៏អាចទំនាក់ទំនងទៅកាន់ផ្នែកសេវាបម្រើអតិថិជនដោយឥតគិតថ្លៃ តាមរយៈទូរស័ព្ទលេខ៖ 1800-20 32 32៕ (អត្ថបទពាណិជ្ជកម្ម)	ភ្នំពេញ ថ្ងៃទី៩ ខែធ្នូ ឆ្នាំ២០២០ - កាន់តែរំភើប និងកាន់តែភ្ញាក់ផ្អើល ជាមួយនឹងកំពូលប្រូម៉ូសិន ពីក្រុមហ៊ុន សាមសុង។ ឆ្នាំចាស់ជិតដាច់ចាស់ ផ្លាស់ចូលឆ្នាំថ្មី ហើយនេះជាកាដូពិសេសថ្មី សម្រាប់អតិថិជនទាំងអស់ រាល់ការទិញកំពូលទូរស័ព្ទឆ្លាតវៃអេក្រង់បត់ Samsung Galaxy Z Flip និងSamsung Galaxy S20 FE ចាប់ពីថ្ងៃទីនេះ រហូតដល់ថ្ងៃទី៣១ ខែធ្នូ ឆ្នាំ២០២០ អតិថិជនទាំងអស់ នឹងទទួលបានការថែមជូនដ៏អស្ចារ្យ។
ក្នុងសារនោះ សម្តេចនាយករដ្ឋមន្ត្រី បានបង្ហាញក្តីអាឡោះអាល័យចំពោះមរណភាពរបស់លោក ឡេ ឌឹកអាញ់ ហើយបានរៀបរាប់ជាច្រើនអំពីទំនាក់ទងដ៏ល្អជាមួយលោក ឡេ ឌឹកអាញ់ ក្នុងអតីតកាល និងបានរំលេចគុណបំណាច់របស់លោក ដែលធ្លាប់ជួយសម្តេចផ្ទាល់ រួមទាំងប្រជាជនកម្ពុជា។ ឃ្លាមួយរបស់សម្តេច នៅក្នុងសៀវភៅក្រាំងមាស បានសរសេរយ៉ាងដូច្នេះថា «តាំងពីបានជួបគ្នាលើកដំបូងនាដើមឆ្នាំ១៩៧៨ នៅមន្ទីរពេទ្យ ថុងញិត ក្រុងហូជីមិញ រហូតមកដល់ពេលនេះ រូបអ៊ំផ្ទាល់រួមជាមួយកងទ័ព និង ប្រជាជនវៀតណាម បានជួយដល់ប្រជាជនកម្ពុជាច្រើនណាស់»។ ប្រមុខរដ្ឋាភិបាលកម្ពុជា រម្លឹកថា កងកម្លាំងប្រដាប់អាវុធសាមគ្គីសង្គ្រោះជាតិកម្ពុជា ត្រូវបានកសាងឡើង ក្រោមការជួយឧបត្ថម្ភផ្ទាល់ពីសំណាក់លោក ឡេ ឌឹកអាញ់ ដោយពេលនោះ លោក ឡេ ឌឹកអាញ់ ធ្វើជាមេបញ្ជាការយោធភូមិភាគទី៧ នៃកងទ័ពប្រជាជនវៀតណាម។ ប្រមុខរដ្ឋាភិបាលកម្ពុជា បន្តថា ការរំដោះប្រជាជនពីរបបប្រល័យពូជសាសន៍ ប៉ុល ពត ការទប់ស្កាត់ការវិលត្រឡប់នៃរបបនេះ និងការកសាងកម្ពុជាឡើងវិញ ជាពិសេសការរីកធំធាត់ នៃកងទ័ពកម្ពុជា សុទ្ធតែមានការរួមចំណែករបស់លោក ឡេ ឌឹកអាញ់។ មេដឹកនាមកម្ពុជា បានបង្ហាញពីទឹកចិត្ត និងការជ្រោមជ្រែងរបស់លោក ឡេ ឌឹកអាញ់ នៅក្នុងសំណេរបែបនេះថា «[....] តាំងពីពេលស្គាល់គ្នារហូតមកដល់ពេលបែកគ្នា លោកអ៊ំ តែងយកចិត្តទុកដាក់ដល់រូបខ្ញុំ ភរិយា និងកូនៗ របស់ខ្ញុំ ដូចឪពុក និងកូន ជីតា និងចៅ។ ខ្ញុំ នៅចាំបានថា នៅក្នុងគ្រាដែលខ្ញុំ លំបាកបំផុត ពេលកសាងកងទ័ពដំបូង លោកអ៊ំ បានផ្តល់ការឧបត្ថម្ភគ្រប់យ៉ាង ដើម្បីឲ្យកងទ័ពកម្ពុជា បានរីកធំធាត់យ៉ាងឆាប់រហ័ស។ លោកអ៊ំ មិនពិសាបារីទេ តែលោកអ៊ំមិនភ្លេចផ្ញើបារីឲ្យខ្ញុំ ដោយសារអ៊ំដឹងថា ខ្ញុំជាអ្នកជក់បារីច្រើន។ លោកអ៊ំ តែងផ្តល់យោបល់ឲ្យខ្ញុំថែសុខភាព»។ មុនបញ្ចប់សំណេរ មេដឹកនាំកម្ពុជា បានសរសើរនិងលើកតម្កើងលោក ឡេ ឌឹកអាញ់ យ៉ាងខ្លាំងថា «ក្នុងឋានៈជាអ្នកនយោបាយ និងជាមេបញ្ជាការកងទ័ពមួយរូប ខ្ញុំបានចាត់ទុកលោកអ៊ំ ជាអ្នកកំពូលយុទ្ធសាស្ត្រលើផ្នែកយោធា និងនយោបាយ ដែលខ្ញុំពុំទាន់ជួបមនុស្សផ្សេងទៀត នៅតាមប្រទេសនានានៅឡើយ»។ «សូមគោរពលា និងជូនដំណើរលោកអ៊ំ ដោយក្តីអាឡោះអាល័យជាមួយនឹងទុក្ខដ៏ក្រៀមក្រំបំផុត»។ នេះជាឃ្លាចុងក្រោយនៃសំណេររបស់មេដឹកនាំកម្ពុជា។ ប្រមុខរដ្ឋាភិបាលកម្ពុជា និងគណៈប្រតិភូ បានមកដល់កម្ពុជាវិញនៅថ្ងៃទី៣ ខែឧសភា ឆ្នាំ២០១៩ ក្រោយគោរពវិញ្ញាណក្ខន្ធលោក ឡេ ឌឹកអាញ់។ អតីតប្រធានាធិបតីវៀតណាមរូបនេះ ទទួលមរណភាព នៅថ្ងៃទី២២ ខែមេសា ឆ្នាំ២០១៩៕	សម្តេចនាយករដ្ឋមន្ត្រី ហ៊ុន សែន បានសរសេរសារនៅក្នុងសៀវភៅក្រាំងមាស ពេលទៅគោរពវិញ្ញាណក្ខន្ធលោក ឡេ ឌឹកអាញ់ អតីតប្រធានាធីបតីវៀតណាម ដែលទើបនឹងទទួលមរណភាពនាពេលថ្មីៗនេះ។ សារក្នុងសៀវភៅក្រាំងមាសនោះ ត្រូវបានថតយកទៅបង្ហោះលើទំព័រហ្វេសបុករបស់សម្តេច ហ៊ុន សែន។
បន្ទាប់បញ្ចប់ជំនួបប្រវត្តិសាស្ត្រជាមួយមេដឹកនាំកំពូលកូរ៉េខាងជើងនៅថ្ងៃទី២៧ ខែមេសា ប្រធានាធិបតីកូរ៉េខាងត្បូង មូន ចេអ៊ីន កំពុងមមាញឹកខ្លាំងក្នុងការពន្យល់ពីលទ្ធផលនៃជំនួបនេះទៅកាន់ប្រទេសពាក់ព័ន្ធក្នុងសំណុំរឿងឧបទ្វីបកូរ៉េនេះ។ នៅថ្ងៃទី២៩ ខែមេសា ក្រៅពីជជែកតាមទូរសព្ទជាមួយប្រធានាធិបតីអាមេរិក ដូណាល់ ត្រាំ និងប្រធានាធិបតីរុស្ស៊ី វ្ល៉ាឌីមៀ ពូទីន លោក មូន បានជជែកតាមទូរសព្ទជាមួយនាយករដ្ឋមន្ត្រីជប៉ុន ស៊ីនហ្សូ អាបេ ដែរ។ ជប៉ុនដែលមានជំហរតឹងរ៉ឹងដាក់កូរ៉េខាងជើង ត្រូវបានគេមើលឃើញថា ស្ថិតនៅដាច់ដោយឡែកក្នុងសកម្មភាពការទូតដែលពុះកញ្ជ្រោលនៅឧបទ្វីបកូរ៉េ។ លោក អាបេ ដែលចង់ជួបលោក គីម ជុងអ៊ុន ដើម្បីដោះស្រាយបញ្ហាជប៉ុនដែរនោះ បានប្រាប់កូរ៉េខាងត្បូងឲ្យជួយនាំសាររបស់ខ្លួនទៅឲ្យកូរ៉េខាងជើងផង។ ក្នុងសន្និសីទសារព័ត៌មាននៅថ្ងៃទី២៩ ខែមេសា លោក Kim Eui-kyeom អ្នកនាំពាក្យប្រធានាធិបតីកូរ៉េខាងត្បូងនិយាយថា លោក មូន បាននាំសារលោក អាបេ ទៅឲ្យលោក គីម ហើយ។ បើតាមទីភ្នាក់ងារព័ត៌មាន AFP ប្រមុខដឹកនាំកូរ៉េខាងជើងបានប្រាប់ប្រធានាធិបតីកូរ៉េខាងត្បូងវិញថា ខ្លួនត្រៀមរួចស្រេច និងមានឆន្ទៈដើម្បីជជែកជាមួយជប៉ុនគ្រប់ពេល។ សម្រាប់ការជជែកតាមទូរសព្ទវិញ លោក អាបេ និយាយថា ក្រុងតូក្យូនឹងបង្កើតឱកាសដើម្បីការសន្ទនាជាមួយក្រុងព្យុងយ៉ាង ហើយបើចាំបាច់ កូរ៉េខាងត្បូងអាចចេញមុខជួយបាន។ នេះបើតាមការប្រកាសរបស់អ្នកនាំពាក្យខាងលើ ដែលបន្តថា លោក មូន រីករាយក្នុងការសាងស្ពានរវាងជប៉ុន និងកូរ៉េខាងជើង។ ក្រោយជំនួបមេដឹកនាំកូរ៉េទាំងពីរ ជប៉ុនក៏ប្រកាសស្វាគមន៍ដែរ ប៉ុន្តែចង់ឲ្យមានសកម្មភាពជាក់ស្ដែងដើម្បីសម្រេចឲ្យបានគោលដៅរំសាយនុយក្លេអ៊ែរ។ កាលពីមុនជំនួប ក្រុងតូក្យូក៏ស្នើឲ្យក្រុងសេអ៊ូលលើកយកបញ្ហាជនជាតិជប៉ុនដែលត្រូវរបបក្រុងព្យុងយ៉ាងចាប់ជំរិត។ ប៉ុន្តែអ្នកនាំពាក្យលោក មូន មិនបានបញ្ជាក់ថា ជំនួបមេដឹកនាំកូរ៉េបានជជែកពីបញ្ហានេះឬអត់ឡើយ។ ក្រៅពីរឿងប្រវត្តិសាស្ត្រ បញ្ហាចាប់ជំរិតនេះជាប្រធានបទក្ដៅនៅជប៉ុន និងជាបញ្ហារាំងស្ទះនៃទំនាក់ទំនងកូរ៉េខាងជើង និងជប៉ុន។ ជប៉ុនបានទាមទារឲ្យកូរ៉េខាងជើងផ្ដល់ព័ត៌មានពីជនជាតិរបស់ខ្លួន ដែលត្រូវគេជឿថា ត្រូវបានចាប់ជំរិតដើម្បីបង្រៀនភាសាជប៉ុនឲ្យភ្នាក់ងារចារកម្មកូរ៉េខាងជើង។ គេមិនដឹងពីចំនួនជនជាតិជប៉ុនដែលត្រូវបានកូរ៉េខាងជើងចាប់ខ្លួនឡើយ ដោយប្រទេសទាំងពីរផ្ដល់ព័ត៌មានខុសៗគ្នា៕	ប្រធានាធិបតីកូរ៉េខាងត្បូង មូន ចេអ៊ីន បានស្នើធ្វើជាតួអង្គសម្របសម្រួលរៀបចំជំនួបមេដឹកនាំកូរ៉េខាងជើង និងជប៉ុន។ ក្នុងការសន្ទនាតាមទូរសព្ទជាមួយនាយករដ្ឋមន្ត្រីជប៉ុន ស៊ិនហ្សូ អាបេ នៅថ្ងៃទី២៩ ខែមេសា លោក មូន បានប្រាប់លោក អាបេ ពីឆន្ទៈរបស់កូរ៉េខាងជើងដែលចង់ពង្រឹងទំនាក់ទំនងជាមួយជប៉ុន។ កាលពីជំនួបមេដឹកនាំកូរ៉េ លោក មូន ក៏បានប្រាប់លោក គីម ជុងអ៊ុន ពីជំហររបស់ក្រុងតូក្យូដែលចង់ស្ដារចំណងការទូតជាមួយក្រុងព្យុងយ៉ាងដែរ។
ក្រុមម្ចាស់ការពារតំណែងជើងឯកលីគកំពូលបារាំង PSG នាជំនួបសប្តាហ៍ទីបីនេះ បានធ្វើដំណើរបំបាក់ក្រុម LOSC Lille ដោយលទ្ធផលដល់ទៅ ៧-១ ដល់ក្នុងទឹកដីនាកីឡដ្ឋាន Stade Pierre Mauroy។ ក្នុងជំនួបនោះខ្សែប្រយុទ្ធ Kylian Mbappe អាចរកបានគ្រាប់បាល់ Hat-trick ម្នាក់ឯង ដែលជាការសហការជាគ្នាទៅវិញទៅមកដ៏ល្អបំផុតជាមួយ Neymar JR និង Lionel Messi។ ប្រកួតនោះ Mbappe ស៊ុតបើកឆាកគ្រាប់ដំបូងត្រឹមតែរយៈពេល ៨វិនាទី ដែលជាកំណត់ត្រាគ្រាប់បាល់ដែលស៊ុតចូលលឿនបំផុតក្នុង Ligue 1 ចាប់តាំងពីការប្រកួតក្នុងឆ្នាំ ២០០៦-១៦ មក។ នេះបើតាមកំណត់ត្រា OptaJean។ លើសពីនេះលទ្ធផលឈ្នះលើ Lille បង្ហាញថា PSG ជាក្រុមដែលស៊ុតបាល់បានដល់ទៅ ១៧គ្រាប់ ត្រឹមតែ៣ប្រកួតដំបូងនៃលីគកំពូលបារាំងនារដូវកាល ២០២២-២៣ នេះ។ មានតែក្រុម Rennes FC ប៉ុណ្ណោះដែលធ្លាប់ធ្វើបាន ១៨គ្រាប់ នៅ៣ប្រកួតដំបូងនារដូវកាល ១៩៥០-៥១។ បើតាម Opta ដដែល PSG ជាក្រុមដំបូងប្រចាំប្រវត្តិសាស្ត្រ Ligue 1 ដែលអាចស៊ុតគ្រាប់បាល់យ៉ាងហោច ៣គ្រាប់ នាការប្រកួតក្រៅទឹកដី ៦ប្រកួតចុងក្រោយ។ លោក Galtier ដែលចូលមកកាន់តំណែងជាអ្នកចាត់ការនៅ PSG ផ្លាស់ពីក្រុម OGC Nice បានបង្ហាញការចាប់អារម្មណ៍ជាខ្លាំង ចំពោះភាពអស្ចារ្យនៃកូនក្រុមនារដូវកាលថ្មី ។ ប៉ុន្តែលោកលើកឡើងថាលោកគ្មានការភ្ញាក់ផ្អើលអ្វីឡើយ។ «ពិតណាស់ ព្រោះការងារនេះយើងបានសម្រេចតាមគោលដៅតាំងពីខែកក្កដាមក សម្រាប់កីឡាករដែលវិលត្រលប់មកជំរុំហ្វឹកហាត់មុនកាលកំណត់ពួកគេបានត្រៀមខ្លួនយ៉ាងល្អសម្រាប់រដូវកាលថ្មី។ ខ្ញុំធ្លាប់ឃើញកីឡាករចង់ចាប់ផ្តើមរដូវកាលដោយភាពខ្លាំងក្លាដូច្នេះ ភាពអស្ចារ្យទាំងនេះមិនមានអ្វីគួរភ្ញាក់ផ្អើលឡើយ។»។ លោក Galtier និយាយបែបនេះក្នុងសន្និសិទកាសែតក្រោយចប់ការប្រកួត។ ឆ្លងកាត់បីប្រកួតមកនេះ PSG រកបាន៩ពិន្ទុមានគ្រាប់ស៊ុត ១៧គ្រាប់ ហើយឈ្នះលើកំពូលតារាង Ligue 1 ការប្រកួតបន្ទាប់សម្រាប់សប្តាហ៍ទី៤ PSG ត្រូវបើកទ្វារកីឡដ្ឋាន Parc des Princes ស្វាគមន៍ក្រុមភ្ញៀវ Monaco៕	លោក Christophe Galtier អ្នកចាត់ការបច្ចុប្បន្នក្រុម Paris Saint Germain ថ្ងៃទី២១ ខែសីហា និយាយថា លោកមិនមានការភ្ញាក់ផ្អើលឡើយ ចំពោះការចាប់ផ្តើមរដូវកាលថ្មីយ៉ាងអស្ចារ្យនិងល្អ ពីសំណាក់កូនក្រុម។ ឈ្នះការប្រកួតយប់មិញនេះ PSG ក៏ធ្វើបានកំណត់ត្រាថ្មីពីរថែមទៀត។
ប្រេងសាំងនៅវៀតណាមកំពុងឡើងថ្លៃកម្រិតខ្ពស់ពុំធ្លាប់មានពីមុនមក។ ក្នុងនោះ ប្រភេទសាំង E5RON92 និងសាំង RON95-III សុទ្ធតែឡើងថ្លៃជិត៣០០០០ដុង(១.២៥ ដុល្លារ) ក្នុងមួយលីត្រ ។ នៅប៉ុន្មានសប្តាហ៍ចុងក្រោយនេះ ប្រេងសាំងនៅវៀតណាម មានការឡើងថ្លៃខ្ពស់ដែលមិនធ្លាប់មានពីមុនមក។ បើតាមកាសែត VnEconomy សាំងដែលពេញនិយមជាងគេគឺជាប្រភេទសាំង E5RON92 ថ្លៃ ២៨,៩៥៩ ដុង/លីត្រ (១.២៥ ដុល្លារ) ខណៈសាំង RON95-III ថ្លៃ ២៩,៩៨៨ ដុង/លីត្រ (១,៣០ ដុល្លារ) ។ ចំណែកឯប្រេងម៉ាស៊ូត និងប្រេងកាតក៏មានការឡើងថ្លៃដូចគ្នាដែរ ក្នុងនោះ ប្រេងកាតថ្លៃ ២៥.១៦៨ ដុង/លីត្រ(១,០៩ ដុល្លារ) ហើយប្រេងកាតវិញមានតម្លៃ ២១,៥៦០ ដុង/លីត្រ(០,៩៣ ដុល្លារ) ។ នេះបើយោងតាមការចុះផ្សាយរបស់កាសែត VnEconomy កាលពីថ្ងៃទី១១ខែឧសភា។ ទាក់ទិននឹងមូលហេតុនៃការឡើងថ្លៃសាំងនេះ អន្តរក្រសួងពាណិជ្ជកម្ម និងក្រសួងហិរញ្ញវត្ថុវៀតណាម បានឲ្យដឹងថា មកពីទីផ្សារប្រេងពិភពលោកមានការប្រែប្រួលខ្លាំងកាលពីសប្តាហ៍មុន។ សហភាពអឺរ៉ុបបានស្នើឱ្យមានការហ៊ុមព័ទ្ធលើផលិតផលប្រេងពីប្រទេសរុស្ស៊ី ខណៈអង្គការ OPEC+ មិនបានបង្កើនទិន្នផលប្រេងសាំង តាមផែនការ របស់សហភាពអឺរ៉ុប ដែលបានស្នើសុំ និងព្រួយបារម្ភឡើយ។ ក្រៅពីតម្រូវការប្រេងឆៅបានកើនឡើងនៅទូទាំងពិភពលោកហើយ សហរដ្ឋអាមេរិក ក៏បានប្រកាសផែនការទិញប្រេង ៦០លានបារ៉ែល ដើម្បីបំពេញទុកបម្រុងក្នុងគ្រាអាសន្ន។ កត្តាខាងលើបានជំរុញឲ្យតម្លៃផលិតផលប្រេងសម្រេចឡើងថ្លៃធៀបនឹងសប្តាហ៍មុន ។ នេះបើតាមកាសែត VnEconomy។ ដើម្បីគាំទ្រដល់ផលិតកម្ម ,សកម្មភាពអាជីវកម្មរបស់សហគ្រាស និងជីវភាពពលរដ្ឋខ្លួន អន្តរក្រសួងពាណិជ្ជកម្ម និងក្រសួងហិរញ្ញវត្ថុវៀតណាម បានប្រើប្រាស់មូលនិធិស្ថេរភាពតម្លៃ (BOG) ដើម្បីកំណត់តម្លៃប្រេងនិងសាំង ដែលមានអត្រាកើនឡើងចាប់ពី ១០០-១.៥០០ ដុង/លីត្រ។ ការប្រើប្រាស់មូលនិធិ BOG នេះ ដើម្បីរារាំងការកើនឡើងថ្លៃប្រេងសាំងក្នុងស្រុក និងធានានៅស្ថេរភាពតម្លៃប្រេងសាំង នាពេលខាងមុខ ក្នុងបរិបទតម្លៃប្រេងពិភពលោក មានភាពស្មុគស្មាញ និងមិនអាចទាយទុកជាមុនបាន។ សូមជម្រាបជូនថា នៅកម្ពុជាក៏មានការឡើងថ្លៃប្រេងសាំងផងដែរ។ ក្រសួងពាណិជ្ជកម្ម បានប្រកាសពីតម្លៃលក់រាយប្រេងឥន្ធនៈ នៅតាមស្ថានីយនានា ចាប់ពីថ្ងៃទី១១ ដល់ថ្ងៃទី២០ ខែឧសភា ដោយសាំងធម្មតាលក់តម្លៃ ៥,៥៥០រៀល ក្នុងមួយលីត្រ និងម៉ាស៊ូតត្រូវលក់ ៥,៨០០រៀលក្នុងមួយលីត្រ៕	ដោយ ៖ ធន់ សេងហុង
ខ្សែប្រយុទ្ធសញ្ជាតិកូរ៉េខាងត្បូង វ័យ២៨ឆ្នាំរូបនេះ ត្រូវបានអ្នកកាសែតកីឡា និងអ្នកពាក់ព័ន្ធនៅតំបន់អាស៊ីផ្តល់ការជឿជាក់ដោយបោះឆ្នោតឲ្យរូបគេរហូតដល់សំឡេងនាំមុខដាច់២៨៦សំឡេង នាំមុខគូប្រជែង Sardar Azmoun ខ្សែប្រយុទ្ធជម្រើសជាតិអ៊ីរ៉ង់ និងក្រុម Zenit Saint Petersburg ដែលបាន៨៩សំឡេង និងលេខ៣ កីឡាករប្រេស៊ីល Junior Negrao របស់ក្រុម Ulsan Hyundai បាន៨៣សំឡេង។ Best Footballer in Asia បានរៀបចំដោយ Titan Sports ចាប់តាំងពីឆ្នាំ២០១៣ ដែលមានលក្ខណៈប្រហាក់ប្រហែលនឹងពាន Ballon dOr ដែរ។ រយៈពេល៨ឆ្នាំមកនេះ គេបានរកឃើញអ្នកឈ្នះតែ៣រូបបុណ្ណោះ ក្នុងនោះអតីតកីឡាករជប៉ុន Keisuke Honda ដែលសព្វថ្ងៃជាអ្នកចាត់ការក្រុមជម្រើសជាតិកម្ពុជា ទទួលបានលើកដំបូងនៅឆ្នាំ ២០១៣ និងខ្សែប្រយុទ្ធជប៉ុន Shinji Okazaki (២០១៦)។ ក្រៅពីនោះ ៦លើកធ្លាក់ទៅក្នុងដៃ Son ទាំងអស់ ពោលគឺក្នុងឆ្នាំ ២០១៤, ២០១៥, ២០១៧, ២០១៨, ២០១៩ និង ២០២០។ កាលពីរដូវកាល ២០១៨-១៩ Son បានជួយក្រុមរហស្សនាមមាន់ខ្នាយមាសឡើងវគ្គផ្ដាច់ព្រ័ត្រ UEFA Champions League មុនពេលចាញ់ Liverpool ២-០។ ដោយឡែក នៅដើមរដូវកាលនេះ ២០២០-២១ រូបគេបានបង្ហាញភាពលេចធ្លោខ្លាំង តាមរយៈការជួយ Spur ឈ្នះជាច្រើនប្រកួតនៅ Premier League។ ក្រៅពីពានកីឡាករល្អបំផុតប្រចាំតំបន់អាស៊ីឆ្នាំ ២០២០ Son ដែលថ្មីៗនេះទើបឈ្នះពានគ្រាប់បាល់ល្អបំផុត Puskas តាមរយៈការប្រើទេពកោសល្យអូសបាល់តាំងពីក្រោមរហូតស៊ុតបញ្ចូលទីក្រុម West Ham នៅការប្រកួតលីគកំពូលអង់គ្លេសនោះ ក៏បានក្លាយជាអ្នកបញ្ចប់ទីល្អជាងគេនៅអង់គ្លេសផងដែរ។ សមាជិកក្រុមជម្រើសជាតិកូរ៉េខាងត្បូងរូបនេះ បានក្លាយជាកីឡាករដ៏សំខាន់សម្រាប់ក្រុមរបស់លោក Jose Mourinho ក្នុងការប្រជែងពាន Premier League រដូវកាលនេះ បន្ទាប់ពីរូបគេអាចរកគ្រាប់ស៊ុតបញ្ចូលទីចំនួន១២គ្រាប់ និងបញ្ជូនឲ្យដៃគូសម្រេចទី៥លើកក្នុងការបង្ហាញខ្លួន១៦ប្រកួតក្នុងលីគកន្លងមក៕	Son Heung-min ខ្សែប្រយុទ្ធឆ្នើមក្រុម Tottenham Hotspur ជាប់ជាកីឡាករល្អបំផុតប្រចាំទ្វីបអាស៊ី Best Footballer in Asia ឆ្នាំ២០២០ និងជាការឈ្នះលើកទី៦ក្នុងអាជីពរបស់គេ ក្នុងចំណោមការប្រកាសពានទាំង៨លើក។
របាយការណ៍ដែលគិតពីថ្ងៃទី២៨ ខែវិច្ឆិកា ឆ្នាំ២០២១ ដល់ថ្ងៃទី១០ ខែមីនា ឆ្នាំ២០២២ បានបង្ហាញថា ពលរដ្ឋខេត្តកំពង់ឆ្នាំង ចំនួន៧៥៣១គ្រួសារ,ពោធិ៍សាត់ ចំនួន៣៧១គ្រួសារ,បាត់ដំបង ចំនួន២ ១៥២គ្រួសារ,បន្ទាយមានជ័យ ចំនួន៨០១គ្រួសារ,សៀមរាប ចំនួន១ ៤៤៧គ្រួសារ និងកំពង់ធំចំនួន២ ៧០០គ្រួសារ បានស្ម័គ្រចិត្តប្រគល់ដីជូនរដ្ឋវិញ។ ចំពោះទំហំដីដែលឱ្យត្រឡប់មកវិញនោះសរុបជាង៦ម៉ឺនហិកតា ដែលក្នុងនោះ ខេត្តកំពង់ឆ្នាំង ៣០ ៥៨៩ហិកតា,ពោធិ៍សាត់ ១ ២៧៦,២៣ហិកតា,បាត់ដំបង ៩ ៣៦៤,៣៧ហិកតា,បន្ទាយមានជ័យ ៤ ៧៦០ហិកតា,សៀមរាប ៣ ២៤១,៥២ហិកតា និងកំពង់ធំ ១៣ ៩៥៩,៦៧ហិកតា។ សេចក្ដីប្រកាសព័ត៌មានដដែល ក៏បានបញ្ជាក់ពីការឃាត់ខ្លួនពលរដ្ឋលើ ករណីរំលោភយកដីនៅតំបន់ ទន្លេសាបនេះផងដែរ ក្នុងនោះ ២នាក់នៅកំពង់ឆ្នាំង, បាត់ដំបង១៧នាក់,សៀមរាប៨នាក់ និងកំពង់ធំ ២នាក់ រួមជាមួយវត្ថុតាងមួយចំនួន។ ដោយឡែកពលរដ្ឋខេត្តពោធិ៍សាត់ ត្រូវបានឃាត់ខ្លួន៥នាក់ដែរ ប៉ុន្តែបានដោះលែងវិញទាំង៥ ខណៈខេត្តបន្ទាយមានជ័យ មិនមានឃាត់ខ្លួនឡើយ។ ជាមួយគ្នានេះ អាជ្ញាធរ ក៏បានបោះបង្គោលកំណត់ព្រំតំបន់៣ថ្មី និងកែសម្រួលបង្គោលចាស់សរុប៦៦១បង្គោល ស្មើនឹងជាង៨២ភាគរយ នៃទំហំដីដែលប្រគល់ត្រឡប់មកវិញសរុប។ ចំពោះដីព្រៃលិចទឹកជុំវិញបឹងទន្លេសាប ដែលបានពីពលរដ្ឋវិញនោះ រដ្ឋបានដាំដើមត្នោត,គប់គ្រាប់ត្នោត ,ដើមច្រកែង,ដើមរាំង,ដើមឫស្សី,ដើមផ្ទោល,ដើមរំដេញ,សណ្ដាន់,ត្រស់,ដើមអញ្ចាញ,ដើមផ្គាំ,ដើមថ្លើមអណ្ដើក,ដើមបបួយ,ដើមខ្នាយមាន់,ដើមកន្សែង និងដើមឈើមួយចំនួនផ្សេងៗទៀត។ របាយការណ៍ត្រូវបានប្រកាសកាលពីថ្ងៃទី១០ ខែមីនា នាកិច្ចប្រជុំអន្តរក្រសួងតាមប្រព័ន្ធនិម្មិត ដែលដឹកនាំដោយលោកឧបនាយករដ្ឋមន្ត្រី ជា សុផារ៉ា រដ្ឋមន្ត្រីក្រសួងរៀបចំដែនដី នគរូបនីយកម្ម និងសំណង់៕	ពលរដ្ឋជាង១,៥ម៉ឺនគ្រួសារ នៅខេត្តកំពង់ឆ្នាំង ពោធិ៍សាត់ បាត់ដំបង បន្ទាយមានជ័យ សៀមរាប និងកំពង់ធំ ស្ម័គ្រចិត្តប្រគល់ដីជូនរដ្ឋវិញ។ នេះបើតាមសេចក្ដីប្រកាសព័ត៌មានរបស់ក្រសួងរៀបចំដែនដី នគរូបនីយកម្ម និងសំណង់ ដោយបានបញ្ជាក់ថា ពលរដ្ឋនៅខេត្តកំពង់ឆ្នាំងច្រើនជាងគេក្នុងចំណោមខេត្តទាំង៦ជុំវិញបឹងទន្លេសាបនោះ។
យុវជនថ្នាល វ៉ាត់ វ៉ាន់ធុន ជាកីឡាករម្នាក់គត់ ដែលសហព័ន្ធកីឡាវាយសីកម្ពុជា បញ្ជូនឲ្យចូលរួមប្រកួតក្នុងព្រឹត្តិការណ៍កីឡាអូឡាំពិកកម្រិតយុវជន Youth Olympic Games នៅប្រទេសអាហ្សង់ទីន ចន្លោះពីថ្ងៃទី៦-១៨ ខែតុលា ឆ្នាំ២០១៨។ ក្នុងន័យនេះ វ៉ាន់ធុន មិនបាននៅចូលរួមបុណ្យភ្ជុំបិណ្ឌ ដែលជាបុណ្យវប្បធម៌ប្រពៃណីរបស់ខ្មែរនៅឆ្នាំនេះឡើយ។ ទោះបីខកខានក្នុងការជួបជុំឪពុកម្តាយ ជីដូនជីតា សាច់ញាតិបងប្អូនក៏ដោយ តែកីឡាករមកពីខេត្តកំពង់ឆ្នាំងរូបនេះហាក់មិនអន់ចិត្តឡើយ។ យូរៗបានទៅលេងស្រុកកំណើតម្តងជាហេតុធ្វើឲ្យកីឡាករវ័យ១៧ឆ្នាំរូបនេះ មានអារម្មណ៍សោកស្តាយតិចតួច សម្រាប់ការខកខាននៅឆ្នាំនេះ។ តែ វ៉ាន់ធុន ទំនងជាអាចទៅលេងស្រុកកំណើតនៅពេលទំនេរ ក្រោយត្រឡប់មកពីប្រទេសអាហ្សង់ទីនវិញ។ កីឡាកររូបនេះបានរៀបរាប់យ៉ាងដូច្នេះថា៖«ខ្ញុំមិនអន់ចិត្តនោះទេ ព្រោះខ្ញុំបានជួយនូវការប្រកួតមួយដែលប្រទេសជាតិចង់បាន។ តែមានអារម្មណ៍សោកស្តាយតិចតួចដែរ ព្រោះយូរៗខ្ញុំបានទៅលេងខេត្តម្តង ហើយឱកាសបុណ្យភ្ជុំបិណ្ឌខ្ញុំមិនជួបពួកគាត់ទៀត។ ប៉ុន្តែក្រោយព្រឹត្តិការណ៍នេះចប់ ពេលខ្ញុំទំនេរពីការហ្វឹកហាត់នៅថ្ងៃសៅរ៍អាទិត្យ ខ្ញុំប្រហែលជាអាចទៅលេងស្រុក»។ នេះជាមិនមែនជាលើកទី១នោះទេ សម្រាប់កីឡាករមកពីខេត្តឆ្នាំរូបនេះ សម្រាប់ការចូលរួមប្រកួតកម្រិតអន្តរជាតិ។ តែវាលើកទី១របស់គេ ដែលបានចូលរួមប្រកួតកម្រិតអូឡាំពិក។ សម្រាប់ការចូលរួមបីលើកកន្លងមក រូបគេមិនទាន់អាចដណ្តើមមេដាយបាននៅឡើយទេ ពោលគឺបានត្រឹមវគ្គ១/៤ ឬ ១/៨ តែប៉ុណ្ណោះ។ កីឡាករ វ៉ាត វ៉ាន់ធុន ផ្តល់បទសម្ភាសដល់អ្នកសារព័ត៌មានក្នុងពិធីទទួលប្រាក់ឧបត្ថម្ភពីការីស្វេតនៅទីលានវាយសីក្នុងពហុកីឡដ្ឋាន សម្រាប់ការចូលរួមប្រកួតកីឡាអូឡាំពិកកម្រិតយុវជននៅអាហ្សង់ទីនលើកនេះ វ៉ាន់ធុន រំពឹងទទួលបានលទ្ធផលល្អ តាមរយៈការយកឈ្នះប្រទេសមួយចំនួនដែលមានសមត្ថភាពប្រហាក់ប្រហែលគ្នា។ «ខ្ញុំសង្ឃឹមថា ខ្ញុំនឹងអាចឈានដល់វគ្គ១/១៦ ឬ ១/៨ បើសិនខ្ញុំជួបប្រទេសមានសមត្ថភាពប្រហាក់ប្រហែលគ្នា»។ នេះជាការបង្ហាញក្តីរំពឹងរបស់កីឡាករ វ៉ាត់ វ៉ាន់ធុន ហើយបន្ថែមថា រូបគេបានហ្វឹកហាត់ត្រៀមយ៉ាងល្អ សម្រាប់ព្រឹត្តិការណ៍នេះ។ កីឡាករ វ៉ាត់ វ៉ាន់ធុន មានស្រុកកំណើតនៅក្រុងកំពង់ឆ្នាំង ខេត្តកំពង់ឆ្នាំង។ គេបានចូលហ្វឹកហាត់កីឡាវាយសីតាំងពីអាយុ១៤ឆ្នាំ។ បច្ចុប្បន្នកីឡាករវ័យ១៧ឆ្នាំរូបនេះ ជាយុវជនថ្នាលជម្រើសជាតិប្រចាំសហព័ន្ធកីឡាវាយសីកម្ពុជា។ តាមរយៈការប្រឡូក៤ឆ្នាំកន្លងមកនេះ វ៉ាន់ធុន ធ្លាប់ឈ្នះមេដាយតែកម្រិតជាតិប៉ុណ្ណោះ ពោលគឺរូបគេមិនធ្លាប់ឈ្នះមេដាយកម្រិតអន្តរជាតិនោះទេ។ សម្រាប់ព្រឹត្តិការណ៍ Youth Olympic Games នៅអាហ្សង់ទីន កម្ពុជាបញ្ជូនកីឡាករកីឡាការិនី៣រូបលើ៣ប្រភេទកីឡារួមមានចំបាប់ វាយសី និងហែលទឹកឲ្យចូលរួម។ កីឡាករទាំង៣រូបរួមមានកីឡាករ វ៉ាត់ វ៉ាន់ធុន, កីឡាការិនី ស៊ឹម សុភាឡៃ និង ពៅពេជ្រចរ៉ា ប៊ុណ្ណា៕	រៀងរាល់ឱកាសបុណ្យភ្ជុំបិណ្ឌម្តងៗ ទាំងស្ថាប័នរដ្ឋ និងឯកជន តែងតែផ្អាកដំណើរការអាជីកម្ម ឬឈប់សម្រាក ដើម្បីឲ្យបុគ្គលិក កម្មករ និយោជិតទៅជួបជុំឪពុកម្តាយ សាច់ញាតិបងប្អូន និងជីជូនជីតានៅស្រុកកំណើត។ ប៉ុន្តែក៏មានអាជីវកម្មមួយចំនួននៅបន្តដំណើរការផងដែរ។ ខុសពីកីឡាករដទៃ កីឡាករវាយសី វ៉ាត់ វ៉ាន់ធុនមិនបានទៅលេងស្រុកកំណើត ក្នុងថ្ងៃបុណ្យភ្ជុំបិណ្ឌឆ្នាំនេះឡើយ ព្រោះរូបគេជាប់បំពេញកាតព្វកិច្ចស្វែងរកមេដាយពីព្រឹត្តិការណ៍យុវជនអូឡាំពិកជូនមាតុភូមិ។ កីឡាករវ័យ១៧ឆ្នាំរូបនេះ មិនត្រឹមតែមិនអន់ចិត្តនោះទេ ថែមទាំងសប្បាយចិត្ត ព្រោះគេបានបំពេញភារកិច្ចដែលជាតិចង់បាន។
អត្ថបទទាក់ទង FIFA ហាម Chelsea មិនឲ្យទិញកីឡាករថ្មីចូលពេញមួយរដូវកាលក្រោយ លោក Gianni Infantino ប្រធានសហព័ន្ធកីឡាបាល់ទាត់អន្តរជាតិ បាននិយាយថា FIFA បានសម្រេចហាមក្លិប Chelsea មិនឲ្យទិញកីឡាករថ្មីចូល នៅអំឡុងពេលទីផ្សារដោះដូរកីឡាករបើកទ្វារចំនួនពីរលើកនៅរដូវកាលក្រោយ បន្ទាប់រកឃើញកំហុសឆ្គងរបស់ក្លិបនៅក្របខណ្ឌ England Premier League មួយនេះ បានប្រព្រឹត្តល្មើសនឹងច្បាប់ក្នុងការទាក់ទង និងទិញកីឡាករក្មេងៗក្រោមអាយុ១៨ឆ្នាំ។ ច្បាប់ FIFA ចែងថា កីឡាករក្រោមអាយុ ១៨ ឆ្នាំ អាចផ្ទេរទៅក្រៅប្រទេសបាន ត្រូវមានលក្ខខណ្ឌ១ក្នុងចំណោមលក្ខខណ្ឌ៣ខាងក្រោម៖ ទី១.ឪពុកម្តាយរបស់កីឡាករដែលធ្វើអន្តោប្រវេសន៍ គឺមិនមែនត្រឹមតែមូលហេតុអាជីពកីឡាបាល់ទាត់របស់កូនទេ ពោលគឺឪពុកម្ដាយត្រូវហេតុផលចាំបាច់ផ្សេងទៀត ក្នុងការធ្វើអន្តោសប្រវេសន៍ឡើយ។ ទី២.ក្លិបទាំងពីរត្រូវស្ថិតនៅតំបន់អឺរ៉ុប ឬ តំបន់សេដ្ឋកិច្ចអឺរ៉ុប ហើយកីឡាករត្រូវមានអាយុចន្លោះពី ១៦ ទៅ ១៨ ឆ្នាំ និងទី៣ កីឡាករត្រូវមានទីកន្លែងរស់នៅក្នុងចម្ងាយត្រឹម ១០០ គីឡូម៉ែត្រពីក្លិបថ្មីរបស់ពួកគេ។ ក្រៅពីក្លិបនៅអង់គ្លេសមួយនេះ មានក្លិបធំៗពីអេស្ប៉ាញដូចជា Barcelona, Real Madrid និង Atletico Madrid ក៏ធ្លាប់ត្រូវ FIFA ពិន័យមិនឲ្យទិញកីឡាករថ្មីចូលដូចគ្នាដែរក្នុងរយៈពេលចុងក្រោយនេះ ។ ដោយសារមានបញ្ហាបែបនេះ ទើបធ្វើឲ្យប្រធាន FIFA លោក Infantino បាននិយាយក្នុងសន្និសីទព័ត៌មានមួយក្នុងក្រុងរ៉ូមប្រទេសអ៊ីតាលីកាលពីថ្ងៃទី២៧ ខែកុម្ភៈថា ច្បាប់នេះគួរតែត្រូវពិនិត្យឡើងវិញ ។ ប៉ុន្តែការកែប្រែកម្រិតណានោះនៅមិនទាន់ដឹងនៅឡើយទេ។ «ប្រហែលយើងត្រូវបង្កើនអាយុអប្បបរមាសម្រាប់ក្លិបនៅអឺរ៉ុប ឬគួរអនុញ្ញាតឲ្យមានករណីលើកលែងមួយចំនួនដោយផ្អែកលើលក្ខណវិនិច្ឆយច្បាស់លាស់ដល់កីឡាករក្មេងៗទាំងប្រុសនិងស្រី ប៉ុន្តែក៏ត្រូវការការពារអនីតិជនផងដែរ»។ Infantino និយាយបែបនេះ។ បន្ថែមលើករណីនេះលោក Infantino បន្ថែមថា FIFA គ្រោងពិនិត្យឡើងវិញ អំពីបទបញ្ជាខ្លះៗលើសកម្មភាពរបស់ភ្នាក់ងារកីឡាករបាល់ទាត់ផងដែរ។ «យើងគ្រោងពិនិត្យមើលច្បាប់នានាដែលគ្រប់គ្រងភ្នាក់ងារទាំងនោះព្រោះយើងមានអារម្មណ៍ថា វាចាំបាច់ដើម្បីកែសម្រួលច្បាប់ទាំងនោះឲ្យបានប្រសើរជាងនេះ»។ នេះជាការបញ្ជាក់របស់លោក Infantino ។ សូមបញ្ជាក់ថា មកទល់នឹងបច្ចុប្បន្ននេះលំហូរផ្ទេរកីឡាករជុំវិញពិភពលោក ជាពិសេសនៅតំបន់អឺរ៉ុបត្រូវបានវាយតម្លៃថា មានចំនួនទឹកប្រាក់រហូតដល់ ៩,២០ ពាន់លានដុល្លារអាមេរិកក្នុងមួយឆ្នាំៗ ដោយមិនគិតលើប្រាក់ឈ្នួលរបស់កីឡាករ និងថ្លៃជើងសារសម្រាប់ភ្នាក់ងារ៕	សហព័ន្ធកីឡាបាល់ទាត់អន្តរជាតិ (FIFA) នឹងពិចារណាផ្លាស់ប្តូរច្បាប់ស្តីពីការផ្ទេរកីឡាករវ័យក្មេងឡើងវិញ បន្ទាប់ពីក្លិប Chelsea ត្រូវបានហាមមិនឲ្យទិញកីឡាករថ្មីចូលពេញមួយរដូវកាលជុំវិញករណីនេះ។
ក្នុងការប្រកួត កម្ពុជា បានយកឈ្នះថៃ ក្នុងលទ្ធផល ៣៤០ ទល់នឹង៣១០។ នាការប្រកួតជម្រុះ កម្ពុជាបានយកឈ្នះក្រុមថៃម្តងហើយក្នុងលទ្ធផល ៣២៧ ទល់នឹង៣០៦។ ក្រុមឡាវ (២៩៨ពិន្ទុ) និងក្រុមម៉ាឡេស៊ី (២៧៤ពិន្ទុ) បានមេដាយសំរឹទ្ធស្ទួន។ សមាសភាពកីឡាជម្រើសជាតិកម្ពុជារួមមាន ជាតិ ខេមរិន្ទ, ឈន សុខុម, ដែម ទីយ៉ា, ហេង រ៉ាវុធ, ហួត សុវុត្ថា, ណុំ ហាបឈុន, អ៊ុំ សានសូវិន, Sen SI E៕	ក្រុមកីឡាករជម្រើសជាតិឈិនឡូនកម្ពុជា (Mens Chinlone) ដណ្តើមបានមេដាយមាសក្នុងព្រឹត្តិការណ៍កីឡាស៊ីហ្គេមដែលរៀបចំនៅពហុកីឡដ្ឋានជាតិអូឡាំពិកនាថ្ងៃទី៦ ខែឧសភានេះ។
តទៅនេះសូមអញ្ជើញស្ដាប់បទយកការណ៍ដែលរៀបរៀងដោយកញ្ញា ប៉ូ សាគុន ដោយមេត្រីភាព៖ ចាប់តាំងពីមានព្រឹត្តិការណ៍២០កុម្ភៈ បម្រាមនានាត្រូវបានអនុវត្ត ដូចជាហាមការជួបជុំក្នុងចំនួនមនុស្សច្រើន ហាមរៀបចំពិធីអាពាហ៍ពិពាហ៍ ហាមរៀបចំពិធីបុណ្យ តាមបែបសាសនានិងប្រពៃណី ព្រមទាំងបិទការសម្ដែងសិល្បៈគ្រប់ប្រភេទជាដើម ដើម្បីចូលរួមទប់ស្កាត់ការរីករាយដាលជំងឺអាសន្នរោគកូវីដ១៩។ ស្របពេលដែលប្រជាជនកម្ពុជានៅទូទាំងប្រទេស កំពុងតែជួបវិបត្តិដូចគ្នា ជនមានពិការភាពភ្នែកមួយចំនួន ដែលមានតែមុនរបរជាតន្ត្រីករភ្លេងបុរាណតែមួយមុខនោះ រឹតតែជិតដល់ផ្លូវទាល់ច្រក ព្រោះគ្មានប្រាក់ផ្គត់ផ្គង់ជីវភាពប្រចាំថ្ងៃ។ លោក ណូន សុខ ដែលចេះចាំស្ទាត់ឧបករណ៍ភ្លេងបុរាណខ្មែរជិត២០ប្រភេទនោះ កំពុងតែជួបវិបត្តិសេដ្ឋកិច្ចធ្ងន់ធ្ងរ ចាប់តាំងពីមានព្រឹត្តិការណ៍២០កុម្ភៈ។ ឆ្លើយប្រាប់សារព័ត៌មានថ្មីៗតាម Telegram លោក ណូន សុខ បញ្ជាក់ដូច្នេះ៖«ទាំង៣លើកនៃការផ្ទុះកូវីដ-១៩ ហើយនៅលើកទី១ថ្វីត្បិតមិនមានភ្លេងលេងក្ដី ប៉ុន្តែខ្ញុំមិនសូវជាពិបាកទេ ព្រោះខ្ញុំបានសន្សំប្រាក់ទុកខ្លះ។ លើកទីមួយខ្ញុំរកបានមួយលានរៀល ប្រុងធ្វើការងារផ្សេងទេ ប៉ុន្តែដោយសារមិនបានចេញទៅលេងភ្លេង ដោយសារកូវីដ ខ្ញុំបានចាយលុយនោះ។ លើកទី២ហ្នឹងក៏មិនអីដែរ អាចនៅបានលេងខ្លះៗ ទោះបីជាគេបិទក៏បិទមិនយូរដែរ ប៉ុន្តែដែលធ្ងន់ធ្ងរគឺលើកទី៣នេះឯង ព្រោះអត់បានសន្សំទុកទេ»។ ទោះជាយ៉ាងណាក៏ដោយ លោក សុខ ដែលមានពិការភាពភ្នែកទាំងសងខាងតាំងពីកំណើតនោះ ថាស្ថិតក្នុងខែកុម្ភៈដល់ដើមខែមីនា លោកនៅមានភ្លេងលេងខ្លះដែរ ប៉ុន្តែដល់ជិតពាក់កណ្ដាលខែមីនាលោកបានបាត់បង់ការងារទាំងស្រុង៖«ព្រឹត្តិការណ៍សហគមន៍២០កុម្ភៈនេះ ទោះបីខ្ញុំមិនបានលេងភ្លេងនៅភ្នំពេញ តែខ្ញុំអាចបានឡើងមកលេងភ្លេងខ្លះៗនៅសៀមរាប ប៉ុន្តែខ្ញុំបានអាក់ខានពីថ្ងៃទី១៩ខែមីនា ដោយសារតែវាមានករណីធ្ងន់ធ្ងរ ខ្ញុំមិនបានលេងភ្លេងរហូតដល់ពេលនេះ»។ ក្រៅពីជំនាញភ្លេង តន្ត្រីករវ័យ៣៨ឆ្នាំរូបនេះ មិនអាចធ្វើអ្វីផ្សេង ដើម្បីរកប្រាក់ចិញ្ចឹមជីវភាពឡើយ ហើយគ្រួសាររបស់លោកក៏មានជីវភាពទីទាល់ក្រ ដោយមិនអាចពឹងផ្អែកលើបងប្អូនបានឡើយ។ មកដល់ដំណាក់កាលនេះ លោកបង្ខំចិត្តសុំខ្ចីប្រាក់ពីសិស្សរបស់ខ្លួន ដើម្បីដោះទាល់ជីវភាពមួយរយៈសិន។ ប៉ុន្តែទៅថ្ងៃមុខ ប្រសិនបើកូវីដ១៩មិនផុតរលត់ទេ តន្ត្រីកររូបនេះ មិនដឹងថាខ្លួនត្រូវរស់ដោយរបៀបណាឡើយ៖«ប្រសិនបើអស់ភ្លេងលេង ខ្ញុំគឺមិនអាចធ្វើអ្វីបាន ហើយស្ថានភាពបែបនេះមិនមែនមានតែខ្ញុំទេ ខ្ញុំមានសិស្សនៅកំពង់ចាម២ទៅ៣នាក់ទៀត គឺស្ថានភាពដូចខ្ញុំដែរ។ ពេលនេះខ្ញុំបានខ្ចីប្រាក់សិស្សអស់១០ម៉ឺនរៀល»។ ជាតន្ត្រីករភ្លេងបុរាណខ្មែរមួយរូបទៀតលោក លន ម៉ៃហាំង ដែលមានស្រុកកំណើតនៅខេត្តកំពុងចាម ក៏កំពុងជួបវិបត្តិសេដ្ឋកិច្ចខ្លះៗដែរ។ មានវ័យ៣០ឆ្នាំ លោក ម៉ៃហាំង ក៏មានការងារម៉ាស្សាក្រៅម៉ោងផងដែរ ប៉ុន្តែពេលនេះការងារនោះត្រូវបាត់បង់ព្រោះកូវីដ១៩។ បុរសសម្បុរស្រអែមរូបនេះ បានទទួលប្រាក់ឧបត្ថម្ភពីរដ្ឋាភិបាលខ្លះដែរ ដោយអាចសម្រួលដល់ជីវភាពខ្លះ៖«រាល់ថ្ងៃនេះខ្ញុំជួលផ្ទះគេនៅ។ ពេលមិនមានកូវីដ-១៩ ខ្ញុំរំពឹងប្រាក់ឧបត្ថម្ភពីរាជរដ្ឋាភិបាល ផ្ដល់ឱ្យខ្ញុំបានខាងក្រ២។ ពេលកូវីដនេះដ្បិតថាមិនមានរោងលេងភ្លេង ប៉ុន្តែខ្ញុំមានមិត្តភ័ក្ដិគាត់ហៅឱ្យទៅស្នាក់នៅផ្ទះគាត់ ហើយខ្ញុំយកចំណេះវិជ្ជារបស់ខ្ញុំ ទៅបង្រៀនគាត់ ហើយគាត់ឱ្យប្រាក់កម្រៃមកវិញ តាមលទ្ធភាពរបស់គាត់»។ ទោះជាយ៉ាងណា ប្រាក់ឧបត្ថម្ភពីរដ្ឋាភិបាល ចំពោះជនក្រីក្រដែលលោក លន ម៉ៃហាំងទទួលបាន គឺអាចគ្រប់ត្រឹមបង់ប្រាក់ផ្ទះជួល ហើយប្រាក់ដែលបានពីបង្រៀនភ្លេងដល់មិត្តភ័ក្តិតែ២ខែនោះ អាចត្រឹមទុកចំណាយក្បិតក្បៀតក្នុងរយៈពេលខ្លីប៉ុណ្ណោះ៖«ប័នកូវីដដែលខ្ញុំបានពីខាងរដ្ឋាភិបាល ចំនួនប្រាក់ ១១ម៉ឺន២ពាន់រៀល។ ខ្ញុំនិយាយត្រង់ ប្រាក់នេះខ្ញុំបង់ផ្ទះជួលមិនគ្រប់ផង ព្រោះផ្ទះជួលរបស់ខ្ញុំមួយខែ៣៥ដុល្លារហើយ ដូច្នេះខ្ញុំត្រូវរកប្រាក់មកបង្រ្គប់បន្ថែម។ សម្រាប់ការបង្រៀនភ្លេងបុរាណទៅមិត្តភ័ក្ដិ មិនជាអចិន្ត្រៃយ៍ទេ គឺខ្ញុំបង្រៀនតែ២ខែទេ ហើយក្នុងមួយខែខ្ញុំទទួលបានប្រាក់១២០ដុល្លារ»។ មកចាប់អារម្មណ៍តន្ត្រីករភ្លេងបុរាណមួយរូបទៀត គឺលោក យ៉ាង សារួន។ មានវ័យ២៧ឆ្នាំ សារួន បានរៀបអាពាហ៍ពិពាហ៍ជាមួយភរិយា ដែលមានពិការភាពភ្នែកទាំងសងខាងដូចគ្នាតាំងពីឆ្នាំ២០១៩។ មានតែជំនាញភ្លេងមួយមុខ មកដល់បច្ចុប្បន្ន សារួន មិនមានចំណូលទាល់តែសោះពីជំនាញរបស់ខ្លួន។ បច្ចុប្បន្នលោកយកប្រាក់សន្សំទុកព្យាបាលជំងឺនៅថ្ងៃមុខ មកចំណាយ៖«មុខរបរសំខាន់គឺខ្ញុំលេងភ្លេងពិណពាទ្យ ដល់ពេលឥឡូវបិទបុណ្យអ៊ីចឹងទៅ មិនមានចំណូលទេ។ សម្រាប់លុយទ្រទ្រង់ជីវភាពប្រចាំថ្ងៃ ខ្ញុំយកលុយសល់ពីការលេងភ្លេងពីមុន ដែលខ្ញុំបានសន្សំទុក ដើម្បីទុកមើលជំងឺ។ ប៉ុន្តែពេលកើតកូវីដ ខ្ញុំក៏យកលុយនោះមកចាយ លុយហ្នឹងមានមិនច្រើនទេ គឺមានតែបន្តិចបន្តួចប៉ុណ្ណោះ ទុកគ្រាន់ចាយបន្ត។ ខ្ញុំមានបញ្ហាតាំងពីដើមខែមីនា»។ យ៉ាងណាក៏ដោយ លោកក៏អាចធូរស្រាលមួយកម្រិតដែរ ព្រោះលោកមានប្រាក់ឧបត្ថម្ភពីរដ្ឋាភិបាល ដើម្បីបង់ថ្លៃផ្ទះជួល៖«ខ្ញុំទទួលបានប្រាក់ពីខាងរដ្ឋាភិបាល គឺប័នកូវីដ បានត្រឹម១៧ម៉ឺន៦ពាន់រៀលទេ ពីរនាក់ប្ដីប្រពន្ធ ហើយឱ្យថ្លៃផ្ទះគេទាំងអស់ៗ ទាំងទឹកទាំងភ្លើង ហើយមិនដែលបានយកប្រាក់ហ្នឹងមកចាយទេ។ ប្រពន្ធរបស់ខ្ញុំធ្វើការស្ម័គ្រចិត្តនៅកន្លែងមួយ បានប្រាក់ខែតែ២០ម៉ឺនរៀលទេ។ ហើយ២០ម៉ឺនហ្នឹងទៀត គ្រាន់តែឱ្យថ្លៃម៉ូតូឌុប និងទូទាត់ផ្សេងៗ»។ វិលទៅលោក ណូន សុខ វិញ ព្រោះតែការស្នាក់នៅជាមួយម្ដាយនិងបងប្អួនដែលមានជីវភាពខ្វះខាតខ្លាំង ធ្វើឱ្យលោកមានបញ្ហាថប់បារម្ភខ្លះ ដោយសារតែភាពរកាំរកូសមួយចំនួន ព្រោះតែការមិនមានប្រាក់ចំណាយផ្សេងៗ៖«ខ្ញុំមានបញ្ហាផ្លូវចិត្តជាមួយអ្នកផ្ទះ។ កាលពីនៅលេងភ្លេងបាន វាធូរត្រចៀកដែរ ប្រសិនបើក្នុងមួយសប្ដាហ៍ហ្នឹងចេញបាន២រោង រោងខ្លះគេយក២យប់៣ថ្ងៃធូរដែរ។ រោងខ្លះទៀតមួយយប់មួយថ្ងៃ ហើយក្នុងមួយសប្ដាហ៍តែ២ទៅ៣រោង ក៏ធូរត្រចៀកដែរ បានលុយហើយ បានលេងភ្លេងសប្បាយទៀត។ ឥឡូវនេះមិនបានចេញទៅណា ដល់អ៊ឺចឹងវាស្ត្រេស វាតឹងចិត្តខ្លួនឯង ហើយខឹង ចង់តែរកឈើច្រត់មួយ ដើរទៅផ្ទះមិត្តភ័ក្ដិអ្នកភ្លេងដែលនៅឆ្ងាយ ប៉ុន្តែធ្វើមិនកើត»។ ចំណែកលោក លន ម៉ៃហាំង ថាបើទោះបីជាគាត់អាចទាក់ទងមិត្តពិការដូចគ្នា តាមទូរសព្ទនិយាយគ្នាលេងក៏ដោយចុះ ប៉ុន្តែអារម្មណ៍ឯកោខ្លះនៅតែមាន ព្រោះមិនមានភាពស្និទ្ធស្នាលដូចជួបផ្ទាល់ ដែលលោកថាមានតែជនពិការដូចគ្នាទើបយល់ពីអារម្មណ៍មួយនេះ៖«មិនសូវបានជួបមិត្តភ័ក្ដិបានផ្ដោះផ្ដងបញ្ហា។ ការជួបជុំមិត្តភ័ក្ដិរបស់ខ្ញុំ គឺខ្ញុំចង់សំដៅថា ធម្មតាអ្នកពិការមានតែមិត្តភ័ក្ដិគ្នាឯងហ្នឹងហើយ ដែលយើងយល់ចិត្តយល់ថ្លើមគ្នា និយាយត្រូវរឿងគ្នា ត្រូវសប្បាយក៏សប្បាយ ត្រូវសើចក៏សើច។ ពេលខ្ញុំកើតទុក្ខ មានមិត្តភ័ក្ដិទាំងនោះមកលួងលោមផ្លូវចិត្តខ្ញុំដែរ។ ប៉ុន្តែចេះបានទូរសព្ទមកប្រឡុប ខ្ញុំមើលព័ត៌មានលិច កើត ជើង ត្បូង គ្រាន់កំដរអផ្សុក»។ លោក ម៉ៃហាំង ដែលធ្លាប់ធ្វើការផ្នែកម៉ាស្សាក្នុងមួយម៉ោងបានប្រាក់១ម៉ឺនរៀលនោះ ថាប្រាក់សន្សំរបស់លោកអាចទ្រទ្រង់ជីវភាព បានតែប៉ុន្មានខែដ៏ខ្លីទៅមុខទៀតប៉ុណ្ណោះ ប្រសិនបើកូវីដ១៩នៅតែមិនថមថយ លោកប្រាកដជាពិបាករស់ជាងនេះ៖«ពេលដែលកូវីដចេះតែអូសបន្លាយ ប្រសិនបើដល់ខែ៧ឬខែ៨ វាហួសពីគម្រងរបស់ខ្ញុំ បើដល់ពេលហ្នឹងខ្ញុំមិនដឹងថាត្រូវដោះស្រាយយ៉ាងម៉េចទៀត បើបានទទួលប្រាក់ខែកូវីដតែជាង១០ម៉ឺនរៀលហ្នឹង។ ខ្ញុំមិនដឹងយកលុយពីណាទៀត ដើម្បីផ្គត់ផ្គង់ជីវភាពពីលើហ្នឹងទេ ដូច្នេះខ្ញុំគ្រាន់តែបារម្មណ៍ថាពេលដែលខ្ញុំអស់ពីភ្លេងនេះទៅ មិនដឹងថាមានអ្វីផ្សេងទៀតមកផ្គត់ផ្គង់ទេ។ ប៉ុន្តែបើកូវីដមិនអូសបន្លាយដល់ខែ៧ឬខែ៨ទេ ខ្ញុំមិនអីទេ»។ ដូចគ្នាដែរលោក ណូន សុខ បច្ចុប្បន្នកំពុងកាត់បន្ថយរបបអាហាររបស់ខ្លួនជាបណ្ដើរៗហើយ ព្រោះជីវភាពកាន់តែខ្សត់៖«ធ្លាប់តែអាហារពេលព្រឹកអាចបានបបរគ្រឿងត្រី ខ្ញុំចាប់ផ្ដើមចាយលុយលេងភ្លេងមុនៗអស់ ខ្ញុំខ្ចីប្រាក់គេ ដូច្នេះខ្ញុំត្រូវបន្ថយមែនទែន ភាគច្រើនខ្ញុំអត់អាហារពេលព្រឹក បានតែថ្ងៃត្រង់ ហើយនឹងល្ងាចទេ ព្រោះល្ងាចបើមិនហូប អាចធ្វើទុក្ខក្រពះ»។ ចំណែកលោក យ៉ាង សារួន វិញ ថ្វីត្បិតកើតក្នុងគ្រួសារក្រីក្រ ហើយជីវភាពប្ដីប្រពន្ធខ្វះមុខខ្វះក្រោយក៏ដោយចុះ ប៉ុន្តែលោកអះអាងថាគ្រួសាររបស់លោករស់យ៉ាងមានសុភមង្គម បន្ថែមពីនោះម្ដាយឪពុកទាំងសងខាង តែងជួយជ្រោមជ្រែងលោកជានិច្ចផងដែរ៖«សម្រាប់ប្ដីប្រពន្ធខ្ញុំ គឺយើងរៀនអត់ឃ្លាន ថ្ងៃខ្លះអត់លុយ យើងហូបពងទា។ បើរឿងឈ្លោះគ្នា យើងមិនដែលមានរកាំរកូសរឿងលុយកាក់ទេ។ រាល់ថ្ងៃដោយសារតែកូវីដ មិនមានម៉ូតូឌុបជូនប្រពន្ធរបស់ខ្ញុំទៅកន្លែងធ្វើការទេ ដល់អ៊ីចឹងឪពុកក្មេករបស់ខ្ញុំ គាត់មកជួយជូនប្រពន្ធរបស់ខ្ញុំទៅធ្វើការជាងកន្លះខែហើយ។ បើនៅផ្ទះគាត់(ឪពុកក្មេក) អាចទៅកាប់អុសបានលុយតិចតួច ប៉ុន្តែពេលមកនៅជាមួយខ្ញុំគាត់មិនបានអ្វីសោះ។ ហើយឪពុកខ្ញុំដែលនៅស្រុកគាត់ក៏ជាកសិករដូចគ្នាដែរ។ គាត់ឧបត្ថម្ភអង្ករបន្តិចបន្តួច បួនដប់គីឡូមកឱ្យកូន»៕	ភ្នំពេញ៖ ជនមានពិការភាពភ្នែកមួយចំនួន ដែលមានមុខរបរជាតន្ត្រីករភ្លេងបុរាណ ស្ទើរតែមិនមានអាហារទទួលទានទៅហើយ ចាប់តាំងពីមានព្រឹត្តិការណ៍សហគមន៍២០កុម្ភៈ ព្រោះពួកគេពុំអាចចេញទៅប្រកបការងារបាន។ ជនពិការភ្នែកមួយចំនួន នៅសេសសល់ប្រាក់សន្សំខ្លះ ខណៈពេលអ្នកខ្លះទៀតអស់ប្រាក់សន្សំ ហើយបង្ខំចិត្តសុំខ្ចីប្រាក់ពីមិត្តដែលខ្វះខាតដូចគ្នា គ្រាន់ដោះទាល់មួយគ្រា។ ប្រសិនបើជំងឺអាសន្នរោគកូវីដ១៩ នៅតែអូសបន្លាយយូរតទៅទៀត ពួកគេថាខ្លួនមិនដឹងត្រូវរស់ដោយរបៀបណាតទៅទៀតឡើយ។
ធនាគារ ជីបម៉ុង ខមមើសល ប៊ែង សាខាទី២នេះ មានទីតាំងនៅអគារលេខ៩៩ តាមបណ្តោយមហាវិថីព្រះនរោត្តម សង្កាត់ផ្សារថ្មី៣ ខណ្ឌដូនពេញ រាជធានីភ្នំពេញ។ ធនាគារ ជីបម៉ុង ខមមើសលប៊ែង សាខាព្រះនរោត្តមនេះ នឹងមានទីតាំងធំទូលាយ ស្ថិតនៅចំណុចកណ្តាល នៃសង្កាត់ពាណិជ្ជកម្មដែលអាចបម្រើសេវា កម្មជូនអតិថិជនប្រកបដោយភាពងាយស្រួល ឆាប់រហ័ស និងប្រកបដោយផាសុកភាព។ ធនាគារ ជីប ម៉ុង ខមមើសល ប៊ែង បានជ្រើសរើសយកប្រព័ន្ធឌីជីថលឈានមុខគេ ជាយុទ្ធសាស្ត្រគោលរបស់ខ្លួន និងការផ្តល់សេវាធនាគារអេឡិចត្រូនិក ដែលមានភាពរលូន និងងាយស្រួល ដោយមិនចាំបាច់ប្រើប្រាស់កាត កាត់បន្ថយការប្រើប្រាស់សាច់ប្រាក់ផ្ទាល់ និងមានសុវត្ថិភាពជាងគេរាល់ប្រតិបត្តិការហិរញ្ញវត្ថុ។ ការបោះជំហានចូលប្រឡូកក្នុងវិស័យហិរញ្ញវត្ថនៃធនាគារ ជីប ម៉ុង ខមមើសល ប៊ែង ក៏ដូចជាការពង្រីកសាខារបស់ខ្លួនបានបង្ហាញថា ធនាគារ ជីប ម៉ុង ខមមើសល ប៊ែង បាន និងកំពុងតែដើរតួនាទីយ៉ាងសកម្ម ក្នុងក្នុងការគាំទ្រដល់ការរីកលូតលាស់ នៃវិស័យបច្ចេកវិទ្យាហិរញ្ញវត្ថុ ដែលនឹងចូលរួមចំណែកជួយឲ្យកម្ពុជា សម្រេចគោលដៅជាប្រទេសសេដ្ឋកិច្ចឌីជីថល ក្នុងឆ្នាំ២០២៣។ គួរបញ្ជាក់ថាធនាគារ ជីប ម៉ុង ខមមើសលប៊ែង គឺជាពាណិជ្ជកម្មទី១២ របស់ក្រុមហ៊ុន ជីប ម៉ុង។ ធនាគារ ជីប ម៉ុង ខមមើសលប៊ែង បានបើកសម្ពោធជាផ្លូវការ ការិយាល័យកណ្តាលរបស់ខ្លួន កាលពីថ្ងៃទី២១ ខែមករា ឆ្នាំ២០១៩បន្ទាប់ពីបានទទួលអាជ្ញាប័ណ្ណធ្វើអាជីវកម្ម ពីធនាគារជាតិនៃកម្ពុជា៕ (អត្ថបទពាណិជ្ជកម្ម)	ភ្នំពេញ៖ បន្ទាប់ពីបានទទួលអាជ្ញាបណ្ណពីធនាគារជាតិនៃកម្ពុជា ក្នុងការដាក់ឲ្យដំណើរការទីស្នាក់ការកណ្តាលរបស់ខ្លួនកាលពីពេលកន្លងទៅថ្មីៗនេះ ធនាគារ ជីប ម៉ុង ខមមើសល ប៊ែង គ្រោងដាក់ឲ្យដំណើរការសាខាថ្មីរបស់ខ្លួនបន្ថែមទៀតនាពេលឆាប់ៗខាងមុខនេះ ស្របពេលកម្ពុជា មានការវិវត្តឥតឈប់ឈរ នៃវិស័យបច្ចេកវិទ្យាហិរញ្ញវត្ថុ និងធនាគារ។
លោក គា បូរាណ ប្រធាននាយកប្រតិបត្តិ អេ អឹម ខេ បានលើកឡើងនៅក្នុងពិព័រណ៌ពាណិជ្ជកម្មនេះថា ការបន្ថែមមុខងារថ្មីនេះ គឺដើម្បីឲ្យកម្មវិធីទន្លេសាប កាន់តែផ្តល់អត្ថប្រយោជន៍ដល់កសិករខ្មែរ អ្នកទិញ លក់ ផ្គត់ផ្គង់ផលិតផលកសិកម្ម លើទីផ្សារអនឡាញ។ លោក គា បូរាណ បន្ថែមដូច្នេះ៖«យើងសង្ឃឹមថា ការបន្ថែមនូវមុខងារថ្មីមួយនេះ នឹងចូលរួមលើកកម្ពស់ដល់ការលក់ផលិតផលកសិកម្មក្នុងស្រុក និងការបង្កើនប្រាក់ចំណេញ ដល់អ្នកដែលស្ថិតនៅក្នុងខ្សែច្រវ៉ាក់ទីផ្សារកសិកម្មអនឡាញផងដែរ»។ សូមអញ្ជើញទស្សនាវីដេអូខាងក្រោមនេះ៖ គ្រឹះស្ថានមីក្រូហិរញ្ញវត្ថុ អេ អឹម ខេ បានរៀបចំការតាំងពិព័រណ៍ពាណិជ្ជ ពីថ្ងៃទី២៤-២៥ កញ្ញា នៅផ្សារទំនើបអ៊ីអន សែនសុខ ដើម្បីបង្ហាញពីកម្មវិធីទូរស័ព្ទដៃទន្លេសាប ដែលជាកម្មវិធីទូរស័ព្ទដៃដំបូងគេ ដែលផ្តល់ចំណេះដឹងបច្ចេកទេស និងព័ត៌មានទីផ្សារកសិកម្ម។ ពិព័រណ៍នេះ ក៏ដើម្បីបង្ហាញពីមុខងារថ្មីៗ របស់កម្មវិធីទូរស័ព្ទដៃទន្លេសាបនេះ ដូចជាទៅលើមុខងារដឹកជញ្ជូន និងទូទាត់តាមអនឡាញ ដែលនឹងជួយឲ្យអ្នកប្រើប្រាស់ទិញទំនិញកាន់តែងាយស្រួល ក៏ជាការបង្ហាញពីធុរកិច្ចថ្មីនៅលើ E- Commerce platform របស់ App Tonlesap ហើយក៏ជាឱកាសផ្សារភ្ជាប់ទំនាក់ទំនង រវាងតួអង្គនានាក្នុងខ្សែច្រវ៉ាក់តម្លៃកសិកម្មផងដែរ។ ពិព័រណ៍ពាណិជ្ជកម្ម ដែលគ្រឹះស្ថានមីក្រូហិញ្ញវត្ថុ អេ អឹម ខេ រៀបចំឡើងនេះ គឺស្ថិតក្រោមការឧបត្ថម្ភពី អង្គការ SNV IAP ដែលជាម្ចាស់គម្រោង មូលនិធិការបង្កើតថ្មីសម្រាប់កាត់បន្ថយភាពក្រីក្រ (IAP) ដែលសហការអនុវត្តរួមគ្នាដោយ SIDA, SNV, IB Sweden និង BoP Inc. និងគម្រោងហាវែស II នៃទីភ្នាក់ងារជំនួយអាមេរិក USAID និងការក្រោមកិច្ចសហការផងដែរ ជាមួយនាយកដ្ឋានផ្សព្វផ្សាយកសិកម្ម នៃក្រសួងកសិកម្ម រុក្ខាប្រមាញ់ និងនេសាទ។ សូមជម្រាបថា កម្មវិធីទូរស័ព្ទដៃទន្លេសាប គឺជាកម្មវិធីទូរស័ព្ទដៃ ផ្តល់ចំណេះដឹងកសិកម្មដំបូងគេនៅកម្ពុជា ដែលបង្កើតឡើងតំាងពីឆ្នំា ២០១៩ ក្នុងគោលបំណងជួយផ្តល់ចំណេះដឹងដល់កសិករ ពី បច្ចេកទេស ព័ត៌មានទីផ្សារកសិកម្ម ផ្តល់គន្លឹះសំខាន់ៗក្នុងការដាំដំណាំ ស្វែងរកសម្ភារកសិកម្ម និងចិញ្ចឹមសត្វឱ្យកាន់តែប្រសើរឡើង។ មិនតែប៉ុណ្ណោះ កសិករក៏អាចស្វែងរកសេវាហិរញ្ញវត្ថុ ដើម្បីពង្រីកមុខរបរកសិកម្មរបស់ខ្លួន តាមរយៈកម្មវិធីនេះដែរ។ កម្មវិធីនេះ ត្រូវបានដាក់ឱ្យប្រើប្រាស់ដោយឥតគិតថ្លៃលើ App Store ប្រព័ន្ធ (IOS) និង Play Store ប្រព័ន្ធ Android ដែលផ្តល់ជូនមុខងារពិសេសថ្មីៗបន្ថែមទៀតដែលបង្កលក្ខណៈងាយស្រួលដល់អ្នកប្រើប្រាស់ក្នុងការទិញទំនិញ ទូទាត់ទំនិញ និងដឹកជញ្ជូនអនឡាញ៕ (អត្ថបទពាណិជ្ជកម្ម)	ភ្នំពេញ៖ គ្រឹះស្ថានមីក្រូហិរញ្ញវត្ថុ អេ អឹម ខេ បានរៀបចំការតាំងពិព័រណ៍ពាណិជ្ជកម្មមួយ នៅថ្ងៃទី២៤ និងទី២៥ កញ្ញានេះ នៅផ្សារអ៊ីអនម៉ល សាខាសែនសុខ ដើម្បីបង្ហាញពីកម្មវិធីទូរស័ព្ទដៃទន្លេសាប និងការបន្ថែមមុខងារថ្មីនៅលើកម្មវិធីទូរស័ព្ទមួយនេះ។ មុខងារបន្ថែមថ្មីនេះ គឺ មុខងារដឹកជញ្ជូន និងទូទាត់តាមអនឡាញ ដែលអនុញ្ញាតឲ្យអ្នកប្រើប្រាស់កាន់តែងាយស្រួល។
រដ្ឋាភិបាល បានបិទប្រភេទអាជីវកម្មផ្សេងៗរួចហើយ ដូចជា ខារ៉ាអូខេ ក្លិបកម្សាន្ត និង តន្រ្តីតាមទីសាធារណៈ ជាដើម។ ចំណែក សាលារៀន ព្រះបរមរាជវាំង សារមន្ទីរ និង ការជួបជុំបែបសាសនា ក៏ត្រូវបិទដែរ។ ការបិទអស់ទាំងនេះ ស្ថិតក្រោមមូលហេតុតែមួយ គឺដើម្បីទប់ស្កាត់ការរាលដាលនៃវីរុសកូវីដ-១៩។ ប៉ុន្តែ រោងចក្រ ផ្សារ ភោជនីយដ្ឋាន ហាងកាហ្វេ និង កន្លែងលក់ដូរផ្សេងៗ រដ្ឋាភិបាល ប្រកាសថា មិនអាចបិទបានឡើយ។ លើសពីនេះ ពិធីបុណ្យចូលឆ្នាំថ្មី នៅប្រព្រឹត្តទៅជាធម្មតា ដោយរដ្ឋាភិបាល លើកទឹកចិត្តឲ្យប្រជាជន រៀបចំពិធីនិងបង្កើតបរិយាកាសសប្បាយរីករាយតាមផ្ទះវិញ ជាជាងការដើរលេងនៅខាងក្រៅ៕	បៀរកាឌិននៅទូទាំងប្រទេសកម្ពុជា ត្រូវបិទជាបណ្តោះអាសន្ន ចាប់ពីថ្ងៃទី២៥ ខែមីនា ឆ្នាំ២០២០ តទៅ រហូតដល់មានការសម្រេចថ្មី។ នេះបើតាមលិខិតជូនដំណឹងរបស់លោក ថោង ខុន រដ្ឋមន្រ្តីក្រសួងទេសចរណ៍ ដែលផ្ញើជូនអភិបាលរាជធានី-ខេត្ត។
ការព្យួរ AIFF នេះ គឺត្រូវធ្វើជាបណ្ដោះអាសន្នសិន។ មានន័យថា រាល់សកម្មភាពដែល AIFF ចូលរួម ឬព្រឹត្តិការណ៍ណាមួយ ដែលរៀបចំដោយ AIFF ត្រូវលុបចោល ឬត្រូវពន្យារពេល។ ការព្យួរនេះ នឹងលុបចោលវិញ នៅពេលបង្កើតគណៈកម្មាធិការគ្រប់គ្រង ដើម្បីទទួលយកអំណាចរបស់គណៈកម្មាធិការប្រតិបត្តិ AIFF ត្រូវបានលុបចោល។ រដ្ឋបាល AIFF មានសិទ្ធិគ្រប់គ្រងពេញលេញ លើកិច្ចការប្រចាំថ្ងៃ របស់ AIFF ។ នេះបើយោងទៅលើការផ្សាយរបស់គេហទំព័រ FIFA កាលពីថ្ងៃទី១៦ ខែសីហា ឆ្នាំ២០២២។ ការព្យួរ ឬផ្អាកសកម្មភាពរបស់ AIFF នេះ មានន័យថា ឥណ្ឌា មិនអាចចូលរួមប្រកួត AFC Asian Cup 2023 ទេ ហើយជម្រើសជំនួស ឥណ្ឌា គឺប្រទេសហ្វីលីពីន។ ម្យ៉ាងវិញទៀត ការប្រកួតមិត្តភាពជាមួយវៀតណាម ក្នុងថ្ងៃ FIFA ក៏ត្រូវបានលុបចោល ហើយសម្រាប់ ជើងឯកលីគ ក៏មិនអាចមានចូលរួមប្រកួត ជាមួយក្រុមផ្សេងទៀត ក្នុងព្រឹត្តិការណ៍ AFC Championship ដែរ។ បន្ថែមលើសពីនេះទៀត ការធ្វើជាម្ចាស់ផ្ទះរបស់ឥណ្ឌា FIFA U-17 Women's World Cup នឹងត្រូវប្ដូរម្ចាស់ផ្ទះថ្មី។ គួរបញ្ជាក់ផងដែរថា សហព័ន្ធកីឡាបាល់ទាត់ឥណ្ឌា ត្រូវបោះឆ្នោតរកមេដឹកនាំសហព័ន្ធថ្មីមួយ នាថ្ងៃទី១៥ កញ្ញា ឆ្នាំ២០២២ បន្ទាប់ពីលោក Praful Patel ប្រធានសហព័ន្ធបាល់ទាត់ឥណ្ឌា ត្រូវបានដកចេញពីតំណែង ដោយតុលាការកំពូល។ អតីតប្រធានសហព័ន្ធកីឡាបាល់ទាត់ឥណ្ឌារូបនេះ ត្រូវបានដកចេញពីមុខតំណែង បន្ទាប់ពីតុលាការកំពូលបានបង្កើតឡើងវិញ នូវគណៈកម្មាធិការគ្រប់គ្រង (CoA) ដែលនឹងត្រូវដឹកនាំដោយអតីតចៅក្រមតុលាការកំពូល A.R. Dave ដើម្បីគ្រប់គ្រងកិច្ចការរបស់សហព័ន្ធកីឡាបាល់ទាត់ឥណ្ឌាទាំងអស់ (AIFF)។ គណៈកម្មាធិការនេះ ក៏នឹងជួយសម្រួលដល់ការអនុម័តរដ្ឋធម្មនុញ្ញ AIFF ស្របតាមក្រមកីឡាជាតិ និងគោលការណ៍ណែនាំផ្សេងៗទៀតដែរ៕	ក្រុមប្រឹក្សាសហព័ន្ធកីឡាបាល់ទាត់អន្ដរជាតិពិភពលោក (FIFA) បានសម្រេចព្យួរសហព័ន្ធកីឡាបាល់ទាត់ឥណ្ឌា (AIFF) ជាបន្ទាន់ ដោយសារមានការជ្រៀតជ្រែកពីភាគីទី៣ ក្នុងរឿងរៀបចំបង្កើតក្បាលម៉ាស៊ីនថ្មី របស់ AIFF ដែលជាហេតុប៉ះពាល់យ៉ាងធ្ងន់ធ្ងរ លើលក្ខន្ដិកៈ របស់ FIFA ។
ក្រោយការប្រឈមមុខដាក់គ្នាដ៏តានតឹងក្នុងរយៈពេលប៉ុន្មានឆ្នាំចុងក្រោយនេះទាំងក្នុងវិស័យពាណិជ្ជកម្ម និងរឿងប្រភពដើមជំងឺកូវីដ-១៩ រដ្ឋាភិបាលថ្មីរបស់អូស្រ្តាលីបានព្យាយាមស្វែងរកមធ្យោបាយជួសជុល និងស្ដារទំនាក់ទំនងការទូតជាថ្មីជាមួយចិន។ ទោះយ៉ាងណា វានៅតែមិនទាន់ទទួលបានលទ្ធផលប្រសើរខ្លាំងនៅឡើយ ពិសេសរឿងការរឹតត្បិតពាណិជ្ជកម្មរបស់អូស្ត្រាលី បើទោះអូស្ត្រាលីទទូចជាច្រើនលើកច្រើនសារក៏ដោយ។ នាកិច្ចប្រជុំក្រៅវេទិកាសេដ្ឋកិច្ចពិភពលោក នៅថ្ងៃទី១៩ ខែមករា លោក Tim Ayres បានជួបជាមួយសមភាគីចិន Wang Shouwen ហើយបានអំពាវនាវជាថ្មីម្ដងទៀតឱ្យទីក្រុងប៉េកាំងដកការរឹតត្បិតពាណិជ្ជកម្មលើការនាំចេញរបស់អូស្ត្រាលីដើម្បីជាប្រយោជន៍ឱ្យដល់ភាគីទាំងសងខាង។ «ឧបការីរដ្ឋមន្ត្រីពាណិជ្ជកម្ម លោក Ayres បានលើកឡើងពីសារសំខាន់នៃកិច្ចសហប្រតិបត្តិការដើម្បីបង្ហាញលទ្ធផលនៃសន្និសីទថ្នាក់រដ្ឋមន្ត្រីរបស់អង្គការពាណិជ្ជកម្មពិភពលោកលើកទី១២ និងអំពាវនាវចិនដកការរឹតត្បិតពាណិជ្ជកម្មពេលបច្ចុប្បន្នដែលប៉ះពាល់ដល់ការនាំចេញរបស់អូស្ត្រាលីទៅចិន ដើម្បីជាផលប្រយោជន៍រួមរបស់ប្រទេសទាំងពីរ»។ អ្នកនាំពាក្យលោក Ayres លើកឡើងបែបនេះនៅក្នុងសេចក្តីថ្លែងការណ៍មួយ។ លើសពីនេះ លោក Ayres និង លោក Wang ក៏ព្រមព្រៀងលើផែនការជំនួបរវាងរដ្ឋមន្ត្រីពាណិជ្ជកម្មរបស់ប្រទេសទាំងពីរតាមប្រព័ន្ធអនឡាញ។ នេះបើតាមការរាយការណ៍របស់ទីភ្នាក់ងារព័ត៌មាន Xinhua។ កាលបរិច្ឆេទជំនួបរវាងរដ្ឋមន្ត្រីពាណិជ្ជកម្មចិនលោក Wang Wentao និងសមភាគីអូស្ត្រាលីលោក Don Farrell នៅមិនមានបានកំណត់ច្បាស់នៅឡើយទេ ដែលនោះជាជំនួបលើកដំបូងក្នុងពេល៣ឆ្នាំ។ គួរបញ្ជាក់ថា ដំណើរទស្សនកិច្ចរដ្ឋមន្ត្រីការបរទេសអូស្ត្រាលីលោកស្រី Penny Wong នៅចិនកាលពីចុងឆ្នាំ ២០២២ ត្រូវបានមើលឃើញថាជាការសម្រួលទំនាក់ទំនងទ្វេភាគីឡើងវិញ ហើយលោកស្រីក៏បានព្យាយាមជំរុញឱ្យចិនដកចេញទណ្ឌកម្មពាណិជ្ជកម្មផងដែរ។ ទំនាក់ទំនងរវាងប្រទេសទាំងពីរចាប់ផ្ដើមល្អប្រសើរឡើងវិញបន្តិច បន្ទាប់ពីនាយករដ្ឋមន្ត្រីអូស្ត្រាលី អាន់តូនី អាល់បានីស និងប្រធានាធិបតីចិន ស៊ី ជិនភីង បានជួបគ្នានៅខាងក្រៅកិច្ចប្រជុំកំពូលប្រទេសមានសេដ្ឋកិច្ចជឿនលឿនទាំង២០ (G20) កាលពីខែវិច្ឆិកាឆ្នាំមុន៕	ឧបការីរដ្ឋមន្ត្រីពាណិជ្ជកម្មអូស្ត្រាលី លោក Tim Ayres បានអំពាវនាវឱ្យចិនដកការរឹតត្បិតពាណិជ្ជកម្មផ្សេងៗលើការនាំចេញរបស់ទីក្រុងកង់បេរ៉ានៅក្នុងកិច្ចប្រជុំជាមួយសមភាគីចិននៅខាងក្រៅវេទិកាសេដ្ឋកិច្ចពិភពលោក។ នេះជាការទទូចជាថ្មីពីសំណាក់រដ្ឋាភិបាលអូស្ត្រាលីទៅចិនជុំវិញទណ្ឌកម្មពាណិជ្ជកម្មនេះ។
ថ្នាក់រៀនដែលត្រូវផ្អាកបណ្តោះអាសន្ន ក្រោយទើបដំណើរឡើងវិញបាន២ថ្ងៃនោះ មាន៩ថ្នាក់នៅវិទ្យាល័យវត្តភ្នំ ៣ថ្នាក់នៅវិទ្យាល័យបឹងប្រិយ៍ ខណៈវិទ្យាល័យ ហ៊ុន សែន ពញាពន់ វិទ្យាល័យបឹងធំ និងវិទ្យាល័យវត្តកោះ មាន១ថ្នាក់រៀងៗខ្លួន។ រដ្ឋមន្ត្រីក្រសួងអប់រំ បានបញ្ជាក់ថា ថ្នាក់រៀនដែលមិនពាក់ព័ន្ធ ត្រូវបន្តដំណើរការធម្មតា ប៉ុន្តែត្រូវរឹតត្បិតការចេញលេង បន្តពាក់ម៉ាស់ និងលាងដៃជាប្រចាំ។ «មិនអនុញ្ញាតឲ្យមានការទាក់ទងពីសិស្សថ្នាក់១ទៅថ្នាក់១ទៀត និងមិនអនុញ្ញាតឲយមានការជួបជុំ ឬប្រជុំក្រៅពីការសិក្សាក្នុងសាលារៀន»។ នេះជាការក្រើនរំលឹករបស់លោក ហង់ជួន ណារ៉ុន ដែលជាការគោរពតាមគោលការណ៍ប្រតិបត្តិស្តង់ដា (SOP)៕	យ៉ាងហោចណាស់ថ្នាក់រៀនចំនួន១៥ពី៥វិទ្យាល័យក្នុងរាជធានីភ្នំពេញ ត្រូវផ្អាកដំណើរបណ្តោះអាសន្ន និងតម្រូវឲ្យអ្នកពាក់ព័ន្ធផ្ទាល់ ធ្វើចត្តាឡីស័ក។ នេះបើតាមលិខិតលោករដ្ឋមន្ត្រី ហង់ជួន ណារ៉ុន ផ្ញើទៅកាន់ប្រធានមន្ទីរអប់រំ យុវជន និងកីឡា រាជធានីភ្នំពេញ។
សូមអ្នកលោកអ្នកស្តាប់កិច្ចសន្ទនារវាងនាយ យ៉ាន និង អ្នកស្រី ឯម លី ដូចតទៅ៖	ចម្ការលើ-កំពង់ចាម៖ គ្រួសាររបស់អ្នកស្រី ឯម លី បានទទួលចំណេះដឹងផ្នែក សិប្បកម្ម ត្បាញ ប៉ាក់ ចាក់ ក្រង ដោយដៃជាច្រើនជំនាន់មកហើយ។ សព្វថ្ងៃនេះ អ្នកស្រីផលិត កន្សោមតាឱ ទង់ ដែលត្រូវប្រើប្រាស់សម្រាប់វិស័យសាសនា កន្ទេលរំចេក កន្ទេលកក់ និងអំបោសជាដើម។ ទោះជាពុំសូវមានតម្លៃខ្ពស់ ប៉ុន្តែសម្ភារប្រើប្រាស់ចាំបាច់ទាំងនេះ ត្រូវបានផលិតដោយគ្រួសារអ្នកស្រី ឯម លី។
យ៉ាងណាមិញ ទំហំរបស់រន្ធញើសជាទូទៅត្រូវបានកំណត់ដោយហ្សែន។ ប៉ុន្តែខាងក្រោមនេះគឺជាកត្តាដ៏ចំបងបំផុតដែលនាំឲ្យរន្ធញើសរីកកាន់តែធំទៅៗ៖ អាយុ រន្ធោះសអាចនឹងទៅជាធំទៅៗបាននៅពេលអ្នកអាយុកាន់តែច្រើន ដោយសារតែ ប្រូតេអ៊ីនសម្រាប់រក្សារចនាសម្ព័ន្ធរបស់ស្បែកមានការថយចុះ ដែលជាហេតុនាំឲ្យរន្ធញើសទៅជាបាត់បង់ការទ្រទ្រង់ និងរីកធំតែម្តង។ ប្រភេទរបស់ស្បែក បើសិនជាស្បែកអ្នកមានប្រេងច្រើន ហើយកោសិការងាប់ៗរបស់ស្បែកមានច្រើនដែលធ្វើឲ្យស្ទះរន្ធញើសទៀតនោះ នឹងធ្វើឲ្យវាកាន់តែរីកធំ។ អ្នកដែលមានស្បែកមុខ ថ្ងាស ចង្កា និងច្រមុះមានជាតិប្រេងច្រើន ប្រហែលជាប្រឈមខ្លាំងនឹងបញ្ហារន្ធញើសរីកធំ។ គ្រឿងស្រវឹង ការញ៉ាំគ្រឿងស្រវឹងរ៉ាំរ៉ៃមិនមែនមានផលអាក្រក់ចំពោះតែថ្លើមទេ តែក៏អាចបណ្តាលឲ្យសរសៃឈាម និងក្រពេញញើសរីកធំដែរ។ មានន័យថា រន្ធញើសកាន់តែធំជាពិសេសនៅតំបន់ចង្កា និងច្រមុះតែម្តង៕ ផ្តល់សិទ្ធិដោយ៖ www.health.com.kh	បើយើងនិយាយដល់រឿងរន្ធញើសលើស្បែក គឺជាច្រកចេញមួយនៃជាតិប្រេងសេបូមដែលមាននាទីផ្តល់ភាពរំអិលដល់ស្បែក។ ប្រេងនេះសំខាន់ណាស់សម្រាប់ថែរក្សាស្បែកឲ្យមានសុខភាពល្អ ហើយក៏ជារបាំងការពារស្បែកកុំឲ្យស្ងួតផងដែរ។
ក្នុងភាសាបារាំង barriere គឺរនាំង រីឯ barrage គឺជាទង្វើ ឬលទ្ធផលនៃការនៃឃាំង។ តើភាសាខ្មែរ គួរប្រើពាក្យអ្វីជំនួសពាក្យ ប៉ារ៉ាស់(Barrage)? ជាភាសាខ្មែរ គេអាចប្រើប្រាស់ពាក្យ«រនាំងឃាំង» ឬ« របាំង»។ ឧទាហរណ៍ថា នគរបាលដាក់«រនាំងឃាំង» ឬដាក់ «របាំងដែក» មិនឲ្យមនុស្សចេញចូលក្នុងតំបន់បិទខ្ទប់៕	ពលរដ្ឋខ្មែរដូចជាភាគច្រើនគួរសមនៅបន្តនិយាយថា អូហ៍ នគរបាលដាក់ ប៉ារ៉ាស់ នៅខាងមុខមិនឲ្យមនុស្សចេញចូល។ ពាក្យ ប៉ារ៉ាស់ ឬបារ៉ាស់នេះ គឺជាពាក្យកម្ចីមកពីភាសាបារាំងថា Barrage ឬbarriere។
ដើម្បីកុំឲ្យមានការទិញចំរបស់ក្លែងក្លាយ សូមបងប្អូនប្រជាពលរដ្ឋខ្មែរទាំងអស់ ពិនិត្យតែម ឬ Sticker របស់ក្រុមហ៊ុន KTH ឲ្យបានត្រឹមត្រូវ។ គួររំលឹកថា Nokia ចេក 8110 តម្លៃ ៦៩ ដុល្លារនេះ បានរចនាឡើងជាមួយរូបរាង្គយ៉ាងស្អាត មានអេក្រង់ ២.៤ អ៊ីញ នឹងអាចប្រើស៊ីមបាន ២ អង្គផ្ទុកទិន្នន័យ 512MB មានកាម៉េរ៉ា ២ មេហ្គាភិចសែល និងភ្ជាប់មកជាមួយថាមពលថ្ម 1500 mAh។ Nokia 8110 បំពាក់មកជាមួយបន្ទះឈីប Qualcomm Snapdragon 205 ។ លើសពីនេះ Nokia 8110 ក៏បានបញ្ចូលកម្មវិធី Google Assistant, Google Search, Google Maps និង Facebookផងដែរ។ Nokia 8110 នេះ ក៏អាចផ្ញើ និងទទួលអ៊ីម៉ែល ឬ Contact និង Calendar ដែលបានsync ជាមួយ Gmail និង Outlook.comបានទៀតផង។ កាន់តែពិសេសនោះ លោកអ្នកអាច share hotspot តាមបណ្តាញអ៊ីនធឺណិត ពីទូរស័ព្ទមួយផ្សេងទៀត បានយ៉ាងងាយស្រួលបំផុត៕ (អត្ថបទពាណិជ្ជកម្ម)	HMD GLOBAL បានប្រកាសនូវស្មាតហ្វូនប៊ូតង់សេរីថ្មី Nokia ចេក 8110 ដែលមានរូបរាងស្អាតមិនធម្មតា និងបាននាំចូលមកលក់ក្នុងទីផ្សារកម្ពុជា ក្នុងតម្លៃ ៦៩ដុល្លារ តាំងតែពីខែ មីនាមកម្ល៉េះ។ យើងសង្កេតឃើញថា ចាប់តាំងពីនាំយក Nokia ចេក 8110 មកកម្ពុជា ឃើញមានក្រុមហ៊ុនមួយចំនួន ព្យាយាមចម្លងធ្វើរបស់ក្លែងក្លាយ លក់នៅប្រទេសកម្ពុជា។
The first cargo train departed from Zhengzhou for Hamburg on July 18, 2013. That year saw only 13 such trips. Other routes between Chinese and European cities also saw a similar rocketing growth in the number of cargo trains in the past few years. The number of China-Europe freight trains reached a new high in 2017, surpassing the past six years combined, with more than 3,000 cargo trains traveling on 57 lines between the two sides. The number of such train trips is expected to reach 4,000 in 2018, according to China Railway Corporation. The China-Europe rail service, a significant part of the China-proposed Belt and Road Initiative, is expected to boost trade between China and Europe. In the first 10 months of 2017, trade between the two sides increased 16.2 percent year-on-year to 3.4 trillion yuan (513 billion U.S. dollars). BASIS FOR CHINA-EUROPE TIES The astonishing growth of China-Europe trade shows that the European economy is recovering. "The European economy is stabilizing and picking up, with its GDP growth in the first three quarters of 2017 surpassing that of the United States," Zhao Chen, chief of European International Relations Department at Institute of European Studies under Chinese Academy of Social Sciences, told Xinhua. "With a developed high-end manufacturing industry, Germany, a leader in the European economy, maintained a financial surplus in 2017," said Zhao. He believed that the recent failure to form a coalition government in Germany is temporary and a stable government will be established at the beginning of 2018. "Led by the German economy, Europe's internal demand and exports are expected to increase gradually," Zhao said. "The basis for the China-Europe relations lies in economy," he said. " China will expand exports in 2018 and the improvement of the European economy will promote a more balanced bilateral trade relationship." In the eyes of Lai Suet Yi, lecturer and researcher with the Center for European Studies at China's Guangdong University of Foreign Studies, China-European Union (EU) trade relations will be "more bumpy" than before. "Due to the rise of anti-globalization sentiment as well as populism inside the EU, China-EU trade relations will be more bumpy than before, especially on steel over-productivity, anti-dumping duties and China's outward investment to the EU," Lai told Xinhua. But such disputes will not affect China-Europe trade at large. "In the over-560 billion-U.S.-dollar bilateral trade, disputes cover only less than 3 percent of the total and most of it is win-win," Zhao said. "Therefore, cooperation far outweighs divergence," he said. STABLE RELATIONS AMID EUROPEAN UNCERTAINTIES The year 2017 saw great uncertainties in Europe. "Brexit negotiation has just passed stage I. Stage II and stage III will be much tougher," Lai said. On Dec. 15, leaders of the 27 EU members who gathered in Brussels for the winter EU summit approved the second phase of Brexit talks. According to a guideline submitted by the General Secretariat of the European Council to the leaders, negotiations in the second phase can only progress as long as all commitments undertaken during the first phase are respected in full and translated faithfully into legal terms as quickly as possible. "Besides, we are still waiting to see if Germany will sign up with France for an ambitious plan for further EU integration," Lai added. But Lai believes that despite so much uncertainty facing the EU, its relations with China will not be affected, "as China is its second largest trade partner and key partner in international affairs." "Europe is at a phase of reform and European integration is at a crossroad as populism has swept the continent," Zhao said. "Whether Europe will deepen its integration or prevent such events as Brexit, China will not interfere in the continent's internal affairs." "Notwithstanding the various uncertainties in Europe, China's Europe policy remains consistent and rock-firm," Chinese Foreign Minister Wang Yi told a symposium in December. "We firmly support the European integration process and welcome EU's unity and development." "We are committed to managing and handling differences on the basis of mutual respect, and will work to expand converging interests and explore new growth areas in regional cooperation to enrich and expand the strategic substance of China-Europe relations," Wang said. BUILDING MUTUAL TRUST On how to boost mutual trust between China and Europe, Zhao said the two sides can enhance mutual understanding through communication between media and think tanks. Gerhard Stahl, a visiting professor at the College of Europe in Bruges, Belgium, and the Peking University HSBC Business School, said China and Europe can enhance people-to-people exchanges through cultural activities and tourism. "To make sure people understand the diversity or differences of this colorful Chinese population, art is one of the most interesting channels where people very quickly realize that Chinese citizens have the same problems as Europeans and where people develop sympathy," Stahl told Xinhua. "Also, what builds trust? It is tourism if it is well done, so that people can explore the beauty, the history of China, and some modern part of China. And vice versa, if Chinese people come to see Europe, it also helps a lot," he said. Mutual visits of Chinese and European tourists have seen an annual growth of 10.6 percent since Europe was listed as a tourist destination for Chinese citizens in 2004, according to Dai Bin, director of China Tourism Academy, a research institution affiliated with the China National Tourism Administration. In 2016, more than 3.1 million Europeans visited China and over 3.4 million Chinese citizens visited European countries, Dai told a recent meeting on China-EU tourism. The China-EU Tourism Year 2018 will be inaugurated in January.	BEIJING: On Christmas Day, a cargo train loaded with 90 standard containers of goods left Zhengzhou, central China's transport hub, for Hamburg in northern Germany. It marked the 1,000th such trip between the two cities.
ក្រុមហ៊ុនផលិតស្រាបៀរកម្ពុជា (CBL) បានបញ្ជូនម្ចាស់ហាងចំនួន ១០ នាក់មកពីរាជធានីភ្នំពេញ ខេត្តព្រះសីហនុ និងខេត្តសៀមរាបដើម្បីធ្វើដំណើរកម្សាន្តដ៏អស្ចារ្យទៅកាន់ប្រទេសក្រិក។ ពួកគាត់មានមោទនភាពតំណាងប្រទេសកម្ពុជាក្នុងចំណោមអ្នកគាំទ្រ Heineken រាប់រយនាក់មកពីជុំវិញពិភពលោកដែលចូលរួមព្រឹត្តិការណ៍នេះ។ ពួកគាត់បានឡើងជិះនាវាកម្សាន្តរយៈពេលបីថ្ងៃ ដែលដឹកនាំដោយកំពូលតារាបាល់ទាត់ប្រេស៊ីលល្បីល្បាញទូទាំងពិភពលោកគឺ Ronaldinho! កម្មវិធីនេះពោរពេញទៅដោយសកម្មភាពដែលមានការប្រកួតបាល់ទាត់នៅលើឆ្នេរខ្សាច់ មានអ្នកសម្តែងជិះស្គីលើទឹក ក្រុមឌីជេផ្តល់ការកម្សាន្តជូនទស្សនិកជន និងការសម្តែងជំនាញពិសេសមួយចំនួនពីលោក Ronaldinho ។ ទន្ទឹមនឹងនេះផងដែរ អ្នកមានសំណាងមួយចំនួនមានឱកាសទស្សនាការប្រកួតវគ្គផ្តាច់ព្រ័ត្រនៅក្នុងទីក្រុង Cardiff, UK ព្រមទាំងតំណាងឱ្យប្រទេសកម្ពុជាផងដែរ។ ស្រាបៀរ Heineken កំពុងពាំនាំជូនលោកអ្នកនូវព្រឹត្តិការណ៍ផ្សេងៗដែលគេប្រាថ្នាចង់ឃើញបំផុតនៅលើពិភពលោក។ សូមធ្វើឲ្យប្រាកដ៏ថា លោកអ្នកក៏ជាសមាជិកនៃគ្រួសារនេះផងដែរ ហើយសូមពិសាដោយការទទួលខុសត្រូវជានិច្ច។ ចំពោះព័ត៌មានបន្ថែម សូមចូលទៅកាន់គេហទំព័រហ្វេសប៊ុករបស់ស្រាបៀរ Heineken: www.facebook.com/Heineken/ ( អត្ថបទពាណិជ្ជកម្ម )	ស្រាបៀរ Heineken បានបញ្ចេញស្ពតពាណិជ្ជកម្មទូរទស្សន៍ថ្មីជាច្រើនអំពីការប្រកួតក្របខ័ណ្ឌ UEFA Champions League ដែលបង្ហាញពីអ្នកចាត់ការក្លិបម្នាក់ដែលបានឈ្នះពានក្របខ័ណ្ឌ UEFA Champions League ចំនួនពីរសម័យកាលគឺលោក លោក Jose Mourinho សម្រាប់យុទ្ធនាការក្របខ័ណ្ឌនេះ។
ជំនាញប្រចាំថ្ងៃរបស់លោក ឃួន ចំរើន គឺ គឺជាទន្តវេជ្ជសាស្រ្ត (Dentist)។ លោកបានទទួលបានសញ្ញាបត្របណ្ឌិតផ្នែកទន្តសាស្រ្តនៅក្នុងប្រទេសកាណា។ ប៉ុន្តែ គំនិតរបស់លោកទន្តបណ្ឌិតស្ថិតនៅជាប់ជាមួយបរិស្ថាន។ បរិស្ថាន និងទន្តវេជ្ជសាស្រ្តមិនអាចកាត់ផ្តាច់ពីជិវិតរបស់លោកបានឡើយ។ ធ្វើនយោបាយអនុញ្ញាតឲ្យលោកទន្តបណ្ឌិតអាចអនុវត្តទស្សនរបស់លោកមួយចំនួនដើម្បីជួយសង្គម និងពិភពលោកបានធំជាងការងារជំនាញ។ ដោយសារតែហេតុផលនេះហើយ ទើបលោកត្រូវតែប្រឡូកចូលក្នុងពិភពនយោបាយក្នុងអាយុ៤៦ឆ្នាំ។ លោកឈរឈ្មោះជាបេក្ខជនតំណាងរាស្រ្តឯករាជ្យសម្រាប់ការបោះឆ្នោតតំណាងរាស្រ្តនៅក្នុងប្រទេសកាណាដានៅថ្ងៃទី២០ខែកញ្ញាឆ្នាំ២០២១ខាងមុខនេះ។ កើតនៅឆ្នាំ១៩៧៥, លោក ឃួន ចំរើន ដែលបានចាកចេញពីប្រទេសកម្ពុជាទៅរស់នៅក្នុងប្រទេសកាណាដាកាលពីឆ្នាំ ១៩៨២ ទទួលបានសញ្ជាតិកាណាដានៅឆ្នាំ១៩៨៥ ហើយនៅឆ្នាំ២០០០ លោកទទួលបានសញ្ញាបត្របណ្ឌិតផ្នែកទន្តសាស្រ្តពីសកលវិទ្យាល័យ Laval នៅក្នុងប្រទេសកាណាដា។ តាមរយៈបទសម្ភាសតាមសារអេឡិចត្រូនិកជាភាសាបារាំងជាមួយអ្នកសារព័ត៌មានអេឡិចត្រូនិក Thmeythmey.com, លោក ឃួន ចំរើន បាននិយាយថា រឿងបរិស្ថាន, ការប្រែប្រួល អាកាសធាតុ, ការអភិវឌ្ឍដោយគិតគូរពីបរិស្ថាន គឺជាអ្វីដែលរដ្ឋាភិបាលមិនត្រូវមើលរំលង។ «ខ្ញុំចង់បន្សល់ទុកនូវកេរដំណែលវិជ្ជមានល្អៗនៃសង្គមប្រសើរមួយសម្រាប់ក្មេងជំនាញក្រោយ»។ នេះ គឺជាការបញ្ជាក់់បន្ថែមរបស់លោក ឃួន ចំរើន។ ចំណុចមួយទៀតដែលបេក្ខជនតំណាងរាស្រ្តរូបនេះលើកឡើងនៅក្នុងយុទ្ធនាការបោះឆ្នោតរបស់លោកដែរនោះ គឺជាលំនៅដ្ឋាននៅកាណាដាមានអគិ្គសនីឯករាជ្យដែលបង្កើតឡើងពីព្រះអាទិត្យ ពោល គឺមិនមែនអគ្គិសនីដែលផ្តល់ឲ្យដោយស្ថាប័នមួយដូចសព្វថ្ងៃនេះឡើយ។ កាលពីឆ្នាំ២០១៩កន្លងមក លោក ឃួន ចំរើន បានឈរឈ្មោះតំណាងឲ្យ «គណបក្សប្រជាធិបតេយ្យថ្មីនៃកាដាណា» (Le Nouveau Parti Démocratique du Canada)។ តែសម្រាប់ពេលនេះ ដោយសារតែគោលនយោបាយគណបក្សខុសពីគោលការណ៍របស់លោក, លោក ចំរើន សម្រេចចិត្តឈរឈ្មោះជាបេក្ខជនតំណារាស្រ្តឯករាជ្យ។ សូមបញ្ជាក់ថា សម្រាប់ការបោះឆ្នោតនៅថ្ងៃទី២០ខែកញ្ញាឆ្នាំ២០២១នេះ ក្រៅពីគណបក្សតូចៗ និងបេក្ខជនឯករាជ្យ គេសង្គេតឃើញមានគណបក្សធំៗចំនួន៥ក្នុងនោះមានគណបក្ស Liberal, Conservative, Bloc Québécois, New Democratic និង Green កំពុងត្រៀមប្រកួតប្រជែងដណ្តើមកៅអីរដ្ឋសភាចំនួន៣៣៨៕	ភ្នំពេញ៖ កាលពីអាណត្តិមុននៅឆ្នាំ២០១៩, លោក ឃួន ចំរើន សញ្ជាតិ កាណាដា ដើមកំណើតខ្មែរ បានសម្រេចចិត្តឈរឈ្មោះជាបេក្ខជនតំណាងរាស្រ្តប្រចាំខេត្ត កេបិច (Québec) នៃប្រទេសកាណាដា សម្រាប់គណបក្សធំលំដាប់លេខរៀងទី៣នៅក្នុងប្រទេសកាណាដាដែលមានឈ្មោះថា៖«គណបក្សប្រជាធិបតេយ្យថ្មីនៃកាដាណា» (Le Nouveau Parti Démocratique du Canada)។ តែសម្រាប់ការបោះឆ្នោតតំណាងរាស្រ្តនៅថ្ងៃទី២០ខែកញ្ញា២០២១ខាងមុខនេះ, លោក ឃួន ចំរើន លែងឈរឈ្មោះតំណាងឲ្យគណបក្សនយោបាយទៀតហើយ ផ្ទុយទៅវិញ លោកឈរឈ្មោះជាបេក្ខជនឯករាជ្យសម្រាប់មណ្ឌល BellechasseLes EtcheminsLévis នៃខេត្ត កេបិច (Québec)។
«បញ្ញត្ត»ជាកិរិយាសព្ទ ដែលមានន័យថា ហាមប្រាម, តាំងទុកហើយ, រៀបចំហើយ។ ឧទាហរណ៍៖ ព្រះរាជបានប្រកាសបញ្ញត្ត មិនឱ្យប្រជាជន កាប់ឈើដែលត្រូវជាប់ពន្ធ ដោយឥតមានច្បាប់អនុញ្ញាត។ «បញ្ញត្តិ»ជានាម មានន័យថាសេចក្តីដែលគេហាមប្រាម, ពាក្យដែលគេកំណត់ហៅ។ ឧទាហរណ៍៖ ធ្វើខុសនឹងបញ្ញត្តិ៕	រវាងពាក្យ«បញ្ញត្ត»និង«បញ្ញត្តិ»មានសំឡេងសូរសព្ទដូចគ្នា តែការប្រើប្រាស់ខុសគ្នា គ្រាន់តែអាចសរសេរបានពីរបែប មួយជា«កិរិយាសព្ទ» និងមួយទៀតជា«នាម»។
កាលពីថ្ងៃទី៤ ឧសភា កីឡាករទាំងពីរនេះ ក៏ដណ្តើមបានមេដាយមាស សម្រាប់ការសម្តែងជាគូ Mens' Duo ដែរ។ វាជាវិញ្ញាសាថ្មីសម្រាប់កម្ពុជា។ ប៉ុន្តែយុវជន ម៉ូណាមីថុរ៉ា និង ពីរកក្កដា អះអាងថា ខ្លួនទើបចាប់ផ្ដើមសម្ដែងរួមគ្នា ក្នុងរយៈពេល២ឆ្នាំប៉ុណ្ណោះ ។ ប៉ុន្តែពួកគេបានប្រឹងប្រែងហ្វឹកហាត់ និងយកមេដាយមាសជូនជាតិក្នុងនាមជាម្ចាស់ផ្ទះ ស៊ីហ្គេម៕	កីឡាករជឺជិតស៊ូ គង់ ម៉ូណាមីថុរ៉ា និង ទូច ពីរកក្កដា ឈ្នះមេដាយមាសទី២ សម្រាប់ព្រឹត្តិការណ៍ស៊ីហ្គេមនៅកម្ពុជា សម្រាប់ការសម្តែងជាគូ លើវិញ្ញាសា Duo នៅមជ្ឈមណ្ឌល OCIC។
លោក សុខ លូ អភិបាលនៃគណៈអភិបាលខេត្តកំពង់ធំ បានបញ្ជាក់នៅក្នុងពិធីជួបជុំពិសាអាហារសាមគ្គី និងបទបង្ហាញអំពីគម្រោងវិនិយោគ របស់ក្រុមហ៊ុនអុីណារីតា ឌីវេឡុបម៉ិន ឯ.កថាខេត្តកំពង់ធំ ជាខេត្តដែលមានសក្តានុពលគ្រប់វិស័យ។ បើតាមលោកអភិបាលខេត្ត ខេត្តដែលមានទំហំផ្ទៃដីធំជាងគេទី២ ក្នុងចំណោមខេត្តទាំងអស់ក្នុងប្រទេសកម្ពុជា នេះស្ថានភាពដីដែលសម្បូរដោយជីវជាតិដែលអាចដាំដំណាំបានគ្រប់ប្រភេទ ហើយល្អប្រសើរសម្រាប់ការអភិវឌ្ឍន៍ ជាពិសេស ក៏មានតំបន់ទេសចរណ៍វប្បធម៌ដ៏ល្បីល្បាញ គឺប្រាសាទសំបូរព្រៃគុក និងមានសក្តានុពលផ្សេងៗជាច្រើនទៀត ។ លោក សុខ លូ ក៏បានថ្លែងស្វាគមន៍យ៉ាងកក់ក្តៅ ចំពោះវត្តមានរបស់ក្រុមហ៊ុន ENARITA ដែលបានចូលមកវិនិយោគ នៅក្នុងខេត្តកំពង់ធំ ពិសេស នឹងបានជួយទៅដល់ជីវភាពរបស់បងប្អូនប្រជាពលរដ្ឋឲ្យមានភាពប្រសើរឡើងបន្ថែមទៀត។ ទន្ទឹមនឹងនោះដែរ លោកអភិបាលខេត្ត បានជំរុញឲ្យប្រជាពលរដ្ឋក្នុងខេត្តកំពង់ធំ ទុកចិត្តលើគម្រោងវិនិយោគពិតប្រាកដរបស់ក្រុមហ៊ុន ENARITA ដើម្បីទទួលបាននូវឱកាសចំណេញផ្សេងៗពីក្រុមហ៊ុន។ ឆ្លៀតក្នុងឱកាសនោះ ដែរ ក៏សូមអរគុណចំពោះក្រុមហ៊ុន ដែលបានរួមចំណែកឧបត្ថម្ភ គាំទ្រ ដល់កម្មវិធីសង្ក្រាន្តសំបូរព្រៃគុក ដែលរៀបចំឡើងដោយរដ្ឋបាលខេត្ត កាលពីពេលកន្លងទៅ និងសំណូមពរឲ្យ សមាគមសប្បុរសធម៌ដានីញ៉ែល ដែលជាបុត្រសម្ព័ន្ធមួយ របស់ក្រុមហ៊ុន ENARITA ជួយដល់បងប្អូនប្រជាពលរដ្ឋក្រីក្រ ដែលកំពុងខ្វះខាតឲ្យបានធូរស្រាល និងដោះទុក្ខលំបាកមួយរយៈផងដែរ។ ដោយឡែក លោក ឌីម សួនណាត និង លោកស្រី ម៉ក់ សុភក្ត្រ័ ដែលជាអគ្គនាយកក្រុមហ៊ុន ENARITA ក៏សូមថ្លែងអំណរគុណ ចំពោះការស្វាគមន៍យ៉ាងកក់ក្តៅ ពីសំណាកលោក ឯកអភិបាលខេត្ត មន្ត្រីរាជការគ្រប់ជាន់ថ្នាក់ ពិសេសបងប្អូនប្រជាពលរដ្ឋ ដែលបានចំណាយពេលវេលាដ៏មានតម្លៃ ចូលរួមនៅក្នុងឱកាសនេះ។ ក្រុមហ៊ុន សន្យាថា នឹងផ្តល់ជូននូវសេវាកម្មដ៏ល្អចំពោះអតិថិជនទាំងអស់ ហើយនឹងរួមគ្នាជួយអភិវឌ្ឍន៍សេដ្ឋកិច្ចគ្រួសារ ឲ្យមានភាពរីកចម្រើនទៅមុខ។ គួរបញ្ជាក់ផងដែរថា ក្រុមហ៊ុន អុីណារីតា ឌីវេឡុបមិន ឯ.ក គឺជាក្រុមហ៊ុនវិនិយោគ ទៅលើវិស័យអចនលទ្រព្យដ៏ធំមួយនៅក្នុងប្រទេសកម្ពុជា ដែលផ្ដល់ជូននូវ Promotion ពិសេស«ទិញដីបានលុយ» រួមទាំង«Promotionមាស» ទិញដីចំនួន1ឡូត៍ ថែមមាស ១ជី ឬក៏ទូរសព្ទ័ដៃ មួយគ្រឿងបន្ថែមទៀតផង។ មិនតែប៉ុណ្ណោះ ក្រុមហ៊ុនក៏មានសេវាកម្ម ជាច្រើនដូចជាផលិតទឹកបរិសុទ្ធ ផលិតផល និងសម្ភារកីឡា ហាងកាហ្វេរីតា នៅខេត្តសៀមរាប និងភ្នំពេញ ព្រមទាំងសេវាកម្មផ្សេងៗ ជាច្រើនទៀត៕ (អត្ថពាណិជ្ជកម្ម)	កំពង់ធំ៖ ក្រុមហ៊ុន ENARITA ដែលជាក្រុមហ៊ុនវិនិយោគទៅលើវិស័យអចនលទ្រព្យដ៏ធំមួយនៅកម្ពុជា បានបន្តបោះជំហានវិនិយោគថ្មីមួយទៀត ទៅកាន់ខេត្តកំពង់ធំ។ វត្តមានរបស់ក្រុមហ៊ុនអចនលទ្រព្យ ENARITA ទទួលបានការសាទរ និងស្វាគមន៍យ៉ាងខ្លាំងពីថ្នាក់ដឹកនាំ ក៏ដូចជាប្រជាពលរដ្ឋ។
រដ្ឋមន្ត្រីក្រសួងយុត្តិធម៌ម៉ាឡេស៊ីលោក Liew Vui Keongកាលពីថ្ងៃពុធបាននិយាយថា គណរដ្ឋមន្ត្រីនឹងបញ្ចប់ទោសប្រហារជីវិត និងព្យួរការកាត់ទោសប្រហារជីវិតដែលត្រូវបានកំណត់រហូតទាល់តែច្បាប់នេះចូលជាធរមាន។ នាពេលថ្មីៗនេះអ្នកទោសជាង១២០០នាក់កំពុងជាប់ទោសប្រហារជីវិត។ សារព័ត៌មានNew Straits Times បានដកស្រង់សម្តីរបស់លោក Liew Vui Keong ដោយបាននិយាយថា «ទោសប្រហារជីវិតទាំងអស់នឹងត្រូវលុបចោល»។ លោក Gobind Singh Deoរដ្ឋមន្ត្រីក្រសួងទំនាក់ទំនងនិងពហុផ្សព្វផ្សាយកាលពីថ្ងៃព្រហស្បតិ៍បានថ្លែងថាច្បាប់ស្តីពីការបះបោរដែលត្រូវបានបង្កើតឡើងដោយចក្រភពអង់គ្លេសកាលពីឆ្នាំ១៩៨៤ ក៏នឹងត្រូវលុបចោលផងដែរ។ សំណើលុបចោលច្បាប់ទាំងពីរនេះត្រូវគេរំពឹងថានឹងត្រូវលើកមកពិភាក្សានៅក្នុងសម័យប្រជុំសភានៅថ្ងៃចន្ទខាងមុខនេះ៕ សូមចុចទៅប្រភពដើម VOA ត្រង់នេះ	រដ្ឋាភិបាលម៉ាឡេស៊ីគ្រោងលុបចោលទោសប្រហារជីវិតនិងច្បាប់ដែលបានប្រើកាលពីយុគសម័យអាណានិគមដើម្បីបង្ក្រាបពួកប្រឆាំង។ នេះបើយោងតាមពួកមន្ត្រីបាននិយាយនៅសប្តាហ៍នេះ។
យោងតាមប្រព័ន្ធផ្សព្វផ្សាយក្នុងស្រុករុស្ស៊ី ការនាំចេញជីរុស្ស៊ីទៅកាន់អាម៉េរិកបានកើនឡើង៥ភាគរយក្នុងរយៈពេល៧ខែដំបូងធៀបនឹងរយៈពេលដូចគ្នានៃឆ្នាំមុនមានដែលមាន៩០០។ ក្នុងរយៈពេល៧ខែឆ្នាំ២០២៣ អាម៉េរិកបាននាំចូលជីពីរុស្ស៊ីក្នុងតម្លៃ៩៤៤ដុល្លារឯណោះ។ យ៉ាងណាមិញ ក្នុងខែកក្កដា ការទិញរបស់អាម៉េរិកបានធ្លាក់ចុះបីដងធៀបនឹងខែមិថុនាដែលជាកម្រិតទាបបំផុតចាប់តាំងពីខែសីហា ឆ្នាំ ២០២១។ រុស្សីដែលជាប្រទេសផលិតជីដ៏ធំ ជាអ្នកផ្គត់ផ្គង់ធំជាងគេទីពីរដល់អាម៉េរិកក្នុងរយៈពេល៧ ខែឆ្នាំ២០២៣ បន្ទាប់ពីកាណាដា។ ក្រោយការឈ្លានពានអ៊ុយក្រែន អាម៉េរិក និងប្រទេសលោកខាងលិចមួយចំនួនទៀតដាក់ទណ្ឌកម្មសន្ធឹកសន្ធាប់លើរុស្ស៊ី។ ប៉ុន្តែការនាំចេញជីរបស់រុស្ស៊ីដែលមានចំណែក១៤ភាគរយនៃពាណិជ្ជកម្មពិភពលោក មិនត្រូវបានហាមឃាត់ដោយប្រទេសលោកខាងលិចណាមួយឡើយ។ អាម៉េរិកក៏ធ្លាប់បញ្ជាក់ថា ខ្លួនមិនមានចំណាប់អារម្មណ៍ក្នុងការទាញស្បៀងអាហារក្នុងជម្លោះនោះឡើយព្រោះអាចបង្កើតវិបត្តិមនុស្សធម៌ និងប៉ះពាល់ដល់ប្រជាជនងាយរងគ្រោះ។ កន្លងមក ការដាក់ទណ្ឌកម្មរបស់លោកខាងលិចផ្តោតលើផ្នែកហិរញ្ញវត្ថុរបស់រុស្ស៊ីដែលវាបានរារាំងការនាំចេញរបស់រុស្ស៊ីព្រោះក្រុមហ៊ុននានាពិបាកដំណើរការការទូទាត់៕	ទីភ្នាក់ងារព័ត៌មានរុស្ស៊ី RIA Novosti បានរាយការណ៍នាថ្ងៃទី១៨ ខែកញ្ញាថា អាម៉េរិកបាននាំចូលជីរុស្សីក្នុងបរិមាណដ៏ច្រើនដែលមានតម្លៃ៩៤៤លានដុល្លារពីខែមករាដល់ខែកក្កដា ដែលជាតួលេខដ៏ច្រើនមួយ។
លោក ហ្សេដ រ៉ាអាដ អាល ហូសសេន (Zeid Ra'ad Al Hussein) ឧត្តមស្នងការអង្គការសហប្រជាជាតិទទួលបន្ទុកសិទ្ធិមនុស្ស នៅថ្ងៃ១១ ធ្នូ បានថ្លែងទៅកាន់ក្រុមប្រឹក្សាសន្តិសុខអង្គការសហប្រជាជាតិ ថា លោក ពិតជាសោកស្តាយដែលការបំពានសិទ្ធិមនុស្សរបស់រដ្ឋាភិបាលក្រុងព្យុងយ៉ាងកាន់តែអាក្រក់ខ្លាំង។ វាធ្វើឲ្យប្រជាជនកូរ៉េខាងជើងជាង២៥លាននាក់រងការប៉ះពាល់ ខណៈស្ថានភាពសន្តិសុខនៅឧបទ្វីបកូរ៉េ ក៏កាន់តែតានតឹងនោះ ។ តាមការចុះផ្សាយរបស់មជ្ឈមណ្ឌលព័ត៌មានអង្គការសហប្រជាជាតិ នាវេទិកាជាមួយនឹងក្រុមប្រឹក្សាសន្តិសុខដដែលនោះ លោកឧត្តមស្នងការខាងលើ ក៏បានឲ្យដឹងដែរថា ពលរដ្ឋកូរ៉េខាងជើងដែលបានរត់គេចពីប្រទេសខ្លួននោះ បានរាយការណ៍ប្រាប់មន្ត្រីលោកថា ការបំពានសិទ្ធិមនុស្សមានគ្រប់រូបភាពក្នុងជីវភាពរស់នៅរបស់ប្រជាជននៅទីនោះ ។ ការបំពានទាំងនោះរួមមាន ការធ្វើទារុណកម្មនៅមជ្ឈមណ្ឌលឃុំឃាំង ដែលជាទីកន្លែង សាកសួរព័ត៌មាន និងចម្លើយសារភាពប្រជាជនដែលត្រូវបានគេសង្ស័យថាមានផែនការចាកចេញពីប្រទេស ឬមានទំនាក់ទំនងជាមួយនឹងពិភពខាងក្រៅ ។ អ្នកត្រូវបានឃុំឃាំងទាំងនោះ ក៏ត្រូវបានដាក់ឲ្យធ្វើការនៅគម្រោងហេដ្ឋារចនាសម្ព័ន្ធក្នុងលក្ខខណ្ឌដែលលំបាកវេទនាទៀតផង ។ ប្រមុខសិទ្ធិមនុស្សអង្គការសហប្រជាជាតិ បានបន្តទៀត ប្រជាជនកូរ៉េខាងជើង ក៏រងការបំពានសិទ្ធិផ្នែកសេដ្ឋកិច្ច សង្គម និងវប្បធម៌ផងដែរ ដោយក្នុងនោះ ពួកគេត្រូវប្រឈមនឹងអសន្តិសុខស្បៀង និងអំពើពុករលួយ ដែលបង្ខំឲ្យពួកគេ ត្រូវបង់លុយដើម្បីអាចឲ្យកូនរបស់ពួកគេទទួលបានការអប់រំ និងទទួលបានសេវាសុខភាពជាដើម ។ ដោយឃើញពីស្ថានភាពអាក្រក់ក្នុងការរស់នៅនេះ លោកប្រមុខសិទ្ធិមនុស្ស បានទទូចឲ្យក្រុមប្រឹក្សាសន្តិសុខអង្គការសហប្រជាជាតិ ពិនិត្យ និងវាយតម្លៃលើផលប៉ះពាល់លើសិទ្ធិមនុស្សដោយសារការដាក់ទណ្ឌកម្មរបស់ក្រុមប្រឹក្សាសន្តិសុខ និងធានាឲ្យបានពីផលប៉ះពាល់អប្បបរមានៃចំណាត់ការប្រឆាំងកូរ៉េខាងជើងជាមួយនឹងជំនួយមនុស្សធម៌សម្រាប់ប្រជាជនកូរ៉េខាងជើង ។ សម្រាប់លោក ទណ្ឌកម្មដែលដាក់ដោយក្រុមប្រឹក្សាសន្តិសុខកន្លងមក បានប៉ះពាល់ខ្លាំងដល់ការផ្តល់ជំនួយមនុស្សធម៌ដល់ប្រជាជនងាយរងគ្រោះប្រមាណជាង១៣លាននៅក្នុងប្រទេសកូរ៉េខាងជើង ៕	ប្រមុខសិទ្ធិមនុស្សអង្គការសហប្រជាជាតិ បានគូសបញ្ជាក់ថា ស្ថានភាពសិទ្ធិមនុស្សរបស់កូរ៉េខាងជើងកាន់តែអាក្រក់ខ្លាំង។ ប្រមុខសិទ្ធិមនុស្ស ក៏បានស្នើក្រុមប្រឹក្សាសន្តិសុខអង្គការសហប្រជាជាតិ ឲ្យបែងចែកគ្នាឲ្យច្បាស់ពីភាពតានតឹងសន្តិសុខនៅឧបទ្វីបកូរ៉េ និងស្ថានភាពរស់នៅរបស់ប្រជាជនកូរ៉េខាងជើង ដើម្បីឈានទៅដាក់ចេញចំណាត់ការសមស្របប្រឆាំងរដ្ឋាភិបាលកូរ៉េខាងជើង ។
បើតាមការផ្សាយរបស់ DailyMail ខ្សែបម្រើសញ្ជាតិប្រេស៊ីលរូបនេះ នឹងឈានដល់ការធ្វើតេស្តពិនិត្យសុខភាពនៅថ្ងៃទី២៣ ខែកក្កដា ឆ្នាំ២០១៨នេះ បន្ទាប់ពីមានការពិភាក្សាលើកិច្ចព្រមព្រៀងរវាងក្លិប Watford និង Everton។ លោក Marco Silva ដែលជាអ្នកចាត់ការថ្មីរបស់ក្រុមរហស្សនាមស្ករគ្រាប់បានដើរតួយ៉ាងសំខាន់ក្នុងការទាក់ទាញយកអតីតកូនក្រុមខ្លួន Richarlison មកកាន់ទឹកដី Goodison Park នៅរដូវកាលថ្មីនេះ។ តម្លៃលើការផ្ទេររបស់កីឡាករវ័យ២១ឆ្នាំរូបនេះ ត្រូវបានគេជឿជាក់ថាទទួលបានប្រាក់ចំណេញរហូតដល់ ៣២,៥លានផោន (៤២លានដុល្លារ) បន្ទាប់ពី Watford បានចំណាយប្រាក់ត្រឹម ១៥លានដុល្លារប៉ុណ្ណោះពីក្លិបនៅប្រេស៊ីល Fluminense កាលពីដើមរដូវកាល ២០១៧-២០១៨។ Richarlison និងMarco Silva កាលជាគ្រូនិងសិស្សនៅ Watford ប្រសិនបើការផ្ទេររបស់ Richarlison បញ្ចប់ទៅក្នុងតម្លៃ ៥៨លានដុល្លារមែននោះ មានន័យថារូបគេនឹងបំបែកកំណត់ត្រាកីឡាករថ្លៃជាងគេនៅ Merseyside របស់ Gylfi Sigurdsson ដែលទិញពី Swansea City ក្នុងតម្លៃ ៥២លានដុល្លារកាលពីដើមរដូវកាលមុន។ ក្រៅពីខ្សែបម្រើវ័យក្មេងសញ្ញាតិប្រេស៊ីលរូបនេះ Everton ក៏សង្ឃឹមថានឹងយកបានខ្សែការពាររបស់ Barcelona ពីររូបទៀត រួមមានខ្សែការពារស្លាបឆ្វេងរបស់បារាំង Lucas Digne និងខ្សែការពារលេចធ្លោនៅ World Cup របស់កូឡុំប៊ី Yerry Mina នៅសប្តាហ៍នេះផងដែរ៕	Richarlison ជិតបញ្ចប់ការផ្ទេរដោយជោគជ័យពី Watford ទៅកាន់ Everton ហើយក្នុងតម្លៃបំបែកកំណត់ត្រាក្លិប ៤៤លានផោន (៥៨លានដុល្លារអាមេរិក)។
ការវាយតម្លៃរបស់ក្រសួងការពារជាតិអាមេរិក និងយោធាកូរ៉េខាងត្បូងបង្ហាញថា កូរ៉េខាងជើងបានបាញ់មីស៊ីលនៅម៉ោង៣ និង១៧នាទី ព្រឹកថ្ងៃទី២៩ ខែវិច្ឆិកា។ មីស៊ីលនេះហោះបានចម្ងាយជាង៩៦០គីឡូម៉ែត្រ មុននឹងធ្លាក់ចូលក្នុងតំបន់សេដ្ឋកិច្ចផ្ដាច់មុខរបស់ជប៉ុន ហើយកៀកដែនគោករបស់ជប៉ុនជាការបាញ់លើកមុនៗ។ យ៉ាងណាក្ដី មិនទាន់មានការអះអាងថាណាមួយពីកូរ៉េខាងជើងឡើយជុំវិញការបាញ់នេះ។ មន្ត្រីអាមេរិក ជប៉ុន និងកូរ៉េខាងត្បូង បានយល់ស្របគ្នាថា មីស៊ីលដែលកូរ៉េខាងជើងបាញ់នេះជាមីស៊ីលអន្តរទ្វីបធុន Hwasong-14 បាញ់ចេញពីខេត្ត Pyongan ខាងត្បូង។ ប៉ុន្តែមន្ទីរបញ្ចកោណអះអាងថា ការបាញ់នេះមិនបង្កការគំរាមកំហែងណាមួយសម្រាប់ប្រទេសទាំងបីឡើយ។ ទីភ្នាក់ងារព័ត៌មាន Yonhap ផ្សាយថា មីស៊ីលនេះត្រូវបានបាញ់ក្នុងមុំដ៏ខ្ពស់ ហើយក្នុងករណីកូរ៉េខាងជើងប្រឹងប្រែងបន្តទៀត មីស៊ីលនេះអាចបាញ់ដល់កោះហាវ៉ៃមិនខាន។ ប្រធានាធិបតីអាមេរិក ដូណាល់ ត្រាំ បានជជែកតាមទូរសព្ទជាមួយប្រធានាធិបតីកូរ៉េខាងត្បូង មូន ចេអ៊ីន និងនាយករដ្ឋមន្ត្រីជប៉ុន ស៊ិនហ្សូ អាបេ លើបញ្ហានេះ។ មេដឹកនាំទាំងបីសុទ្ធតែអះអាងថាពីគ្រោះថ្នាក់នៃសកម្មភាពរបស់កូរ៉េខាងជើង និងបានប្រកាសពីការប្ដេជា្ញចិត្តរបស់ខ្លួនក្នុងការទប់ស្កាត់ការគំរាមកំហែងនេះ។ លោក ត្រាំ បានប្រាប់អ្នកសារព័ត៌មាននៅសេតវិមានថា យើងនឹងដោះស្រាយបញ្ហានេះបាន។ ជុំវិញការបាញ់មីស៊ីលទាំងព្រឹកបែបនេះ រដ្ឋមន្ត្រីការពារជាតិអាមេរិក ជេម ម៉ាធីស ក៏បង្ហាញការព្រួយបារម្ភដែរ ព្រោះសមត្ថភាពរបស់កូរ៉េខាងជើងមានកាន់ខ្ពស់។ លោក ម៉ាធីស បញ្ជាក់ថា មីស៊ីលនេះហោះខ្ពស់ជាងមីស៊ីលដែលត្រូវបានបាញ់លើកមុនៗ ដែលនេះបង្ហាញពីការប្រឹងប្រែង និងការស្រាវជ្រាវរបស់កូរ៉េខាងជើងក្នុងការបន្តអភិវឌ្ឍមីស៊ីលបាលីស្ទិក ដែលបង្កជាការគំរាមកំហែងពេញពិភពលោកតែម្ដង។ ប៉ុន្មាននាទីក្រោយកូរ៉េខាងជើងបាញ់មីស៊ីល យោធាកូរ៉េខាងត្បូងក៏បានធ្វើសមយុទ្ធបាញ់គ្រាប់ពិតនៅក្បែរព្រំដែនខាងជើងក្នុងសមុទ្រខាងកើត។ កងមីស៊ីល នាវាចម្បាំងធុន Aegis និងយន្តហោះចម្បាំង F-16 មួយគ្រឿង បានបាញ់សំដៅគោលដៅត្រាប់ ដែលមានចម្ងាយដូចគ្នាទៅនឹងមូលដ្ឋានដែលកូរ៉េខាងជើងបានបាញ់មីស៊ីល៕	បន្ទាប់ពីនៅស្ងៀមស្ងាត់មិនធ្វើសកម្មភាពអស់រយៈពេល៧៥ថ្ងៃមកនោះ កូរ៉េខាងជើង នៅព្រឹកថ្ងៃទី២៩ ខែវិច្ឆិកា បានបាញ់មីស៊ីលមួយគ្រាប់ដែលបានធ្លាក់ចូលក្នុងដែនទឹករបស់ជប៉ុន។ កូរ៉េខាងត្បូង និងអាមេរិកវាយតម្លៃថា មីស៊ីលនេះអាចជាប្រភេទមីស៊ីលអន្តរទ្វីប (ICBM) ព្រោះរត់បានឆ្ងាយ និងហោះក្នុងរយៈកម្ពស់ខ្ពស់។ ការបាញ់នេះ ជាសកម្មភាពគឃ្លើនរបស់កូរ៉េខាងជើង តទល់ចំណាត់ការរបស់អន្តរជាតិ។
HONDA PCX ស៊េរីថ្មី មិនត្រឹមតែទំនើបឆ្លាតវៃ ប៉ុន្តែ All New PCX តែងតែនាំមកនូវប្រណិតភាពឥតខ្ចោះ និងអនុភាពលើសលប់ ដោយម៉ាស៊ីនបំពាក់ជាមួយបច្ចេកវិទ្យាពិភពលោក eSP+ ថ្មី របស់ហុងដា ឆ្លុះបញ្ចាំងពីភាពឧត្តុងឧត្តមឥតទាស់របស់លោកអ្នក។ ចង់ដឹងថា HONDA PCX ស៊េរីថ្មី មានអ្វីប្លែក តោះមកមើលទាំងអស់គ្នា÷ ចង្កៀងមុខ LED ថ្មី! កាន់តែទំនើប ការរចនាថ្មីបែប Horizontal Lines ជាមួយពន្លឺដ៏ប្រណិត Positioning ទាំងសងខាង បង្កើតបានទៅជាមុខមាត់ថ្មី ស័ក្តសមបំផុត ជាមួយការរចនាថ្មីទាំងស្រុងរបស់ All New PCX ។ NEW FULL DIGITAL SPEEDOMETER កុងទ័រ រចនាថ្មី! ល្អឥតខ្ចោះបែប LIQUID CRYSTAL DISPLAY នៅចំកណ្តាលកុងទ័រ ដែលអាចឃើញច្បាស់ល្អ ពីដំណើរការគ្រប់មុខងារ។ SMART KEY និង SMART CONTROLLER កាន់តែទំនើបទាន់សម័យជាមួយ ការបញ្ជាការចាប់ផ្ដើមដំណើរការម៉ូតូរបស់លោកអ្នក ជាមួយប្រព័ន្ធឆ្លាតវៃ ជួយបង្កើនសុវត្ថិភាពទ្វេដង។ កន្លែងសាកថ្មថ្មី! ឃ្លុបសាកថ្មធំជាងមុន ផ្តល់ភាពងាយស្រួល ជាមួយខ្សែសាកថ្មប្រភេទ USB TYPE-C ផ្សារភ្ជាប់ទៅនឹងការរីកចម្រើននៃបច្ចេកវិទ្យាសកលលោក និងរក្សាទំនាក់ទំនងរបស់លោកអ្នក បានគ្រប់ពេលវេលា និងគ្រប់ទីកន្លែង។ All New PCX បំពាក់នូវ eSP+ គឺជាបច្ចេកវិទ្យាសកលលោកថ្មី របស់ហុងដា ប្រពន្ធ័ម៉ាស៊ីនបំពាក់នូវ ស៊ូប៉ាប់ 4 តង់ ផ្តល់នូវអនុភាពកាន់តែខ្លាំង ធ្វើឲ្យការបើកបរកាន់តែរលូន ហើយកាន់តែពិសេសជាមួយប្រពន្ធ័បាញ់ប្រេង PGM-FI កាត់បន្ថយការបញេ្ចញជាតិពុលទៅក្នុងបរិស្ថាន និងជួយសន្សំសំចៃប្រេងសាំងបានយ៉ាងល្អ។ LUGGAGE BOX WITH SEAT STOPPER អស់បារម្ភពីកន្លែងដាក់សម្ភារកាន់តែធំជាងមុន ចំណុះដល់ទៅ៣០លីត្រ ឬអាចទុកមួកសុវត្ថិភាពដែលមានចង្កា/Full-Face Helmet បាន និង SEAT STOPPER ជួយសម្រួលដល់ការបើក ឬបិទកែបម៉ូតូកាន់តែងាយស្រួល។ ភ្លើងកន្ទុយក្រោយថ្មី! រចនាដោយភ្លើង LED ភ្ជាប់គ្នាជារាងអក្សរ X ដែលជាបច្ចេកវិទ្យា Multi Optic បញ្ចេញពន្លឺភ្លឺច្បាស់ល្អ ឆ្លុះបញ្ចាំងពីភាពឈានមុខគេ របស់ All New PCX។ កាន់តែពិសេសនោះគឺ HONDA PCX ស៊េរីថ្មី មាន៣ពណ៌សម្រាប់ជ្រើសរើស គឺ ពណ៌ក្រហម ពណ៌ស និង ពណ៌ប្រផេះ។ សម្រាប់អតិថិជន ដែលកំពុងស្វែងរកប្រភេទម៉ូតូអូតូទាន់សម័យ ជាមួយបច្ចេកវិទ្យាទំនើប កម្លាំងខ្លាំង HONDA PCX ស៊េរីថ្មី គឺពិតជាជម្រើសដ៏ស័ក្តសមបំផុត សម្រាប់លោកអ្នក។ គួរបញ្ជាក់ដែរថា អតិថិជនទាំងអស់ អាចរកទិញបាននៅគ្រប់បណ្ដាហាងលក់ម៉ូតូហុងដា ទាំងអស់ទូទាំងប្រទេស ចាប់ពីថ្ងៃទី២០ ខែ កុម្ភៈ ឆ្នាំ២០២១នេះតទៅ។ សម្រាប់ព័ត៌មានបន្ថែម៖ 010 922 922 ឬ ចូលទៅកាន់គេហទំព័រ https://ncxhonda.com.kh/ww150m-ca-kh/ (អត្ថបទពាណិជ្ជកម្ម)	អតិថិជនទាំងអស់បានដឹងហើយថា ក្រុមហ៊ុន អិន ស៊ី អិច ជាក្រុមហ៊ុនតែមួយគត់ ដែលទទួលបានសិទ្ធិក្នុងការផលិត និងដំឡើងម៉ូតូម៉ាកហុងដា និងជាក្រុមហ៊ុនលក់ម៉ូតូឈានមុខគេ ប្រចាំនៅប្រទេសកម្ពុជា។ ដើម្បីបំពេញនូវតម្រូវការរបស់អតិថិជន នៅថ្ងៃទី២០ ខែកុម្ភៈ ឆ្នាំ២០២១ ក្រុមហ៊ុន បានដាក់លក់ជាផ្លូវការម៉ូតូម៉ាក HONDA PCX ស៊េរីថ្មី ក្រោមគំនិត INNOVATE YOUR LUXURY ។
ស្ថានទូតកម្ពុជាប្រចាំប្រទេសថៃ បានបញ្ជាក់ផងដែរថា ប្រជាពលរដ្ឋខ្មែរនៅប្រទេសថៃទាំងអស់ត្រូវបន្តចូលរួមសហការជាមួយអាជ្ញាធរថៃ លើការអនុវត្តតាមវិធានការរបស់រដ្ឋាភិបាលថៃឲ្យខ្ជាប់ខ្ជួន និងសកម្ម លើការរក្សាសុខភាពអនាម័យ ដើម្បីបង្ការ ការរីករាលដាលនៃជំងឺកូវីដ-១៩ បន្តទៀត។ បន្ថែមទៀតនោះ ប្រសិនបើពលរដ្ឋទាំងអស់មានបញ្ហាប្រឈមណាមួយ អាចទំនាក់ទំនងទៅកាន់លេខទូរសព្ទ ០៩២ ៨០៥០ ៥៦១ ផ្នែកកុងស៊ុល សម្រាប់សិស្ស និស្សិត និង ០៩៤ ០៩២៥ ៩០៥ ផ្នែកពលករ ឬតាមរយៈហ្វេសប៊ុកផេកផ្លូវការរបស់ស្ថានទូតកម្ពុជាប្រចាំប្រទេសថៃ។ សូមបញ្ជាក់ថា គិតត្រឹមថ្ងៃទី២ ខែសីហា ឆ្នាំ២០២០ ប្រទេសថៃមានអ្នកជំងឺកូវីដ-១៩សរុបចំនួន៣២៩៧ករណី អ្នកជាសះស្បើយមានចំនួន៣១១១នាក់ និងស្លាប់៥៨នាក់៕	ភ្នំពេញ៖ រដ្ឋាភិបាលថៃ បានប្រកាសបន្តដាក់ប្រទេសក្នុងគ្រាអាសន្នរយៈពេល១ខែបន្ថែមទៀត ចាប់ពីថ្ងៃទី១ ដល់ថ្ងៃទី៣១ ខែសីហា ឆ្នាំ២០២០ ដើម្បីបង្ការ និងទប់ស្កាត់ពីការរាលដាលជំងឺកូវីដ-១៩ ជាពិសេសគឺការពារពីការឆ្លងជំងឺនេះក្នុងរលកទី២ ហើយនាំឲ្យប៉ះពាល់ដល់សេដ្ឋកិច្ច និងសង្គមជាតិកាន់តែខ្លាំង។ នេះបើតាមសេចក្ដីជូនដំណឹងរបស់ស្ថានទូតកម្ពុជាប្រចាំប្រទេសថៃ ។
ថ្ងៃទី៩ ខែសីហា លោក Ung Malar តំណាងមកពីស្ថាប័នស្រាវជ្រាវ និងអភិវឌ្ឍន៍ SBK បានជួបពិភាក្សាជាមួយ លោក មូល សារិទ្ធី អគ្គលេខាធិការសហព័ន្ធស្រូវអង្ករកម្ពុជា ស្តីពី គម្រោងអភិវឌ្ឍន៍វិស័យស្រូវ-អង្ករ (Rice Sector Development Program) ក្រោមប្រភពទុនរបស់ ADB។ លោក Ung Malar បានលើកឡើងថា កន្លងមក គម្រោងនេះ បានសិក្សាដោយផ្តោតលើភូមិចំនួន៩០ក្នុងខេត្តចំនួន៣ រួមមាន ព្រៃវែង កំពង់ធំ និង បាត់ដំបង និងមានប្រព័ន្ធស្រោចស្រពលើផ្ទៃដីជាង១ម៉ឺនហិចតា។ លោក បន្តថា គម្រោងនេះ ក៏បានទទួលការសហការជាមួយនឹងរដ្ឋាភិបាលផងដែរ ដើម្បីអនុវត្តគម្រោងវិស័យស្រូវ-អង្ករកម្ពុជា។ ក្នុងនោះ ក្រសួងកសិកម្ម រុក្ខាប្រមាញ់ និងនេសាទ រៀបចំធ្វើផែនការក្សេត្រ (កិច្ចការស្រែ-ចម្ការ) ដើម្បីកំណត់យកតំបន់ណាមួយ ត្រូវនឹងប្រភេទដំណាំ និងក្រសួងដែនដី នគរូបនីយកម្ម និងសំណង់ រៀបចំធ្វើផែនការអភិវឌ្ឍន៍ឃុំ ដើម្បីកំណត់តំបន់ទុកធ្វើកសិកម្ម និងតំបន់សម្រាប់លំនៅឋាន ។ ជាមួយគ្នានេះ លោក មូល សារិទ្ធី ទាមទារឲ្យគ្រប់ភាគីពាក់ព័ន្ធ បន្តចូលរួមកាន់តែច្រើន ដើម្បីជួយពិនិត្យលទ្ធភាព ក្នុងការផ្តល់កម្ចីដែលមានអត្រាការប្រាក់ទាប ដល់រោងម៉ាស៊ីន និងដល់សហគមន៍កសិកម្ម។ កន្លងមក សហគមន៍កសិកម្មនៅមានការខ្វះខាតដើមទុនច្រើន ពិសេសដើមទុនសម្រាប់ធ្វើទំនើបកម្ម-កសិកម្មបានដោយខ្លួនឯង៕	ភ្នំពេញ៖ ធនាគារអភិវឌ្ឍន៍អាស៊ី (ADB) គ្រោងផ្តល់កម្ចីជាង៣លានដុល្លារ ដល់រោងម៉ាស៊ីនកិនស្រូវនីមួយៗ ក្នុងចំណោមរោងម៉ាស៊ីនទាំង១០ នៅកម្ពុជា ដែលបានសិក្សាកន្លងមក។ ការផ្តល់កម្ចីនេះ គឺដើម្បីអនុវត្តគម្រោងសម្រាប់ជួយវិស័យស្រូវ-អង្ករកម្ពុជា។ នេះបើយោងតាមហ្វេសប៊ុករបស់សហព័ន្ធស្រូវ-អង្ករកម្ពុជា។
លោក Benjamin Houghton ប្រធានក្រុមហ៊ុន Socialyse Cambodia បានកត់សម្គាល់ថា ប្រជាជនកម្ពុជា ចូលចិត្តប្រើប្រាស់ស្មាតហ្វូន ហើយពួកគេក៏ចូលចិត្តប្រើប្រាស់ប្រព័ន្ធផ្សព្វផ្សាយសង្គមផងដែរ។ តាមការសង្កេតរបស់លោក Benjamin Houghton ចំនួនប្រជាជនជាងពាក់កហើយប្រជាជនកម្ពុជា ក៏មានការបើកចំហយ៉ាងទូលំទូលាយ ចំពោះការធ្វើអន្តរកម្មជាមួយម៉ាក (Brand) ផងដែរ។ លោកក៏បានបញ្ជាក់ទៀតថា៖«ទោះជាយ៉ាងណាក៏ដោយ យើងសង្កេតឃើញថា ក្រុមហ៊ុនជាច្រើន នៅតែមិនទាន់បានដឹងឲ្យកាន់តែស៊ីជម្រៅបន្ថែមទៀតនៅឡើយ ថាតើយុទ្ធសាស្ត្រឌីជីថល អាចជួយឲ្យអាជីវកម្មរបស់ពួកគេ រីកចម្រើនយ៉ាងឆាប់រហ័យបានយ៉ាងដូចម្តេច? ហេតុនេះហើយ បានជាយើងសម្រេចរៀបចំសិក្ខាសាលា ដ៏មានសារសំខាន់នេះឡើង។ នៅពេលដែលយើង បានទាក់ទងទៅកាន់ដៃគូរបស់យើង ដែលមានដូចជាក្រុមហ៊ុន Facebook, Google និង InMobi ពួកគេទាំងអស់គ្នា បានឆ្លើយតបដោយសេចក្តីរីករាយថា ពួកគេនឹងមកកាន់ប្រទេសកម្ពុជា»។ សូមស្វែងយល់អំពីអ្វីដែល Facebook, Google, InMobi និង Socialyse ចង់និយាយពីកម្ពុជា៖ អំពីក្រុមហ៊ុន Havas Socialyse Cambodia Socialyse ជាក្រុមហ៊ុនឌីជីថលមួយដ៏ធំ ដែលជាសមាជិករបស់ក្រុមហ៊ុន Havas Group ដែលកំពុងធ្វើការ នៅតាមបណ្តាការិយាល័យចំនួន ៣៩ និងធ្វើប្រតិបត្តិការនៅក្នុងប្រទេសចំនួន ៨០។ ជាមួយនឹងការផ្តល់ជូននូវសេវាកម្មផ្នែកឌីជីថល ៣៦០ ដឺក្រេ ក្រុមហ៊ុន Havas Socialyse Cambodia ប្រមូលផ្តុំដោយអ្នកជំនាញដែលមានចំណេះដឹងជ្រៅជ្រះ និងមានទេពកោសល្យខ្ពស់ក្នុងស្រុក។ ក្រុមហ៊ុននេះ នឹងបន្តខិតខំបង្កើនលទ្ធភាពរបស់ខ្លួនបន្ថែមទៀត ដើម្បីសហការជាមួយដៃគូសកល របស់ក្រុមហ៊ុន Havas និង Vivendi Group ដែលក្រុមហ៊ុនទាំងនោះមានដូចជា Gameloft, Ekino និង Universal Music ជាដើម៕ (អត្ថបទពាណិជ្ជកម្ម)	ទីផ្សារឌីជីថល កំពុងមានការរីកចម្រើនយ៉ាងឆាប់រហ័សនៅកម្ពុជា និងបានទាក់ទាញការចាប់អារម្មណ៍យ៉ាងខ្លាំង ពីបណ្តាក្រុមហ៊ុនអ៊ីនធឺណិតល្បីៗជាច្រើន នៅពាសពេញសកលលោក។ ការប្រើប្រាស់អ៊ីនធឺណិតនៅកម្ពុជា មានដល់ទៅជាង 75% ហើយតាមរយៈតួលេខ ក្រុមហ៊ុន Havas Socialyse Cambodia ដែលជាក្រុមហ៊ុនផ្តល់សេវាកម្មផ្នែកឌីជីថលឈានមុខគេ នៅក្នុងប្រទេសកម្ពុជា យល់ឃើញថា វាជាពេលវេលាដ៏ល្អត្រឹមត្រូវ និងសមស្របបំផុត ដើម្បីរៀបចំសិក្ខាសាលាមួយ ដ៏មានសារសំខាន់សម្រាប់សហគមន៍អាជីវកម្ម។ សូមថ្លែងអំណរគុណយ៉ាងជ្រាលជ្រៅ ដល់បណ្តាញសកលទាំងអស់ ដែលបានបង្កលក្ខណៈងាយស្រួល ឲ្យមានការជួបជុំគ្នា រវាងក្រុមហ៊ុនអ៊ីនធឺណិតយក្សទាំង 3 នៅកម្ពុជានាពេលនេះ។
ទីផ្សារកង្កែប ធា្លក់ចុះក្នុងខេត្តសៀមរាប នារដូវវស្សា ដោយសារសម្បូរកង្កែបស្រែ និងមិនសូវមានទេសចរដើរកម្សាន្តច្រើន។ បើមានភ្លៀងខ្លាំង កង្កែបចិញ្ចឹម ងាយងាប់ ដោយសារជំងឺផ្សេងៗ។ លោក សំ ហាន ជាម្ចាស់កសិដ្ឋានចិញ្ចឹមកង្កែបប្រមាណ៤០តង់ ដែលមានទំហំ ៦ម៉ែត្រគុណ៤ម៉ែត្រ ក្នុងភូមិអង្គ្រង ឃុំកន្រ្ទាំង។ ក្នុងកសិដ្ឋាននេះមានកង្កែបប្រមាណ ៨ម៉ឺនក្បាល។ អ្នកស្រុកបាគង ខេត្តសៀមរាប រូបនេះចិញ្ចឹមកង្កែប លក់សាច់ ក្នុងរដូវប្រាំង។ ចំណែករដូវវស្សា លោក ហាន លក់កូនកង្កែបពូជ។ អតិថិជនរបស់លោកភាគច្រើនជាអ្នកខេត្តស្ទឹងត្រែង មណ្ឌលគិរី ភ្នំពេញ និងខេត្តសៀមរាប។ លោក សំ ហាន ម្ចាស់កសិដ្ឋានចិញ្ចឹមកូនកង្កែប «ចាប់ពីខែមករា ដល់ខែមេសា ខ្ញុំលក់កង្កែបសាច់បានតម្លៃ១២០០០រៀល ក្នុងមួយគីឡូក្រាម។ ប៉ុន្តែក្នុងខែវស្សាកង្កែបសាច់ ខ្ញុំលក់មិនសូវបានច្រើនទេ ដូចកូនកង្កែបទេ។ ឈ្មួញនៅតែបញ្ជាទិញមែន ប៉ុន្តែលែងច្រើនដូចមុនហើយ»។ ម្ចាស់កសិដ្ឋានរូបនេះប្រាប់ថ្មីៗ២៥តាមទូរសព្ទដូច្នេះ។ បើតាមលោក សំ ហាន កង្កែបពិបាកចិញ្ចឹមណាស់។ កាលណាអាកាសធាតុមិនអំណោយផល ភ្លៀងធ្លាក់ខ្លាំង ឬក្តៅខ្លាំង កង្កែបងាយនឹងងាប់។ ជំងឺរលាកស្បែក និងហើមពោះ ក៏អាចបណ្តាឱ្យកង្កែបងាប់ដូចគ្នា។ ជាមួយគ្នានេះ កសិករ ត្រូវប្តូរទឹកជារៀងរាល់ថ្ងៃ។ ជាទូទៅ លោក សំ ហាន ត្រូវចំណាយពេល ៤៥ថ្ងៃសម្រាប់ការចិញ្ចឹម ឱ្យចំណី និងមើលថែ ទើបអាចលក់កង្កែបសាច់បាន។ ចំណែកកសិករមួយរូបទៀតនៅភូមិអង្គ្រង លោក គង់ គឹមឆាវ បានចិញ្ចឹមកង្កែបជាង៧ឆ្នាំមកហើយ។ បច្ចុប្បន្នក្នុងកសិដ្ឋានរបស់លោកមានកង្កែបប្រមាណ ៨ម៉ឺនក្បាល។ កសិកររូបនេះចិញ្ចឹមកង្កែប យកសាច់លក់ និងពូជកង្កែប សម្រាប់ផ្គត់ផ្គង់ទីផ្សារក្នុងខេត្តសៀមរាប និងខេត្តមួយចំនួនទៀត។ ការចិញ្ចឹមកង្កែបយកសាច់លក់របស់យុវជនវ័យ២៩ឆ្នាំរូបនេះកាក់កបក្នុងរដូវប្រាំង ដោយសារខេត្តសៀមរាបមានទេសចរដើរកម្សាន្តច្រើន។ ចំណែករដូវវស្សាការលក់កង្កែបសាច់មិនសូវដាច់ឡើយ ប៉ុន្តែការលក់កូនកង្កែបពូជមិនសូវប៉ះពាល់នោះទេ។ នារដូវវស្សា កង្កែបស្រែកើន ធ្វើឱ្យការលក់កង្កែបសាច់ថយចុះច្រើន។ « ជាធម្មតា ឈ្មួញបញ្ជាទិញពីខ្ញុំ ភាគច្រើនគឺជាម្ចាស់រមណីយដ្ឋាន ក្នុងខេត្តសៀមរាប ពីព្រោះទីនោះសម្បូរតំបន់ទេសចរណ៍។ រដូវប្រាំង ខ្ញុំលក់សាច់កង្កែបដាច់ ដោយសារភ្ញៀវមកលេងអង្គរច្រើន មិនដូចរដូវវស្សាទេ។ មេឃភ្លៀងញឹកញាប់ ទេសចរមិនសូវដើរទេ ដូច្នេះខ្ញុំលក់មិនសូវបានច្រើនទេ មានតែឈ្មួញតាមខេត្តបញ្ជាទិញ សាច់ និងកូនកង្កែប។ មួយទៀតរដូវវស្សាសម្បូរកង្កែបស្រែ»។ នេះជាការបញ្ជាក់បន្ថែមរបស់លោក គឹមឆាវ។ លោក គឹមឆាវ ដែលជាអតីតសិស្សជំនាញជលផលផង លើកឡើងថា របរនេះមិនងាយស្រួលប៉ុន្មានទេ។ កសិករត្រូវយកចិត្តទុកដាក់លើការប្ដូរទឹក និងឱ្យចំណី។ លើសពីនេះការប្រែប្រួលអាកាសធាតុ ប្រឈមនឹងជំងឺរលាកស្បែក ជំងឺហើមពោះ ក៏អាចឱ្យកង្កែបងាប់ផងដែរ។ លោក គង់ គឹមឆាវ បន្តថា កង្កែបសាច់ លក់ចេញនារដូវវស្សាបាន ៨០០០រៀល ប៉ុន្តែបើមេឃធ្លាក់ភ្លៀងខ្លាំងចុះលក់ ៧ ០០០រៀលក៏មាន។ មួយវិញទៀតកង្កែបចិញឹមយកសាច់នេះ ត្រូវការសង្កេតជាប្រចាំ និងចិញ្ចឹមយូរជាងកូនកង្កែប ពីព្រោះកង្កែបប្រភេទនេះ មិនអាចត្រាំទឹកភ្លៀងយូរបានទេ ព្រោះវាងាយនឹងហើមពោះ។ លោក គឺមឆាវ បន្ថែមដូច្នេះ៖ «កង្កែបចិញ្ចឹមមិនបានល្អ មិនឧស្សាហ៍ដូរទឹក ច្បាស់ងាប់អស់។ ការចិញ្ចឹមកង្កែបផ្តោតលើអនាម័យ និងគុណភាពសាច់ ព្រោះសាច់កង្កែបមិនល្អ នឹងលក់បានតម្លៃទាប។» ទីផ្សារកង្កែបសាច់ក្នុងខេត្តសៀមរាប មួយផ្នែកធំគឺពឹងផ្អែកលើភ្ញៀវទេសចរ។ លោក ទា គឹមសុទ្ធ ប្រធានមន្ទីរកសិកម្មរុក្ខាប្រមាញ់ និងនេសាទ ខេត្តសៀមរាប ថាការរបរចិញ្ចឹមកង្កែបក្នុងខេត្តសៀមរាប មិនសូវប្រឈមនឹងការខ្វះទីផ្សារឡើយក្នុងរដូវប្រាំង ព្រោះទេសចរដើរកម្សាន្តច្រើន ដែលធ្វើឱ្យតម្រូវការម្ហូបពីសាច់កង្កែបក៏មានច្រើនដែរ។ ប៉ុន្តែនារដូវវស្សា ទីផ្សារកង្កែបសាច់ ហាក់ធ្លាក់ចុះ ដោយសារមិនសូវមានទេសចរ និងសម្បូរកង្កែបស្រែ។ ប្រធានមន្ទីរកសិកម្មរូបនេះ បញ្ជាក់ថា៖ «កង្កែបចិញ្ចឹមមានតម្រូវការទីផ្សារក៏ពិតមែន ប៉ុន្តែកុំភ្លេចថាក្នុងខែវស្សាកង្កែបធម្មជាតិក៏មានច្រើន ដែលអាចឱ្យតម្លៃលក់ក៏អាចប្រែប្រួលបានដែរ។ កាលណាមានគេចិញ្ចឹមច្រើន ទីផ្សារក៏ចង្អៀត កសិករពិបាកលក់។ ដូច្នេះ កសិករត្រូវពង្រឹងការចិញ្ចឹមលក្ខណៈស្តង់ដាជាងមុន ដើម្បីគុណភាព និងមិនសូវធ្លាក់ថ្លៃពេលនាំចេញ»។ កន្លងមកមន្ទីរកសិកម្មខេត្តសៀមរាប បានចុះណែនាំពីរបៀបចិញ្ចឹមកង្កែបដល់កសិករមួយចំនួន។ កសិករទទួលបានចំណេះដឹង ការចិញ្ចឹមកង្កែបបែបទំនើប និងស្តង់ដា សម្រាប់ពង្រឹកគុណភាពលក់ និងទទួលបានតម្លៃខ្ពស់។ សូមជម្រាបដែរថាបច្ចុប្បន្នក្នុង ស្រុកបាគង ខេត្តសៀមរាប មានកសិករចិញ្ចឹមកង្កែបជាង៥០គ្រួសារ ខណៈមុនជំងឺកូវីដ-១៩មានចំនួនអ្នកចិញ្ចឹមកង្កែបច្រើនជាងនេះ៕	ដោយ៖ ហេង ស្រីលីន
លោក ផូង វ៉ាន់ហាច ប្រធានផ្នែកប្រតិបត្តិ បានមានប្រសាសន៍នៅក្នុងកម្មវិធីនេះផងដែរថា៖« ក្រុមហ៊ុនឆ្នោតមហាលាភឡូតូ ទទួលបានការវិនិយោគ និងគ្រប់គ្រងដោយជនជាតិខ្មែរ ទោះបីជាទើបតែចាប់ផ្តើមដំណើរការ តែយើងបានផ្តោតសំខាន់លើតម្លាភាព និងទំនុកចិត្តជូនដល់ប្រជាជនកម្ពុជាគ្រប់រូបឲ្យទទួលបានឱកាសស្មើគ្នាក្នុងការមានសំណាងឈ្នះ និងអាចផ្លាស់ប្តូរជីវភាពរបស់ពួកគាត់»។ ដោយមានការគាំទ្រ និងជឿទុកចិត្តយ៉ាងខ្លាំងពីអតិថិជន បានធ្វើឲ្យក្រុមហ៊ុនឆ្នោតមហាលាភឡូតូមានការវិវឌ្ឍខ្លួនបានយ៉ាងឆាប់រហ័ស ជាមួយគ្នានេះផងដែរដើម្បីជាការថ្លែងអំណរគុណ និងផ្តល់សំណាងដល់អតិថិជនទាំងអស់ដែលតែងតែគាំទ្រក្រុមហ៊ុនឆ្នោតមហាលាភឡូតូ បានបង្កើតនូវកម្មវិធីដ៏ពិសេសរយៈពេល៣ខែ ជូនដល់អតិថិជនទាំងអស់ដែលក្នុងនោះរួមមាន៖ - ជាវឆ្នោតចំនួន៤,០០០រៀល ទទួលបានលេខលាភចំនួន ១លេខ - ជាវឆ្នោតចំនួន៨,០០០រៀល ទទួលបានលេខលាភចំនួន ២លេខ - ជាវឆ្នោតចំនួន ១២,០០០រៀល ទទួលបានលេខលាភចំនួន ៣លេខ អតិថិជនទាំងអស់អាចនឹងមានឱកាសឈ្នះរង្វាន់ផ្ទួនៗដូចជា៖ * រង្វាន់Jackpot សរុបចំនួន៦២៨លានរៀល ស្មើរនឹង១៥៧,000ដុល្លា * ឈ្នះរង្វាន់លេខលាភរៀងរាល់ថ្ងៃសរុបចំនួន៤លានរៀល ស្មើរនឹង១,០០០ដុល្លា ហើយអ្វីដែលកាន់តែពិសេសនោះគឺ ភ្នាក់ងារលក់ក៏នឹងទទួលបានរង្វាន់ចំនួន២០ម៉ឺនរៀល ស្មើរនឹង៥០ដុល្លា នៅរាល់ពេលអតិថិជនឈ្នះរង្វាន់។ មហាលាភនឹងចាប់ផ្តើមជាមួយរង្វាន់ធំJackpot ៦២៨ លានរៀល ឫ ១៥៧,000ដុល្លា។ រៀងរាល់ថ្ងៃបើគ្មានអ្នកឈ្នះរង្វាន់ធំនេះ យើងនឹងបូកបញ្ចូលទៅចាប់ឆ្នោតលេខលាភ ដើម្បីស្វែងរកអ្នកមានសំណាង។ ហើយលទ្ធិផលនឹងត្រូវធ្វើការផ្សាយបន្តផ្ទាល់លើកញ្ចក់ទូរទស្សន៍CTN ជារៀងរាល់ថ្ងៃ។ ដូច្នេះ ទស្សនិកជននៅទូទាំងប្រទេសអាចធ្វើជាសាក្សីក្នុងការចាប់ឆ្នោតរបស់ពួកយើង។ ក្រុមហ៊ុនឆ្នោតមហាលាភឡូតូ ជាឆ្នោតល្អជាងគេបំផុតនៅកម្ពុជា យើងសង្ឃឹមថាប្រជាជនកម្ពុជានឹងសប្បាយរីករាយ និងរីកចម្រើនជាមួយពួកយើងទាំងអស់គ្នា។ សម្រាប់ព័ត៌មានបន្ថែមសូមចូលទៅកាន់គេហទំព័រ www.mohaleaplotto.com.kh ឫហៅទៅកាន់ការិយាល័យផ្ទាល់តាមរយៈលេខ៖ ០៩៥ ៩៩៩ ៦៣៦ (អត្ថបទពាណិជ្ជកម្ម)	រាជធានីភ្នំពេញ៖ នៅព្រឹកថ្ងៃទី១៧ ខែតុលា ឆ្នាំ២០១៧នេះ ក្រុមហ៊ុនឆ្នោតមហាលាភឡូតូ បានរៀបចំកម្មវិធីសន្និសិទកាសែត បង្ហាញពីកម្មវិធីប្រូមូសិនពិសេសថ្មីដែលក្រុមហ៊ុនបានរៀបចំសម្រាប់អតិថិជនរបស់ខ្លួន។
ប្រមុខរាជរដ្ឋាភិបាល បញ្ជាក់ដូច្នេះ៖ «យើងមានតាំងឆ្នាំ១៩៩៨ណោះ! នៅសល់អនុក្រឹតមួយ ដែលទាមទារឱ្យភ្ញៀវទេសចរមក ត្រូវសម្រាកយ៉ាងហោចណាស់មួយយប់។ បើមិនអ៊ីចឹងទេ ត្រូវបំពេញ Form(ឯកសារ)ច្របូកច្របល់។ អ៊ីចឹងភ្ញៀវមួយចំនួន គាត់អត់មក។ គាត់ពិបាក ហើយពេលខ្លះមានរឿងទៀត»។ នីតិវិធីស្មុគស្មាញ មិនមែនតែរឿងនេះមួយនោះទេ។ ការបំពេញបែបបទចូលប្រទេសច្រើនដំណាក់កាល របស់ស្ថាប័នពាក់ព័ន្ធ៣ខុសគ្នា គឺខាងអន្តោប្រវេសន៍, ស្ថាប័នគយ និងក្រសួងសុខាភិបាល នៅព្រលានយន្តហោះ ក៏បន្ថែមភាពល្អក់កករទៅក្នុងចិត្តអ្នកទេសចរដែរ។ បដិសណ្ឋារកិច្ចមិនល្អបែបនេះ មិនត្រឹមតែធ្វើឱ្យទេសចរ ទើសចិត្ត ប៉ុណ្ណោះទេ ប៉ុន្តែអាចប៉ះពាល់ដល់មុខមាត់ជាតិថែមទៀតផង។ ដើម្បីដោះស្រាយបញ្ហានេះ សម្តេច ហ៊ុន ម៉ាណែត ទុកពេលឱ្យស្ថាប័នទាំង៣ ធ្វើការរួមគ្នា នៅក្នុងការរៀបចំ បែបបទចូលប្រទេស តាមប្រព័ន្ធអនឡាញ សម្រាប់ភ្ញៀវទេសចរ នៅក្នុងទម្រង់បែបបទតែមួយច្បាប់។ លើសពីនេះ នីតិវិធីបង់ប្រាក់ ក៏ត្រូវធ្វើឡើងតាមប្រព័ន្ធអនឡាញដែរ។ សម្តេច ហ៊ុន ម៉ាណែត បញ្ជាក់ដូច្នេះ៖ «(អគ្គនាយកដ្ឋាន) ព្រោះអន្តោប្រវេសន៍ គាត់បានធ្វើប្រព័ន្ធមួយ។ កាលមុនមុននឹងចុះ(ចត) គាត់(ទេសចរ) ត្រូវបំបេញបែបបទតាមក្រដាសបន្តកន្ទុយ។ ឥឡូវគាត់ធ្វើតាមអនឡាញ។ អ៊ីចឹងបំពេញ E-VISA ផ្សេងៗអ៊ីចឹងមក។ ហើយមុន Arrival គេបំពេញទម្រង់របស់អន្តោប្រវេសន៍។ ដល់សួរប្រជុំទៅ ថាមាន(ទម្រង់)៣ មាន(អន្តោប្រវេសន៍), គយទាំងសុខាភិបាល។ អ៊ីចឹងបានចុះមក អត់ទាន់ផ្គុំគ្នាទេ។ ខ្ញុំថាឱ្យមួយខែ ធ្វើឱ្យចេញ។ ផ្គុំទាំងសុខាភិបាល ទាំងអន្តោប្រវេសន៍ ទាំងគយជាមួយគ្នា ជាទម្រង់មួយ ដាក់មកតែមួយ ហើយតាមអ៊ីនធឺណិតតែម្តង កុំឱ្យពិបាក»។ សម្រាប់ប្រមុខរាជរដ្ឋាភិបាល ការធ្វើបដិសណ្ឋារកិច្ចបានល្អ រាប់តាំងពីព្រលានយន្តហោះ ដែលប្រៀបបានទ្វារផ្ទះ ឬច្រកចូលប្រទេស គឺជារឿងចាំបាច់ត្រូវកែលម្អឱ្យប្រសើរឡើង។ ដើម្បីឱ្យកម្ពុជា កាន់តែសម្បូរភ្ញៀវទេសចរ ប្រមុខរដ្ឋាភិបាល ក៏បានឱ្យមន្ត្រីពិនិត្យលើតម្លៃចុះចតរបស់យន្តហោះ និងពិនិត្យមើលលទ្ធភាពកាត់បន្ថយថ្លៃសួយសារនោះបន្ថែមទៀត ដែលជាការទាក់ទាញជើងយន្តហោះមកពីបណ្ដាតំបន់ទេសចរណ៍ និងពីប្រទេសផ្សេងៗ។ ក្នុងមួយថ្ងៃខេត្តសៀមរាបទទួលបានជើងយន្តហោះ ជាមធ្យមពី១៥ ទៅ ១៩ជើង ដែលក្នុងនោះមានទេសចរប្រមាណ ១ ៩០០នាក់ទៅ ២ ០០០នាក់។ បើតាមរបាយការណ៍ដែលអានដោយ លោក ប្រាក់ សោភ័ណ អភិបាលខេត្តសៀមរាប ក្នុងឆមាសទី១ ឆ្នាំ២០២៤នេះ ខេត្តសៀមរាប ទទួលបានទេសចរតាមច្រកព្រលានយន្តហោះ បានប្រមាណ៣១ម៉ឺននាក់ ដែលកើនឡើង៣៦ភាគរយ ធៀបនឹងពេលដូចគ្នាកាលពីឆ្នាំ២០២៣៕ អត្ថបទទាក់ទង បិទបាំងមុខទៅ Pub Street សម្តេច ហ៊ុន ម៉ាណែត ក៏បានឃើញបញ្ហាដូរលុយដុល្លារដែលរហែក និងមានស្នាម	សម្តេច នាយករដ្ឋមន្ត្រី បានសម្រេចលុបចោលគោលការណ៍ ដែលតម្រូវឱ្យភ្ញៀវទេសចរ ត្រូវស្នាក់នៅយ៉ាងហោចមួយយប់នៅកម្ពុជា។ សម្តេច ហ៊ុន ម៉ាណែត សម្រេចលុបគោលការណ៍នេះ តាំងពីថ្ងៃទី ១០ ខែកក្កដាម្ល៉េះ នៅក្នុងកិច្ចប្រជុំជាមួយ ក្រុមប្រឹក្សាភិបាលរកទីផ្សារ និងផ្សព្វផ្សាយទេសចរណ៍កម្ពុជា តែទើបត្រូវប្រកាសជាសាធារណៈ នៅក្នុងពិធីបញ្ចុះបឋមសិលាសាងសង់សារមន្ទីរ សម្តេចព្រះព្រហ្មរតនមុនី ពិន សែម នៅវត្តរាជបូណ៌ ខេត្តសៀមរាប នាព្រឹកថ្ងៃទី១៨ ខែកក្កដានេះ។
«មោហ៍» ឬ «មោហៈ» គឺអវិជ្ជា, សេចក្ដីវង្វេង, សេចក្ដីល្ងង់ ឬភ័ន្តស្មារតីមិនយល់ការណ៍ពិត, មិនស្គាល់ខុសត្រូវ : និយាយថា មោហ៍ ឬ មោហា ក៏មាន ដូចជា មោហ៍គ្រប, មោហ៍បាំង, មោហោគ្រប គឺងងឹតវិងស៊ុងភ្លេចស្មារតីភ័ន្តច្រឡំ ពុំយល់ការខុសត្រូវបណ្ដាលឱ្យធ្វើអំពើអាក្រក់ឥតញញើត៕ ប្រភព៖ វចនានុក្រម២០២២របស់ក្រុមប្រឹក្សាជាតិភាសាខ្មែរនៃរាជបណ្ឌិត្យសភាកម្ពុជា	«មោហ៍បាំង» [មោ-បាំង] ជានាមសព្ទដែលមានន័យថា សេចក្ដីងងឹតល្ងង់បិទរាំងប្រាជ្ញាមិនឱ្យយល់ការពិត។ ពាក្យនេះខ្មែរយើងច្រើននិយាយអំពីកំហឹងខ្លាំងដែលទប់មិនទាន់ ឬអំពីការប្រព្រឹត្តកន្លងបវេណី កន្លងច្បាប់ ដោយភាន់ច្រឡំភ្លេចស្មារតីមិនយល់ការខុសត្រូវ។
បើតាមអ្នកស្រីប្រធានមន្ទីរទេសចរណ៍ដដែល នៅក្នុងខេត្តឧត្តរមានជ័យមាន៧កន្លែង, តំបន់ប្រវត្តិសាស្ត្រអន្លង់វែងមានចំនួន១៤កន្លែង និងមានប្រាង្គប្រាសាទ១០កន្លែងផងដែរ។ ចំណែកតំបន់ទេសចរណ៍ផ្សេងទៀត នៅមិនទាន់មានហេដ្ឋារចនាសម្ព័ន្ធផ្លូវថ្នល់ដែលអាចធ្វើដំណើរកម្សាន្តទៅបាននៅឡើយ ហើយកន្លែងខ្លះ ផ្លូវដំណើរទៅមានភាពលំបាក ជាពិសេសនៅរដូវវស្សា។ ក្រៅពីតំបន់ទេសចរណ៍ នៅក្នុងខេត្តឧត្តរមានជ័យ មានសណ្ឋាគារ និងផ្ទះសំណាក់ជាង៤០កន្លែង ភោជនីយដ្ឋាន និងអាហារដ្ឋានជាង៣០កន្លែង ដើម្បីរង់ចាំផ្តល់ជូនសេវាកម្មស្នាក់នៅ និងម្ហូបអាហារដល់ភ្ញៀវទេសចរ ដែលទៅកម្សាន្ត។ កាលពីឆ្នាំ២០១៩ ខេត្តបន្ទាយមានជ័យ ទទួលបានភ្ញៀវទេសចរជាតិប្រមាណ១៨២០០០នាក់ និងភ្ញៀវបរទេសជាង៥ពាន់នាក់។ នេះបើតាមអ្នកស្រី ចាន់នី មុន្នីរស្មី៕	ភ្នំពេញ៖ ខេត្តឧត្តរមានជ័យ មានតំបន់ទេសចរណ៍ធម្មជាតិ,តំបន់ទេសចរណ៍វប្បធម៌ និងប្រវត្តិសាស្ត្រ និងតំបន់ប្រាង្គប្រាសាទបុរាណ ដល់ទៅ១៥១កន្លែងឯណោះ។ អ្នកស្រី ចាន់នី មុន្នីរស្មី ប្រធានមន្ទីរទេសចរណ៍ខេត្តឧត្តរមានជ័យ បញ្ជាក់ដូច្នេះនៅក្នុងសន្និសីទកាសែត ស្តីពីវឌ្ឍភាព និងទិសដៅការងារបន្តរបស់រដ្ឋបាលខេត្តឧត្តរមានជ័យ នៅទីស្ដីការគណៈរដ្ឋមន្ត្រី កាលពីថ្ងៃទី១៩ ខែឧសភា។
ត្រីរាជ ជាប្រភេទត្រីទឹកសាប មានឈ្មោះវិទ្យាសាស្ត្រ (Pangasianodon gigas) និងឈ្មោះជាភាសាអង់គ្លេស Mekong giant catfish។ ត្រីរាជ មានដងខ្លួនអតិបរមាប្រវែង ៣០០ស.ម និងទម្ងន់អតិបរមា ៣០០គីឡូក្រាម។ ត្រីប្រភេទនេះ វាធំលូតលាស់លឿនជាងប្រភេទត្រីផ្សេងដទៃទៀត នៅក្នុងពិភពលោក ដោយរយៈពេល៦ឆ្នាំ វាអាចមានទម្ងន់ ចាប់ពី ១៥០ ទៅ ២០០គីឡូក្រាម។ ត្រីរាជ ត្រូវបានគេកត់ត្រាចូលក្នុងបញ្ជីក្រហម IUCN Red List (Critically Endangered) ក្នុងឆ្នាំ ២០១១ ជាប្រភេទត្រីរងគ្រោះជិតផុតពូជ។ បញ្ហាប្រឈមចំពោះត្រីរាជនេះ គឺការនេសាទហួសកម្រិត។ ចំពោះបញ្ហាប្រឈមទៅថ្ងៃអនាគតចំពោះត្រីប្រភេទនេះ គឺការកសាងទំនប់វារិអគ្គិសនីនៅតាមដងទន្លេមេគង្គ។ សំណង់ទំនប់វារិអគ្គិសនី ដែលអាចប៉ះពាល់ដល់ត្រីប្រភេទនេះ នៅក្នុងប្រទេសឡាវ មានដូចជា សំណង់ទំនប់វារិអគ្គិសនី ប៉ាកឡាយ ប៉ាកបេង សាយ៉ាបូរី លួងប្រាបាង ឡាតសាវ និង ដុនសាហុង។ នៅក្នុងប្រទេសកម្ពុជា មានដូចជា នៅក្នុងខេត្តស្ទឹងត្រែង និងស្រុកសំបូរ ក្នុងខេត្តក្រចេះ ។	គម្រោងអច្ឆរិយភាពនៃទន្លេមេគង្គ (Wonders of the Mekong) សូមណែនាំត្រីឥតស្រកាមួយប្រភេទ វារស់នៅក្នុងទន្លេសាប បឹងទន្លេសាប អាងទន្លេមេគង្គ ពិសេសនៅតាមអន្លង់ទឹកជ្រៅក្នុងទន្លេមេគង្គ នាខេត្តក្រចេះ និងខេត្តស្ទឹងត្រែង ជាប្រភេទត្រីធ្វើចរាចរផ្លាស់ទី។
សិស្ស និស្សិតកម្ពុជា៦រូប ដែលក្នុងនោះមាន៤នាក់ ជាសិស្សវិទ្យាស្ថានអន្តរជាតិកម្ពុជា-អាស៊ាន(CAM-ASEAN) បានទៅចូលរួមកិច្ចប្រជុំ«គំរូកិច្ចប្រជុំអង្គការសហប្រជាជាតិ»(President Model United Nations)។ នេះជាសម័យប្រជុំលើកទី៦ ដែលនឹងប្រព្រឹត្ត ទៅចាប់ពីថ្ងៃទី១៣ ដល់ថ្ងៃទី ១៦ ខែកញ្ញា ឆ្នាំ ២០១៧ នៅ ក្រុងហ្សាកាតា ប្រទេសឥណ្ឌូនេស៊ី។ កិច្ចប្រជុំនេះ មានយុវជនជាង១០០នាក់ ដើរតួជា គណៈប្រតិភូតំណាងឲ្យប្រទេសនានា ដើម្បីចរចា ពិភាក្សា និងស្វែងរកនូវដំណោះស្រាយ លើបញ្ហានានាដែលបានកើតឡើងក្នុងសតវត្សទី២១។ កញ្ញា ផល្លា ដាលីយ៉ា ជាសិស្សវិទ្យាស្ថានអន្តរជាតិកម្ពុជា-អាស៊ាន បានបង្ហាញចំណាប់អាម្មរណ៍ មុននឹងចាកចេញពីកម្ពុជា ទៅចូលរួមកិចុ្ចប្រជុំនោះដូច្នេះថា រូបនាងសប្បាយចិត្តយ៉ាងខ្លាំង ដែលបានក្លាយជាតំណាងមួយរូបរបស់យុវជនកម្ពុជា ទៅចូលរួមកិច្ចប្រជុំនេះ។ នៅក្នុងកិច្ចប្រជុំនេះ កញ្ញានឹងដើរតួនាទីជា មន្ត្រីព័ត៌មាន ដែលត្រូវចេញផ្សាយ ព័ត៌មានឲ្យបាន២ អត្ថបទ ទាក់ទងនឹងប្រធានបទនីមួយៗ ក្នុងកិច្ចប្រជុំ។ យុវតី២១រូបនេះ សង្ឃឹមថា រូបគេនឹងបានរៀនសូត្រពីច្រើន ជាពិសេស ពិធីការនៃកិច្ចប្រជុំអង្គការសហប្រជាជាតិ។ ជាសិស្សCAM-ASEANម្នាក់ទៀត គឺយុវជន ពៅ វិសាល ក៏បានបង្ហាញរីករាយស្រដៀងគ្នានឹងយុវតីខាងលើដែរ។ បន្ថែមពីនេះ ដែលនឹងដើរតួជាគណៈប្រតិភូតំណាងឲ្យប្រទេសម៉ាដាកាស្កា ដើម្បីពិភាក្សាបញ្ហាទន្លេមួយ ដែលសិ្ថតនៅទ្វិបអាហ្វ្រិកនោះ សង្ឃឹមថា តាមរយៈកម្មវិធីនេះ រូបគេ អាចពង្រឹងបានភាពក្លាហាន និងការធ្វើទំនាក់ទំនងជាមួយយុវជនផ្សេងទៀត ជាពិសេស ការរៀនសូត្រពីប្រទេសផ្សេងៗ។ មានសិស្ស CAM-ASEAN ២នាក់ទៀត ដែលបានទៅចូលរួម ក្នុងកិច្ចប្រជុំនោះដែរ គឺកញ្ញា កញ្ញា ប៉េង សុខហ៊ាង ដែលនឹងដើរតួជាគណៈប្រតិភូតំណាងឲ្យទ្វីបអាហ្វ្រិក ដើម្បីពិភាក្សាបញ្ហាក្នុងការដឹកទំនិញឆ្លងសមុទ្រ និងបញ្ហាមួយទៀត និយាយពីការបង្កើនតំបន់សេដ្ឋកិច្ចបៃតង របស់ប្រទេសដែលមិននៅជាប់តំបន់សមុទ្រ។ យុវសិស្ស ឈ្មោះ ធី ច័ន្ទរិទ្ធ នឹងដើរតួជាគណៈប្រតិភូតំណាងសហភាពរុស្ស៊ី ដែលនឹងពិភាក្សាពីជម្លោះនៅតំបន់កាស្មៀ រវាងឥណ្ឌា និងប៉ាគីស្ថាន។ អារម្មណ៍រំភើប លាយឡំនឹងភ័យបានកើតឡើងចំពោះយុវតី ហ៊ាន ដានី ដែលជានិស្សិតសាកលវិទ្យាល័យហ្ស៉ាម៉ាន់។ យុវតីវ័យ២២ឆ្នាំរូបនេះ នឹងដើរតួជាគណៈប្រតិភូតំណាងសាធារណរដ្ឋឆាដ ដើម្បីពិភាក្សា ពីបញ្ហាប្រទេសដែលមានវិបត្តិការដឹកជញ្ជូន ដោយសារនៅតំបន់ដីគោក។ នាងសង្ឃឹមថា ខ្លួននឹងទទួលបានចំណេះដឹង និងបទពិសោធន៍ជាច្រើន ពីយុវជនមកពីបណ្តាប្រទេសដទៃទៀត។ ចំណែកយុវជនម្នាក់ទៀតជានិស្សិតនៃសាកលវិទ្យាភូមិន្ទវិចិត្រសិល្បៈ ឈ្មោះ ទា វណ្ណវារ៉ា ៕	ក្រោមការជួយជ្រោមជ្រែង ពីមជ្ឈមណ្ឌលសិក្សាអាស៊ាននៃវិទ្យាស្ថានអន្តរជាតិកម្ពុជា-អាស៊ាន(CAM-ASEAN) សិស្ស-និស្សិតកម្ពុជា ចំនួន៦នាក់ ត្រូវបានជ្រើសរើសឲ្យចូលរួម គំរូកិច្ចប្រជុំកំពូលអង្គការសហប្រជាជាតិ នៅទីក្រុង ហ្សាកាតា ប្រទេសឥណ្ឌូណេស៊ី ក្នុងនោះមាន៤នាក់ជាសិស្ស CAM-ASEAN។ កិច្ចប្រជុំនេះ ធ្វើឡើងរយៈពេល៣ថ្ងៃ ដែលមានយុវជនជាង១០០នាក់ មកពីបណ្តាប្រទេសផ្សេងៗចូលរួម ដោយពួកគេដើរតួជាគណៈប្រតិភូតំណាងប្រទេស ដើម្បីចរចា ពិភាក្សា និងស្វែងរកដំណោះស្រាយបញ្ហានានា ដែលបានកើតឡើង ក្នុងសតវត្សទី២១។
ដោយសារបច្ចេកវិទ្យាជឿនលឿន របៀបរបបដែលម្ចាស់អាជីវកម្ម ទាំងធំ និងតូច ប្រើដើម្បីទំនាក់ទំនងជាមួយអតិថិជនរបស់ពួកគេ បានផ្លាស់ប្តូរយ៉ាងខ្លាំង។ ការប្រាស្រ័យទាក់ទងតាមឌីជីថលកំពុងចាប់ផ្តើមមានប្រជាប្រិយភាពខ្លាំងនាពេលបច្ចុប្បន្ននេះ ហើយ 1byte.com គឺជាជម្រើសដ៏ល្អឥតខ្ចោះដើម្បីពង្រឹង និងពង្រីកអាជីវកម្មរបស់អ្នក។ 1Byte ជាក្រុមហ៊ុនផ្តល់សេវាកម្ម Domain, Cloud Computing និង Web Hosting ឈានមុខគេនៅប្រទេសកម្ពុជា ដោយ 1Byte មានផ្តល់ជូននូវសេវាកម្មជាច្រើនដូចជា Cloud Server, Cloud Hosting, Shared Hosting, Domain, SMS Brandname និង AWS partner ជាដើម។ ចំណុចដែលធ្វើឱ្យ Domain និង Web Hosting របស់ 1Byte ខុសប្លែក និងលេចធ្លោជាងក្រុមហ៊ុនផ្សេងក៏ព្រោះតែមជ្ឈមណ្ឌលទិន្នន័យ (Data Center) របស់ 1Byte មានទីតាំងនៅក្នុងប្រទេសកម្ពុជា ដែលធ្វើឱ្យការតភ្ជាប់បានយ៉ាងរលូនល្អឥតខ្ចោះ (Seamless Connectivity) និងចំណាយពេលបញ្ជូនព័ត៌មានឆាប់បំផុត (Lowest Latency)។ លើសពីនេះទៀត 1Byte មានតម្លៃសេវាកម្មទាបបំផុតនៅអាស៊ីអាគ្នេយ៍សម្រាប់ Web Hosting និង Cloud Hosting ហើយនៅក្នុងខែសីហា ឆ្នាំ2022 ខាងមុខនេះ 1Byte នឹងបើកសម្ពោធជាផ្លូវការ ហើយអតិថិជនទាំងអស់អាចរីករាយនឹងការបញ្ចុះតម្លៃយ៉ាងសន្ធឹកសន្ធាប់មិនធ្លាប់មានពីមុនមករហូតដល់ 70%។ 1Byte មិនត្រឹមតែជាអ្នកផ្តល់សេវាប៉ុណ្ណោះទេ ប៉ុន្តែក៏ជាដៃគូដ៏ល្អបំផុតដើម្បីជួយថែរក្សាហេដ្ឋារចនាសម្ព័ន្ធមជ្ឈមណ្ឌលទិន្នន័យអតិថិជននៅលើផ្លូវឆ្ពោះទៅរកភាពជោគជ័យនៃអាជីវកម្ម។ លើសពីនេះ 1Byte មានក្រុមការងារដែលបម្រើការ 24/7 ដែលសុទ្ធតែចេះភាសាខ្មែរ អង់គ្លេស និងវៀតណាម ដូច្នេះរាល់បញ្ហាបច្ចេកទេសដែលអ្នកជួបប្រទះនឹងត្រូវបានដោះស្រាយភ្លាមៗ។ គោលការណ៍ទាំងបីដែល 1Byte តែងតែប្រកាន់ខ្ជាប់គឺការកសាងកេរ្តិ៍ឈ្មោះល្អ ធានានូវគុណភាពដែលមិនអាចប្រៀបផ្ទឹមបាន និងរក្សាការប្តេជ្ញាចិត្តខ្ពស់ចំពោះសេវាកម្មរបស់ខ្លួន។ នេះជាហេតុផលដែលបុគ្គល និងម្ចាស់អាជីវកម្មជាច្រើនមកទទួលយកសេវាកម្មលំដាប់ពិភពលោករបស់ 1Byte ។ សូមចាប់ផ្តើមពង្រឹង និងពង្រីកអាជីវកម្មរបស់អ្នកជាមួយនឹងសេវាកម្មដ៏ល្អពិសេសរបស់ 1Byte ក្នុងថ្ងៃនេះ។ 1Byte សេវាកម្មល្អគ្មានគូប្រៀប តម្លៃសមរម្យ អាជីវកម្មកាន់តែរីកចម្រើន! ទំនាក់ទំនងយើងខ្ញុំតាមរយៈ៖ លេខទូរសព្ទ៖ +855 88 468 8888 អ៊ីមែល៖ [email protected] អាសយដ្ឋានក្រុមហ៊ុន៖ F14 អគារ Keystone មហាវិថីព្រះនរោត្តម សង្កាត់ទន្លេបាសាក់ ខណ្ឌចំការមន រាជធានីភ្នំពេញ ស្វែងយល់បន្ថែមពីយើងខ្ញុំតាមរយៈ៖ វេបសាយ៖ https://1byte.com/ ហ្វេសប៊ុកផេក៖ https://www.facebook.com/1bytecom ៕ (អត្ថបទពាណិជ្ជកម្ម)	យើងកំពុងរីកចម្រើន! នៅឆ្នាំ 2022 ក្រុមហ៊ុន 1Byte នឹងផ្លាស់ប្តូរទីតាំងទៅកាន់ការិយាល័យថ្មី ដែលមានបុគ្គលិកច្រើនជាង 200 នាក់។ ដែលមានទីតាំងនៅជាន់ទី 14 នៃអគារ Keystone ដែលជាកន្លែង 1Byteទើបតែបញ្ចប់ទីស្នាក់ការកណ្តាលថ្មីសន្លាង ជាមួយនឹងគ្រឿងបរិក្ខារពិសេសៗជាច្រើន។ ទទួលបានការបំផុសគំនិតដោយស្លាកសញ្ញា docker ជាមួយនឹងផលិតផលជាច្រើនមុខទៀតសម្រាប់ការដាក់ឱ្យប្រើប្រាស់កម្មវិធីលឿន ហើយការផ្តល់ជូនសេវាកម្មCloudរបស់ 1Byte ក៏រហ័សផងដែរ។
សូមស្តាប់កិច្ចសម្ភាស រវាងនាយ យ៉ាន នៃសារព័តមានថ្មីៗ និងលោក ហំ ម៉េងហុង ដូចតទៅ៖	លោក ហំ ម៉េងហុង ជាអ្នកប្រកបរបរបិត អ៊ុត កាត់តែមសម្រាប់យានយន្ដគ្រប់ធុន នៅផ្លូវហាណុយ (កែងវិថីសហព័ន្ធរុស្ស៊ី) រាជធានីភ្នំពេញ។ មានវ័យ២៥ឆ្នាំ លោក ម៉េងហុង អះអាងថា ការបិត អ៊ុត កាត់តែមយានយន្ដ មានការពេញនិយម ព្រោះវាមិនត្រឹមតែគ្រឿងលម្អប៉ុណ្ណោះទេ តែវាក៏ការពារយានយន្តកុំឲ្យឆ្កូត ឬសឹក និងរក្សាទឹកថ្នាំយានយន្តឲ្យនៅថ្មី ភ្លឺ បានយូរដែរ។
អនុប្រធានគណបក្សសង្គ្រោះជាតិ ធ្លាប់ប្រាប់សារព័ត៌មានថ្មីៗថា មូលដែលគណបក្សលោកមិនចូលរួមប្រជុំអនុម័តនោះ ដោយសារតែខ្លឹមសារថ្មីនៃច្បាប់នេះ មានលក្ខណៈផ្ទុយពីរដ្ឋធម្មនុញ្ញ ដែលស្ថិតនៅក្នុងគោលបំណងរិតត្បិតសិទ្ធិសេរីភាពអ្នកនយោបាយ។ លោក អេង ឆៃអ៊ាង និយាយថា ខ្លឹមសារច្បាប់បង្កើតឡើងនេះ គ្មានចំណុចណាដែលអាចជួយដោះស្រាយបញ្ហានយោបាយ និងបញ្ហាជាតិឡើយ ពោលគឺមានតែការជំរុញឲ្យអ្វីៗ ដែលអ្នកនយោបាយធ្លាប់មានកន្លងមក បែជាដើរថយក្រោយទៅវិញ។ ខ្លឹមសារថ្មី ដែលខាងគណបក្សប្រជាជនកម្ពុជា ស្នើសុំវិសោធនកម្មច្បាប់ស្តីពីគណបក្សនយោបាយនោះ មានបន្ថែម៣ចំណុចទៀត ត្រង់មាត្រា៦ ដែលមានចំណុច៥ហើយនោះ រួមមាន៖ ទី១ គណបក្សនយោបាយមិនត្រូវធ្វើសកម្មភាពប្រើប្រាស់សារជាសំឡេង រូបភាព ឯកសារជាលាយលក្ខណ៍អក្សរ ឬសកម្មភាពរបស់ទណ្ឌិតជាប់ទោសពីបទឧក្រិដ្ឋ ឬពីបទមជ្ឈិម ដើម្បីជាផលប្រយោជន៍នយោបាយសម្រាប់គណបក្សរបស់ខ្លួន ។ ទី២ មិនត្រូវយល់ព្រមដោយចំហរ ឬដោយតីណ្ហភាព ឬឃុបឃិតជាមួយទណ្ឌិតជាប់ទោសពីបទឧក្រិដ្ឋ ឬពីបទមជ្ឈិម ឲ្យធ្វើសកម្មភាពណាមួយ ដើម្បីជាផលប្រយោជន៍នយោបាយសម្រាប់គណបក្សរបស់ខ្លួន និងទី៣ មិនត្រូវគាំទ្រ ឬរៀបចំផែនការ ឬឃុបឃិតជាមួយរាល់បុគ្គល ដែលធ្វើសកម្មភាពក្នុងគោលបំណងប្រឆាំងនិងផលប្រយោជន៍របស់ព្រះរាជាណាចក្រកម្ពុជា ដូចមានចែងពីចំនុចទី១ ដល់ចំណុចទី៥ខាងលើឡើយ។ សម្រាប់ទោសទណ្ឌដល់គណបក្សនយោបាយ ដែលបានប្រព្រឹត្តផ្ទុយពីច្បាប់នេះ ត្រូវបានចែងនៅក្នុងមាត្រា៤៤ថ្មី (ពីរ) ចែងថា ដោយមិនទាន់គិតពីទោសព្រហ្មទណ្ឌផ្សេងទៀត គណបក្សនយោបាយដែលប្រព្រឹត្តល្មើសនឹងមាត្រា៦ថ្មី (ពីរ)នៃច្បាប់នេះ និងមាត្រា៧ នៃច្បាប់ស្តីពីគណបក្សនយោបាយ តុលាការអាចសម្រេច ផ្អាកសកម្មភាពគណបក្សនយោបាយនោះ មិនលើសពី៥ឆ្នាំ ឫអាចរំលាយគណបក្សនោះ។ ក្រៅពីអនុម័តខ្លឹមសារថ្មីនេះច្បាប់គណបក្សនយោបាយនេះ រដ្ឋសភាក៏ពិភាក្សា និងអនុម័តសេចក្តីព្រាងច្បាប់ស្តីពី ការអនុម័តយល់ព្រមលើការធនាទូទាត់របស់រដ្ឋាភិបាល ឲ្យក្រុមហ៊ុនខេមបូឌាន អេនើជី II ឯ.ក។ ការពិភាក្សា និងអនុម័តសេចក្តីព្រាងច្បាប់ស្តីពី ការអនុម័តយល់ព្រមលើការធនាទូទាត់របស់រដ្ឋាភិបាល ឲ្យក្រុមហ៊ុនអេឡិច ខបភើរេសិនផងដែរ៕	ភ្នំពេញ៖ នៅព្រឹកថ្ងៃទី១០ កក្កដានេះ រដ្ឋសភាប្រជុំពេញអង្គ ដើម្បីពិនិត្យនិងអនុម័តខ្លឹមសារថ្មីនៃច្បាប់ស្តីពីគណបក្សនយោបាយ ដែលមានបំណងហាមអ្នកទោសធ្វើសកម្មភាពជាមួយអ្នកនយោបាយ។ កិច្ចប្រជុំពេញអង្គនេះ គ្មានវត្តមានតំណាងរាស្ត្រគណបក្សសង្គ្រោះជាតិឡើយ គឺមានតែតំណាងរាស្ត្រគណបក្សប្រជាជន៦៦រូបប៉ុណ្ណោះ។
ខ្ញុំបានធ្វើដំណើរទៅសួរកម្មករដែលធ្វើការនៅរោងចក្រ៣កន្លែងផ្សេងគ្នា ពីការលេងល្បែងប្រជាប្រិយខ្មែរក្នុងឱកាសមុនចូលឆ្នាំប្រពៃណីជាតិ។ ពួកគេទាំងនោះខ្លះស្គាល់ ហើយខ្លះទៀតបែរជាច្រឡំថាការរាំលេងកម្សាន្ត ល្បែងជះទឹក ល្បែងប៉ាតម្សៅ ជាល្បែងប្រជាប្រិយខ្មែរទៅវិញ។ ដើរចេញពីរបងរោងចក្រប្រញាប់ប្រញាល់តម្រង់ទៅផ្ទះជួលកញ្ញា ផាត ស៊ីណា ថាក្នុងរោងចក្ររបស់នាងមានលេងល្បែងប្រជាប្រិយខ្មែរដែរ។ ពេលសួរថាតើមានលេងល្បែងអ្វីខ្លះ នាងបែរជាឆ្លើយថា មានដាក់បាស់(ឧបករណ៍បំពងសំឡេង) រាំលេងទៅវិញ។ «មានលេងល្បែងប្រជាប្រិយតើបង។ គេដាក់បាស់រាំ ហើយនឹងចាប់រង្វាន់»។ នេះជាការបញ្ជាក់របស់នារីរូបស្រស់ ស៊ីណា។ មិនខុសពីនារីខាងលើឡើយ អ្នកនាង ហ៊ុត ស៊ីណា ជាអ្នកខេត្តរតនគិរី ដែលបានមកធ្វើការក្នុងរោងចក្រមួយនៅខណ្ឌទួលគោក អះអាងថានៅម្ដុំផ្ទះជួលរបស់នាងមានលេងល្បែងប្រជាប្រិយខ្មែរដែរ។ តែរឿងគួរឱ្យខកចិត្តនោះ ល្បែងប្រជាប្រិយខ្មែរដែលនារីរោងចក្ររូបនេះយល់ឃើញគឺ ការរាំលេងកម្សាន្ត ច្រៀង ការទទួលទានស្រា ល្បែងប៉ាតម្សៅ និងល្បែងជះទឹកទៅវិញ។ ស៊ីណា បញ្ជាក់ដូច្នេះ ៖«មានលេងតើបង។ មិនមែនជិតចូលឆ្នាំនេះទេ តែគេលេងយូរថ្ងៃហើយ។ គេរាំ ច្រៀង ញ៉ាំស្រាតិចតួច លេងប៉ាតម្សៅ និងជះទឹក»។ ខុសពីនារីខាងលើទាំងពីរ ស្រីមុំ មកពីខេត្តកំពង់ចាម ដែលទើបដើរចេញពីរោងចក្រនាម៉ោងជាង៤ល្ងាច ថាម្ចាស់ផ្ទះជួលរបស់ខ្លួនបានទិញក្អមឱ្យអ្នកជួលផ្ទះលេងមុនចូលឆ្នាំតាំងពីមួយខែមុនចូលឆ្នាំម្ល៉េះ។ នារីវ័យ២១ឆ្នាំរូបនេះមិនបានចូលទៅលេងល្បែងវាយក្អមនឹងគេឡើយ ដោយគ្រាន់តែនៅឈរមើលតែប៉ុណ្ណោះ។ កញ្ញាបញ្ជាក់ទាំងអៀនប្រៀនផង ៖«ម្ចាស់ផ្ទះជួលរបស់ខ្ញុំបានទិញក្អមឱ្យអ្នកជួលផ្ទះលេង តាំងពីជិតមួយខែមុនចូលឆ្នាំឯណោះ។ ក្រៅពីវាយក្អម មានតែរាំ»។ ចំណែកអ្នកនាង សុភណ្ឌ គឺជាអតីតកម្មការិនីរោងចក្រមួយនៅម្ដុំទួលសង្កែ បានរម្លឹកគ្រាដែលខ្លួននៅធ្វើការថា ពេលជិតចូលឆ្នាំម្ដងៗ អ្នកធ្វើការនៅក្នុងរោងចក្ររបស់អ្នកនាងពិតជាត្រេកត្រអាលនឹងល្បែងប្រជាប្រិយខ្មែរណាស់។ កាលពីប្រមាណ១០ឆ្នាំមុន កម្មកររោងចក្រតែងនិយាយគ្នាពីរឿងល្បែងផ្សេងៗដែលពួកគេបានលេងកាលពីម្សិល។ «ព្រឹកឡើងពេលចូលធ្វើការវិញ អ្នកខ្លះមិនសុខចិត្តព្រោះកាលលេងអង្គញ់ គេជួសឈឺៗពេក។ ហើយលេងលាក់កន្សែង គេវាយគ្នាមួយទំហឹង អ្នកខ្លះចង់ស្រក់ទឹកភ្នែក។ អ្នកខ្លះគេថាលេងលើកក្រោយគេនឹងសងវិញ។ កាលណោះសប្បាយណាស់ ចេញពីធ្វើការគ្មានគិតហត់ទេ ដឹងតែប្រមូលគ្នាលេង»។ នេះជាការរំឭករបស់អ្នកនាង សុភណ្ឌ ទាំងទឹកមុខស្រស់ញញឹមផង។ លោក សំ សំអាង ទីប្រឹក្សាអមក្រសួងវប្បធម៌ និងវិចិត្រសិល្បៈ បានមានប្រសាសន៍ថា បើយុវជនមិនស្គាល់ល្បែងប្រជាប្រិយខ្មែរថាមានអ្វីខ្លះ គឺជារឿងគួរឱ្យបារម្ភ។ លោកបន្តថា យុវជនខ្លះលេងល្បែងតាមគ្នា ដោយមិនមានយល់ដឹង ហើយការប៉ាតម្សៅអាចជាឱកាសដល់បុរសមានគំនិតអាក្រក់មួយចំនួនបានប៉ះសាច់នារី។ ទោះជាយ៉ាងណាទីប្រឹក្សាអមក្រសួងរូបនេះ ថាការអប់រំរបស់មនុស្សចាស់ និងការចូលរួមស្វែងយល់និងកំណត់គោលដៅស្នេហាសិល្បៈវប្បធម៌ជាតិរបស់យុវជនជំនាន់ក្រោយ ជារឿងដ៏សំខាន់។ កន្លងមកក្រសួងវប្បធម៌ និងវិចិត្រសិល្បៈ បានអំពាវនាវដល់ប្រជាពលរដ្ឋខ្មែរ ឱ្យចូលរួមលើកស្ទួយសិល្បៈវប្បធម៌ ប្រពៃណីជាតិ និងជាពិសេសនាំគ្នាលេងល្បែងប្រជាប្រិយខ្មែរឱ្យបានច្រើន។ ក្រសួងក៏បានស្នើមិនឱ្យពលរដ្ឋលេងល្បែងណាដែលអាចមានគ្រោះថ្នាក់ដល់អ្នកដទៃនៅថ្ងៃចូលឆ្នាំប្រពៃណីជាតិដែរ៕	ភ្នំពេញ៖ ប្រមាណ១០ឆ្នាំមុន ល្បែងប្រជាប្រិយខ្មែរដូចជា ល្បែងចោលឈូង លាក់កន្សែង បោះអង្គញ់ ដណ្ដើមស្លឹកឈើ ស្តេចចង់ ទាញព្រ័ត្រ ជាដើមនោះ ពិតជាពេញនិយមណាស់សម្រាប់កម្មកររោងចក្រ។ កាលណោះរោងចក្រមួយចំនួននៅទីក្រុងភ្នំពេញ បានបង្កលក្ខណៈងាយស្រួលដល់កម្មករ ដោយផ្ដល់ពេលសមរម្យណាមួយឱ្យពួកគេបានលេងល្បែងប្រជាប្រិយខ្មែរ។ មិនតែប៉ុណ្ណោះកម្មករខ្លួនឯង តែងប្រមូលគ្នាលេងល្បែងប្រជាប្រិយនៅថ្ងៃឈប់សម្រាក ឬនៅពេលល្ងាចក្រោយចេញពីធ្វើការយ៉ាងអ៊ូអរ។ ១០ឆ្នាំក្រោយ កម្មកររោងចក្រមួយចំនួនបែរជាមិនស្គាល់ថាអ្វីទៅ ជាល្បែងប្រជាប្រិយខ្មែរទៅវិញ។
សូមបញ្ជាក់ផងដែរថា ក្រុមបាល់ទាត់ Sathapana FC ត្រូវបានបង្កើតឡើងក្នុងឆ្នាំ២០២២ ដោយមានការជ្រើសរើសកីឡាករកំពូលៗមកពីគ្រប់សាខា ធនាគារ ស្ថាបនាទូទាំងប្រទេសកម្ពុជា។ គោលបំណងនៃការបង្កើតក្រុមបាល់ទាត់នេះឡើង គឺដើម្បីឱ្យបុគ្គលិកទទួលបាននូវសុខភាពល្អ និងបង្កើតទម្លាប់នៃការរស់នៅប្រចាំថ្ងៃប្រកបដោយសុខុមាលភាព តាមរយៈលេងកីឡា។ បន្ថែមពីលើនេះ ធនាគារ ក៏មានគោលបំណងលើកទឹកចិត្តបុគ្គលិកទាំងអស់ ឱ្យចូលរួមការងារសង្គម និងផ្សារភ្ជាប់ទំនាក់ទំនងជាមួយសហគមន៍ ឱ្យកាន់តែល្អប្រសើរ។ ចំណែកក្រុមផ្ការីកគ្រប់រដូវ គឺជាក្រុមបាល់ទាត់មួយដែលមានកីឡាករជាសិល្បករល្បីៗ ក្នុងប្រទេសកម្ពុជា និងជាក្រុមបាល់ទាត់ដែលមានចក្ខុវិស័យ និងឆន្ទៈ ស្របទៅនឹងធនាគារ ស្ថាបនា ក្នុងការជួយសង្គម សហមគមន៍ និងចែករំលែកក្តីស្រឡាញ់ទៅកាន់កុមារ តាមរយៈការរៃអង្គាសថវិកា ជូនមន្ទីរពេទ្យកុមារអង្គរ សម្រាប់ទ្រទ្រង់ដំណើរការប្រតិបត្តិ ការផ្តល់សេវាថែទាំ និងព្យាបាលជំងឺដល់កុមារនៅកម្ពុជា។ ការរួមចំណែកនេះ ជាផ្នែកមួយក្នុងកម្មពិធីទំនួលខុសត្រូវសង្គម របស់ធនាគារ ស្ថាបនា ដែលផ្តោតសំខាន់លើការផ្សារភ្ជាប់សហគមន៍ ជាមួយការលើកកម្ពស់វិស័យកីឡាបាល់ទាត់ ក្នុងប្រទេសកម្ពុជា។ តាមរយៈការប្រកួតបាល់ទាត់មិត្តភាពសប្បុរសធម៌នេះ នឹងអនុញ្ញាតឱ្យធនាគារ ស្ថាបនា បន្តពង្រីកវិសាលភាពកាន់តែទូលំទូលាយ និងជួយសង្គ្រោះជីវិតកុមារកម្ពុជាដែលខ្វះលទ្ធភាព ក្នុងការទទួលបានការព្យាបាលជំងឺ និងការថែទាំសុខភាពប្រកបដោយប្រសិទ្ធភាពខ្ពស់។ សាធារណជន និងអតិថិជនទាំងអស់ អាចបរិច្ចាគជូនមន្ទីរពេទ្យកុមារអង្គរ ចាប់ពីថ្ងៃនេះ រហូតដល់ថ្ងៃទី២១ ខែកក្កដា ឆ្នាំ២០២៤។ លោកអ្នកអាចបរិច្ចាគទៅកាន់គណនីមន្ទីរពេទ្យកុមារអង្គរដោយផ្ទាល់ តាមរយៈកម្មវិធី ស្ថាបនា ម៉ូបាល ឬ KHQR ឬទៅកាន់សាខា ធនាគារ ស្ថាបនាដែលនៅជិតលោកអ្នកបំផុត។ រាល់ថវិកាទាំងអស់ ដែលបានពីការបរិច្ចាគ នឹងផ្តល់ជូនមន្ទីរពេទ្យកុមារអង្គរ ដើម្បីឱ្យមន្ទីរពេទ្យបន្តបេសកកម្ម និងសកម្មភាពសប្បុរសធម៌នេះ ជូនដល់កុមារគ្រប់រូប។ បន្ថែមពីលើកិច្ចខិតខំប្រឹងប្រែងរៃអង្គាសថវិកានេះដែរ ធនាគារ ស្ថាបនានឹងបរិច្ចាគថវិកាបន្ថែម ពីថវិកាដែលទទួលបានពីការប្រកួតបាល់ទាត់មិត្តភាពសប្បុរសធម៌នេះ។ ចូលរួមបរិច្ចាគជាមួយធនាគារ ស្ថាបនា ដើម្បីជួយមន្ទីរពេទ្យកុមារអង្គរ និងកុមារកម្ពុជា ឱ្យទទួលបាន ការថែទាំសុខភាព និងព្យាបាលប្រកបដោយគុណភាពខ្ពស់៖ ១. ស្កេន QR code ក្នុងរូបភាពខាងក្រោម ឬ ២. ចូលទៅកាន់មុខងារ Donation ក្នុង ស្ថាបនា ម៉ូបាល ឬ ៣. តាមរយៈគណនី Angkor Hospital for Children (USD) 07808082834100102 អំពីធនាគារ ស្ថាបនា ធនាគារ ស្ថាបនា គឺជាធនាគារពាណិជ្ជឈានមុខគេមួយនៅកម្ពុជា ដែលមានទ្រព្យសកម្មសរុបជាង ២,៨ ពាន់លានដុល្លារអាមេរិក និងមានបុគ្គលិកជាង ៤.៤០០ នាក់។ យើងមានបណ្តាញសាខាយ៉ាងទូលំទូលាយនៅទូទាំងប្រទេសដែលមានសាខា ១៧៥ សាខា ស្ថាបនា ព្រីមារណ៍ចំនួន ៣ និងម៉ាស៊ីនអេធីអឹមជាង ៣៤០។ យើងផ្តល់ជូនសេវាធនាគារយ៉ាងពេញលេញដូចជា៖ សេវាឥណទាន សេវាដាក់ប្រាក់បញ្ញើ សេវា S2Biz ធនាគារចល័ត ប័ណ្ណឥណពន្ធ និងប័ណ្ណឥណទាន សេវាផ្ទេរប្រាក់ក្នុងប្រទេស និងក្រៅប្រទេស សេវាផ្ទេរប្រាក់ឆ្លងប្រទេសងជាមួយ SWIFT Thunes និងវីសា ម៉ាស្ទ័រកាត Western Union Thunes ហិរញ្ញប្បទានពាណិជ្ជកម្ម និងសេវាហិរញ្ញវត្ថុផ្សេងទៀត។ ដើម្បីគាំទ្រដល់ការរីកលូតលាស់នៃមីក្រូសហគ្រាស ធុនតូច និងមធ្យមនៅកម្ពុជា ធនាគារ ស្ថាបនាក៏ផ្តល់ជូននូវដំណោះស្រាយទទួលយកការទូទាត់ជាច្រើនតាមរយៈកម្មវិធីដូចជា៖ Sathapana Tutort សម្រាប់ដៃគូអាជីវកម្ម Sathapana Gateway Sathapana POS និងសេវាឌីជីថលជាច្រើនទៀត។ ក្នុងឆ្នាំ ២០២២ ធនាគារ ស្ថាបនា ទទួលបានពានរង្វាន់ Best Mobile Banking App ឆ្នាំ2022 និង Mobile Banking & Payment Initiative of the Year ពីទស្សនាវដ្ដី Global Brands Magazine របស់ប្រទេសអង់គ្លេស និង Asian Banking & Finance Retail Banking Awards សម្រាប់កម្មវិធី ស្ថាបនា ម៉ូបាលរចនាបទថ្មី ដែលផ្ដល់នូវសេវាកម្មរហ័ស ងាយស្រួល និងសុវត្ថិភាពជាងមុនជូនដល់អតិថិជន។ ហើយក្នុងឆ្នាំ ២០២៣ ធនាគារ ស្ថាបនា ទទួលបានពានរង្វាន់ឆ្នើមចំនួន ៣ ពីក្រុមហ៊ុនម៉ាស្ទ័រកាតដូចជា ពានរង្វាន់ First Launch in Market 2023ក្នុងការដាក់ឱ្យដំណើរការប័ណ្ណ CSS co-badged មុនគេ ពានរង្វាន់ Leadership in Debit Growth 2023 លើការផ្តល់ដំណោះស្រាយហិរញ្ញវត្ថុដ៏សម្បូរបែប និងពានរង្វាន់ Innovation Breakthrough 2023 លើការបើកដំណើរការមុខងារ Tap on Phone៕ (អត្ថបទពាណិជ្ជកម្ម)	ភ្នំពេញ ថ្ងៃទី០៥ ខែកក្កដា ឆ្នាំ២០២៤៖ ធនាគារ ស្ថាបនា ដែលជាធនាគារពាណិជ្ជឈានមុខគេមួយក្នុងប្រទេសកម្ពុជា បានសហការជាមួយក្លិបបាល់ទាត់អាយអេសអាយដង្កោសែនជ័យ រៀបចំការប្រកួតបាល់ទាត់មិត្តភាពសប្បុរសធម៌ ដើម្បីរៃអង្គាសថវិកាជួយទ្រទ្រង់ដល់ការថែទាំកុមារកម្ពុជា នៅក្នុងមន្ទីរពេទ្យកុមារអង្គរ។ ការប្រកួតបាល់ទាត់មិត្តភាពសប្បុរសធម៌នេះ នឹងប្រព្រឹត្តឡើងនៅថ្ងៃទី២១ ខែកក្កដា ឆ្នាំ២០២៤ នៅកីឡដ្ឋាន AIA Stadium KMH Park។ សាធារណជន អាចចូលរួមទស្សនាការប្រកួតដោយសេរី រវាងក្រុមបាល់ទាត់ Sathapana FC និងផ្ការីកគ្រប់រដូវ។
អ្នកតាមដានកីឡាបាល់ទាត់ភាគច្រើនប្រហែលជាគិតថា Neymar ប្រាដកជាទទួលបានប្រាក់ខែច្រើនជាងគេមិនខាន ដ្បិតការផ្ទេររូបគេពី Barcelona ទៅកាន់ ក្លិបយក្សបារាំង Paris Saint Germain មានតម្លៃខ្ពស់កប់ពពករហូតដល់ ២៦១លានដុល្លារអាមេរិកកាលពីឆ្នាំ២០១៧។ ប៉ុន្តែជាការពិតខ្សែប្រយុទ្ធឆ្នើមសញ្ជាតិប្រេស៊ីលរូបនេះទទួលបានប្រាក់ឈ្នួលច្រើនជាងគេលំដាប់ទី២ប៉ុណ្ណោះពោលគឺទទួលបាន ៤១,៤១លានដុល្លារក្នុងមួយឆ្នាំ។ Ronaldo ដែលនាំមុខគេក្នុងនាមកីឡាករបាល់ទាត់ទទួលបានប្រាក់បៀវត្សច្រើនជាងគេបំផុតលើលោកកាលពីឆ្នាំ២០១៨ បានធ្លាក់ទៅលេខរៀងទី៣វិញសម្រាប់ឆ្នាំ២០១៩នេះ។ ខ្សែប្រយុទ្ធដែលផ្ទេរពី Real Madrid ទៅចូលរួម Juventus កាលពីដើមរដូវកាលនេះទទួលបានថ្លៃឈ្នួល ៣៤,៧៥លានដុល្លារអាមេរិកក្នុងមួយឆ្នាំ។ ចំណែកកីឡាករឆ្នើមសញ្ជាតិអាហ្សង់ទីន Messi បានក្លាយជាកីឡាករមានថ្លៃឈ្នួលខ្ពស់បំផុតលើលោកប្រចាំឆ្នាំ២០១៩ បន្ទាប់ពីយល់ព្រមបន្តកិច្ចសន្យាឲ្យ Barcelona ដល់ឆ្នាំ២០២១ ដោយទទួលបានថ្លៃពលកម្ម ៥៣លានដុល្លារអាមេរិកក្នុងមួយឆ្នាំ។ ចំនួនទឹកប្រាក់ដ៏ច្រើននេះមានន័យថា Messi មានថ្លៃឈ្នួលច្រើនជាង Ronaldo ដល់ទៅជិតពាក់កណ្តាលឯណោះ។ ខាងក្រោមនេះជាកំពូលកីឡាករបាល់ទាត់ទាំង ១០រូបដែលមានប្រាក់បៀវត្សច្រើនបំផុតលើលោកក្នុងរដូវកាល ២០១៨-២០១៩ នេះ៖ ១- Lionel Messi (FC Barcelona) ទទួលបានថ្លៃឈ្នួល ៥៣លានដុល្លារអាមេរិកក្នុងមួយឆ្នាំ ២- Neymar (PSG) ទទួលបានថ្លៃឈ្នួល ៤១,៤១លានដុល្លារអាមេរិកក្នុងមួយឆ្នាំ ៣- Cristiano Ronaldo (Juventus) ទទួលបានថ្លៃឈ្នួល ៣៤,៧៥លានដុល្លារអាមេរិកក្នុងមួយឆ្នាំ ៤- Alexi Sanchez (Mancheter United) ទទួលបានថ្លៃឈ្នួល ៣០,៥៧លានដុល្លារអាមេរិកក្នុងមួយឆ្នាំ ៥- Oscar (Shanghai SIPG) ទទួលបានថ្លៃឈ្នួល ២៧,៥៧លានដុល្លារអាមេរិកក្នុងមួយឆ្នាំ ៦- Ezequiel Lavezzi (Hebei Fortune) ទទួលបានថ្លៃឈ្នួល ២៦,៥២លានដុល្លារអាមេរិកក្នុងមួយឆ្នាំ ៧- Mesut Ozil (Arsenal) ទទួលបានថ្លៃឈ្នួល ២៣,៧៨លានដុល្លារអាមេរិកក្នុងមួយឆ្នាំ ៨- Hulk (Shanghai SIPG) ទទួលបានថ្លៃឈ្នួល ២២,៩៩លានដុល្លារអាមេរិកក្នុងមួយឆ្នាំ ៩- Kylian Mbappe (PSG) ទទួលបានថ្លៃឈ្នួល ២០,៧៧លានដុល្លារអាមេរិកក្នុងមួយឆ្នាំ ១០- Paul Pogba (Manchester United) ទទួលបានថ្លៃឈ្នួល ២០,១២លានដុល្លារអាមេរិកក្នុងមួយឆ្នាំ។	កំពូលតារាឆ្នើម Lionel Messi, Neymar និង Cristiano Ronaldo សុទ្ធតែជាកីឡាករបាល់ទាត់ដែលទទួលបានប្រាក់បៀវត្សច្រើនជាងគេបំផុតលើលោកនាពេលបច្ចុប្បន្ន។ ក្នុងចំណោមអ្នកទាំងបីរូប Messi ទទួលបានប្រាក់ឈ្នួលច្រើនជាងគេ តាមពីក្រោយដោយ Neymar និង Ronaldo ដែលធ្លាក់ទៅលេខ៣។
បន្លែបៃតង ការសិក្សាមួយបានបង្ហាញថា ការទទួលទានបន្លែបៃតងមួយពេលក្នុងមួយថ្ងៃជួយពន្យឺតការថយចុះនៃការយល់ដឹងដែលទាក់ទងនឹងអាយុ។ បន្លែបៃតងគឺជាមូលដ្ឋាននៃអាហារខួរក្បាលដ៏ល្អ។ បន្លែបៃតងមានតម្លៃថោក មានការប្រើប្រាស់ច្រើន ហើយសមាមាត្រនៃសារធាតុចិញ្ចឹម និងកាឡូរីគឺខ្ពស់។ បន្លែដូចជា ស្ពៃស្ពីណាច ឆៃថាវ ក៏ជាប្រភពសម្បូរជាតិសរសៃ វីតាមីន B9 និងវីតាមីន A និង C ផងដែរ។ ផ្លែឈើ និងបន្លែចម្រុះពណ៌ អាហារដែលមានពណ៌ច្រើននៅលើចាន នោះវាកាន់តែល្អសម្រាប់ខួរក្បាល។ យោងតាមការស្រាវជ្រាវបានឱ្យដឹងថា បន្លែ និងផ្លែឈើដែលមានពណ៌ស្រស់ៗមានសមាសធាតុដែលមានឥទ្ធិពលលើការរលាក ការចងចាំ ការគេង និងអារម្មណ៍។ បន្លែ និងផ្លែឈើពណ៌ក្រហម និងស្វាយមានអត្ថប្រយោជន៍ខ្លាំងសម្រាប់ខួរក្បាល។ ផ្លែបឺរមានផ្ទុកជាតិខ្លាញ់ល្អច្រើន ដែលអាចបង្កើនសមត្ថភាពរបស់រាងកាយក្នុងការស្រូបយកសារធាតុចិញ្ចឹមផ្សេងៗ។ អាហារសមុទ្រ អាហារសមុទ្រគឺជាប្រភពដ៏ល្អនៃអាស៊ីតខ្លាញ់អូមេហ្គា 3 ដែលមានសារៈសំខាន់សម្រាប់សុខភាពខួរក្បាល។ លើសពីនេះ អាហារសមុទ្រក៏ផ្តល់វីតាមីន B12 សេលេញ៉ូម ជាតិដែក ស័ង្កសី និងប្រូតេអ៊ីនផងដែរ។ សម្រាប់អ្នកដែលមិនចូលចិត្តញ៉ាំត្រី អ្នកអាចទទួលបានអូមេហ្គា 3 តាមរយៈគ្រាប់ជី, គ្រាប់កប្បាស, សារ៉ាយសមុទ្រ។ គ្រាប់ធញ្ញជាតិ សណ្តែក និងគ្រាប់ផ្លែឈើ មនុស្សម្នាក់ៗគួរទទួលទានគ្រាប់ធញ្ញជាតិ សណ្តែក និងគ្រាប់ចំនួនពាក់កណ្តាល ឬមួយចានជារៀងរាល់ថ្ងៃ ដូចជា គ្រាប់ស្វាយចន្ទី អាល់ម៉ុន គ្រាប់វ៉លណាត់ និងគ្រាប់ល្ពៅ។ គ្រឿងទេស និងឱសថ មានគ្រឿងទេសមួយចំនួនដែលជួយធ្វើឱ្យមានតុល្យភាពនៃ microflora នៅក្នុងពោះវៀន កាត់បន្ថយការរលាក និងថែមទាំងធ្វើអោយការចងចាំប្រសើរឡើង។ រមៀតក៏ជាគ្រឿងទេសសម្រាប់សុខភាពផងដែរ។ យោងតាមការស្រាវជ្រាវ សារធាតុ Curcumin នៅក្នុងរមៀតមានប្រយោជន៍សម្រាប់ការផ្តោតអារម្មណ៍ និងការយល់ដឹងរបស់មនុស្ស។ អ្នកអាចបន្ថែមរមៀតទៅក្នុងសាឡាដ ទឹកផ្លែឈើ ការី ទឹកក្រឡុក។ ការផ្សំម្រេចជាមួយរមៀតអាចបង្កើនសកម្មភាពរបស់ curcumin រហូតដល់ 2000% ។ លើសពីនេះទៀត ឈើអែមនិងខ្ញីក៏ល្អសម្រាប់ខួរក្បាលផងដែរ។ អាហារដែលមានជាតិ fermented ការទទួលទានអាហារដែលមានជាតិ fermented ប្រាំមួយដងក្នុងមួយថ្ងៃអាចកាត់បន្ថយការរលាក និងធ្វើអោយប្រសើរឡើងនូវភាពចម្រុះនៃជីវៈតូចៗនៅក្នុងពោះវៀន។ អាហារដែលមានជាតិ fermented ដូចជា ទឹកដោះគោយ៉ាអួ, ជ្រក់, គីមឈី ជាដើម។ សូកូឡាខ្មៅ ការសិក្សាលើមនុស្សពេញវ័យ 14.000នាក់ បានរកឃើញថាអ្នកដែលញ៉ាំសូកូឡាខ្មៅជាទៀងទាត់មានហានិភ័យទាបនៃជំងឺធ្លាក់ទឹកចិត្ត 70% ។ អ្នកដែលញ៉ាំសូកូឡាទឹកដោះគោមិនទទួលបានលទ្ធផលដូចគ្នាទេ។ សូកូឡាខ្មៅមានផ្ទុកសារជាតិ flavonols និង epicatechin ។ បន្ទាប់ពីកែច្នៃរួច សូកូឡា ស ស្ទើរតែលែងមានផ្ទុកសារធាតុ Epicatechin ទៀតហើយ ៕ ត្រួតពិនិត្យដោយ៖ www.health.com.kh	យោងតាមអ្នកវិទ្យាសាស្ត្រ 20% នៃការទទួលទានអាហារចូលក្នុងខួរក្បាល។ ដូច្នេះហើយការជ្រើសរើសអាហារដែលត្រឹមត្រូវនឹងជួយបំប៉នខួរក្បាលឱ្យកាន់តែឆ្លាត។
ការអនុវត្តគម្រោងខាងលើ ធ្វើឡើងក្រោមជំនួយនៃកម្មវិធីអន្តរជាតិសម្រាប់អភិវឌ្ឍន៍វិស័យ សារគមនាគមន៍ (International Programme for the Development of Communication) របស់អង្គការយូណេស្កូ ដែលគម្រោងនេះនឹងត្រូវបញ្ចប់ក្នុងខែវិច្ឆិកា ឆ្នាំ២០២៣។ លោក អ៊ុង ប៊ុនអ៊ី ប្រធានដេប៉ាតឺម៉ង់ប្រពន្ធ័ផ្សព្វផ្សាយនិងសារគមនាគមន៍ យល់ឃើញថា ការរីកចម្រើនយ៉ាងឆាប់រហ័សនៃបច្ចេកវិទ្យា បានធ្វើឱ្យការផលិតនិងចែកចាយព័ត៌មានកាន់តែងាយស្រួល រហ័ស និងសម្បូរបែប ដែលតម្រូវឱ្យមានការពង្រឹងបន្ថែមលើអក្ខរកម្មប្រព័ន្ធផ្សព្វផ្សាយ។ «កត្តានេះក៏បានធ្វើឱ្យការបែងចែករវាងព័ត៌មានពិត និងព័ត៌មានមិនពិត កាន់តែមានភាពលំបាកជាងមុនថែមទៀត ដែលជាហេតុតម្រូវឲ្យមានការពង្រឹងបន្ថែមលើអក្ខរកម្មប្រព័ន្ធផ្សព្វផ្សាយដល់បុគ្គលិកអប់រំ និងនិស្សិតរបស់ដេប៉ាតឺម៉ង់។» នេះជាការលើកឡើងរបស់ លោក ប៊ុនអ៊ី។ លោក Sardar Umar Alam តំណាងរបស់អង្គការយូណេស្កូប្រចាំនៅកម្ពុជា បានលើកឡើងថា ជារៀងរាល់ថ្ងៃ ព័ត៌មាន និងសាររាប់លានត្រូវបានចែកចាយនៅលើបណ្តាញសង្គម ដោយមិនបានឆ្លងកាត់ការផ្ទៀងផ្ទាត់ការពិតនោះទេ។ លោក Alam បានបន្តទៀតថា ជាមួយនឹងបេសកម្មដើម្បីលើកកម្ពស់លំហូរនៃការបញ្ចេញគំនិតដោយសេរីតាមរយៈពាក្យពេចន៍និងរូបភាព អង្គការយូណេស្កូបានបង្កើនការប្រឹងប្រែង ទាំងនៅកម្ពុជានិងក្នុងសកលលោក ក្នុងការប្រយុទ្ធប្រឆាំងការរាតត្បាតនៃព័ត៌មានមិនពិត និងក្នុងការលើកកម្ពស់សេរីភាពការបញ្ចេញមតិនិងការទទួលបានព័ត៌មាន។ «ជាផ្នែកមួយនៃកិច្ចប្រឹងប្រែងរបស់អង្គការយូណេស្កូក្នុងការជួយពង្រឹងនូវសមត្ថភាពស្ថាប័នអប់រំផ្នែកសារព័ត៌មាន ខ្ញុំជឿជាក់ថាកម្មវិធីនេះនឹងផ្តល់សារៈប្រយោជន៍ជាច្រើនដល់ ដេប៉ាតេម៉ង់ប្រព័ន្ធផ្សព្វផ្សាយនិងសារគមនាគមន៍ (ហៅកាត់ថាDMC) សាស្ត្រាចារ្យ បុគ្គលិកអប់រំ និងនិស្សិតរបស់ខ្លួន ក្នុងការពង្រឹងសមត្ថភាពអក្ខរកម្មប្រព័ន្ធផ្សព្វផ្សាយនិងព័ត៌មាន ក្នុងការចូលរួមដោះស្រាយបញ្ហាព័ត៌មានច្របូកច្របល់(information disorders)។» នេះជាការអះអាងរបស់លោក Alam។ ក្រោយបញ្ចប់វគ្គសិក្សា និស្សិតដែលបានចូលរួមនឹងបង្កើតមាតិកាពហុប្រព័ន្ធផ្សព្វផ្សាយចំនួន៥០មាតិកា ទាក់ទងនឹងការលើកកម្ពស់ការយល់ដឹងអំពីអក្ខរកម្មប្រព័ន្ធផ្សព្វផ្សាយ និងការទប់ស្កាត់ព័ត៌មានច្របូកច្របល់។ ដេប៉ាតឺម៉ង់ប្រពន្ធ័ផ្សព្វផ្សាយនិងសារគមនាគមន៍ នៃសាកលវិទ្យាល័យភូមិន្ទភ្នំពេញ គឺជាដេប៉ាតឺម៉ង់ដំបូងនិងឈានមុខគេ ក្នុងការបណ្តុះបណ្តាលនិសិ្សតថ្នាក់ បរិញ្ញាបត្រផ្នែកប្រព័ន្ធផ្សព្វផ្សាយនិង សារគមនាគមន៍ក្នុងប្រទេសកម្ពុជាចាប់តាំងពីឆ្នាំ២០០១។ មកដល់ពេលនេះ មាននិសិ្សតជាច្រើននាក់បានបញ្ចប់ការសិក្សានៅទីនេះ និងកំពុងបំពេញការងារក្នុងស្ថាប័នសារព័ត៌មាន និងប្រព័ន្ធផ្សព្វផ្សាយជាច្រើន៕	ភ្នំពេញ៖ ដេប៉ាតឺម៉ងប្រព័ន្ធផ្សព្វផ្សាយនិងសារគមនាគមន៍ (DMC) នៃសកលវិទ្យាល័យភូមិន្ទភ្នំពេញ នឹងរៀបចំវគ្គសិក្សាចំនួនពីរលើក ស្ដីពីការរាយការណ៍ទប់ស្កាត់ការរីករាលដាលនៃព័ត៌មានច្របូកច្របល់ ដល់បុគ្គលិក សាស្ត្រាចារ្យ និងនិស្សិតរបស់ដេប៉ាតឺម៉ង់ចំនួន២៥នាក់។ ការបណ្ដុះបណ្ដាលនេះ គឺដើម្បីចូលរួមលើកកម្ពស់ការយល់ដឹងអំពីអក្ខរកម្មប្រព័ន្ធផ្សព្វផ្សាយនៅកម្ពុជា។
តើមានអ្វីខ្លះទៅ? 1. អ្នកអាចពិសារផ្លែឈើ ឬបន្លែដែលមានសំបករឹងដូចជា ផ្លែប៉ោម និងការ៉ុតជាដើម ព្រោះនៅពេលដែលអ្នកទំពារ វានឹងជួយជម្រះធ្មេញអ្នកឱ្យស ដោយមិនចាំបាច់ប្រើថ្នាំដើម្បីសឡើយ។ 2. ឈីសក៏ជាអាហារដែលអាចធ្វើឱ្យធ្មេញអ្នកសបានដែរ ព្រោះនៅពេលដែលអ្នកបរិភោគ វានឹងជួយសម្អាតកំអែរនៅលើធ្មេញអ្នក ថែមទាំងអាចការពារមិនឱ្យមេរោគទុំនៅលើធ្មេញអ្នកទៀតផង។ 3. បើអ្នកបរិភោគពពួកក្រូចច្រើនដូចជា ៖ ក្រូចឆ្មារ ក្រូចថ្លុង ក្រូចពោធិ៍សាត់ ឬក្រូចឃ្វិចជាដើម វាសុទ្ធតែអាចជម្រះធ្មេញអ្នកឱ្យសស្អាត ថែមទាំងអាចធ្វើឱ្យមេរោគក្នុងមាត់អ្នកងាប់អស់។ 4. ផ្លែស្ត្របឺរីក៏អាចធ្វើឱ្យធ្មេញអ្នកសដែរ ក្រោយពេលដែលអ្នកពិសាររួច ព្រោះវាមានជាតិជូរដែលល្អចំពោះសម្ជស្សធ្មេញរបស់អ្នក។ 5. បើទឹកដោះគោវិញ អ្នកគួរតែផឹកឱ្យបានច្រើន ព្រោះមានជាតិកាល់ស្យូមដែលធ្វើឱ្យធ្មេញអ្នករឹងមាំ ថែមទាំងសស្អាតជាងមុនទៅទៀតក្រោយពេលដែលអ្នកផឹករួច៕ ត្រួតពិនិត្យដោយ www.health.com.kh	ខាងក្រោមនេះយើង នឹងបង្ហាញអ្នកពីអាហារដែលអាចធ្វើឲ្យធ្មេញអ្នកស។
ជើងខ្លាំង Alain Ngalani រហ្សនាម «The Panther» សន្យាថានឹងផ្ដល់ភាពជក់ចិត្តដិតអារម្មណ៍ដល់ទស្សនិកជនពេលតទល់ជាមួយ Vitor Belfort ឬហៅថា «The Phenom» នៅសង្វៀន ONE Championship ដែលដំណើរការកម្មវិធីប្រកួតនៅឆ្នាំ ២០២០ នេះ។ View this post on Instagram Alain Ngalani has a message for The Phenom! @alain.ngalani @vitorbelfort A post shared by ONE Championship (@onechampionship) on Jun 3, 2020 at 2:00am PDT នេះជាគូប្រកួតដ៏ធំមួយរវាងកីឡាករជំនាញប្រយុទ្ធទាំងពីរ ដែលមនុស្សជាច្រើនបានជជែកវែកញែកជារឿយៗយ៉ាងយូរមក ហើយវានឹងក្លាយជាការប្រកួតមួយក្នុងឆ្នាំ២០២០នេះ។ កីឡាករមកពីហុងកុងដឹងតម្រុយតិចតួចអំពីការផ្គូផ្គងនេះ ប៉ុន្តែ ព័ត៌មានត្រូវបានបើកចំហទៅហើយ។ យ៉ាងណាក្ដី កីឡាករដដែលនេះក៏បង្ហាញក្ដីរំភើបដែលគ្រោងតតាំងនឹងតារាគុនចម្រុះខាងលើ។ Ngalani សារភាពថា ៖«នេះជាការប្រកួតដែលត្រូវបានគេផ្គូផ្គងនាពេលនេះ។ ហើយខ្ញុំក៏បានផ្ដោតលើរឿងច្រើនដែរ និង បំភ្លេចរឿងផ្សេងៗចោល។ ខ្ញុំបន់ឲ្យតែការប្រកួតចាប់ផ្ដើម។ Vitor ជាកីឡាករដ៏អស្ចារ្យម្នាក់ និងឈ្នះជើងឯកនៅក្នុងអាជីពរបស់គេ។ គេក៏បានរួមចំណែកឲ្យខ្ញុំត្រលប់មកសង្វៀនវិញដែរ។ ការប្រកួតប៉ះជើងខ្លាំងបែបនេះ នឹងធ្វើឲ្យខ្ញុំកាន់តែរឹងមាំ។ ខ្ញុំស្រលាញ់ការប្រកួតនេះ»។ Belfort គឺជាវីរបុរសម្នាក់ក្នុងចំណោមជើងខ្លាំងគុនចម្រុះជាច្រើន។ គេបានត្រួសត្រាយគុនចម្រុះតាំងពីទសវត្សរ៍ ឆ្នាំ ៩០ មកដែលស្ថិតនៅកម្រិតកំពូលមួយឯអាមេរិកខាងជើង មុនពេលចូលនិវត្តន៍ឆ្នាំ ២០១៨។ បែបណាក៏ដោយ ក្ដីស្រលាញ់របស់ ONE ចំពោះក្បាច់គុនបាននាំកីឡាករប្រេស៊ីលត្រលប់មកវិញ ហើយ The Panther ពិតជាអន្ទះសាចង់ជួបកីឡាករអស្ចារ្យម្នាក់នេះណាស់។ Ngalani បញ្ចេញទស្សនៈទៀតថា ៖«ខ្ញុំមានសេចក្ដីគោរពដល់ Vitor យ៉ាងច្រើនលើសលប់។ គេបានធ្វើការងារដ៏ធំធេងនៅក្នុងជីវិតរបស់គេ។ គ្រប់កីឡាករទាំងអស់បានការចងចាំក្នុងអាជីព។ យើងមានជ័យជម្នះ ឬ ជួបរឿងអវិជ្ជមានមួយចំនួន ហើយខ្ញុំនៅតែផ្ដល់ការគោរពសម្រាប់ Vitor ដែលបានឃើញគាត់នៅមានសកម្មភាពប្រកួត មិនទាន់បោះបង់»។ Ngalani សង្កត់ធ្ងន់ទៀតថា ៖«Vitor នៅតែរឹងមាំ និង ជាគំរូល្អបំផុតមួយសម្រាប់មនុស្សទូទៅ»។ ការប្រយុទ្ធនៅលើសង្វៀនទរបស់ជើងខ្លាំងទាំងពីររូបនឹងធ្វើឲ្យការបង្ហាញខ្លួនដំបូងរបស់ The Phenom នៅសង្វៀន ONE Championship កាន់តែទទួលបានការគាំទ្រ។ គួរដឹងថា Ngalani គឺជាជើងឯក kickboxing និង Muay Thai World Champion ចំនួន៤សម័យកាល ហើយគេក៏មានមោទកភាពចំពោះការបង្ហាញខ្លួនដ៏ល្អកន្លងមកនៅសង្វៀន The Home Of Martial Arts(ONE) ផងដែរ។ The Panther បានបញ្ចប់ Mahmoud Hassan ជាមួយនឹងការទាត់ពេលបង្ហាញខ្លួនដំបូងនៅកម្មវិធី ONE: CHAMPIONS & WARRIORS កាលខែកញ្ញា ឆ្នាំ ២០១៣។ គេក៏បានបង្កើតកំណត់ត្រាផ្ដួលដៃគូឲ្យសន្លប់លឿនបំផុតលើប្រភេទទម្ងន់ heavyweight ក្នុងប្រវត្តិសាស្ត្ររបស់ ONE បន្ទាប់ពីផ្ដួល Hideki Shrek Sekine ត្រឹម ១១ វិនាទីនៅកម្មវិធី ONE: TOTAL VICTORY កាលខែកញ្ញា ឆ្នាំ ២០១៧។ បែបណាក្ដី Belfort ក៏មានថាមពលផ្ដួលដៃគូឲ្យសន្លប់ដ៏មហាសាល ខណៈដែល Ngalani ក៏បានដឹងអំពីជំនាញនេះដែរ។ ដូច្នេះពេលជួបគ្នាខាងមុខ ពួកគេនឹងប្រកួតឲ្យល្អបំផុត។ កីឡាករមកពីហុងកុងបង្ហាញភាពជឿជាក់ថា ៖«វានឹងក្លាយជាការប្រកួតដ៏កក្រើកមួយ។ ខ្ញុំគិតថាអ្នកគាំទ្រច្បាស់ជាស្រលាញ់ការប្រកួតនេះមិនខាន។ វានឹងក្លាយជាការចងចាំដ៏មានន័យនៅសង្វៀន ONE Championship និង ប្រកួតល្អមើលបំផុតមិនខាន»។ ខណៈដែល The Phenom ចង់បានកេរ្តិ៍ឈ្មោះសម្រាប់ការប្រកួត The Panther ក៏បានសម្លឹងមើលទៅរកជ័យជម្នះដែរ។ Ngalani បង្ហាញការតាំងចិត្តបែបនេះ៖«ខ្ញុំផ្ដោតលើការធ្វើដ៏អស្ចារ្យ។ ខ្ញុំអាចបង្ហាញការប្រកួតរបស់ខ្ញុំឲ្យអស្ចារ្យ និង ល្អមើលជក់ចិត្តសម្រាប់អ្នកគាំទ្រ។ ព្រោះថាខ្ញុំផ្ដោតអារម្មណ៍យ៉ាងខ្លាំងនាពេលនេះ។ វាជាការប្រយុទ្ធដ៏រំភើបមួយពេលតតាំងទៅវិញទៅមកជាមួយ Vitor»៕	អត្ថបទ៖ ស៊ីធី
នាយករដ្ឋបាលខេត្តសៀមរាប លោក សុខ ថុល ប្រាប់ថា លោកមិនបានស៊ីជម្រៅពីស្ថានការណ៍ជួបជុំមនុស្សរបស់លោក ខឹម វាសនា នៅស្រុកបន្ទាយស្រីទេ ដោយសារលោកជាប់បេសកកម្មនៅរាជធានីភ្នំពេញ។ យ៉ាងណា លោកបញ្ជាក់ថា រសៀលថ្ងៃទី២៧ ខែសីហា អភិបាលខេត្តសៀមរាប លោក ទៀ សីហា បានចុះទៅមើលស្ថានការណ៍នេះ តែមិនបញ្ជាក់ថា ក្នុងបំណងអ្វីជាក់លាក់ទេ។ ទំនងការជួបជុំមនុស្សម្នាច្រើន និងការផ្សព្វផ្សាយពីបញ្ហាសុវត្ថិភាព និងអនាម័យផងនោះ ទើបអភិបាលខេត្តចង់ទៅមើល និងសួរនាំដោយប្រជាពលរដ្ឋដោយផ្ទាល់ផងក៏មិនដឹង។ អាជ្ញាធរនៅព្រឹកថ្ងៃនេះ ក៏បានទៅសួរនាំលោក ខឹម វាសនា ឱ្យលោកបញ្ជាក់ហេតុផលនៃការជួបជុំមនុស្សម្នាច្រើនសន្ធឹកបែបនេះ។ តែគេមិនបានទទួលដំណឹង ឬព័ត៌មានអ្វីពីការឆ្លើយតបរបស់លោក ខឹម វាសនានៅឡើយ។ សារព័ត៌មានថ្មីៗ មិនអាចទាក់ទងទៅស្នងការដ្ឋាននគរបាលខេត្តសៀមរាប លោក តេង ច័ន្ទណាត បានទេនារសៀលថ្ងៃ ដោយទូរសព្ទតេមិនចូល។ យ៉ាងណា នាយប់ថ្ងៃទី២៦ ខែសីហា តាមរយៈបណ្ដាញតេលេក្រាម លោក តេង ច័ន្ទណាត ប្រាប់ថា មនុស្សប្រមាណ១,៥ពាន់នាក់ហើយ ដែលចូលមកស្នាក់នៅទាំងក្នុង និងក្រៅបរិវេណផ្ទះចម្ការរបស់លោក ខឹម វាសនា ដែលស្ថិតនៅភូមិសសិរ ឃុំត្បែង ស្រុកបន្ទាយស្រី។ ស្នងការរូបនេះបង្ហាញការបារម្ភពីសណ្ដាប់ធ្នាប់ សុវត្ថិភាព និងអនាម័យ ដែលអាចបង្កជាបញ្ហាសម្រាប់ប្រជាពលរដ្ឋសម្រុកមកច្រើនបែបនេះ៕ អត្ថបទទាក់ទង សមត្ថកិច្ចកំពុងតាមដានសកម្មភាពកៀរគរមនុស្សរបស់ លោក ខឹម វាសនា	សៀមរាប៖ តាមប្រភពច្បាស់ការពីរដ្ឋបាលខេត្តសៀមរាប បានបញ្ជាក់ថា អភិបាលខេត្តសៀមរាប លោក ទៀ សីហា នារសៀលថ្ងៃទី២៧ ខែសីហា បានដឹកនាំក្រុមការងារ ចុះទៅពិនិត្យការជួបជុំរបស់ប្រជាពលរដ្ឋ នៅដីចម្ការរបស់លោក ខឹម វាសនា ប្រធានគណបក្សសម្ព័ន្ធដើម្បីប្រជាធិបតេយ្យ ក្រោយមានការកៀរគរមនុស្សប្រមាណ២ម៉ឺននាក់នៅផ្ទះរបស់លោក។
សាស្ដ្រាចារ្យ អាំង ជូលាន ពន្យល់ថាប្រាសាទជាលំនៅរបស់អាទិទេព ព្រោះគេមានតម្កល់ទេព តែវាជាលំនៅចុងក្រោយបង្អស់ ដែលម្ចាស់ប្រាសាទ ឬព្រះរាជា ទៅចាប់ជាតិនៅឋានអាទិទេពដែលគេគោរព។ ជាក់ស្តែងប្រាសាទអង្គរវត្ត មានឈ្មោះថា«ពិស្ណុលោក»ដែលជាព្រះមរណនាម របស់ព្រះបាទសូរ្យវរ្ម័នទី២។ លោក អាំង ជូលាន ពន្យល់បន្ថែមថា៖«យើងឃើញតួនាទីនៃរាហូហើយ ប្រាសាទជាគភ៌ រាហូកើតស្លាប់វិញ គឺអ្វីដែលកំពុងតែរៀបចំខ្លួនមិនទាន់ចេញមក»។ បើតាមនរវិទូដដែល ដើមឡើយតាមប្រាសាទមានតម្កល់ក្រឡដាក់ធាតុជាច្រើន ដោយអ្នកស្រុកជឿថា ការធ្វើបែបនេះដើម្បីឱ្យអ្នកស្លាប់នោះ បានទៅចាប់ជាតិនៅឋានជាទីគាប់ចិត្ត។ ប៉ុន្តែភស្តុតាងទាំងនេះ ត្រូវបានបំផ្លាញស្ទើរគ្មានសល់ នៅអំឡុងទសវត្ស៨០ និង៩០។ សូមស្ដាប់ការពន្យល់ពិស្ដាររបស់លោក អាំង ជូលាន ដូចតទៅ៖	សៀមរាប៖ លោកសាស្ដ្រាចារ្យ អាំង ជូលាន បានពន្យល់ពីអត្ថន័យរបស់«ប្រាសាទ» ទៅនឹង«គភ៌» របស់ខ្មែរសម័យបុរាណ។ នរវិទូរូបនេះ បានពន្យល់ពីអត្ថន័យនេះពិស្តារនៅក្នុងបាឋកថាស្ដីពី«វដ្ដសង្សារ៖ សិល្បៈនិងកិច្ច» កាលពីថ្ងៃទី២៥ កញ្ញា ឆ្នាំ២០១៩កន្លងទៅ ដោយបានបង្រួមសេចក្ដីសង្ខេបការយល់ឃើញរបស់អ្នកប្រាជ្ញបារាំង២រូប ដែលធ្លាប់យល់ផ្សេងគ្នា ជុំវិញអត្ថន័យរបស់«ប្រាសាទ» ដោយម្នាក់យល់ថាប្រាសាទជាឋានទេព និងម្នាក់ទៀតយល់ថាប្រាសាទជាកន្លែងបញ្ចុះធាតុស្ដេច។ សម្រាប់លោក អាំង ជូលាន គំនិតនៃអ្នកប្រាជ្ញទាំងពីរសុទ្ធតែត្រឹមត្រូវ។
ក្នុងការប្រកួតដ៏ស្វះស្វែងនោះ កញ្ញា អេង មុយងីម មិនបានទទួលមេដាយណាមួយនោះឡើយ ប៉ុន្តែកញ្ញាបានរត់សម្រេចគោលដៅ ដោយមិនបោះបង់ប្រកួតឡើយ។ ស្របពេលដែលអំឡុងការប្រកួតនោះ កញ្ញាបានជួបបញ្ហារមួលក្រពើ។ បើទោះមិនទទួលបានជ័យលាភីណាមួយក៏ដោយ ក៏ស្ត្រីរូបនេះបានលើកឡើងថាខ្លួនមានមោទកភាព ដែលបានចូលរួមរត់ម៉ារ៉ាតុនតំណាងកម្ពុជា ក្នុងព្រឹត្តិការណ៍ស៊ីហ្គេម៣២ ដែលកម្ពុជាជាម្ចាស់ផ្ទះនេះ។ ដើម្បីជ្រាបច្បាស់សូមលោកអ្នកនាងទស្សនាបទសម្ភាសន៍រវាង អ្នកស្រី អ៊ីសា រ៉ហានី ជាមួយ កញ្ញា អេង មុយងីម ដូចតទៅ៖ គួរជម្រាបផងដែរថា ការប្រកួតកីឡាម៉ារ៉ាតុន ដែលរៀបចំឡើងនៅថ្ងៃទី៦ឧសភា នៅទីធ្លាប្រាសាទអង្គរវត្ត មានកីឡាករចូលរួម២២រូប ក្នុងនោះបុរស១១រូប នារី១១រូប មកពីប្រទេសចំនួន៩ ខណៈអត្តពលិកឡាវ និងព្រុយណេអវត្តមាន។ លទ្ធផលការប្រកួតនេះ ផ្នែកនារី មេដាយមាស កីឡាការិនីឥណ្ឌូនេស៊ី Odekta Elvina, មេដាយប្រាក់ កីឡាការិនីវៀតណាម Thi Tuyet le និងមេដាយសំរិទ្ធ កីឡាការិនីហ្វីលីពីន Christine Organiza Hallasgo។ ចំណែកផ្នែកបុរស មេដាយមាស កីឡាករឥណ្ឌូនេស៊ី Agus Prayogo មេដាយប្រាក់ កីឡាករហ្វីលីពីន Arlan Estobo Arois និងមេដាយសំរិទ្ធ កីឡាករវៀតណាម Ngyen Thanh Hoang៕	សៀមរាប៖ កីឡាម៉ារ៉ាតុនចម្ងាយ៤២គីឡូម៉ែត្រ ក្នុងព្រឹត្តិការណ៍ស៊ីហ្គេម ត្រូវបានរៀបចំឡើងនៅថ្ងៃទី០៦ ឧសភា នៅបរិវេណមុខប្រាសាទវអង្គរវត្ត ខេត្តសៀមរាប។ កញ្ញា អេង មុយងីម ជាអត្តពលិកមួយរូបតំណាងកម្ពុជា ក្នុងចំណោមអត្តពលិកប្រកួតសរុប២២រូប។
មនុស្សចំនួន ១ ១៨៣នាក់ហើយ ដែលបានប៉ះពាល់ផ្ទាល់ និងប្រយោលជាមួយអ្នកជំងឺកូវីដ-១៩ចំនួន ជិត៩៨នាក់ នៅខេត្តបន្ទាយមានជ័យ គិតចាប់ពីថ្ងៃទីត្រឹមថ្ងៃទី២៣ ដល់ទី២៦ ខែមេសា។ នេះបើតាមលោក ឡេ ច័ន្ទសង្វាត ប្រធានមន្ទីរសុខាភិបាលខេត្តបន្ទាយមានជ័យបានសរសេរនៅក្នុងហ្វេសប៊ុករបស់ខ្លួន។ ប្រធានមន្ទីរសុខាភិបាលរូបនេះ ក៏បានអំពាវនាវឱ្យពលរដ្ឋដែលមានការសង្ស័យ ឬទទួលពត៌មាន បានប៉ះពាល់ផ្ទាល់ជាអ្នកវិជ្ជមាន កូវីដ-១៩ ត្រូវទៅយកវត្ថុសំណាក និង ត្រូវធ្វើចត្តាឡីស័កចំនួន ១៤ថ្ងៃ និងអនុវត្តវិធានការសុខាភិបាល។ ខេត្តបន្ទាយមានជ័យ បានរកឃើញអ្នកឆ្លងជំងឺជំងឺកូវីដ-១៩ ចំនយន ៩៨នាក់ហើយ ក្នុងនោះភាគច្រើនជាជនជាតិឥណ្ឌូណេស៊ី។ ក្រោយផ្ទុះការឆ្លងរាលដាលនេះ លោក អ៊ុំ រាត្រី អភិបាលខេត្តបន្ទាយមានជ័យ បានសម្រេចអនុវត្តបម្រាមគោចរ ពីម៉ោង៨យប់ ដល់ម៉ោង៥ភ្លឺ រយៈពេល២សប្តាហ៍ ចាប់ពីយប់ថ្ងៃទី២៦ ខែមេសា ដល់ថ្ងៃទី៩ឧសភា ឆ្នាំ២០២១ ដើម្បី ទប់ស្កាត់ជំងឺកូវីដ-១៩។ ទន្ទឹមនឹងនោះ រដ្ឋបាលខេត្ត ក៏បានសម្រេចបិទខ្ទប់ការធ្វើដំណើរចេញ-ចូលនៅភូមិសាស្ត្រ ក្រុងប៉ោយប៉ែត និងផ្លូវនានាដែលមានព្រំដែនជាមួយព្រំដែនប្រទេសថៃ។ នៅថ្ងៃទី២៧ មេសានេះ អភិបាលខេត្តបន្ទាយមានជ័យ ក៏បានសម្រេចបន្ទាប់ផ្អាកបណ្តោះអាសន្ន រាល់អាជីវកម្មកាស៊ីណូដែលមានអនុស្សារណៈជាមួយក្រសួងសុខាភិបាល ក្នុងខេត្តបន្ទាយមានជ័យផងដែរ។ គិតមកទល់ពេលនេះ កម្ពុជាបានរកឃើញអ្នកវិជ្ជមានកូវីដ-១៩ សរុប ១០ ៥៥៥ករណី ក្នុងនោះអ្នកពាក់ព័ន្ធនឹងព្រឹត្តិការណ៍សហគមន៍មានចំនួន ១០០០៥នាក់។ អ្នកសះស្បើយមានចំនួន ៣ ៥៧៧នាក់ ខណៈអ្នកស្លាប់បានកើនដល់ ៧៩នាក់។ អ្នកជំងឺសរុបនៅសល់ ៦៨៩២នាក់ ក្នុងនោះ១៤នាក់សម្រាកព្យាបាលនៅផ្ទះ , ៣១៦៤នាក់ កំពុងរង់ចាំការបញ្ជូនទៅសម្រាកព្យាបាល។ ក្រៅពីនេះ គឺអ្នកជំងឺកំពុងសម្រាកព្យាបាលនៅតាមមន្ទីរពេទ្យរដ្ឋ និងមណ្ឌលព្យាបាលនានា៕	ភ្នំពេញ៖ អាជ្ញាធរខេត្តបន្ទាយមានជ័យ បានយកសំណាកវិភាគរកជំងឺកូវីដ-១៩ លើមនុស្សចំនួន១ ១៨៣នាក់ហើយ ដែលបានប៉ះពាល់ផ្ទាល់ និងប្រយោល ជាមួយអ្នកជំងឺកូវីដ-១៩ដែលរកឃើញនៅក្នុងខេត្តនេះជិត១០០នាក់នោះ។ ក្រោយមានការឆ្លងរាលដាល រដ្ឋបាលខេត្ត បានសម្រេចអនុវត្តវិធានរដ្ឋបាលរយៈពេល ២សប្តាហ៍ ព្រមទាំងបិទខ្ទប់ការធ្វើដំណើរចេញចូលក្រុងប៉ោយប៉ែត និងផ្លូវនានាជាប់ព្រំដែនប្រទេសថៃផងដែរ។ អាជីវកម្មកាស៊ីណូទាំងអស់ដែលមានអនុស្សារណៈយោគយល់នៅក្នុងខេត្តនេះ ក៏ត្រូវបានផ្អាកផងដែរ។

Subsets and Splits

No community queries yet

The top public SQL queries from the community will appear here once available.